
? Prefată | 


„Semiotica nu este decit expunerea datelor 
| furnizate de observaţie, a rapoartelor care există 
între facultăţile senzoriale ale medicului și tulbură- 
i rile obiective prezentate de bolnav”. Definiţia apar- 
ține lui Dejerine care împreună cu Charcot, Ba- 
binski, Pierre Marie, André Thomas au contribuit la 
construirea unei neurologii bazate pe confruntarea 
dintre simptomul clinic și leziunea anatomică. În 
țara noastră A. Radovici, St. Noica, State Drăgă- 
nescu, D. Bagdasar au fost mari clinicieni pentru 
că au fost virtuoși ai semiologiei. 

Care este locul pe care trebuie să-l ocupe 
semiologia clinică în neurologia actuală, după dez- 
voltarea extraordinară a investigației paraclinice ? 
| Nu credem că facem un paradox dacă considerăm 

că progresele explorărilor paraclinice nu diminuă 
i ci dimpotrivă, măresc rolul studiului clinic al bol- 
: navului. Multe din metodele paraclinice au un 
caracter „invaziv“ ceea ce exprimă că ele nu sint 
total lipsite de riscuri; de aceea ele nu trebuie 
utilizate decît atunci cînd sînt necesare. De multe 
ori în fața unui caz clinicianul va trebui să aleagă 
între mai multe metode „invazive” sau cel puțin să 
stabilească ordinea utilizării lor. Este inadmisibil 
să se efectueze o angiografie carotidiană atunci 
i cind examenul semiologic atent arată că bolnavul 
i are nevoie de o angiografie vertebrală sau poate 
îl chiar de o investigație mielografică. 

Este indiscutabil că au apărut metode de in- 
vestigație care reunesc o informaţie maximă cu 
absența de nocivitate, cum este cazul cu miracu- 
loasa tomografie axială computerizată. Dar costul 

din ce în ce mai ridicat al acestor aparaturi impune clinicianului să 
fixeze pentru fiecare caz strategia de investigaţie care, pentru o in- 
formaţie egală, realizează maximum de economicitate. 

Orice progres al disciplinei neurologice impune o exigență cres- 
cută în domeniul semiologic. Niciodată nu a fost necesară o exa- 
minare atit de meticuloasă a funcţiei fiecărui mușchi în parte, cum 
este astăzi cînd noţiunea de „entrapment neuropathies” permite rezol- 
varea chirurgicală a unei compresiuni a trunchiului nervos, bineînțeles 
cu condiţia localizării sale precise. Și în această localizare semiologia 
clinică _rivalizează cu succes cu cele mai perfecționate metode de 
electrofiziologie. 

Lucrarea profesorului Gh. Pendefunda și a colaboratorilor săi 
răspunde necesităţii de a forma un neurolog care, avind o solidă 
bază de semiologie clinică, să poată utiliza cu discernămint mijloacele 
moderne de investigație paraclinică. Credincios unei linii ilustrate 
ds Dejerine, Bing, Purvas, Stewart autorii dezvoltă cele trei trepte 
care duc la diagnostic : recunoașterea simptomului, localizarea lezio- 
nală, identificarea factorului etiologic. Lucrarea stimulează simţul 
de observaţie, spiritul analitic, valorificarea nuanţelor semnificative, 
interpretarea fiziopatologică a materialului recoltat. 

Deși materialul se referă în primul rînd la afecțiunile cu mare 
morbiditate, autorii nu neglijează nici sindroamele rare. Problemele de 
urgență iși găsesc locul cuvenit, aşa cum reiese din paginile dense, 
consacrate diagnosticului etiologic al stărilor comatoase. Aderind unei 
viziuni integraliste a organismului, autorii acordă toată atenţia do- 
meniilor de graniță și se preocupă la tot pasul de valoarea simpto- 
melor generale pentru diagnosticul etiologic al manifestării neu- 
rologice. 

O mențiune specială se cuvine ilustrației deosebit de bogate 
şi bine alese. Mulțimea schemelor anatomice atestă preocuparea 
pentru explicarea rațională a fiecărui simptom. Fotografii ale cazuis- 
ticii proprii ilustrează cea mai mare parte a simptomelor descrise. 
Conţinind strictul necesar de date teoretice, lucrarea se impune 
prin caracterul ei practic. Înainte de orice ea este o carte trăită, 
sintetizind o bogată experiență clinică și didactică a colectivului 
ieșean. O socotim deosebit de utilă pentru cei care vor să-și for- 
meze o gindire modernă în diagnosticul neurologic. 

SEMIOLOGIE 
ANALITICĂ 


În prezentarea materialului semiologic, am 
considerat că este potrivit să urmăm capitolele foii 
de observaţie pentru a da posibilitatea cititorului 
să-şi însușească noțiunile elementare într-o oare- 
care ordine, necesare examinării corecte şi com- 
plete a bolnavului neurologic. 

Ca în orice altă specialitate, foaia de obser- 
vaţie neurologică este alcătuită din două părți: 
anamneza şi starea prezentă. 


ANAMNEZA 


Anamneza cuprinde toate datele obținute de 
la bolnav cu privire la datele personale, eredoco- 
laterale şi sociale, precum și istoricul. 

Datele personale privesc numele și prenumele, 
virsta, sexul, starea civilă, profesia, locul de muncă 
şi domiciliul bolnavului ; ele prezintă importanţă 
deoarece ne dau relaţii privitoare la apariţia bolii 
şi ne ajută în stabilirea diagnosticului. 

În raport cu virsta bolnavului, sînt unele afec- 
ţiuni neurologice, ca de exemplu miopatia, care 
apare în copilărie sau adolescenţă și este excep- 
ţională la adult. Poliomielita anterioară acută 
(paralizia infantilă) apare mai frecvent la copii, 
pe cind poliomielita anterioară subacută și cro- 
nică o întilnim la adult. 

După virsta bolnavului, ne putem orienta 
uneori asupra etiologiei unei afecţiuni neurologice : 
astfel, hemiplegia prin arterită luetică și prin 
embolie cerebrală de natură cardiacă apare mai 
frecvent între 20 și 40 de ani; hemiplegia în 

cadrul hipertensiunii arteriale este mai frecventă între 40 și 60 de 
ani, iar peste 60 de ani ne gindim la o etiologie aterosclerotică 
u hemiplegiei. 

Sexul. Sint afecţiuni a căror frecvență predomină în raport 
cu sexul. Astfel, distrofiile musculare progresive, tabesul, paralizia 
generală progresivă se întîlnesc mai frecvent la bărbaţi, în timp 
ce miastenia se observă mai ales la sexul feminin. 

Profesia bolnavului ne dă indicaţii asupra diagnosticului 
special în bolile profesionale. Muncitorii care lucrează în tipografii, 
turnătorii, în industria ceramică sînt predispuși la nevrite, poline- 
vrite și encefalopatii saturnine. Un sindrom parkinsonian întîlnit la 
un muncitor din minele de mangan ne îndreaptă spre diagnosticul 
etiologic de intoxicație manganică. 

Intelectualii şi în special contabilii, studenţii în perioada de 
examene, prezintă cel mai frecvent tulburări ale activităţii nervoase 
superioare (nevroze astenice) prin suprasolicitări. În legătură cu 
profesia, pot apare „crampele profesionale” : crampa scriitorului, 
crampa pianistului, violonistului, înotătorului etc. 

Locul de unde provine bolnavul ne poate ajuta uneori în 
precizarea diagnosticului. Astfel, unele neuroviroze apar în epidemii 
cu anumită distribuţie geografică. Epidemia de poliomielită din 
Nordul Moldovei din perioada 1950—1960 a coincis cu apariţia altor 
neuroviroze ca: poliradiculonevrita cu disociaţie albumino-citolo- 
gică, encefalomielita etc. 

Important este de asemenea să cunoaștem condiţiile legate de 
climat, care pot predispune la apariţia unor boli; climatul rece 
si umed favorizează apariţia neurovirezelor. 

Antecedentele eredo-colaterale. Ne vom informa 
dacă în familia bolnavului şi la rudele apropiate au existat boli ale 
sistemului nervos cu caracter familial și ereditar. 

Dintre bolile cu caracter familial cităm : distrofia musculară 
progresivă, amiotrofia tip Charcot-Marie, boala Friedreich, heredo- 
ataxia cerebeloasă Pierre-Marie, coreea cronică Huntington, para- 
plegia familială Striimpell-Lorrein, boala Wilson etc. 

Legate de antecedentele heredo-colaterale vom insista asupra 
sifilisului, alcoolismului și tuberculozei, afecţiuni care se reper- 
cutează asupra descendenților, modificînd terenul. 

Antecedentele personale pot releva diverse infecții, 
intoxicații, traumatisme care au putut determina direct apariţia unor 
afecţiuni neurologice sau indirect favorizind apariţia acestor afec- 
ţiuni. 

Bolile infecțioase acute, rujeola, scarlatina, difteria, febra ti- 
foidă, tifosul etc. pot da complicaţii ale sistemului nervos ca ence- 
falita, encefalomielita, mielite, meningite, nevrite și polinevrite. 

Dintre infecțiile cronice, tuberculoza poate da meningita tu- 
berculoasă, tuberculomul cerebral. Sifilisul afectează sistemul ner- 
vos dind meningite luetice, luesul meningo-vascular, tabesul, para- 
lizia generală progresivă etc. 

Dintre intoxicații, toxicele profesionale afectează frecvent sis- 
temul nervos, cum ar fi saturnismul, hidrargirismul, manganismul 
etc. Unele intoxicații medicamentoase duc la sindroame neurologice 
cum sint: polinevrita arsenicală, sulfamidică, barbiturică, hidrazi- 
dică, encefalopatia arsenicală etc. 

Dintre _intoxicaţiile cronice cităm tabagismul care produce ne- 
vrite optice, acustice și olfactive, precum și alcoolismul care poate 
produce  nevrita etilică, psihopolinevrita Korsakov, delirium tre- 
mens etc. 

Traumatismele craniene și ale coloanei vertebrale au răsunet 
asupra sistemului nervos ducind la diverse sindroăme clinice ca: 
hemiplegii, paraplegii, epilepsie, nevroze etc. 

La femei vom insista asupra antecedentelor fiziologice : data 
apariţiei primelor menstre, succesiunea lor, avorturi spontane și 
provocate, nașteri şi felul cum au decurs. În anumite condiţii fizio- 
logice (sarcină, perioadă de lactaţie, menopauză) pot apărea tul- 
burări ce traduc modificări funcţionale ale sistemului nervos central. 

În antecedentele copilului ne vom interesa de starea sănătăţii 
mamei în timpul sarcinii, felul nașterii, traumatismele obstetricale. 
Toate acestea au importanţă în determinarea cauzei encefalopatiilor 
infantile. 

O importanță deosebită trebuie acordată antecedentelor sociale. 
Se va insista asupra condiţiilor de viaţă, locuinţa, alimentaţia bol- 
navului precum și asupra condiţiilor de muncă, felul muncii, factorii 
toxici de mediu, orarul de lucru ca și relaţiile cu ceilalți tovarăși 
de muncă. 

Istoricul bolii. În istoric se va insista asupra modului 
cum a debutat boala. Unele boli au debut acut, altele insidios. 
Astfel, poliomielita anterioară acută își face apariţia brusc, scleroza 
în plăci se instalează foarte încet, uneori chiar în decurs de cîțiva 
ani. Ne vom interesa apoi cu ce manifestări clinice a început boala, 
dacă boala a fost sau nu precedată de o stare febrilă așa cum se 
întîmplă în bolile de natură infecțioasă ale sistemului nervos. Vom 
urmări evoluţia în timp a fenomenelor, dacă s-au accentuat sau nu, 
dacă s-au adăugat și alte simptome. De asemenea, dacă evoluţia 
bolii a fost continuă sau în puseuri cu perioade de remisiune, așa 
cum se întîmplă în scleroza în plăci. În sfirșit, ne vom informa de 
tratamentele urmate și de efectele lor asupra evoluţiei bolii. 

Din expunerea de mai sus, rezultă importanța pe care o are 
pentru precizarea diagnosticului luarea unei anamneze cît mai com- 

»letă. Acest lucru nu este întotdeauna posibil, deoarece bolnavii neu- 
rologici prezintă tulburări de vorbire (afazie), alții tulburări de 
memorie, stări confuzionale, comă. În aceste cazuri ne vom folosi 
de datele obţinute de la persoanele care însoțesc bolnavii. 

Datele obţinute trebuie confruntate cu cele ale examenului cli- 
nic pentru punerea unui diagnostic exact. 


Starea prezentă 


Starea prezentă cuprinde examenul general și al aparatelor, 
examenul neurologic propriu-zis și examenele complementare. 


Examenul general 


La examenul general vom nota: talia, greutatea, starea tegu- 


mentelor, țesutul celular subcutanat, sistemul ganglionar, sistemul 
osteoarticular. 


Fig. 1 — Zona Zoster intercostală. 


Fig. 2 — Zona Zoster Cs—Ce. 


Talia (statura) poate fi înaltă, mijlocie și mică; ea poate fi 
modificată în raport cu diferite tulburări ale sistemului hipofizo-di- 
encefalic : gigantism, acromegalie, nanism. 

Tegumentele şi mucoasele pot fi modificate ca as- 
pect și culoare în unele afecţiuni neurologice. 

Paloarea' tegumentelor este caracteristică pentru sindromul neu- 
roanemic. În afecțiunile neurologice în care este interesat și ficatul 
(degenerescenţa hepato-lenticulară) apar o serie de pete brune în 
regiunea cefei, umerilor și abdomenului și steluțe vasculare caracte- 
ristice cirozei ; cînd suferința hepatică este' mai gravă, apare co- 
loraţia icterică a tegumentelor. 

Apariţia unei erupții veziculare pe traiectul unei rădăcini sau al 
unui nerv cranian însoţită de un sindrom algic indică zona Zoster 
(fi 1, 2). 

Tulburările trofice ale tegumentelor îmbracă aspecte variate, în 
funcţie de intensitatea și localizarea leziunilor în sistemul nervos: 
răul perforant, escare, edeme, glossy-skin și modificări ale fane- 
relor. 

Răul perforant se caracterizează printr-o ulceraţie trofică ce 
apare mai frecvent în regiunea plantară (fig. 3) ; poate apare și la 
palme, precum și la bolta palatină. Se întilnește în tabes, în ne- 
vrite (sciatice, de nerv median și de trigemen), și uneori în siringo- 
mielie. 

Escarele sînt tulburări trofice care duc la pierderi de ţesut, îm- 
brăcînd aspectul unor plăgi care apar în regiunea sacrată, trohan- 
teriană, genunchi, maleole etc. ; se întilnesc mai frecvent în para- 
plegii prin mielite, compresiuni medulare etc. (fig. 4). 

Edemul nervos, angioneurotic, apare la extremităţile membrelor, 
în unele hemiplegii, mi- 
elite, nevrite și poline- 
vrite, datorită tulburări- 
lor vasomotorii din aces- 
te afecţiuni. În sindro- 
mul  Melkersson-Rosen- 
thal se întilnește pe lin- 
gă paralizia facială şi 
edem trofic al feţei 
(fig. 5). 

În unele afecţiuni 
ale sistemului nervos 
periferic (nevrite, poli- 
nevrite,  poliradiculone- 
vrite) întilnim modificări 
ale pielii extremități- Fig. 3 — „Rău perforant plantar“ la tabetie. 

Îl lor distale ale membrelor. Pielea devine netedă, lucioasă, subțiată, glionară ne pot duca pe urma unui diagnostic de metastaze tumo- 
N tulburare trofică ce poartă denumirea de glossy-skin. cale Theba 

i Ca modificări ale fanerelor putem găsi tulburări de creștere Sistemul osteo-articular. Modificările sistemului 
ii ale unghiilor (unghii sfărimicioase, striate), în nevrite şi/ polinevrite. osteo-articular pot determina leziuni ale sistemului nervos, după cum 
In miotonia atrofică Steinert se observă o calviție caracteristică, în cursul uhor boli neurologice pot apare tulburări osteoarticulare. 


Fig. 6 — Pete pig- 
mentare şi noduli fi- 
bromatoşi într-un caz 
de boală Reckling- 
hausen. 


Fig. 4 -- Escare la un hemiplegic. 


Fig. 5 — Sindrom Melkersson-Rosenthal. 


Neurofibromatoza sau boala Recklinghausen se caracteri- 
zează prin apariția pe suprafaţa tegumentelor a unor mici tumorete, 
asociate cu noduli fibromatoși de-a lungul nervilor și pete pigmen- 
lare cafenii (fig. 6). 

Pe lingă tulburările descrise, se mai pot întilni cicatrice după 
arsuri la bolnavii suferinzi de siringomielie sau consecutive rănirilor 
prin cădere sau loviri accidentale survenite în cursul unui acces de 
epilepsie. 

Țesutul celular subcutanat, poate fi modificat în 
exces sau deficit. Aceste modificări se pot întilni în sindroamele hipo- 
fizodiencefalice : cașexia hipofizară, sindromul adipozogenital. În 
tabes, într-un stadiu mai avansat, se poate instala o stare cașectică. 

ji Sistemul ganglionar limfatic. Modificările gan- 
fi glionilor ne pot da informaţii cu privire la unele boli cronice ca 
sifilisul, tuberculoza ; de asemenea, întîlnim modificări ale ganglio- 
| nilor în mononucleoza infecțioasă care se poate întovărăși de semne 
|| neurologice, precum şi în limfogranulomatoză. Mase tumorale gan- 


Fig. 7 — Microcefalie la un ence- Fig. 8 — Hidrocefalie. 
falopat. 

Traumatismele craniene determină sindroame neurologice cerebrale 
sau de nervi cranieni. 

Aspectul morfologic al craniului pote fi modificat: putem întilni 
un craniu mare (macrocefal) sau, din contra, un craniu mic 
(microcefal) (fig. 7). Macrocefalia este mai frecventă, ea apare da- 
torită distensiei ventriculilor laterali, cu prezenţa unei cantităţi mari 
de lichid cefalorahidian (hidrocefalie) (fig. 8). Modificări morfologice 
ale craniului se întilnesc în encefalopatiile infantile. 

La nivelul coloanei vertebrale putem găsi afecţiuni care deter- 
mină sindroame radiculare sau compresiuni medulare, cum ar îi: 
morbul Pott, cancerul vertebral, osteomielita de coloană, spina bi- 
fida. Traumatismele coloanei vertebrale, fracturi, luxaţii vertebrale, 
hernii de disc pot determina de asemenea sindroame radiculare sau 
compresiuni medulare. 


Fig. 10 — Atitudine în 


Fig. 9 — Scolioză în caz de 
siringomielie lordoză la un miopat. 


În cursul unor boli neurologice pot apărea modificări osteo- 
articulare rahidiene : scolioze și lordoze. Scolioza — devierea co- 
loanei cu concavitatea lateral — este un sindrom frecvent întîlnit în 
cursul siringomieliei (fig. 9) și în boala Friedreich. Lordoza accen- 
tuată se întilneşte în miopatii și se datorește atrofiilor musculare 
din regiunea coloanei lombare (fig. 10). 

Modificările osteoarticulare ale membrelor se observă mai frec- 
vent în tabes și siringomielie. 

Artropatia tabetică (fig. 11) se localizează în special la articu- 
laţiile mari ; genunchi, cot, umăr. Ea se instalează brusc, fără febră, 
articulația devine mărită de volum, nedureroasă, cu prezenţa unui 


Fig. 11 — Artropatie tabetică ; genunchi 
stîng cu edem accentuat. 


„Fig. 12 — Miînă suculentă (siringomielie). 


ze 


lichid sero-citrin în care reacţia Bordet-Wasserman este pozitivă. 
În tabes se pot întilni fracturi care apar spontan, sint nedureroase, 
uneori bolnavii nici nu le dau importanţă, ceea ce duce la o con- 
solidare vicioasă şi cu deformaţii ale membrelor, Luxaţiile din 
cursul tabesului sînt de asemenea nedureroase, se reduc ușor chiar 
de către bolnavi. Tulburările trofice interesează și ligamentele arti- 
culare, ducind la hiperlaxitate articulară, ceea ce permite mobili- 
zarea segmentelor în articulaţii și în sensurile în care în mod fizio- 
logic nu sînt posibile (exemplu, flexia anterioară a gambei pe 
coapsă). 

În siringomielie există tulburări trofice osteoarticulare asemănă- 
toare cu cele din tabes. Tulburările trofice articulare și osoase de ia 
nivelul miinilor şi picioarelor, la care se asociază modificările cu- 
tanate, duc la deformaţii caracteristice în siringomielie, mîna (fig. 12) 
şi piciorul suculent, cheiromegalie. 

Examenul aparatelor 


Examenul aparatelor poate da informaţii preţioase în stabi- 
lirea etiologiei unor afecțiuni neurologice. Între sistemul nervos 
central și organele interne se stabilesc relaţii reciproce/ Unele afec- 
ţiuni ale organelor interne (boala ulceroasă, boala hipertonică etc.) au 
căpătat după această concepţie o explicaţie fiziopatologică nouă, care 
a dus lao terapie cu bază ştiinţifică. Tulburări funcţionale ale scoarţei 
cerebrale (nevrozele) pot avea răsunet în unele organe ducind la 
nevroză cu predominanţa tulburărilor organului respectiv (cardiovas- 
culară, respiratorie, digestivă etc.). A 

Examenul aparatelor se face în mod sistematic, începind cu apa- 
ratul respirator, apoi aparatele cardiovascular, digestiv și genito- 
urinar. 

Aparatul respirator. Funcţia aparatului respirator este tul- 
burată în unele afecţiuni ale sistemului nervos care interesează 
nervul frenic (poliradiculonevrita, compresiuni cervicale etc.) sau centrii 
respiratori bulbari (sindromul Landry, scleroza laterală amiotrofică, 
sindroame bulbare). Tuberculoza pulmonară poate fi locul de plecare 
a unei meningite tuberculoase, tuberculom cerebral, morbul Pott etc.; 
cancerul pulmonar dă frecvent metastaze cerebrale. 

Aparatul cardiovascular. Modificările aparatului  cardiovas- 
cular ne dau informații cu privire la etiologia unor afecțiuni neu- 
rologice cum ar fi accidentele vasculare cerebrale. Astfel hiperten- 
siunea arterială poate da : hemoragii, ramolismente cerebrale, insu- 
ficiență circulatorie cerebrală tranzitorie și encefalopatie hiperten- 
sivă. Arterita luetică, luesul meningo-vascular produc de asemenea 
leziuni nervoase, accidente grave cerebrale, meningomielite. Aortita 
luetică se poate asocia cu tabes (sindrom Babinski-Vaquez). 

Bolile inimii în special stenoza mitrală, boala mitrală și fibrilaţia 
atrială pot fi punctul de plecare al emboliilor cerebrale. Insuficienta 
cardiacă poate duce la ischemie și hipoxie cerebrală, cu urmări grave. 
În unele boli nerwase (sindroame bulbare, sindroame diencefalice, 
nevroze), se întilnesc tulburări vasomotorii periferice etc. 

Aparatul digestiv, poate fi afectat în cursul unor boli neu- 
rologice. În paraplegii și unele hemiplegii se întilnesc pareze intes- 
tinale cu constipaţie rebelă. Tabesul prezintă printre alte simptome, 
crize viscerale gastrice, intestinale, care se pot confunda ușor cu 
boli de altă natură ale acestor organe. Degenerescenţa hepato-lenti- 
culară constă într-un sindrom lenticular global asociat cu o ciroză 
hepatică. 

Aparatul  genito-urinar. Tulburările urinare sînt frecvent în- 
lilnite în  paraplegii prin  mielite, compresiuni medulare, tabes, 
scleroză în plăci. Aceste tulburări trebuie să atragă atenţia în execu- 

tarea; sondajelor, pentru a preintimpina infecțiile urinare care com- 
plică de obicei paraplegia și cu care bolnavul poate sfirși. Examenul 
prostatei trebuie făcut ori de cite ori avem un sindrom neurologic de 
origine tumorală, știind că neoplasmul de prostată dă metastaze 
cerebrale și vertebrale. Același lucru este valabil în examenul genital 
la femeie, pentru colul uterin. Tulburări ale potenţei sexuale pot 
constitui un semn precoce în scleroza în plăci, tabes, mielite, nevroze. 

Întotdeauna examenul aparatelor va fi completat cu examenul 
amănunţit al glandelor endocrine a căror funcţie este strins legată 
de activitatea sistemului nervos. 


Examenul obiectiv neurologic și semiologia 
principalelor manifestări patologice 


Atitudinea 


Atitudinea unui bolnav neurologic ne poate ajuta de multe ori 
în precizarea diagnosticului. Aceste atitudini sînt determinate de 
paralizii, hipertonii musculare, atrofii musculare, mișcări involuntare, 
dureri (atitudini antalgice) etc. 

În sindroamele piramidale, atitudinea este dictată de paralizia 
şi de modificările tonusului muscular. În hemiplegia flască, bolnavul 
este culcat în pat, membrele paralizate sint inerte, iar bolnavul nu 
mișcă decit membrele de partea sănătoasă. În faza spastică a hemi- 
plegiei (fig. 13) atitudinea este dictată de hipertonia de tip piramidal 
care predomină la membrul superior pe flexori, iar la membrul infe- 
rior pe extensori. În acest caz membrul superior este cu braţul în 
ușoară abducţie, antebraţul flectat pe braţ cu ușoară pronație, iar 
degetele flectate peste degetul mare. Membrul inferior este în exten- 
sie, cu piciorul în flexie plantară și în rotaţie internă, degetele flectate, 
afară de haluce care poate fi citeodată în extensie pronunţată (re- 
flexul Babinski spontan). La faţă se observă asimetrie facială, șter- 
gerea pliurilor și șanţurilor din jumătatea inferioară a hemifaciesului 
de partea paraliziei și devierea gurii de partea sănătoasă (paralizie 
facială de tip centra!). În leziunile protuberanţiale, paralizia facială 
este de partea leziunii, alternă față de cea a membrelor și intere- 
sează întreaga henmifaţă (paralizie facială de tip periferic). 

Hemiplegia infantilă (fig. 14) se prezintă cu antebraţul în adducţie 
și semipronaţie, flectat în unghi drept pe braţ, cotul este depărtat 
de trunchi, mîna în flexie exagerată în articulaţia pumnului ; degetele 
sint mai mult sau mai puţin flectate în palmă, peste degetul mare, 
deseori degetele de la mînă sînt în extensie și animate de mișcări 
involuntare de tip coreo-atetozic. Coapsa este în rotaţie internă, 
adesea ușor flectată, piciorul în varus echin. 


19 


Pb po 409090 09 te tobe 60 tea 


Fig. 13 — Atitu- 
dine în hemiplegia 
spastică. 


Fig. 14 — Atitudine în 
hemiplegia infantilă. 


Fig. 15 — Un caz de paraplegie în flexie. 


Fig. 16 — Boala Little. 

În paraplegia spastică hipertonia de tip piramidal duce la 
extensia puternică a membrelor inferioare. În leziunile masive ale 
măduvei, cînd se permanentizează reflexul de automatism medular 
de triplă flexie (piciorul flectat pe gambă, gamba pe coapsă și coapsa 
pe abdomen), atunci paraplegia devine în flexie (fig. 15). 

Boala Little (fig. 16) prezintă o atitudine cu contractură intensă 
a mușchilor membrelor inferioare, adducţia și semiflexia coapselor 
pe bazin, sau semiflexia gambelor pe coapsă și hiperflexie plantară 
a piciorului. 

În sindroamele extrapiramidale atitudinea este determinată de 
mişcările involuntare și modificările de tonus muscular. 


Fig. 17 — Atitudine în semn de întrebare 
în boala Parkinson. 


Fig. 18 — Pareză de nerv radial: 
mina „în gît de lebădă“ 


În boala Parkinson, din cauza hipertoniei de tip extrapiramidal 
care este generalizată (cu predominanţă ușor pe flexori), bolnavul 
are o atitudine rigidă, corpul ușor anteflectat, capul, antebraţele, 
genunchii ușor flectaţi, ceea ce dă aspectul de „semn de întrebare” 
(fig. 17). Faciesul este inexpresiv, privirea fixă, clipitul foarte rar. Apar 
tremurături de postură ale membrelor, ale bărbiei și limbii. 

İn coree, bolnavul este animat continuu de mișcări involuntare 
bruşte și dezordonate care dau o instabilitate în atitudine, diverse 
grimase și gesturi bizare. 

In leziunile nervilor periferici, atitudinea este dată de paralizie 
care este limitată la un grup muscular inervat de nervul sau rădăcina 
respectivă. In monoplegia brahială, membrul superior atirnă inert 
lingă corp, umărul este coborit. În paralizia radială, din cauza para- 
liziei extensorilor miinii, mîna ia atitudine „în git de lebădă” (fig. 18). 
In sindromul Aran-Duchenne, mîna are aspect simian (de maimuţă) 
cu grifă (fig. 19). fu 


Fig. 19 — Mina „în grifă* (Sindrom Aran- 
Duchenne) 


Fig. 20 — Lordoză şi scapula alata în miopatie. 


Atitudinile antalgice pot fi observate în diversele nevralgii. Du- 
rerile din. nevralgia sciatică determină atitudinea coloanei lombare 
in scolioză, care poate fi cu concavitatea de partea bolnavă (scolioza 
homolaterală) sau de cea sănătoasă (scoiioză încrucișată). 

Bolile musculare (miopatiile primitive) determină atitudini carac- 
teristice prin atrofii musculare : bolnavul prezintă lordoză (fig. 20) 
accentuată, picioarele depărtate și scapulae alatae (omoplaţi înari- 
paţi). Într-un stadiu mai avansat al bolii, prin retracţia tendonului 


Achile bolnavul se sprijină pe virful picioarelor (fig. 21). În forma 

facio-scapulo-humerală se observă 
inexpresivitatea feţei, ochii larg deschiși, 
buzele îngroșate, buză de tapir. 
Atitudinea în comă. Coma este un 
sindrom clinic caracterizat prin pierde- 
rea cunoștinței, a motilităţii voluntare. și 
a sensibilităţii cu păstrarea relativă a 
funcţiilor vegetative. Starea comatoasă 
trebuie diferențiată de sincopă, starea 
de șoc, stupoare și letargie. În sincopă, 
pe lingă pierderea cunoștinței cu abo- 
lirea funcţiilor motorii și senzitive, se 
adaugă un sindrom de colaps cardio- 
vascular tradus prin paloare intensă, 
puls foarte slab, imperceptibil, încetini- 
rea sau oprirea respirației ; in șoc pier- 
derea cunoștinței este provocată de un 


traumatism violent, tabloul clinic fiind pat va ae N TE 
asemănător cu cel din starea sinco- i patie. 


pală ; stupoarea este o stare de indi- 

ferență ce se întilnește în schizofrenie, 

în unele stări confuzionale și în formele stuporoase ale melanco- 
liei ; letargia este un semn patologic prin durata și profunzimea sa. 
Aspectul bolnavului este asemănător cu acela al unui om cufundat 
într-un somn profund, din care poate fi trezit, hrănit, apoi adoarme 
din nou. 

Starea comatoasă se datorește inhibiţiei profunde a activităţii 
nervoase superioare determinată de o serie de modificări patologice 
de tip vascular, toxic, infecțios, traumatic, neoplazic. Cercetări expe- 
rimentale (Magoun, Moruzi, Bremer, Sager și Narikaşvili) au de- 
monstrat intervenţia substanţei reticulate în menținerea stării de 
cunoștință realizată prin numeroasele legături cortico-subcorticale. 
Unele cauze sînt locale: accidente vasculare cerebrale, encefalite, 
meningite, traumatisme cranio-cerebrale ; altele sint generale, acţio- 
nînd asupra centrilor nervoși prin mecanismul unei intoxicații generale 
masive, cum ar fi: intoxicaţiile endogene (uree, diabet etc.) sau 
exogene (alcool, opiu, barbiturice, atropină, oxid de cărbune). Fiecare 
din aceste cauze au, pe lingă starea de comă, o simptomatologie 
caracteristică asociată. 

Modul de instalare a comei precum și simptomatologia de debut 
ne poate ajuta în diagnosticul etiologic al comei. Astfel, coma de 
origine vasculară se instalează de obicei brusc, sub formă de ictus 
apoplectic și este însoţită de semne neurologice, cel mai frecvent o 

hemiplegie. Coma apoplectică este datorită accidentelor vasculare 
cerebrale cu diverse etiologii : hipertensiune arterială, ateroscleroză 
cerebrală, cardiopatii (boala mitrală, fibrilaţie atrială, endocardită 
subacută), arterita luetică. 

În alte come, instalarea se face progresiv, așa cum se întimplă 
în tumorile cerebrale. 

Convulsiile pot constitui simptomul de debut al unei come. În 
afara comei postepileptice, care în general este de scurtă durată, 
convulsiile pot anunţa începutul unei come encefalitice, al unei 
come eclamptice la o gravidă, instalarea unei come hipoglicemice, a 
comei prin encefalopatie hipertensivă sau a comei prin tumoare 
cerebrală. 

Vărsăturile pot preceda unele come prin intoxicații exogene 
(coma alcoolică, intoxicație cu ciuperci), intoxicații endogene (coma 
uremică, coma diabetică), toxiinfecţiile alimentare, coma traumatică 
coma prin hemoragie cerebrală etc. ; 

În comele prin infecții, encefalite, meningite, pneumonii, coma 
este precedată sau însoțită de febră. Unele come pot fi precedate 
de tulburări psihice sub formă de stări confuzionale. 

Bolnavul în comă are atitudinea unui om la care se suprimă 
orice activitate, este inert, cu ochii închişi. În raport cu intensitatea 
şi aspectul lor, comele pot fi: — coma profundă (carus), în care 
bolnavul nu reacţionează la nici o excitație oricît de puternică ar fi 
ea ; — coma uşoară sau subcoma, în care bolnavul reacţionează la 
unii excitanți puternici și — coma vigilă în care se asociază uneori 
stări delirante, stări de agitaţie. 

La aceste stadii s-a adăugat în ultimul timp coma depășită în 
care la abolirea totală a funcţiilor vieții de relaţie se adaugă înce- 
tarea funcţiilor vegetative ale sistemului nervos, activitatea cardiacă 
persistind cu condiţia asigurării unei ventilaţii pulmonare artificiale 
şi susținerea farmacologică a tensiunii arteriale. 

Aspectul faciesului la un comatos este caracteristic : în coma 
de origine vasculară prin hipertensiune arterială, faciesul este vultuos ; 
in coma uremică este palid, în cea epileptică este cianotic, iar în 
intoxicaţiile atropinică și etilică este de culoare roșie. În coma hepa- 
tică tegumentele sint icterice. Pielea în coma hipoglicemică este 
umedă, pe cînd în coma hiperglicemică este uscată. Edemele înso- 
țesc o comă renală sau cardiacă. În comele infecțioase, pe lingă 
febră, se poate întilni herpes labial. În coma uremică pot fi găsite 
leziuni de stomatită ; intoxicația atropinică se însoțește de uscăciunea 
mucoasei buco-faringiene. În coma epileptică se pot întilni mușcături 
ale limbii, bolnavul prezentind o spumă sanguinolentă. In coma 
postepileptică se pot găsi de asemenea unele echimoze, escoriații 
datorită traumatismului prin cădere sau cicatrice pe diferite părţi ale 

corpului, ca urmare a unor căderi survenite cu ocazia acceselor an- 
ierioare. Echimoze, escoriaţii, fracturi cu înfundarea oaselor craniu- 
lui, scurgeri de singe prin nas sau urechi pot fi semnele unei come 
prin traumatism cranio-cerebral. 

Starea aparatelor poate furniza uneori date importante pentru 
diagnostic. Astfel, se poate observa o respiraţie stertoroasă în 
comele apoplectică și epileptică. Respirația Cheyne-Stockes arată 
o suferință hemisferică, cortico-subcorticală cu prognostic sever al 
comei ; în coma diabetică se constată respiraţia Kissmaul, iar în cea 
meningitică respiraţia de tip Biot. În coma diabetică, aerul expirat 
de bolnav are un miros caracteristic de acetonă, în coma uremică de 
amoniac şi în cea etilică de alcool. Din partea aparatului cardio- 
vascular se pot întîlni modificări ale tensiunii arteriale, diverse afec- 
țiuni ale cordului care pot determina accidente vasculare cerebrale. 
În hipertensiunea intracraniană se poate întilni bradicardie. Accen- 
tuarea fenomenelor vegetative cu tulburări grave respiratorii şi cir- 
culatorii în cursul unei come apoplectice prin hemoragie cerebrală cu 
bilateralizarea fenomenelor neurologice, arată în general un pro- 
gnostic grav, fiind vorba în aceste cazuri de o inundație ventriculară. 
Din partea aparatului urinar, în coma apoplectică și coma epileptică 
se întilnește incontinenţă de urină, anurie în coma uremică ; unele 
come, cum ar fi cele meningitică şi atropinică se însoțesc de reten- 
ţie de urină. 

În comele din cursul meningitelor, hemoragii meningee, hemoragii 
cerebrale cu inundație ventriculară, tumori cerebrale se constată 
semne meningeene. 

Examenul ocular ne poate da indicaţii importante privind etio- 
logia și diagnosticul topografic ale comei neurologice. Paraliziile ocu- 
lare asociate unei hemiplegii de partea opusă (sindrom altern) arată 
o leziune de trunchi cerebral. Deviaţia conjugată a ochilor se întil- 
neşte frecvent la comele de origine vasculară. Midriaza se întilneşte 
în coma atropinică, botulinică sau în intoxicația cu ciuperci ; mioza în 
coma uremică, coma prin intoxicație alcoolică sau compresiuni pe 
trunchiul cerebral, fiind caracteristică pentru leziuni pontine sau 
hematom cerebelos. Inegalitatea pupilară poate arăta o etiologie 
luetică ; midriaza unilaterală este un semn de hemoragie subarah- 
noidiană sau subdurală. Fundul de ochi ne poate ajuta în diagnos- 
ticul etiologic al comei prin modificările caracteristice : modificări ale 
vaselor în hipertensiunea arterială, în ateroscleroza cerebrală ; ede- 
mul papilar în sindromul de hipertensiune intracraniană (edemul ce- 
rebral din cursul encefalopatiei hipertensive, tumori cerebrale, he- 
matom, abces cerebral etc.) ; leziuni de retinită în uremie sau diabet. 

Întrucît coma apoplectică determinată de accidentele vasculare 
cerebrale (hemoragie, ramolisment) este cel mai frecvent întilnită în 
clinica neurologică, dăm mai jos descrierea ei. 

Coma apoplectică este datorită accidentelor vasculare cerebrale, 
determinate de diverse cauze : hipertensiunea arterială, ateroscleroza 
cerebrala, cardiopatii (boala mitrală, stenoza mitrală, fibrilaţia auri- 
culară, endocardita subacută malignă), arterita luetică. 

Coma se instalează brusc, de obicei după un efort sau emoție, 
bolnavul cade și își pierde cunoștința. Uneori pierderea cunoștinței 
este precedată de amețeli, cefalee, tulburări de vedere, tulburări de 
vorbire de scurtă durată. Odată instalată coma, bolnavul devine 
cianotic, respirația zgomotoasă — stertoroasă. 

Pentru a înţelege atitudinea comatosului prin accident vascular 
cerebral, trebuie spus că leziunea hemisferică produce paralizia 
musculaturii feţei, trunchiului și membrelor de partea opusă, care 
atunci cind bolnavul se află în comă se manifestă prin: deviația 
comisurii bucale spre partea membrelor sănătoase sau de aceeași 
parte cu leziunea hemisferică. 

Datorită hipotoniei musculare a feţei de partea paralizată, la 
fiecare expir aerul face să predomine obrazul hipoton ca și cum 
bolnavul ar „fuma pipa”. La membrele paralizate hipotonia musculară 
este mai accentuată, membrele ridicate și apoi lăsate să cadă, cad 
mai greoaie și mai repede de partea paralizată. Aceasta ne permite 
să apreciem sediul leziunii. Reflexele osteo-tendinoase și cutanate ab- 
dominale sint abolite, iar la membrul inferior de partea paralizată se 
obţine semnul Babinski (extensia halucelui la excitaţia plantară). 

Datorită leziunii centrilor oculocefalogiri din cortexul motor, unii 
comatoși prezintă o deviaţie conjugată a capului şi globilor oculari, de 
partea leziunii, deci de partea opusă paraliziei membrelor cînd le- 
ziunea este distructivă și de partea opusă leziunii și de aceeași parte 
cu membre!e paralizate cînd leziunea este iritativă. 

Ca tulburări sfincteriene, de obicei se produc micţiuni involuntare, 
apoi retenţie, constipatie. Temperatura poate fi la început scăzută, 
apoi crește. Cind semnul Babinski este bilateral, ne vom gindi la o 
inundație ventriculară (revărsarea de sînge în cavitățile ventriculare), 
ceea ce întunecă prognosticul. În acest caz bolnavul prezintă feno- 
mene diencefalice : febră ridicată, inegalitate pupilară, transpiraţie, 
puls slab, iar tensiunea arterială începe să scadă sub limitele 
normale. 

Diferenţierea de alte come se face ţinind seama de faptul că 
coma apoplectică se instalează brusc și are semne de localizare 
evidente. 

O problemă Importantă pentru tratament și prognostic este de 
a preciza dacă ne aflăm în faţa unei come prin hemoragie sau ra- 
molisment cerebral. În acest sens se descriu o serie de semne dis- 

tinctive : ramolismentul se instalează în general mai lent, coma nu 
este intotdeauna profundă și este precedată de obicei de o stare 
precomatoasă. Spre deosebire de hemoragie, faţa bolnavului poate 
fi palidă, temperatura normală, bradipnee, tensiunea normală sau 
coborită iar semnele neurologice sînt unilaterale. Aspectul lichidului 
cefalo-rahidian este clar. După vîrstă, peste 60 de ani frecvenţa 
mai crescută este pentru ramolismentul cerebral. Pentru hemoragie 
pledează cefaleea foarte intensă, redoarea cefei, l.c.r. sanguinolent 
în 80/ din cazuri. 


Echilibrul static 


Staţiunea verticală (echilibrul static) se realizează prin acțiunea 
antigravitativă a unor grupe musculare ale trunchiului, în raport cu 
poziţia capului în spaţiu. Aceasta rezultă dintr-o activitate coordonată 
a sistemului nervos central între diferite sisteme și aparate : sistemul 
vestibular, sensibilitatea profundă conștientă și inconștientă, sistemul 
extrapiramidal, analizorul vizual. pal w f 

— Sistemul vestibular aduce informații cu privire la poziția capului 
în ce'e trei planuri ale spațiului. | 

— Sensibilitatea proprioceptivă transmite la nivelul scoarței pe 
calea sensibilităţii profunde conștiente (fasciculele Goll, Burdach 
și banda Reill) şi sensibilităţii profunde inconștiente (fasciculele 
Flechsig și Gowers) indicaţii asupra poziţiei diverselor segmente ale 
corpului și membrelor, unele în raport cu altele ; de asemenea trans- 
mit incitaţiile determinate de variațiile de presiune ale corpului pe 
sol la nivelui segmentelor plantare, mușchii flexori și extensori ai 
degetelor piciorului. ă 

— Sistemul extrapiramidal își exercită rolul de control asupra 
menţinerii contracţiei musculare. 

— Analizorul vizual percepe modificarea raportului spaţial dintre 
corp și mediul înconjurător, contribuind astfel la menţinerea echi- 
librului : el suplează deficitul sensibilităţii profunde și al analizorului 
vestibular. 4 

Tulburări ale echilibrului static se întîlnesc în leziunile celor trei 
elemente importante, sistemul vestibular 'cerebelos și sensibilitatea 
profundă conştientă. 3 

În sindromul vestibular, cînd leziunea este gravă, staţiunea ver- 
ticală nu este posibilă, bolnavul este nevoit să stea culcat în pat. 
Orice schimbare a poziţiei capului duce la senzaţii neplăcute, ame- 
teli. şi greţuri și chiar vărsături. Dacă leziunea este mai ușoară, 
bolnavul stă în poziţie verticală, de obicei cu picioarele depărtate și 
cu tendinţa de cădere de aceeași parte cu leziunea cînd aceasta 

este distructivă și de partea opusă cînd leziunea este iritativă. Tul- 
burările se accentuează cu ochii închiși. 

Tulburările de echilibru de tip cerebelos se întilnesc în leziuni 
ale cerebelului și ale căilor cerebeloase. Staţiunea în picioare nu 
este posibilă în formele accentuate. În leziuni mai ușoare, staţiunea 
este posibilă cu baza de susținere lărgită ; echilibrul este instabil, 
bolnavul prezintă oscilaţii ale corpului. În leziuni cerebeloase unila- 
terale, bolnavul tinde să cadă de partea leziunii. În leziuni ale 
vermisului căderea se face în sens antero-posterior. Închiderea ochi- 
lor nu accentuează tulburările de echilibru ca în tabes sau în sin- 
dromul vestibular. 

In tabes, cînd tulburările sint accentuate, menţinerea echilibru- 
lui static nu este posibilă. Dacă leziunea permite staţiunea verticală, 
tabeticul stă cu picioare'e depărtate şi îşi controlează cu privirea 
membrele inferioare. Este suficient ca bolnavul tabetic să privească 
în altă parte sau să închidă ochii, ca să-și piardă imediat echilibrul. 
Tulburările de echilibru de tip tabetic se întilnesc în tabes și în 
alte afecţiuni neurologice unde există leziuni ale sensibilităţii pro- 
funde conştiente : polinevrite și poliradiculonevrite pseudotabetice 
boala Friedreich, scleroze combinate, tabes combinat. 

Tulburări ale staţiunii verticale pot fi determinate şi de leziuni 
ale sistemului extrapiramidal. În boala Parkinson, bolnavul prezintă 
antepulsii (antetracţii) sau retropulsii (retrotracţii) determinate de crize 
de hipertonie (contracturi) ale mușchilor abdomina!i sau lombari. 
În acest moment, pentru a nu-și pierde echilibrul bolnavul este nevoit 
să facă ciţiva pași în direcţia respectivă. 


Proba Romberg 


Așezăm bolnavul în poziţie verticală cu picioarele apropiate, cu 
virfurile și călciiele lipite. Dacă bolnavul menţine această poziţie cu 
ochii deschişi, trecem la examinarea echilibrului static în această po- 
ziție cu ochii închiși (proba Romberg). 
— În caz de leziuni ale căilor sensibilităţii profunde conștiente 
(tabes) sau leziuni vestibulare bolnavul nu poate menţine această 
poziţie cu ochii închiși ; proba Romberg este pozitivă. 
— Rombergul tabetic, apare imediat ce bolnavul a închis ochii 
bolnavul oscilează și cade brusc. Căderea se face indiferent în 
orice parte și nu este influențată de modificările de poziţie ale capului. 
mau Rombergul vestibular, apare lent, este tardiv, bolnavul tinde 
să cadă de partea leziunii (latero-pulsie). Modificările poziţiei capu- 
lui duc la modificarea sensului căderii în sindromul vestibular stîng, 
căderea se face spre stinga cînd bolnavul privește înainte ; dacă 
rotim cu 90° spre stinga, bolnavul cade pe spate. În sindromul ves- 

tibular central căderea nu este obligatorie de partea leziunii, iar 
modificările poziţiei capului nu duc la modificarea sensului căderii. 
În leziuni ușoare, tabetice și vestibulare proba Romberg se poate 
sensibiliza (Romberg sensibilizat). Cerem bolnavului să stea cu un 
picior în faţa altuia sau într-un singur picior, cu ochii închiși. 
Această probă nu se va cerceta la bolnavii cu deficit motor la 
membrele inferioare, deficit care nu permite menţinerea în bune 
condiţii a echilibrului static cu ochii deschişi. În leziunile cere- 
beloase, închiderea ochilor nu accentuează tulburările de echilibru. 


Echilibrul dinamic (examenul mersului) 


Mersul este un act complex, în efectuarea căruia participă mai 
mulţi factori : calea piramidală, sistemul extrapiramidal, sistemul ves- 
tibular, sensibilitatea profundă conștientă și inconștientă, sistemul 
muscular. Leziunile unuia dintre acești factori duc la o tulburare de 
mers caracteristică : 

În sindroamele piramidale : bolnavul cu hemiplegie spastică are 
mers cosit : duce lateral membrul inferior bolnav, descriind un semi- 
cerc. Acest fapt este determinat pe de o parte de hipertonia muscu- 
lară care predomină pe extensori la membrul inferior și, pe de altă 
parte prin aceea că bolnavul nu flectează piciorul și nici gamba, 
ceea ce face ca membrul inferior respectiv să fie mai lung. 

În hemiplegia funcțională (histerică) mersul este tirit. 

În paraplegia spastică mersul este încet, greoi, țeapăn (spastic). 
Bolnavul detaşează cu greu piciorul de pe sol, nu flectează piciorul 
şi genunchii din cauza hipertoniei musculare a extensorilor membru- 
lui inferior. Uneori se poate întilni un mers cosit bilateral. În formele 
grave mersul este imposibil, bolnavul fiind imobilizat la pat. 

În diplegia spastică Little, hipertonia la membrele inferioare duce 
la o poziţie caracteristică cu genunchii semiflectaţi și aduși față în 
faţă, coapsele în rotaţie internă și adducţie. Mersul este „forfecat“, 
genunchii se freacă în mers, piciorul raclează solul. 

În paralizia nervului sciatic popliteu extern, mersul este stepat 
(fig. 22); din cauza paraliziei mușchilor din loja antero-externă a 
gambei, piciorul cade balant, bolnavul trebuie să flecteze mult gamba 
pe coapsă și coapsa pe bazin pentru a nu atinge solul cu virful 
degetelor. 

Acest tip de mers stepat se întilnește în: paraliziile nervului 
sciatic popliteu extern, amiotrofia Charcot-Marie, polinevrite, poli- 
radiculonevrite. 

În leziunile extrapiramidale, tulburările de mers apar în legătură 
cu modificările de tonus și mișcările involuntare. Astfel, în boala 

Parkinson unde pe primul plan sînt 
tulburările de tonus (hipertonia de 
tip extrapiramidal), mersul este di- 
ficil, cu pași mici, corpul rigid și 
ușor aplecat înainte dînd impre- 
sia că bolnavul fuge după centrui 
său de greutate. Bolnavul nu se 
poate opri brusc, ci mai face ciţi- 
va pași. Mișcările de asociaţie ale 
membrelor superioare în mers lip- 
sesc. in anumite situații (stimul psi- 
hic, spaimă, furie etc.) bolnavul 
parkinsonian, care în mod obis- 
nuit este bradikinetic, fuge, urcă 
repede o scară, face mișcări ra- 
pide ale membrelor superioare 
(„kinezie paradoxală”). În timpul 
mersului se pot observa antero- 
retro sau latero-pulsii, determinate 
de crize de contracţii musculare pe 
anumite grupe de mușchi. 

In coree, datorită mișcărilor 
involuntare, bruște, ilogice, dezor- 
A donate, mersul este dansant, ţopăit. 

in sindromul vestibular periferic, bolnavul deviază în mers de 
partea eziunii, tulburările se accentuează cu ochii închiși. În formele 
grave, mersul este imposibil. 

„În tabes mersul este caracteristic — talonat. Bolnavul prezintă 
o dimensionare greșită a mișcărilor, ridică membrul inferior mai sus 
și-l fixează pe sol cu călciiul ; el se controlează cu privirea, „merge 
cu ochii” inchiderea ochilor accentuind mult tulburările, mersul de- 
venind imposibil. 

„În sindromul cerebelos mersul este cu baza de susţinere lărgită, 
nesigur, mers pe două cărări, în zig-zag, ebrios, cu membrele su- 
perioare depărtate de corp. Bolnavul oscilează, se clatină cînd pe o 
parte cînd pe alta, titubează. 

In miopatia primitivă mersul este legănat (de rață) din cauza 
airofiilor muscu.are localizate la nivelul centurii pelviene și muscu- 
laturii lombare. În stadiile mai avansate ale bolii mersul este pe 
virfuri (mers galinaceu) din cauza retracţiei tendonului Achile. 

[a Leziuni care interesează în același timp calea piramidală şi 
căile cerebeloase, cum ar fi scleroza în plăci, duc la un mers nesigur, 
cu baza de susţinere lărgită, spastic — mers cerebelo-spasmodic. 


Fig, 22 — Mers stepat în paralizia 
sciaticului popliteu extern. 

În sindromul pseudobulbar unde întîlnim leziuni piramidale și 
extrapiramidale, mersul se face cu pași mici, încet-ezitant, bolnavul 
desprinde cu greu piciorul de pe sol. 

În boala Friedreich unde este o asociaţie între un sindrom 
piramidal, un sindrom cerebelos și un sindrom tabetic, bolnavul 
merge greu, nesigur, cu picioarele depărtate, talonează ; tulburările 
de mers se accentuează cu ochii închiși. 


Motilitatea activă (voluntară) 


Mişcările voluntare sînt mișcări pe care le execută individul 
in mod conştient ; ele sînt bazate la om pe o activitate condiţionată, 
legate de analizorul motor cortical şi sînt dependente de calea corti- 
copiramidală. 

Examenul motilităţii active are în vedere pe lingă componenta 
morfologică (mişcarea activă în sine) dependentă de calea pira- 
midală și componenta de coordonare bazată pe integritatea căilor 
sensibilităţii profunde conștiente și inconștiente. 

Capătul cortical al analizorului motor se află situat în zona 
motorie a scoarței cerebrale — frontala ascendentă și lobulul para- 
central unde se găsesc celulele de origine ale fasciculului piramidal. 
Calea eferentă a analizorului motor (calea motilităţii voluntare) este 
alcătuită din doi neuroni : neuronul motor central și neuronul motor 
periferic (fig. 23). 

Celulele neuronului motor central se găsesc situate în frontala 
ascendentă în special în cîmpul 4, formînd stratul III și V de celule 
piramidale mici și celule piramidale gigante Betz. Proiecţia schemei 
corporale pe scoarță este inversă : în porţiunea inferioară a frontalei 
ascendente se găsesc celulele neuronilor centrali corespunzători 
nervilor cranieni, în porţiunea mijlocie pentru membrul superior, 
iar în partea superioară și lobul paracentral pentru membrul inferior. 
Cilindracșii neuronilor motori centrali trec prin coroana radiată și 
converg spre capsula internă unde alcătuiesc fasciculul piramidal. În 
capsula internă fasciculul piramidal ocupă genunchiul și porţiunea 
anterioară a braţului posterior. Porțiunea din fasciculul piramidal care 
ocupă genunchiul capsulei ia numele de fasciculul geniculat sau cor- 
tico-nuclear şi conţine fibre care fac sinapsa cu neuronii periferici ai 
nervilor motori cranieni de partea opusă. 

În pedunculul cerebral fasciculul piramidal (cortico-spinal) ocupă 
3/5 mijlocii din picior, 1/5 internă fiind ocupată de fasciculul cortico- 
nuclear; 1/5 externă corespunde fasciculului cortico-pontin Turck. 

La nivelul protuberanţei, fasciculul piramidal este așezat în pi- 
cioare, fiind întretăiat de fibrele pontocerebeloase. 

Fig. 23 — Schema căii motilității voluntare (sistemul piramidal). 


" În bulb, fasciculul piramidal ocupă piramidele bulbare ; în por- 
țiunea inferioară a bulbului 9/10 din totalul fibrelor se încrucișează 
formînd fasciculul piramidal încrucișat, iar 1/10 din fibre trec direct 
alcătuind fasciculul piramidal direct. 

Fasciculul piramidal încrucișat se situează în cordonul lateral al 
măduvei, înăuntrul fasciculului cerebelos Flechsig, îndărătul fascicu- 
lului spino-talamic și inaintea cornului posterior al măduvei. La di- 
ferite niveluri ale măduvei, fasciculul piramidal încrucișat se epuizează, 
făcînd sinapsă cu neuronul motor periferic de aceeași parte. 

Fasciculul piramidal direct coboară în cordonul anterior al mă- 
duvei, fiind așezat lingă șanțul median anterior și face sinapsă, pe 
măsură ce coboară în măduvă, cu neuronul motor periferic de partea 
opusă. 

in afară de fasciculul piramidal care se încrucișează există şi 
fibre piramidale directe, homolaterale. Acest fapt ar putea explica 
revenirea parţială a motilităţii la membrele paralizate într-o hemi- 
plegie precum şi apariţia sincineziilor. 

Neuronul motor periferic. Celula neuronului motor periferic este 
aşezată în cornul anterior al măduvei spinării. Axonii acestui neuron 
ies din măduvă constituind rădăcina anterioară a nervului rahidian 
care se unește cu rădăcina posterioară alcătuind nervul spinal. La 
nivelul membrelor superioare și inferioare rădăcinile se unesc pentru 
a forma plexurile nervoase din care apoi se desprind nervii. Nervii mo- 
tori se termină în mușchi (organul efector) la nivelul plăcii motorii. 

La examenul unei mişcări active vom ţine seama de trei ele- 
mente principale : amplitudinea, viteza și forța musculară. Cerem bol- 
navului să execute diferite mișcări în diverse articulaţii și în toate 
sensurile. Vom începe prin a examina de exemplu mișcările active la 
membrele superioare și inferioare, trecînd apoi la examenul mişcări- 
lor trunchiului; mișcările se examinează întotdeauna comparativ, 
membrul sănătos cu membrul bolnav. Prin mișcările pe care le face 
bolnavul ne dăm seama de amplitudine (limitele în care se face miș- 
carea) și viteza (rapiditatea cu care se face mișcarea). Determinarea 
forței musculare se face opunindu-ne mișcării pe care o execută 
bolnavul. De exemplu, bolnavul face mișcarea de flexie a antebraţului 
pe braţ, iar examinatorul se opune acestei mișcări făcînd extensia. 
Pentru aprecierea corectă a forței musculare a miinilor ne vom folosi 
de dinamometru. 

Cercetarea unor deficite piramidale ușoare se face cu ajutorul 
unor probe: Barre, Mingazzini și Vasilescu. 

— Proba Barré (fig. 24). Așezăm bolnavul în decubit ventral cu 
gambele flectate în unghi drept pe coapsă. O leziune piramidală 
uşoară unilaterală face ca gamba respectivă să oscileze, apoi să 
cadă încetul cu încetul după un timp oarecare, în raport cu inten- 
sitatea leziunii. În mod normal, menţinerea gambelor este posibilă 
aproximativ 10 minute. 

— Proba Mingazzini, constă în menţinerea gambelor în flexie pe 
coapsă, coapsele fiind flectate pe abdomen la bolnavul așezat în 

3 — Semiologia 210 


decubit dorsal (fig. 25). De partea unde există un deficit piramidal 
membrul inferior începe să cadă. 


p — Proba Vasilescu (fig. 26). Cerem bolnavului care este așezat 
in decubit dorsal, să flecteze rapid membrele inferioare. De partea 


Fig. 24 — Proba Barré. 


Fig. 25 — Proba Mingazzini. 


Fig. 26 — Proba Vasilescu. 


unde există un deficit piramidal, membrul inferior rămîne în urmă la 
efeciuarea acestei probe. 


La membrele superioare una din probe este menţinerea membre- 
or superioare în poziție orizontală inainte, cu braţele în supinaţie. 

De partea deficitului motor piramidal membrul superior începe să 
cadă, iar antebraţul ia atitudine de pronaţie. 

Aprecierea tulburărilor de motilitate se face ţinînd seama și de 
celelalte modificări neurologice obiective precum și de starea apa- 
ratului locomotor. 

Tulburările motilităţii active le vom nota după intensitatea lor : 
uşor diminuate, diminuate, foarte diminuate, limitate și schiţate. 

Leziunile neuronului motor central și periferic duc la un deficit 
motor, care în raport cu intensitatea sa poartă denumirea de pareză 
(deficit ușor) sau plegie (deficit accentuat). 

Aspectul clinic al tulburărilor de motilitate variază după cum 
leziunea interesează neuronul motor central sau neuronul motor pe- 
riferic. Denumirea paraliziei este în raport cu segmentele afectate : 
astfel, vorbim de hemiplegie pentru paralizia unei jumătăţi de corp 
cu membrele respective, monoplegie — paralizia unui membru, pa- 
raplegie — paralizia a două membre opuse (termenul este folosit 
pentru paralizia ambelor membre inferioare, membrele superioare 
fiind excepţional atinse separat) și tetraplegie cînd sint interesate 
toate cele patru membre. Cind deficitul motor este mai uşor 
atunci înlocuim termenul de plegie prin pareză : hemipareză, mono- 
pareză, parapareză şi tetrapareză. 

Hemiplegia este un sindrom clinic ce se realizează prin le- 
iunea unilaterală a fasciculului piramidal situat deasupra lui Cs. 
După sediul leziunii, hemiplegia se poate prezenta sub diferite as- 
pecte : 

Hemiplegia corticală. Cînd leziunea se află în scoarța cerebrală, 
deficitul motor interesează mai mult unul din membre sau fața. Acest 
lucru se explică prin faptul că frontala ascendentă este prea întinsă 
pentru a putea fi lezată în întregime. De obicei hemiplegia corticală 
se însoțește de crize Gagarin-Jackson și este datorită, de cele mai 
multe ori, unui proces tumoral limitat la segmentul cortical al ana- 
lizorului motor. Dacă leziunea este situată în emisferul sting, hemi- 
plegia se asociază cu tulburări de limbaj (afazie). 

Hemiplegia capsulară este cel mai frecvent întilnită (9007, din 
totalul hemiplegiilor). Ea este globală, interesează în aceeași măsură 
toate segmentele şi se datorește unei leziuni la nivelul capsulei in- 
terne. Accidentele cerebrale vasculare cele mai frecvente, fie că este 
voiba de o hemoragie sau de un ramolisment, interesează artera 
lenticulo-striată care vascularizează capsula internă, ducind la o he- 
miplegie de partea opusă. 

Cind leziunea capsulară este mai întinsă ea atinge și nucleii len- 
ticular și caudat, realizind astfel hemiplegia capsulo-striată. În ate- 
roscleroza cerebrală, focare mici de ramolisment pot interesa capsula 

internă și nucleii striaţi, dînd 
naștere la sindroamele pira- 
midale asociate cu o serie de 
simptome extrapiramidale (i- 
nexpresivitate, rigiditate difu- 
ză, disartrie, ris și plins spas- 
tic). În hemiplegia infantilă 
întilnim frecvent asociate miş- 
cări involuntare cu aspect co- 
reic sau atetozic. 

Hemiplegia prin leziunea 
trunchiului cerebral este al- 
ternă ; hemiplegia este de 
partea opusă leziunii și se 
însoţeşte de paralizia unui 
nerv cranian de aceeași par- 
te cu leziunea: sindromul 
Weber, sindromul Millard-Gu- 
bler, sindromul Avelis, sindro- 
mul Schmidt, sindromul Jac- 


Fig. 27 — Schema leziunilor în sindroa-  kson (fig. 27) 
mele alterne de trunchi cerebral. Hemiplegia spinală este 


datorită unei leziuni cervi- 
cale înalte, situată deasupra lui Cs ; hemiplegia este de aceeași par- 
te cu leziunea, nu se asociază cu paralizii ale nervilor cranieni și se 
însoţeşte de tulburări de sensibilitate profundă homolateral și ter- 
moalgezică de partea opusă, realizind sindromul Brown-Séquard. 

Paraplegia — paralizia membrelor inferioare — poate apare 
atit prin leziunea neuronului motor central cit și a celui periferic. 

— Paraplegia prin leziunea neuronului motor central îşi are sediul 
medular sub nivelul lui D3, interesind ambele fascicule piramidale. 
Foarte rar putem întîlni paraplegia prin leziuni cerebrale : paraplegia 
bătrinilor prin leziuni bilaterale aterosclerotice, paraplegia datorită 
unui meningiom parasagital care comprimă ambii lobuli paracen- 
trali. În boala Little deşi este o diplegie spastică, fenomenele motorii 
predomină la membrele inferioare, avind aspect paraplegic. 

Spre deosebire de paraplegia de tip central în care deficitul 
motor Pipe membrele inferioare global, paraplegia prin leziunea 
neuronului motor periferic poate fi parcelară, deficitul motor este 
localizat la grupe musculare, în raport cu segmentul de nerv atins. 
În poliomielită, paralizia cuprinde grupe musculare corespunzătoare 
celulelor neuronilor motori din coarnele anterioare ale măduvei, 

atinse de procesul infecțios; de obicei membrele sint inegal prinse, 
parapiegia este asimetrică. 

în polinevrită, deficitul motor predomină la extremităţile distale 
ale membrelor, se însoțește de dureri de tip polinevritic, cel mai 
frecvent paraplegia se înglobează într-un sindrom polinevritic ce cu- 
prinde și membrele superioare (tetraplegie). 

Radiculitele lombosacrate în cadrul sindromului de coadă de 
cal dau paraplegie caracterizată printr-un deficit motor ce cuprinde 
gambele şi picioarele cu tulburări sfincteriene importante. 

Tetraplegiile (quadruplegiile) pot fi determinate de le- 
ziuni ale fasciculului piramidal bilateral deasupra lui Cs, cel mai 
frecvent prin leziuni medulare sau de trunchi cerebral, muit mai 
rar prin cele cerebrale. 

Tetraplegiile se întîlnesc mai frecvent în leziunile neuronului 
motor periferic, în cursul polinevritelor sau poliradiculonevritelor. În 
aceste cazuri deficitul motor cuprinde parţial membrele, în polinevrite 
sint atinse mai mult extremităţile distale, iar în poliradiculonevrite 
se asociază cu o distribuţie radiculară a deficitului motor. 

Leziunile situate la nivelul măduvei, corespunzătoare p'exului 
brahial, duc la o tetraplegie în care se asociază o paraplegie 
de tip central cu o paralizie a membrelor superioare, ce cuprind 
grupe musculare corespunzătoare neuronului motor periferic afectat. 

Monoplegiile — paralizii ale unui singur membru — se în- 
tilnesc mai frecvent prin leziunea neuronului motor periferic ; după 
cum paralizia cuprinde membrul superior sau inferior, monoplegiile 
sint brahiale și crurale. 

Monoplegia prin atingerea neuronului motor periferic poate 
îmbrăca diferite aspecte clinice după cum leziunea interesează ce- 
iula, rădăcina, plexul sau nervii periferici. Paraliziile sînt parcelare, 
interesează grupe musculare în raport cu segmentul atins : tip polio- 
mielitic, radicular, plexual și nevritic. 

Monoplegiile centrale sînt mult mai rare și apar în leziuni cor- 
ticale limitate, la nivelul analizorului motor cortical. Ele sint de partea 
opusă leziunii şi se asociază deseori cu crize de tip Gagarin-Jackson. 

Leziunile fasciculului piramidal unilateral sub D duc la mono- 
plegii crurale de aceeași parte cu leziunea, în cadrul unui sindrom 
Brown-Séquard. 

Tulburările motorii determinate de leziunile musculare primitive 
— miopatii primitive — interesează grupele musculare la extremităţile 
proximale ale membrelor. Fenomenele sînt simetrice, cel mai frec- 
vent interesează membrele inferioare, apoi într-un stadiu mai avansat 
cuprinde toate membrele ; caracteristice sînt atrofiile musculare și 
uneori pseudohipertrofiile musculare. 

Coordonarea mișcărilor 


Pentru ca mișcarea să se producă în bune condiţii și să fie 
folositoare ea trebuie să fie coordonată. În executarea unei mișcări 
se pun în funcţie mai mulţi mușchi, a căror acţiune trebuie să se des- 
făşoare într-o armonie perfectă atit în spaţiu cit și în timp. 

De la nivelul formațiunilor profunde ale membrelor (mușchi, ar- 
ticulaţii, ligamente, tendoane) pornesc continuu excitanți proprio- 
ceptivi care informează scoarța asupra poziţiilor în fiecare mo- 
ment ale diverselor segmente. Sensibilitatea proprioceptivă urmează 
două căi : sensibilitatea profundă conștientă (fasciculul Goll și Bur- 
dach) și sensibilitatea profundă inconștientă condusă prin fasciculele 
cerebeloase Flechsig și Gowers. Cerebelul constituie un organ im- 
portant în coordonarea mișcărilor, rolul său exercitindu-se sub ac- 
țiunec de controi a scoarței cerebrale. 

Excitaţiile proprioceptive conduse pe cele două căi ajung la 
nivelul analizorului motor din scoarță (frontala ascendentă) de unde 
printr-un mecanism reflex condiţionat se produc mișcările active. 

În afară de aceste căi importante, în coordonarea mișcărilor o 
serie de alţi factori au repercusiuni asupra mecanismului de reglare 
a mișcărilor şi anume: aparatul labirintic, analizorul vizual și inci- 
taţiiile de ordin cortical. 

Coordonarea mișcărilor se realizează printr-o conlucrare armo- 
nioasă dintre mai multe grupe musculare care iau parte la efec- 
tuarea mișcării ; tulburările de coordonare duc la ataxie. După 
cum este interesată calea sensibilităţii profunde inconștiente sau con- 
știente, ataxia poate fi de tip cerebelos sau tabetic. 


Ataxia cerebeloasă 


Ataxia cerebeloasă se caracterizează prin : dismetrie cu hiper- 
metrie, asinergie, adiadococinezie, tremurătură cerebeloasă şi tul- 
burări ale tonusului muscular. 

rlipermetria constă într-o amplitudine crescută a mișcării, da- 
torită lipsei de contracție la timp a antagoniștilor. Ea se pune în evi- 
dență în mod obișnuit prin probele indice-nas și călcîi-genunchi. 

— Proba indice-nas ; cerem bolnavului să ducă degetul arătător 
pe virful nasului (fig. 28). 

În ataxia cerebeloasă, bolnavul nu nimerește ţinta (dismetrie), 
ezită și chiar depășește ţinta, atingînd cu virful degetului obrazul opus 
(hipermetrie) (fig. 29). 

— Proba călcii-genunchi se pune în evidență ducind călciiul pe 
genunchiul opus, bolnavul fiind culcat în decubit dorsal (fig. 30). 

În ataxia cerebeloasă se observă aceleaşi tulburări ca și la proba 
indice-nas, bolnavul depășește genunchiul opus (hipermetrie) (fig. 31). 

Probele indice-nas și călcii-genunchi se examinează cu ochii 
deschisi şi cu ochii închişi ; în leziunile cerebeloase probele sint mo- 
dilicate indiferent dacă bolnavul ţine ochii deschişi sau închiși, spre 
deosebire de tabes unde se accentuează cu ochii închiși. 


Fig. 28 — Proba indice-nas de partea 
normală, 
Fig. 29 — Proba indice-nas cu hipermetrie, 


de partea cerebeloasă. 


Fig. 30 — Proba călcîi- 
genunchi de partea nor- 
mală. 


— Aceleaşi tulburări se evidenţiază punind bolnavul să introducă 
de la distanţă, un deget în gitul unei sticle (proba sticlei Grigorescu), 
sau să apuce un pahar cu apă așezat pe masa; bolnavul deschide 


exagerat mina pentru a apuca paharul. 

— Proba liniilor orizontale. Dacă cerem bolnavului cerebelos să 
ducă linii orizontale între două linii verticale, el duce linii neregulate 
depășind ţinta (linia verticală) unde trebuie să oprească. 

— Proba asimetriei tonice dinamice (State Drăgănescu și V. 
Voiculescu). Cerem bolnavului să ridice ambele braţe și să le oprească 
brusc de îndată ce au ajuns la poziţia orizontală. În hemisindromul 
cerebel!os braţul de partea leziunii se ridică mai sus decit cel normal. 


Fig. 31 — Proba călcîi 

genunchi cu hiperme- 

trie, de partea cere- 
beloasă. 


— Proba Holmes și Stewart : ne opunem mișcării de flexie a an- 
tebrațului pe braţ pe care o face bolnavul, dînd drumul brusc. În 
acest moment de partea leziunii cerebeloase pumnul antrenat de 
mișcările de flexie ale antebraţului, atinge umărul. La normal, in- 
tervenția tricepsului este la timp și bolnavul reușește să frineze miş- 
carea de flexie. 

Asinergia este lipsa de coordonare a mișcărilor simultane care 
participă la executarea unsi mișcări mai mari. Lipsa de sinergie în 
spațiu (asinergia) se pune în evidenţă prin cele trei probe descrise 
de Babinski : 

— În mers, partea superioară a corpului rămîne în urmă și nu 
urmează paşii. 

— Proba aplecării pe spate: în mod normal pentru a face 
„podul” este necesar a se flecta genunchii pentru a nu cădea pe 
spate : la un cerebelos, flexia genunchiului nu are loc și bolnavul 
cade pe spate ca „un butuc“ (fig. 32). 

— Din decubit dorsal cerebelosul nu se poate ridica în poziţie 
șezindă cu braţele încrucișate ; el ridică membrele inferioare în loc 
să se ajute cu ele sprijinindu-se pe planul patului. Această probă 
este mai evidentă în leziunile cerebeloase unilaterale (hemisindrom 
cerebelos) cînd membrul inferior la partea bolnavă este aruncat în 
sus, iar cel sănătos se sprijină în călcii pe pat (fig. 33). 

Adiadococineza este imposibilitatea: de a executa mișcări repezi, 
succesive și de sens contrar. Ea se pune în evidenţă prin mai multe 
probe : 

— proba marionetelor ; punem bolnavul să efectueze mișcări 
de pronaţie şi supinaţie ale miinilor; 


Fig. 32 — Proba aplecării pe spate la un ce- 
rebelos. 

Fig. 33 — Asinergia membrelor inferioare la un 
cerebelos. 


— proba închiderii și deschiderii rapide a pumnului ; flexia Și 
extensia piciorului ; 

— proba moriștii ; mișcări de învirtire rapidă a unui index în 
jurul celuilalt de la mîna opusă. 

La un cerebelos, de partea bolnavă se constată o lentoare în 
executarea mişcărilor, mișcările sînt neregulate, incomplete și anar- 
hice. 

Tremurătura cerebeloasă poate fi statică şi chinetică (inten- 
ţională) : 

— tremurătura statică apare în timpul stațiunii și mersului, dispare 
in decubit, cuprinde în special capul; 

— tremurătura intenţională apare cu ocazia mișcărilor voluntare 
şi se pune în evidenţă prin probele indice-nas și călcii genunchi. Ea 

se accentuează către sfîrşitul mișcării și devine mai amplă cu cit 
intenția de a atinge ținta este mai mare. 

Tulburările de tonus se traduc printr-o hipotonie musculară pusă 
în evidență prin amplitudinea crescută a mișcărilor pasive (pasivitate) 
și prezenţa reflexelor pendulare. 


Ca o consecinţă a tulburărilor de coordonare, în sindromul cere- 
belos întilnim tulburări ale scrisului, ale vorbirii (disartrie cerebeloasă), 
tulburări ale echilibrului static și dinamic. 

— Scrisul cerebe!osului este tremurat, cu litere inegale și de am- 
plitudine mare, deseori cu pete de cerneală. Aceste tulburări sint 
determinate de hipermetrie, adiadococinezie și tremurătura inten- 
ţionată. 

— Staţiunea verticală se face cu baza de susţinere lărgită. 

— Mersul este nesigur, ebrios, în zig-zag. 


— Disartria cerebeloasă este caracterizată prin vorbire lentă, 
scandată, cu despărţirea silabelor. 


Ataxia cerebeloasă se întilneşte în leziuni ale cerebelului şi căilor 
cerebeloase. realizind un sindrom cerebelos pur sau asociat cu alte 
sindroame aşa cum se găsește în scleroza în plăci, encefalomielita 
acută, boala Friedreich, heredo-ataxia cerebeloasă Pierre-Marie, scle- 
roze combinate etc. 

Sindromul cerebelos pur se poate prezenta cu aspecte clinice 
diferite, în raport cu sediul leziunii. 

Sindromul arhicerebelos apare în leziunile vermisului care inte- 
resează lobul floculo-nodular, determinat cel mai frecvent de medulo- 
blastoamele cerebeloase. Clinic, se traduce printr-o tulburare accen- 
tuată de echilibru static, cu oscilaţii ale corpului în sens anteropos- 
terior, mers cerebelos ; lipsesc tremurăturile și tulburările de coordo- 
nare segmentară. 

Sindromul paleocerebelos (vermian anterior) seamănă cu sindro- 
mul arhicerebelos ; tulburările se traduc printr-o ataxie a membrelor 
inferioare. 

Sindromul neocerebelos se întilnește în leziunile emisferelor cere- 
beloase (atrofie, tumori, abcese, infecţii) și în leziunile cerebeloase. El 
se caracterizează clinic prin : hipermetrie, adiadococinezie, asinergie, 
tremurătură intenţională și hipotonie musculară. A 

Sindroamele cerebeloase prin leziunile căilor sint de aceeași 
parte cu leziunea, în afară de leziunile situate în calota pedunculară 
deasupra comisurii Werneckink. La nivelul trunchiului cerebral, sindro- 
mul cerebelos apare asociat cu fenomene piramidale, tulburări de 
sensibilitate şi atingerea nervilor cranieni în raport cu sediul leziunii. 

Ataxia tabetică (ataxia prin tulburări 
de sensibilitate profundă) 


Ataxia tabetică este expresia unei tulburări a sensibilităţii profunde 
conștiente şi se traduce clinic prin următoarele semne : 

„— mers talonat, cu baza.-lărgită ; bolnavul își urmărește mersul cu 
ochii ; 

„— probele indice-nas şi călcii-genunchi sînt tulburate, în sensul 
unei dismetrii sau hipermetrii, fenomene ce se accentueză sau apar 
numai cu ochii închişi; 

— proba Romberg pozitivă, imediat, cu cădere indiferent în orice 
parte. 

Ataxia tabetică se asociază cu hipotonie musculară și abolirea 
reflexelor osteo-tendinoase. 

Ataxia tabetică apare la leziuni ce interesează calea sensibilităţii 
profunde conştiente, de la nivelul receptorilor periferici pînă la nivelul 
scoarţei parietale. 

In leziunile periferice ce interesează nervii sau rădăcinile, ataxia 
tabetică se  întilneşte în polinevrite, poliradiculonevrite denumite 
pseudo-tabetice din cauza predominanţei tulburărilor de sensibilitate 
profundă conștientă. 

În tabes (meningo-radiculita posterioară luetică) pe lingă ataxia 

tabetică caracteristică bolii, se asociază modificări pupilare cu semnul 
Argyll-Robertson, tulburări sfincteriene și tulburări trofice. 
Ataxia tabetică se mai întilnește în leziunile cordoanelor poste- 
rioare (fasciculele Goll şi Burdach) din sindromul neuro-anemic, boala 
Friedreich, tabesul combinat, unde se asociază cu alte semne clinice, 
piramidale și cerebeloase. 

În leziuni ale trunchiului cerebral ce interesează lemniscul medial, 
în leziunile talamice şi leziuni corticale parietale sindromul ataxic cu 
caracter tabetic este unilateral şi de partea opusă leziunii. 


Tonusul muscular 


Tonusul muscular este starea de semicontracţie în care se găsește 
un mușchi în stare de repaus. El rezultă dintr-o activitate de origine 
reflexă (reflex miotatic) al cărui arc se închide la nivelul măduvei. Ca 
orice reflex, are un element receptiv, o cale aferentă, căi eferente şi 
un element efector. | 

Elementul receptor îl constituie însuși mușchiul și constă din struc- 
turi speciale alcătuite din fusul neuro-muscular, dispus paralel cu 
fibre.e musculare striate. Fusul neuromuscular este alcătuit dintr-un 
corp fusiform lung de 0,75—4 mm și conţine 3—10 fibre musculare 
subțiri (fibre intrafusale) înconjurate de o capsulă de ţesut conjunctiv, 

care se fixează la extremităţile ei pe endomisiumul fibrelor musculare 
obișnuite (fig. 34). 

Inervarea fusului muscular este dublă, senzitivă (aferentă) și mo- 
torie (eferentă). Fibrele senzitive sint de două categorii : fibre groase 
mielinice de 8—10 microni (fibre de tipul | A) care se termină prin rami- 
ficaţii elicoidale (terminaţii anulo-spinale) și fibre mielinice mai subțiri 
(fibre de tip Il) care se termină într-un loc ce seamănă cu un buchet 
de flori, terminaţie în eflorescenţă). Fibrele motorii sînt subțiri 3—7 
microni (fibre tip gama) şi se termină pe extremităţile fibrelor intra- 
fuzale prin plăcuţe. 

Terminaţiile anulo-spinale și terminațiile secundare sint activate 
prin întindere musculară şi conduc această excitație la celulele gan- 
glionului spinal, apoi prin rădăcinile posterioare și cornul posterior al 
măduvei la celulele din coloana Clarke. De aici, prin fibre colaterale 
excitaţia ajunge la motoneuronii din coarnele anterioare ale măduvei. 
Fibrele nervoase motorii eferente ieșite din neuronii medulari asigură 
inervarea motorie a fibrelor musculare extrafusoriale. Fusurile neuro- 


Fig. 34 — Schema arcului 
reflex tonigen : 

1. fus neuromuscular ; 2. fi- 

bra I; 3. motoneuronul & ; 


vizei ; n 
ži Ma“ 4. celula Renshow ; 5. moto- 
CETT neuronul. Y . 


(ITU ăi 


musculare sint continuu supuse tracțiunilor uşoare, de intensitate va- 
riabilă a diferiților mușchi, emiţind continuu influxuri cu trecvenţă 
variată în direcția motoneuronilor medulari. Aceștia suferă o serie de 
depolarizări globale ce antrenează contracția fibrelor musculare ale 
unităţilor motorii. Astfel, se menţine o stare permanentă de ușoară 
contracție a mușchiului (tonusul muscular). 

În reglarea tonusului muscular o importanță deosebită o are sis- 
temul gama, circuitul Renshaw și unele formaţiuni supramedulare. 

— Sistemul gama (bucla gama) este alcătuit din motoneuronii de 
tip gama din cornu! anterior al măduvei care inervează numai fibrele 
intrafusale (fusul muscular) și au acţiune facilitatoare a activităţii 
tonice prin mărirea tensiunii intrafusale, ceea ce determină creșterea 
tonusului muscular. 

— Circuitul Renshaw este alcătuit dintr-o colaterală subțire recu- 
rentă care se desprinde din axonul celulelor alfa somatotonice, imediat 

ce a părăsit cornul anterior. După un scurt traiect, această prelungire 
recurentă se termină pe niște celule vecine cu celulele motorii (celulele 
Renshaw) care emit un axon ce se aplică pe motoneuronul de unde 
a luat naștere fibra recurentă. Circuitul Renshaw exercită acţiune inhi- 
bitoare asupra activităţii reflexe tonigene, menţinind descărcările celu- 
lelor alfa mici motorii în limite reduse (5—38 stimuli pe secundă). 

— Controlul exercitat de formațiunile supramedulare asupra siste- 
mului reglator și efector medular al tonusului muscular asigură o 
supleţe funcţională și facultatea de adaptare permanentă la cerinţele 
posturii, gestului şi comportamentului față de mediul exterior. 

F iunile supramedulare capabile să influenţeze activitatea 
ii cenușii centrali, scoarța cerebrală) pot modela 
excitabilitatea motoneuronului gama, avind o influenţă inhibitoare sau 
facilitatoare asupra tonusului muscular. În acţiunea lor, un rol impor- 
tant îl joacă substanţa  reticulară. Formaţiunea reticulară se întinde 


fascicul piramidal 


5/s/em extrapiramidai 
(pelidoniġrie) 


Sistem extropiremidal 
(putamena-caudat) 
Cerebel 

sıstem vestibular 


Fig. 35 — Modificările tonusului muscular în raport 
cu sediul leziunii în sistemul nervos: 

1. nevrită ; 2. radiculită posterioară ; 3. poliomielită anteri- 

oară ; 4. radiculită anterioară ; 5. miopatii; 6. sindrom pira- 

Midal şi extrapiramidal  (palido- ic); 7. sindrom extra- 

piramidal  (putameno-caudat), cerebel, sistem vestibular. 


de la bulb la hipotalamusul posterior și comportă un sistem activator 
cu proiecţie bipolar: | 


cerebro-medulară și un sistem inhibitor bulbar 
cu proiecția unic medulară. Substanţa reticulată pare să reprezinte 
calea finală comună de ansamblu a sistemului de control cerebral, 
integrind toate formaţiile și sintetizind acţiunile fundamentale ale siste- 
mului nervos. 

Starea tonusului se modifică în raport cu sediul leziunilor (fig. 35); 
astfel, o leziune care interesează arcul reflex tonigen, căile și centrii 
supramedulari cu acţiune întăritoare asupra tonusului muscular duce 
la scăderea tonusului muscular — hipotonie musculară. Cînd leziunea 
interesează centrii şi căile cu acţiune moderatoare, se produce elibe- 
rarea arcului reflex tonigen și consecutiv creșterea tonusului muscu- 
lar — hipertonie musculară. 


Hipotonia musculară 


Hipotonia musculară se pune în evidenţă prin creșterea amplitu- 
dinii mişcărilor ; mușchiul hipoton pierde relieful său, devine moale 
la palpare, uşor depresibil. Ea apare în leziunile arcului reflex tonigen, 
leziunile centrilor supramedulari cu acţiune întăritoare asupra to- 
nusului muscular şi, în cazuri speciale, în leziunile neuronului motor 
central. 

Hipotonia musculară prin leziunea arcului reflex tonigen se în- 
tilnește în raport cu sediul leziunii în nevrite, polinevrite, zona, radicu- 
lite, meningo-radiculita posterioară luetică (tabes), poliradiculonevrite, 
poliomielita anterioară (acută, subacută și cronică). În aceste cazuri 
hipotonia musculară se poate asocia cu simptome ca: pareze sau 
paralizii de tip periferic, atrofii musculare, tulburări de sensibilitate și 
modificări electrice. 

Hipotonia musculară apare în leziunile musculare primitive (mio- 
patii) ca o consecinţă a întreruperii arcului reflex la nivelul organului 
efector. 

Hipotonia musculară din stările miatonice apare în unele ence- 
falopatii infantile şi în miatonia congenitală Oppenheim. Aceasta din 
urmă se caracterizează prin hipotonie musculară generalizată care res- 
pectă mușchii feţei, datorită probabil lipsei de dezvoltare a motoneu- 
ronului gama. 

Hipotonia musculară prin leziunea centrilor supramedulari cu ac- 
țiune întăritoare asupra tonusului, se întilnește în sindroamele cerebe- 
loase și sindroamele strio-palidale (coree, atetoză). 

— Tulburările de tonus în leziunile cerebeloase se traduc prin 
hipotonie musculară pusă în evidență printr-o amplitudine mare a 
mișcărilor pasive (pasivitate) și reflexe pendulare. Hipotonia poate fi 
pusă în evidenţă și prin probele de pasivitate descrise de Andre 
Thomas. Scuturind antebraţul aşa încît mîna să baloteze într-o parte 
şi în alta, se observă exagerarea amplitudinii mișcărilor de partea 
cerebeloasă. 

— În coree și atetoză, hipotonia musculară se asociază cu mișcări 
involuntare caracteristice : mişcări bruște, ilogice, dezordonate și de 

amplitudine variabilă în coree și mișcări lente, trenante, vermiculare 
în atetoză. 

Hipotonia musculară prin leziunea neuronului motor central. 
Neuronul motor central exercită în stare normală acţiune de moderare 
asupra arcului reflex tonigen ; leziunea sa va duce la eliberarea tonu- 
sului muscular — hipotonie musculară. Cînd leziunea neuronului motor 
central se instalează brusc, aceasta duce la o stare de inhibiţie a 
neuronului motor periferic datorită stării de șoc, urmată de o hipotonie 
musculară. Această stare de inhibiţie durează aproximativ 1—3 luni 
după care se instalează faza spastică. 


Hipertonia musculară 


Hipertonia musculară se realizează printr-o leziune a neuronului 
motor central sau o leziune palido-nigrică datorită suprimării acţiunii 
moderatoare a acestor centri asupra tonusului muscular. Hipertonia se 
pune în evidenţă, prin fixarea segmentelor într-o poziţie anumită, 
mușchii contractaţi sînt fermi la palpare, tendonul muscular este întins, 
iar motilitatea segmentelor în articulaţii duce la o rezistență marcată 
și o amplitudine scăzută. 

În functie de localizarea leziunii (în sistemul piramidal sau în cel 
extrapiramidal) se descriu două tipuri de hipertonie : piramidală și 
extrapiramidală. 

Hipertonia piramidală, apare în leziunile neuronului 
motor central : hemiplegii, paraplegii, tetraplegii, monoplegii spastice. 
Ea poate să se instaleze de la început și aceasta în leziuni cu evoluţie 
lentă (compresiuni medulare, tumori cerebrale, scleroză în plăci, boli 
degenerative etc.) sau urmează starea de hipotonie, cind leziunea 
neuronului motor central se instalează brusc (ictus apoplectic, trauma- 
tisme cerebrale, traumatisme vertebrale,  compresiuni medulare 
bruşte etc.). 

Hipertonia piramidală se caracterizează prin : 

— creșterea tonusului muscular are o distribuţie inegală pe dife- 
rite grupe musculare. Ea cuprinde grupe musculare cu acţiune volun- 
tară mai evidentă, predominînd pe flexori la membrele superioare și 
pe extensori la membrele inferioare. În general, mușchii care au un 
rol în statică şi mușchii sinergici sînt respectaţi ; 

— caracterul hipertoniei piramidale este aplastic, contractura este 
elastică, în lamă de briceag. Dacă extindem antebraţul unui hemi- 
plegic, după terminarea mișcărilor pasive, membrul tinde să-și reia 
poziţia iniţială de flexie a antebraţului pe braţ ; 

— contractura piramidală crește cu ocazia mișcărilor voluntare și 
cedează cu repetarea mișcărilor pasive succesive ; 

— contractura piramidală se însoțește de exagerarea reflexelor 
osteo-tendinoase, clonus al rotulei și piciorului, diminuarea reflexelor 
cutaneo-abdominale şi prezența semnului Babinski ; 

— apariţia sincineziilor : 

— Sincineziile sînt mișcări involuntare ce apar la membrele hiper- 
tonice cu ocazia unor mișcări voluntare, sau însoțesc unele mișcări 
automate. Sincineziile se prezintă sub 3 aspecte : globale, de coordo- 
nare și sincinezii de imitație. 

a) Sincineziile globale constau în mișcări de flexie a membrului 
superior și de extensie a membrului inferior de partea paralizată, ce 
apar în timpul unui efort (efortul de a se ridica din decubit în poziţie 
şezindă etc.), strânut, căscat, tuse. 

b) Sincineziile de coordonare sînt mișcări involuntare ce apar 
într-un grup muscular cu ocazia mișcărilor voluntare ale altor grupe 
cu care are legături funcţionale ; de exemplu: flexia voluntară a 
gambei pe coapsă poate determina flexia piciorului pe gambă cu 
rotație internă, mişcare care nu se poate face izolat, în mod voluntar 
(fenomenul Strimpell). La fel, la membrul superior, ridicarea voluntară 
a braţului de partea hemiplegică poate determina extensia și abducţia 
degetelor (fenomenul Souques). 

c) Sincineziile de imitație se traduc prin reproducerea involuntară 
la nivelul membrelor hipertonice a mișcărilor voluntare executate de 
partea sănătoasă. De exemplu : dacă bolnavul flectează gamba pe 
coapsă pe partea sănătoasă, aceeași mișcare apare și de partea 
bolnavă, unde în mod voluntar nu poate face mișcarea. 

— Hipertonia de tip piramidal se modifică sub acţiunea unor 
medicamente : stricnina o mărește iar barbituricele, clorpromazina, 
rezerpina, miorelaxantele (Midocalm, Clorzoxazon, Tricid) o diminuă. 
Scopolamina, belladona, Dopamina nu au nici o influenţă asupra 
acesteia. 

Hipertonia extrapiramidală se întilnește în sin- 
dromul parkinsonian și are următoarele caractere : 

— este generalizată, cuprinde atit mușchii membrelor cit și ai 
trunchiului și gitului, feţei și mușchii cu acţiune sinergică. Se observă 
o uşoară predominanţă pe flexori ; în general, sînt mai atinşi mușchii 
statici și ai atitudinii (mușchi cu acţiune antigravitică) cit și mușchii 
mimicii ; 

— este plastică — păstrează atitudinile imprimate segmentelor de 
membre prin mișcări pasive; 

— se manifestă în timpul stării de veghe, dispare în somn ; 

— mişcările voluntare inhibă hipertonia de tip extrapiramidal ; 

— se însoțește de pierderea mișcărilor asociate și de abolirea 
reflexelor clinice de atitudine generală ; reflexul clinic de postură se 
exagerează ; 

— reflexele cutanate și osteotendinoase nu sînt interesate ; 

— apare semnul roții dinţate și semnul Noica. 

— Semnul roții dințate — extensia antebraţului pe braţ, făcută 
pasiv la un parkinsonian, se face sacadat, ca o roată dinţată, în loc 
să se facă continuu. 

Semnul Noica — se fac mișcări de flexie și extensie a miinii 
în articulaţia pumnului pînă cind se obţine o ușurință în executarea 
acestei mişcări ; în acest moment cerem bolnavului să ridice membrul 
inferior de aceeași parte ; se observă o greutate în mișcările pe care 
le facem la nivelul articulației pumnului ; 

— hipertonia de tip extrapiramidal se modifică sub acţiunea 
scopolaminei şi substanţelor din acest grup, precum şi sub acţiunea 


| 


Dopaminei. 


În afara leziunilor piramidale și extrapiramidale citate, putem găsi 
modificări ale tonusului muscular de tipul : rigiditate decerebrată, con- 
tractură intenţională și miotonie ; 

— rigiditatea decerebrată apare sub forma unei hipertonii în 
extensie la toate cele patru membre, cu pronaţie pentru membrele 
superioare și abducţie cu rotație internă pentru membrele inferioare. 
Ea se însoțește de reflexele profunde ale gitului descrise de Magnus 
şi Klein. Rigiditatea decerebrată apare în leziuni pedunculare sub 
nucleul roșu (encefalite, tumori, compresiune prin angajare temporală); 

— contractura intenţională — creșterea tonusului muscular, cu 
ocazia unor mișcări voluntare — se datorește unei leziuni lenticulare 
sau talamice, fiind constant întîlnită în degenerescenţa hepato-lenti- 
culară ; 

— reacția miotonică constă în modificarea tonusului muscular 
caracterizată prin contracție prelungită și decontracţie lentă. Ea se 
pune în evidenţă cu ocazia mișcărilor voluntare prin percuţia mecanică 
și prin excitaţia electrică a mușchiului. Bolnavul deschide cu greu 
pumnul și incomplet la început; dacă repetă mișcarea ea se face 
din ce în ce mai ușor. Percuţia directă a mușchiului produce în mod 
normal o contracție musculară (contracția idiomusculară) de scurtă 
duată ; la miotonici contracția durează mult timp. Aplicarea curen- 
tului electric pe mușchi la nivelul punctului motor determină în stare 
normală o secusă musculară de scurtă durată. În miotonie contracția 
persistă tot timpul aplicării curentului electric și după încetarea sa 
(reacţia electrică miotonică). 

Reacţia miotonică se întilnește în miotonie (atrofică Steinert, hiper- 
trofică Thomson) și unele miopatii. 


În clinică, tonusul muscular se pune în evidenţă cu ocazia mișcă- 
rilor pasive. Se fac mișcări pasive în toate articulațiile și în toate 

sensurile, musculatura membrelor fiind în relaxare completă. În hipo- 
tonie, mişcările se fac cu ușurință, amplitudinea este mărită, segmen- 
tele trecînd limitele fiziologice. De exemplu : flexia antebraţului pe 
braţ face ca pumnul să atingă umărul ; de asemenea, călciiul atinge 
fesa în mișcarea de flexie a gambei pe coapsă. În tabes, unde hipoto- 
nia muscuară este foarte accentuată, mișcările se fac mult peste 
limitele normale și, în același timp, se pot face și în direcţiile în care 
în mod fiziologic nu sînt posibile. În hipertonie, mișcările pasive se 
fac cu greutate și sînt limitate. 

Amplitudinea mișcărilor pate fi modificată și de alte cauze decit 
cele neurologice și de care trebuie să se ţină seama în examinarea 
și interpretarea mișcărilor pasive. Astfel, modificări ale articulaţiilor 
ca : artroze, redori aticulare instalate după imobilizări îndelungate 
(aparat gipsat, paralizii spastice etc.), exostoze, luxaţii, retracţii tendi- 
noase, reumatism duc la limitarea amplitudinii mișcărilor. 


Semne de iritație meningeană 


lritația meningee — indiferent de cauza care o produce — deter- 
mină pe lingă cefalee, rahialgii și hiperestezie cutanată, contractură 
musculară cu atitudine caracteristică. Contracturile musculare însoțesc 
senzaţia de durere și constituie prin precocitatea și intensitatea ce o 
prezintă simptomul principal al bolii. Contractura poate fi generali- 
zată, interesind mușchii toracici, abdominali și ai membrelor. Contrac- 
turile imprimă anumite atitudini bolnavului, care stă de cele mai 
multe ori în decubit lateral, cu flexia membrelor superioare pe trunchi 
și a membrelor inferioare pe abdomen : poziţie „în cocoș de pușcă“. 
Cind contractura este predominantă pe mușchii cefei și ai șanţurilor 
vertebrale, bolnavul ţine capul aplecat pe spate, iar coloana verte- 
brală este în extensie și poate lua aspect de opistotonus, ca în tetanos. 

Contractura se pune în evidență prin căutarea unor semne care 
prin constanța lor au mare valoare diagnostică : 

— Redoarea cefei, se cercetează, bolnavul fiind în decubit dorsal, 
cu membrele inferioare în extensie. Se imprimă mișcări de flexie ale 
capului pe torace și, în cazul unei meningite, se întimpină o rezistenţă 
datorită contracturii musculaturii cefei, însoţită de durere. 

— Semnul Kernig apare cînd contractura este mai puţin intensă 
la mușchii cefei şi mai accentuată la musculatura dorso-lombară și a 
membrelor inferioare. Acest semn poate fi provocat prin două manevre: 

— Examinatorul imprimă mișcări de ridicare a trunchiului bolna- 
vului din decubit dorsal în poziţie șezindă, susținind cu o mînă capul 
bolnavului, iar cu cealaltă exercită o presiune ușoară pe genunchi. 

Se produce flexia gambelor pe coapse și a coapselor pe abdomen, la 
ridicarea trunchiului. 

— Ridicind membrele inferioare în extensie, deasupra planului 
patului, se flectează gambele pe coapse și coapsele pe abdomen. 

— Semnul Brudzinski. La bolnavul culcat în decubit dorsal cu 
membrele inferioare în extensie, se imprimă mișcări de flexie a capului. 
În acest moment examinatorul apasă pe pieptul bolnavului pentru a 
împiedica ridicarea trunchiului. Flexia capului este urmată de flexia 
gambelor pe coapse şi a coapselor pe abdomen. 

Semnul Brudzinski controlateral constă în apariţia flexiei gambei 
pe coapsă și a coapsei pe abdomen la membrul inferior opus celui 
la care examinatorul execută mişcări similare, bolnavul fiind în decubit 


dorsal. 


Troficitatea musculară 


Troficitatea musculară este menţinută de celula neuronului motor 
periferic a cărui suferință duce la atrofie musculară (amiotrofie). Atrofia 
musculară se manifestă clinic prin diminuarea de volum a mușchiului, 
cu dispariţia reliefului şi deformarea regiunii respective. Examenul 
troficității musculare se face prin inspecţie, comparind regiunile atro- 
fiate cu cele sănătoase. La membre ne vom folosi de măsurători cu 
centimetrul de croitorie ; se măsoară circumferinţele segmentelor de 
membre la diferite niveluri şi se compară cu cele de partea sănătoasă. 

În afară de atrofiile musculare determinate prin leziunea neuro- 
nului motor periferic (atrofii neuropatice) se întîlnesc atrofii musculare 
prin leziuni primitive ale mușchiului (miopatii primitive). 


Atrofiile musculare neuropatice (secundare, deuteropatice) 


Acestea pot fi împărţite, în raport cu sediul leziunii pe traiectul 
neuronului motor periferic, în: 

1. Atrofiile mielopatice apar în leziunile celulei neuronului motor 
periferic din coarnele anterioare ale măduvei și pot evolua acut, 
subacut şi cronic. 

a) Atrofiile mielopatice cu mers rapid sint determinate de polio- 
mielita anterioară acută (fig. 36) formele joase ale nevraxitei epi- 
demice, hematomielie şi unele mielite. 

În poliomielita anterioară acută atrofiile cuprind fascicule muscu- 
lare corespunzătoare grupelor celulare ale neuronilor motori periferici 
interesaţi : atrofiile sînt parcelare, asimetrice și disociate. Ele se insta- 
lează rapid după o stare febrilă, în general la copii şi pot regresa. In 

atrofiile musculare din cursul poliomielitei anterioare acute lipsesc 
fibrilajiile musculare și tulburările de sensibilitate. 

Formele joase ale nevraxitei epidemice mai ales ale panencefa- 
litelor se pot prezenta cu atrofii musculare prin leziunea pericarionului 
neuronului motor periferic. 


Fig.: 36 — Amiotrofii 
asimetrice într-un caz 
de  poliomielită. 


Hematomielia, spontană sau secundară unui traumatism duce la 
atrofii musculare prin interesarea substanţei cenușii din coarnele ante- 
rioare ale măduvei. Atrofiile pot lua aspectul Aran-Duchenne, unila- 
tera! sau bilateral. Dacă leziunea este lombară atrofiile interesează 
membrele inferioare. În general, atrofiile se însoțesc de tulburări de 
sensibilitate (suspendate) și disociaţie tip siringomielie, iar uneori cu 
sindrom Brown-Séquard. 

b) Atrofiile musculare mielopatice cu mers lent, îmbracă cel mai 
frecvent tipul Aran-Duchenne și se însoțesc de fasciculaţii musculare. 

Atrofiile încep la mușchii mici ai membrelor — eminenţa tenară, 
hipotenară și mușchii interosoși. Din cauza dispariţiei mușchilor emi- 
nenţei tenare degetul mare este tras prin lungul abductor și așezat 
pe același plan cu celelalte degete, dînd aspectul miinii de maimuţă 
(mînă simiană). Atrofia interosoșilor duce la extensia primei falange 
cu flexia ultimelor două pe prima ; mina ia atitudinea în gheară (grifă) 
(fig. 37, 38, 39). Cu timpul, atrofiile cuprind mușchii antebraţului, la 
început flexorii cu aspectul milinii de predicator, apoi progresează și 
cuprind întreg membrul superior. Mușchii trunchiului (pectoralii, ma- 
rele dinţat, romboidul, intercostalii) sînt atinşi tîrziu. Atrofia marelui 
dințat duce la îndepărtarea omoplatului de torace — omoplat înaripat 
(scapulum alatum). 

La membrele inferioare atrofiile încep la mușchii mici ai picio- 
rului și progresează spre extremitatea proximală. Rareori, amiotrofțiile 
încep cu membrele inferioare, cuprinzind apoi membrele superioare. 

Atrofiile musculare mielopatice cu mers lent pot fi găsite în diverse 
afecţiuni ale sistemului nervos, în formă pură sau asociată cu alte 
sindroame, piramidale, senzitive etc. 

Sindromul amiotrofic pur se întilnește în poliomielita anterioară 
cronică și în cea subacută,. 


Fig. 37 — Sindrom 

Aran-Duchenne într-un 

caz de scleroză laterală 
amiotrofică. 


Fig. 38 — Sindrom Aran-Duchenne cu grifă accentuată într-un 
caz de polinevrită toxică. 


Poliomielita anterioară cronică se caracterizează printr-un sindrom | 
amiotrofic (cel mai frecvent Aran-Duchenne), cu fasciculaţii musculare, | 
hipotonie și areflexie osteotendinoasă. Boala evoluează lent și pro- 
gresiv (5—20 de ani) și se termină prin fenomene bulbare. 

Poliomielita anterioară subacută are aspect clinic asemănător, 
însă evoluţia este mult mai rapidă (9—12 luni). 

La copii se descrie o poliomielită anterioară cronică (boala 
Werdnig-Hoiffmann), care începe către sfîrşitul primului an de viață 


Fig. 39 — Sindrom 

Aran-Duchenne într-un 

caz de poliomielită an- 
terioară cronică. 


cu prinderea mușchilor trunchiului și ai membrelor inferioare la început 
şi ai membrelor superioare spre sfirșit. Reflexele osteotendinoase sînt 
abolite, contracţiile fibrilare lipsesc în general, iar moartea survine la 
virsta de 2-3 ani. 


Fig. 40 — Atrofii cu ati- 
tudine de grifă, în para- 
lizia de cubital. 


Forme asociate 

— Scleroza laterală amiotrofică se caracterizează clinic prin amio- 
trofie tip Aran-Duchenne cu fasciculaţii musculare la care se asociază 
un sindrom piramidal (de obicei o parapareză) și un sindrom bulbar 
cu care bolnavul sfirșește (2—5 ani). 

— Scleroza în plăci se însoțește rar de amiotrofii ; pe primul 
plan stau tulburările piramidale, cerebeloase și vestibulare. Sie 

— În siringomielie, atrofia musculară se asociază cu tulburări de 
sensibilitate suspendată tip disociaţie siringomielică (pierderea sensi- 
bilităţii termice și dureroase, cu păstrarea celei profunde și tactile), 
parapareză spastică și tulburări trofice osteo-articulare și cutanate. 

— Meningonmielita amiotrofică luetică se poate prezenta de multe 
ori, în raport cu localizarea leziunii ca un sindrom clinic asemănător 
cu scleroza laterală amiotrofică, la care se adaugă tulburări de sensi- 


Fig. 41. — Amiotrofie tip Charcot- Fig. 42 — Amiotrofie 
Marie, la un adolescent. tip ae r la un 
aault. 


bilitate fără afectarea nervilor cranieni, modificări pupilare caracteris- 
tice luesului nervos şi reacțiile pozitive pentru lues. 


— Sindromul amiotrofic tip Aran-Duchenne poate fi întîlnit și în 
alte afecțiuni medulare cu sediul Cg-D, (mielite transverse, compre- 

siuni medulare etc.), precum şi în sindroamele radiculare inferioare 
ale plexului brahial. 

2. Atrofiile radiculonevritice interesează grupe musculare din teri- 
toriul de distribuţie al unui nerv sau al unei rădăcini. Ele se însoțesc 
de tulburări de sensibilitate de tip nevritic (fig. 40) sau radicular la 
care se adaugă modificări electrice ce merg pină la reacţie de dege- 
nerare. 

a) În polinevrite atrofiile musculare sînt bilaterale, simetrice, pre- 
dominind la extremităţile distale ale membrelor. Ele se însoțesc de 
abolirea reflexelor osteotendinoase, absenţa aproape constantă a fas- 
ciculaţiilor musculare, dureri la compresiunea maselor musculare și 
tulburări de sensibilitate obiectivă predominant ia extremităţile distale 
ale membrelor. În caz de cronicizare, atrofiile duc la retracţii tendi- 
noase și deformaţii ireductibile ale segmentelor. 

b) O atrofie musculară de tip particular este amiotrofia Charcot- 
Marie (fig. 41, 42). Boala începe cu atrofia musculaturii lojei antero- 
externe a gambei și mers stepat ; atrofiile cuprind piciorul și gamba, 
oprindu-se în jartieră, deasupra genunchilor. Cu timpul, atingerea 
membrelor superioare de tip Aran-Duchenne cuprinde musculatura 
antebraţului și se opresc de asemenea în brățară, în treimea inferi- 
oară a braţului. 

Un tablou asemănător se întilnește în nevrita interstiţială Dejerine- 
Sottas la care găsim, în plus, hipertrofia trunchiurilor nervoase. Ambele 
boli apar de obicei în adolescenţă, au caracter familial și sînt consi- 
derale ca boli degenerative. 


Atrofiile musculare protopatice (primitive) 


Miopatiile primitive sînt boli musculare cronice, caracterizate prin 
atrofii musculare cu topografie specială, cu caracter ereditar și fami- 
lial. Ele se deosebesc de atrofiile musculare neuropatice prin mai 
multe caracteristici : 

— încep de obicei în copilărie sau adolescenţă și au un mers 
lent și progresiv ; 

— ating mai frecvent sexul masculin ; 

— interesează musculatura proximală a membrelor, centurile, apoi 
restul ; 

— atrofiile musculare sint simetrice; 

— se asociază uneori cu pseudohipertrofii (dezvoltarea țesutului 
interstiţial în detrimentul țesutului muscular, care se atrofiază) ; 

— nu prezintă fasciculaţii musculare și nici tulburări de sensi- 
bilitate ; | 

— contracția idiomusculară este diminuată sau abolită precoce ; 

— nu prezintă modificări electrice de tip reacţie de degenerare ; 
se pot întilni : reacţia galvanotonică, reacția miotonică, hipoexcitabi- 
litate electrică în stadiile avansate. Cronaxia este mult crescută ; 
electromiografia arată degradarea potențialului unităţii motorii, iar la 
contracția voluntară, potenţiale frecvente de mică amplitudine și scurtă 
durată, creşterea incidenţei undelor polifazice ; 

— dau retracţii tendinoase, cu limitarea mișcărilor în articulaţii 
şi atitudini vicioase ale segmentelor. 

După localizarea atrofiilor musculare la începutul bolii, clasic se 
descriu mai multe forme clinice: 

— tipul facio-scapulo-humeral (Landouszy-Dejerine) (fig. 43) în 
care amiotrofiile încep la faţă, cuprind apoi centura scapulo-umerală, 
generalizindu-se în timp; 


Fig. 43 — Aspectul faciesului în- 
tr-un caz de miopatie facio-scapulo- 
humerală (după Wallshe, 1963). 


Fig. 44 — Miopatie tip Duchenne de Boulogne. 


— tipul scapulo-umeral, juvenil Erb, se caracterizează prin atrofia 
musculaturii centurii scapulo-umerale însoţite de hipertrofii musculare 


tranzitorii ; 
— tipul toraco-abdominal (Zimnerlin) începe la pubertate, sea- 


mănă cu tipul precedent, dar nu se însoțește de hipertrofii ; 

— forma pseudo-hipertrofică (Duchenne de Boulogne) este cea 
mai frecventă (fig. 44, 45a și b); începe în copilărie, cuprinde la 
început centura pelvină și se însoțește de pseudohipertrofii (fig. 46) ; 


Fig. 45 a — Miopatie tip Duchenne de Bou- Fig. 46 — Pseudohipertrofii 


musculare într-un 
caz de miopatie, 


logne în stadiu avansat, cu lordoză foarte ac- 

centuată şi atrofii musculare marcate; b — 

acelaşi caz în care se evidențiază hipotonia 
accentuată. 


— forma coxo-femurală (Leyden-Moebius) se deosebește de pre- 
cedenta prin absența pseudohipertrofiilor ; 

— forma distală, în care fenomenele miopatice încep distal. 

Astăzi, pe baze clinice, genetice și evolutive s-a ajuns la urmă- 
toarea clasificare : 

1. Distrofia musculară tip Duchenne, varietate recesivă legată 


de sex. 

a) formă severă ; 

b) formă benignă — varietate autosomal recesivă. 

2. Miopatia de centură. 

a) varietate autosomal recesivă ; 

b) întîmplător sporadică. 

3. Distrofia musculară facio-scapulo-umerală dominantă auto- 
somală (rar recesivă). 

4. Miopatia distală. 

5. Miopatia oculară. 

6. Distrofiile musculare congenitale. 

Tipul Duchenne reprezintă cea mai frecventă formă de miopatie, 
fiind totodată și cu potenţialul evolutiv cel mai rapid. 

Descrisă de Duchenne de Boulogne în anul 1881, boala are debut 
precoce, interesînd aproape exclusiv băieţii. Apare o astenie musculară 
cu dificultate în mers, la urcatul scărilor sau fugă și atitudine carac- 
teristică — lordoză cu mers legănat. Deficitul motor prezent la rădă- 
cinile membrelor inferioare se pune în evidenţă prin proba clasică de 
ridicare din poziţia culcată în poziţia verticală, ridicare ce se face 
după expresia lui Duchenne „bolnavul cățărindu-se pe el însuși”. 
Caracteristic este prezenţa pseudohipertrofiilor care dau aspect atletic 
gambelor, contrastind cu reducerea în volum a maselor musculare ale 
coapselor, pseudohipertrofii ce se pot extinde la coapse, trunchi, ante- 
braţe și chiar mușchii temporali. 

Tipul Duchenne este o formă rapid evolutivă, prin extinderea 
amiotrofiilor și accentuarea lor, boala duce la invaliditate prin in- 
stalarea retracţiilor tendinoase, cu deformaţii ale segmentelor. 

În afară de forma malignă tip Duchenne, Beker și Kiener (1955) 
au descris familii în care distrofia musculară progresivă a avut mers 
benign ; debutul bolii este între 6 și 9 ani, iar evoluţia îndelungată 
permite bolnavului a efectua munci ușoare. 

Miopatie de centură — reprezintă forma de distrofie musculară 
primitivă, cu localizare electivă la centurile scapulare și pelviene, 
forma de distrofie autosomală de centură; sexul pare indiferent. 
Debutul bolii este variabil, cel mai frecvent în prima decadă a vieţii, 
dar poate apare și la alte virste, chiar mai înaintate. Obișnuit, de- 
butul se face cu prinderea mușchilor centurilor pelvine sau scapu- 
lare, hipertrofiile fiind excepţionale. Evoluţia este de lungă durată, 
20-30 de ani, pe parcurs apărind puseuri de agravare, întrerupte 
prin perioade lungi de remisiune. 

Tipul facio-scapulo-umeral interesează ambele sexe, debutul si- 
tuîndu-se la virste mici, 3—4 ani, cu prinderea musculaturii feţei, oclu- 

zie incompletă a ochilor şi inexpresivitatea mimicii. Odată cu ac- 
centuarea progresivă a modificărilor feţei, la care se asociază as- 
pectul tapiroid al buzei superioare, se instalează deficit motor și apoi 
atrofii la nivelul musculaturii umărului și braţelor cu dispariţia relie- 
fului muscular. Atrofiile se extind și la mușchii spinali, intercostali, 
abdominali, cu deformaţii ale toracelui. Prinderea și a mușchilor 
sacro-lombari şi ai centurii pelviene nu este rară și are loc între 
20 şi 30 de ani.. 

Miopatiile distale. Deşi existenţa miopatiilor distale a fost sem- 
nalată încă de Gowers (1902), abia în 1945 și apoi în 1951 Welander, 
pe baza unor cercetări clinico-genetice, ajunge la definiţia precisă 
a acestei forme de distrofie musculară pe care o denumește myopa- 
thia distalis tarda hereditaris. Criteriile de încadrare în această 
varietate sînt: debut tardiv, aproape constant peste 30 ani cu lo- 
calizarea atrofiei şi asteniei în mușchii mici ai miinilor și extensorii 
segmentelor distale ale extremităților, cuprinderea mai precoce a 
membrelor superioare. Progresiunea destul de lentă fără extensie în 
majoritatea cazurilor la segmentele proximale, trunchi și față; mo- 
dificări EEG şi bioptice de tip miogen ; transmitere ereditară de tip 
dominant autosomal. 

În 1955, Biemond izolează a doua varietate a formei distale de 
miopatie myopathia distalis juvenilis hereditaris formă ce se dife- 
renţiază de prima prin apariţia în copilărie (5—15 ani). 

Miopatia oculară. Natura miopatică a oftalmoplegiilor nucleare 
progresive a fost precizată abia în 1951 de Kiloh și Nevine. Debutul 
bolii se situează în general după 30 ani, în unele cazuri apariţia bolii 
a fost descrisă încă de la naştere. 

Clinic se prezintă ca o paralizie oculară lent progresivă, bila- 
terală, mai mult sau mai puţin simetrică. Primul simptom este ptozisul, 
bolnavul fiind nevoit să ţină capul aplecat spre spate, pentru a 
vedea. Se instalează apoi paraliziile oculare, cu strabism variabil ; în 
evoluţia lor, fenomenele se accentuează treptat, uneori cu faze de 
remisiune, ducînd pînă la imobilizarea globilor oculari cu ușoară di- 
vergenţă. Musculatura intrinsecă este întotdeauna . respectată. Ra- 
reori fenomenele miopatice se extind la muşchii din domeniul facia- 
lului sau la masticatori, sau poate cuprinde mușchii gitului și ai 
rădăcinilor membrelor superioare. Se descriu și forme rare de mio- 
patie oculară asociată cu disfagie progresivă. 

Miopatiile congenitale prezintă două forme în raport cu evo- 
luţia bolii : o primă formă cu evoluţie lentă sau stabilizare a defi- 
citului motor debutind la naștere sau în timpul primilor ani, uneori 

fiind asociată cu întirziere mintală ; a doua for- 
mă este cu evoluţie rapidă spre moarte, inainte 
de 3 ani. 

Distrofiile musculare congenitale se prezin- 
tă clinic sub forma clasică, pseudohipertrofică 
sau facio-scapulo-umerală. Diagnosticul de mio- 
patie congenitală este numai în mod exceptio- 
nal precizat înainte de virsta de 3 ani, existenţa 
bolii fiind însă indiscutabilă, 

Un grup specia! al distrofiilor musculare îl 
constituie miotoniile, boli degenerative cu carac- 
ter heredo-familial. Miotonia este o afecțiune 
musculară caracterizată printr-un sindrom mio- 
tonic asociat cu atrofie sau hipertrofie muscu- 
lară. Se disting două feluri de miotonii: atro- 
fică Steinert și hipertrofică Thomsen. 

— Miotonia atrofică Steinert (fig. 47) se pre- 
zintă cu atrofii musculare ce interesează muș- 
chii feţei, limbii, sterno-c!eido-mastoidianul, muș- 
chii mici ai miinilor, ai antebraţului și ai lojei 
antero-externă a gambei, atrofii asociate cu un 
sindrom miotonic (contracție prelungită, decon- 
tracţie lentă), precum și un sindrom distrofie 
general, (calviţie, deficiență dentară, atrofie tes- 
ticulară și cataractă zonulară). 

— Miotonia hipertrofică Thomsen (fig. 48 a 
și 48 b) este o boală congenitală a cărei sim- 
ptomatologie constă într-un sindrom miotonic 
asociat cu hipertrofie musculară ce dă bolnavului aspect atletic 
caracteristic. 

În afară de atrofiile musculare descrise se întîlnesc uneori amio- 
trofii și în leziunile cerebrale, fără ca să existe vreo leziune aparentă 
a neuronului motor periferic. 

La adult în hemiplegia veche se instalează tardiv un sindrom 
amiotrofic ce atinge extremităţile membrelor, cel mai adesea mina, 
asociat cu deformaţie și contractură. 

În hemiplegia infantilă este vorba de oprirea în dezvoltare a 
membrelor de pariea opusă leziunii cerebrale care interesează şi 
musculatura. 

Leziunile parietale (tumorile în special) pot determina amiotrofie 
electivă ce poate fi distală (de tip Aran — Duchenne) sau proximală. 
Uneori se asociază tulburări vasomotorii accentuate, tulburări ter- 
mice și sudorale. După unii autori lobul parietal ar avea un rol 
reglator al troficităţii. 


Fig. 47. — Aspect 
tipic -de miotonie 
atrofică Steinert. 

În examinarea troficităţii musculare, trebuie să ținem seama și de 
leziunile articulare de vecinătate, diverse traumatisme prin armă 
de foc sau plăgi supurate timp îndelungat, care pot antrena în mod 
reflex un sindrom amiotrofic (amiotrofie reflexă). 


Fig. 48 a — Miotonie hipertrofică Thomsen (față); b.— 
miotonie hipertrofică Thomsen (spate). 


Mișcările involuntare 


Mişcările involuntare (diskineziile), sînt mișcări anormale ce apar 
independent de voinţa bolnavului. După aspectul lor, ele pot fi 
clasificate în : convulsii, tremurături, fasciculaţii musculare, mișcări 
coreice, mișcări atetozice, mioclonii, crampe și ticuri. 


Convulsiile 


Convulsiile sint mișcări involuntare sub formă de contracţii mus- 
culare, bruște, neregulate, intermitente şi variabile ce duc la de- 

plasări ale segmentelor. După durata lor, convulsiile pot fi tonice și 
clonice. 

Convulsiile tonice constau dintr-o stare de contracție 
musculară violentă și durabilă, determinînd o imobilizare și rigiditate 
a segmentelor interesate. Ele se întilnesc în tetanos, tetanie, intoxi- 
caţii cu stricnină și epilepsie. 

Tetanosul se caracterizează prin convulsii tonice generalizate cu 
maximum de intensitate în musculatura corespunzătoare sediului ino- 
culat, cu trimus accentuat (contracția mușchilor maseteri) și poziţia 
corpului în opistotonus. 

Tetania se manifestă clinic ca o stare de contractură clonică ce 
apare în crize mai mult sau mai puţin durabile, afectind în special 
mușchii extremităților membrelor, ai feţei și laringele; la mină, 
rigiditatea degetelor dă atitudine de „mînă de mamoş”. În intervalele 
dintre crize se poate pune în evidenţă starea spasmofilică prin sem- 
nele : Trousseau, Weiss și Chwosteck. Electrografic se caracterizează 
prin descărcări de potenţiale sub formă de dublete, triplete etc. 
sensibilizări prin proba Alajouanine. 

Semnul Trousseau : compresiunea braţului cu un garou deter- 
mină contracția tonică a miinii și degetelor. Semnul Weiss : percuţia 
ramurii superioare a nervului facial la nivelul arcadei zigomatice 
duce la contracția mușchiului sprincenar. 

Semnul Chwosteck : percuţia nervului facial la nivelul obrazului, 
la egală distanţă între tragus și comisura bucală, duce la contracția 
mușchilor buzei. 

Aceste semne arată o hiperexcitabilitate neuro-musculară deter- 
minată de scăderea calciului sanguin în insuficienţa paratiroidiană ; 
tulburări în echilibrul ionic al calciului, potasiului, magneziului în 
unele cazuri de spasmofilie. 

Convulsiile clonice: sînt mișcări bruște, explozive, 
de scurtă durată, separate prin scurte intervale de rezoluţie musculară. 
Convulsiile clonice împreună cu cele tonice constituie simptomatologia 
principală a crizelor de epilepsie. 

După cum convulsiile cuprind întreaga musculatură a corpului 
sau un segment, epilepsia se împarte în epilepsie generalizată și 
epilepsie localizată. 

Epilepsia generalizată, se caracterizează prin crize convulsive 
tonico-clonice, însoţite de pierderea conștienţei. Accesul de epilep- 
sie se instalează brusc, precedat sau nu de aură (semne premergă- 
toare de care bolnavul își amintește și care anunţă de obicei criza), 
bolnavul scoate un strigăt, își pierde cunoștința și cade. Urmează faza 
tonică, cînd bolnavul se află într-o stare de contractură generalizată, 
devine cianotic, respiraţia se oprește. Se instalează apoi faza clonică, 
caracterizată prin contracţii musculare bruște, cu deplasări de seg- 

mente, ochii sînt congestionaţi, respiraţia devine stertoroasă. În această 
fază bolnavul își mușcă limba prin convulsiile clonice ale mandibulei, 
iace spumă la gură, pierde urina și uneori chiar materiile fecale. 
După această fază de epuizare, cade într-un somn profund ce poate 
dura citeva ore. La deșteptare, bolnavul prezintă cefalee, se plinge 
de dureri musculare dar nu-și amintește nimic din cele petrecute in 
timpul accesului. Nu totdeauna criza de epilepsie se însoţeşte de 
convulsii ; ele pot apare sub formă de absente sau echivalente co- 
mițiale. 

Epilepsia localizată (Gagarin-Jackson) apare ca un simptom 

de localizare corticală (zona motorie) în tumorile cerebrale, trauma- 
tisme craniene, meningite localizate, encefalite localizate sau acci- 
dent vascular cerebral limitat. 
In epilepsia localizată, convulsiile cuprind segmente de mem- 
pry sau grupe musculare corespunzătoare localizării procesului morbid 
de-a lungul frontalei ascendente ; nu se însoțește de pierderea cu- 
noştinţei. 

In afară de epilepsie, crizele convulsive pot fi întilnite în eclampsie, 
stări uremice, accidente hipoglicemice, sindromul Stokes-Adams etc. 


Tremurăturile 


Tremurăturile sint definite ca mișcări involuntare sub formă de 
oscilaţii ritmice, de mică amplitudine care duc la deplasări ale seg- 
mentelor corpului de o parte și de alta a poziţiei de repaus. 

Tremurăturile pot fi clasificate în : tremurături fiziologice și tre- 
murături patologice. 

Tremurăturile fiziologice apar în stare fiziologică, după efort, 
emoții, frig etc. 

Tremurăturile patologice apar ca simptom important în cursul 
unor intoxicații, boli infecțioase, afecţiuni endocrine sau neurologice. 

După momentul apariţiei lor, tremurăturile pot fi: statice (în 
repaus), kinetice (cu ocazia mișcărilor voluntare) și stato-kinetice. 

Tremurătura parkinsoniană apare în repaus sub formă de mișcări 
lente, de amplitudine mică, cu frecvențe de 4-6 pe minut. La în- 
ceput, tremurăturile cuprind mîna și în special policele și arătătorul, 
tremurătura seamănă cu mișcarea de numărare a banilor sau răsu- 
citul unei pilule. Mai tirziu tremurătura cuprinde întreg membrul su- 
perior, apoi trece la membrul inferior unde ia aspectul de mișcare 
de pedalare, agitind piciorul și antreniînd în mișcare întreg corpul 
și capul. La față se pot întilni tremulaţii musculare interesînd mușchii 
pleoapelor, bărbiei și buzelor. Tremurăturile pot să apară și la nivelul 
limbii. Caracteristic parkinsonianului este faptul că tremurătura apare 

în repaus, este diminuată sau dispare cu ocazia mișcărilor voluntare 
și după administrarea de scopolamină, Romparkin și dispare în timpul 
somnului. 

Tremurătura cerebeloasă, poate apare în repaus (tremurătura 
cerebeloasă statică) sau cu ocazia mișcărilor voluntare (tremurătura 
intenţională). 

Tremurătura cerebeloasă statică, interesează mai ales capul, mai 
rar se manifestă printr-o instabilitate a corpului în staţiunea în pi- 
cioare ducînd la ataxia cerebeloasă. 

Tremurătura intenţională, apare în cursul mișcărilor voluntare (de 
exemplu : în proba indice-nas, călcii-genunchi, introducerea degetului 
în gitul unei sticle etc.), se accentuează spre sfirșitul mișcării ; are o 
frecvență de 4—5 oscilaţii pe secundă. Ea se întilnește în scleroza 
în plăci, heredoataxia cerebeloasă, boala Friedreich, atrofii cerebe- 
loase, tumori și abcese cerebeloase, leziuni vasculare cerebeloase, 
leziuni ale peduncului cerebral și ale regiunii subtalamice. 

Tremurătura basedoviană, constituie un simptom important în 
boala Basedow, alături de gușă, exoftalmie și tahicardie. Ea intere- 
sează întreaga musculatură a corpului, este mai manifestă la nivelul 
extremităților membrelor superioare și are un ritm rapid — 8—10 pe 
secundă. 

În paralizia generală progresivă, apar tremurături cu amplitudine 
redusă. Tremurătura este atit în repaus cit și în mișcare (stato-kine- 
tică), cu localizare la extremităţile membrelor superioare, buze și 
limbă. 

Tremurătura din cursul intoxicaţiilor se întilnește în alcoolism, 
toxicomanii, unele intoxicații profesionale (plumb, mercur, arsenic etc.). 

Tremurătura alcoolică se observă în alcoolismul acut, subacut 
și cronic. 

În alcoolismul subacut, tremurătura este amplă, și se asociază cu 
febră, delir, agitaţie psihomotorie, halucinaţii vizuale terifiante. 

În alcoolismul cronic, tremurăturile sînt mici, regulate, stato-ki- 
netice, localizate la degetele de la miini, pot cuprinde și faţa. Uneori, 
în forme mai grave, ele apar foarte evidente, duc la inexactitate în 
mișcări. Tremurăturile sînt mai accentuate în cursul dimineţii pe ne- 
mîncate și diminuă după ingestia de alcool. 

Tremurătura ereditară (esenţială) sau izolată se caracterizează 
prin mișcări involuntare regulate, ce apar în repaus și mișcare cu o 
frecvență de 4-9 pe secundă. Ea se localizează de obicei la miini 
și nu se însoţeşte de alte simptome. Tremurătura esenţială are un 
caracter familial și ereditar (boala Minor), datează de mai multă 
vreme și nu provoacă jenă funcţională evidentă. 

Tremurătura senilă are un ritm rar, interesează miinile, maxilarul 
inferior și mai ales capul, unde dă mișcări în sens de negaţie sau 

afirmaţie. Tremurătura senilă este considerată de unii autori ca o 
tremurătură esenţială. 

Tremurătura din nevroze. În nevroza astenică apare o discretă 
tremurătură la nivelul extremităților degetelor de la miini ce se accen- 
tuează cu efortul, emoţiile și se ameliorează în repaus. 

Ş In isterie, apar tremurături cu intensitate și aspect variabil, imi- 
tind una din tremurăturile cunoscute, la care însă lipsesc alte sim- 
ptome organice, iar de cele mai multe ori găsim motivele isterogene. 


Fasciculaţii musculare 


Fasciculaţiile muscu'are sînt contracţii limitate la fibrele muscu- 
lare corespunzător unităţii motorii, traducînd un proces cronic iri- 
tativ la nivelul pericarionului neuronului motor din coarnele ante- 
rioare ale măduvei sau nucleilor motori ai nervilor cranieni. Uitin- 
du-ne pieziș pe pielea regiunii de examinat, fasciculaţiile se traduc 
prin niște mișcări ondulante ale mușchilor, iar bolnavul are impresia 
că i se „zbate carnea“ sau că-i umblă ceva pe sub piele. Fascicrjlaţiile 
musculare nu duc la deplasări de segmente; la nivelul degetelor, 
contracţiilor mușchilor extensori determină ușoare tremurături. Per- 
cuţia ușoară a mușchiului, excitația electrică, frigul, unele substanţe 
ca : adrenalina, pilocarpina, Miostinul, facilitează apariţia secuselor 
fibrilare ; somnul nu le influenţează. | 

Fasciculaţiile musculare se întîlnesc în scleroza laterală amio- 
trofică (boala Charcot), poliomielita anterioară subacută și cronică, 
amiotrofia tip Charcot-Marie, siringomielie. Ele apar mai rar în unele 
polinevrite și poliradiculonevrite. 


Mișcările coreice 


Mișcările coreice sînt mișcări involuntare, bruște, dezordonate, 
ilogice, neregulate, de amplitudine variabilă. Ele diminuă în repaus, 
dispar în somn ; sînt accentuate cu ocazia mișcărilor voluntare, mers 
și emoții. 

Mișcările coreice constituie simptomul principal al unor afecţiuni, 
cum ar fi: coreea acută Sydenham, coreea cronică Huntington, 
coreea gravidică și hemicoreea posthemiplegică, encefalopatiile in- 
fantile sau encefalite care interesează nucleii extrapiramidali. 
hi: Coreea acută Sydenham sau coreea juvenilă, apare în copi- 
lărie şi se caracterizează clinic printr-o instabilitate continuă deter- 
minată de mişcările coreice accentuate. 

În formele uşoare, mișcările coreice se pot pune în evidenţă 
prin anumite probe: 

a — Cerem bolnavului să stea cu braţele întinse, cu degetele 
resfirate și cu limba scoasă ; această poziție nu poate fi menţinută 
datorită mişcărilor involuntare ale limbii și membrelor. 

b — Semnul indicelui (Kreindler) : bolnavul cu ochii închiși ţine 
cei doi indecși extinși cu braţele întinse înainte ; se observă o flexie 
bruscă a unuia din indecși. 

În formele grave, bolnavul prezintă agitaţie motorie continuă, 
febră, puls filiform, cianoză, tulburări de fonație și de deglutiţie, rea- 
lizind tabloul clinic al stării de rău coreic. 

Coreea acută Sydenham este considerată ca determinare ner- 
voasă a reumatismului. Apariţia ei coincide cu un reumatism poliar- 
ticular acut şi leziuni de endocardită reumatismală. 


s — Coreea gravidică apare la primipare, este de obicei recidiva 
unei corei avute în copilărie sau adolescenţă, cu prognostic destul 
de grav. 


— Coreea cronică Huntington, este o boală familială și ereditară, 
apare in genere după 35 de ani, are o evoluţie lentă și se asociază 
cu tulburări psihice grave ce duc la demenţă. 

— Hemicoreea post-hemiplegică constă în mișcări coreiforme 
localizate la o jumătate a corpului, asociate unei hemiplegii. Hemi- 
coreea post-hemiplegică se întilnește în afecțiunile cerebrale în focar, 
cel mai frecvent de origine vasculară : sindrom talamic, subtalamic 
și uneori în leziuni ale peduncului cerebral. În hemiplegia infantilă 
se pot întilni de asemenea mișcări coreice. 

— Mişcări coreiforme pot apare și în alte afecţiuni cerebrale : 
encefalita epidemică, degenerescenţa hepato-lenticulară, encefalite, 
traumatisme cerebrale, meningita tuberculoasă, paralizia generală. 

Hemibalismul, constă în mișcări involuntare unilaterale, bruște, 
de mare amplitudine și violente. Mișcările interesează în special 
rădăcina membrelor, azvirlind cu bruscheţe întregul membru. Sin- 
dromul apare în leziuni ale corpului Luys și se datorește de obicei 
unui accident vascular (hemoragie sau ramolisment) debutind cu un 
ictus. Mai rar este datorit unei tumori sau unei infecţii virotice. 


Mișcările atetozice 


Mişcările atetozice sînt mişcări involuntare lente, aritmice, cu 
caracter vermicular (mișcări de reptaţie), mișcările sînt localizate în 
special la degetele de la mină și picior, pot cuprinde și alte seg- 
mente (antebraţ și braţ) unde au un caracter de torsiune. Ele sint 
accentuate de emoţii și cu ocazia mișcărilor voluntare ; diminuă în 
repaus și dispar în timpul somnului. 

Mișcările atetozice se întîlnesc în: 

— Hemiplegiile infantile ; acestea se însoțesc frecvent de mișcări 
atetozice asociate adesea cu mișcări coreice. Mişcările atetozice 
interesează în special degetele de la mînă unde dau deformaţii per- 
manente caracteristice (degete în baionetă). 

— Hemipareza senilă prin scleroză cerebrală se poate asocia 
cu mișcări atetozice ale degetelor de la mină sau picior. 

— Atetoza dublă congenitală, status marmoratus a lui C. și 
O. Vogt, se caracterizează prin mișcări atetozice bilaterale interesind 
și fața, la care se adaugă hipertonie predominantă la membrele 
anterioare, contracturi tonice ale membrelor, tulburări de fonație, de 
deglutiție, ris şi plins spasmodic. Sindromul apare la copii în pri- 
mele luni ale vieţii, are tendinţe de ameliorare și se datorește leziunii 
putamenului şi nucleului caudat. 

— Diplegia spasmodică (boala Little) se caracterizează printr-un 
sindrom piramidal cu predominantă la membrele inferioare, care se 
poate asocia cu mișcări atetozice. 


— Mişcările atetozice se pot întilni şi în unele sindroame ta- 
lamice. 


Miocloniile 


Miocloniile sint mişcări involuntare sub formă de contracţii mus- 
culare, bruşte, de scurtă durată, asemănătoare cu contracţiile muscu- 
lare produse prin excitarea electrică a mușchiului. Contracţiile pot 
fi limitate la un singur mușchi, cel mai adesea însă cuprinde un 
grup muscular, avind un ritm variabil; nu dispar în timpul somnului. 

Miocloniile se întîlnesc în encefalita epidemică, în leziunile tri- 
unghiului olivo-dento-rubric, epilepsia mioclonică, epilepsia parţială 
Kojevnicov şi unele intoxicații cum ar fi cea cu bromură de metil. 

— Encefalita epidemică este una din cele mai frecvente cauze 
ale miocloniilor. Miocloniile apar frecvent ca simptomatologie de 
debut în encefalita epidemică, cuprind mușchii membrelor, trunchiului 
și feţei. Alteori contracţiile interesează un singur mușchi, cum ar fi 
diafragmul, traducindu-se prin sughiț persistent. 

— Miocloniile velo-palatine, se pot asocia cu mioclonii ale coar- 
delor vocale, faringelui și diafragmului și traduc leziuni degenerative 
ale olivei bulbare. Ele apar în leziunile ce interesează triunghiul olivo- 
dento-rubric, din cursul aterosclerozei cerebrale, scleroza în plăci și 
encefalita epidemică. A. Kreindler a arătat că aceste mioclonii sînt 
datorite dezinhibării, tendinței de descărcare ritmică a mușchilor 
derivați din punct de vedere filogenetic din arcurile branhiale. 

— Epilepsia mioclonică (Unverricht-Lungdberg) este o boală fa- 
milială manifestată prin crize de epilepsie asociate cu mioclonii, 

la care se adaugă cu timpul o rigiditate generalizată și demenţă 
progresivă. 

— Epilepsia parţială continuă Kojevnikov constă în mioclonii 
continui ale unui grup muscular restrins, asociate cu criza de epilepsie 
Gagarin-Jaksoniană și uneori chiar și cu crize de epilepsie generali- 
zată. Ea este determinată de un proces cortical sau subcortical, li- 
mitat la zona motorie, de natură traumatică, luetică și infecțioasă. 
Autorii sovietici subliniază în etiologia epilepsiei parţiale continuă 
encefalita de Taiga. 


Crampele funcționale 


Crampele funcționale apar ca o contracție tonică, trecătoare în 
domeniul unui grup muscular ce participă la un act profesional, în- 
totdeauna același. Din acest motiv, crampa se numește profesională, 
şi se întilnește la scriitori (crampa scriitorului), muzicieni (crampa 
pianistului, violoncelistului etc.), înotători (crampa înotătorului) etc. 

Tulburarea motorie cuprinde mușchii respectivi în timpul efec- 
tuării actului profesional, sau numai la intenţia de a efectua actul 
respectiv. Orice alte mișcări în afara actului profesional se fac în 
bune condițiuni. Acest lucru demonstrează că în crampa profesională 
este vorba de o tulburare funcţională a activităţii nervoase superi- 
oare, un proces de inhibiţie limitat la nivelul analizorului motor cor- 
tical, determinată printr-un mecanism reflex condiţionat patologic. 
Acest reflex condiţionat apare fie pe o scoarță suprasolicitată ca o 
inhibiţie de protecţie, fie ca un proces inhibitor, rezultat din ciocnirea 
proceselor corticale, intenţia de a efectua actul profesional și teama 
că nu va reuși. 


Ticurile 


Ticurile sînt mişcări involuntare cu caracter semi-conștient imi- 
tind un gest. Ele se repetă în mod stereotip, se accentuează cu emo- 
tiile și dispar în timpul somnului. 

Ticurile se pot prezenta sub diferite aspecte : clipit al pleoape- 
lor, strimbături ale feţei, ridicarea umărului, ticuri respiratorii, ticul 
gulerului, ticul deglutiţiei etc. Ele apar în copilărie sau adolescenţă 
și se fixează pe un gest făcut în diferite ocazii (clipitul după o con- 
junctivită, tulburări respiratorii în cadrul unei afecţiuni pulmonare, 
un guler care jenează etc.) ca un reflex condiţionat motor patologic. 

Boala ticurilor constă în ticuri accentuate, generalizate asociate 
cu tulburări psihice. Boala se întilnește mai frecvent la copii și este 
determinată de encefalită. 

Observaţia clinică a mișcărilor involuntare ne dă posibilitatea să 
apreciem topografia lor, aspectul, ritmul, dacă produc sau nu depla- 
sări ale segmentelor. De asemenea ne dăm seama de momentul 
apariţiei lor, în repaus sau mișcare, precum și de factorii care le 
influențează. Pentru a aprecia mișcările de mică amplitudine cum 
sint unele tremurături, ne folosim de anumite poziţii în care acestea 
apar mai evidente ; de exemplu, poziţia cu braţele întinse și cu de- 
getele resfirate peste care punem o coală de hirtie. 

Pentru examenul fasciculaţiilor musculare, privim pieziș regiunea 
de examinat, în felul acesta ele apar mai vizibile. Fasciculaţiile mus- 
culare pot fi simţite și prin palpare. 

In ceea ce privește factorii modificatori, unii accentuează mișcă- 
rile involuntare (eforturi, emoții etc.) alţii din contră, le diminuează 
sau le fac să dispară (repausul, somnul) ; mișcările coreice și ateto- 
zice se accentuează în stări afective și cu efortul. Diminuă cu repa- 
usul și dispar în timpul somnului. Altele, cum ar fi miocloniile și fas- 
ciculaţiile musculare persistă și în timpul somnului. 

În ceea ce privește fiziopatologia mișcărilor involuntare ea nu 
este încă bine cunoscută ; cele mai multe mișcări involuntare sînt 
în legătură cu leziunile nucleilor și căilor extrapiramidale. 


Reflexele 


Prin reflex se înțelege un răspuns motor, secretor sau vasomotor 
la o excitație. După I. P. Pavlov reflexele se impart în condiţionate și 
necondiționate. 

Reflexele condiţionate sînt căpătate în timpul vieții, sînt temporare 
şi au ca centru scoarţa cerebrală. 

Reflexele necondiționate sînt înnăscute, permanente şi au ca 
centru etajele inferioare ale sistemului nervos. 

În clinică cercetăm în mod curent reflexele necondiționate, a 
căror metodă de explorare este mai simplă. Orice act reflex are ca 
substrat anatomo-fiziologic arcul reflex. 

Arcul reflex elementar este alcătuit din doi neuroni, unul 
aferent (senzitiv) şi altul eferent (motor) între care se realizează 
sinapsa (fig. 49). Arcurile reflexe complexe sint polisinaptice ; între 
neuronul aferent şi cel eferent se interpun neuroni intercalari, creîn- 
du-se asifei posibilitatea unor răspunsuri mai complexe. 

Reflexele somatice elementare sînt: 

— reflexul de extensie (miotatic) ; 

— reflexul de flexie ; 

— reflexul de extensie încrucișată. 

Reflexul de extensie (miotatic) constă într-o contracție musculară 
ca răspuns la întinderea exercitată de o excitație asupra tendonului 
său. Receptorii senzitivi de întindere a mușchilor sînt fusurile muscu- 
lare şi corpusculii Go!gi. Corpusculii Golgi se găsesc in tendoane, în 
imediata vecinătate a mușchiului, așezați în serie față de mușchi, 
ceea ce permite înregistrarea atit a întinderii active cit și a celei 
pasive. Ei au o inervaţie senzitivă reprezentată prin fibre sub 12 mi- 
croni (fibre tip 1.B.). ] 

De la terminaţiile anulo-spinale prin fibre l.A. excitaţiile ajung 
la celulele neuronului senzitiv proprioceptiv din ganglionul spinal, 
merg apoi pe rădăcina posterioară, cornul posterior al măduvei unde, 
după ce urcă citeva segmente, dă o colaterală (colaterala reflexă 
Kölliker) care face sinapsă cu motoneuronul alfa din cornul anterior 
al măduvei. La acest nivel există două categorii de motoneuroni alfa : 
mari (somatomotori) care inervează în special fibrele musculare albe 
(bogate în miofibrile şi sărace în sarcoplasmă) cu frecvenţă de des- 
cărcare rapidă 30—60 stimuli pe secundă și motoneuronii alfa mici 
(somatotonici) care inervează fibrele roșii (bogate în sarcoplasmă) cu 


Fig. 49 — Arcul reflex 


elementar : 
1. ganglion spinal ; 2. nerv 
periferic; 3. receptor ; 4. 
muşchi ; 5. rădăcina ante- 
rioară ; 6. corn anterior. 


frecvenţă de descărcare lentă. Motoneuronii alfa mari determină com- 
ponenta fazică, asigurind mișcările reflexe rapide, pe cind cei mici 
servesc la menţinerea posturilor opunindu-se acţiunii gravitației. 

În mecanismul reflexelor osteotendinoase, percuţia tendonului 
determină alungirea bruscă a mușchiului, intrarea în acţiune a recep- 
torilor din fusul muscular care emit o salvă de excitaţii la neuronii 
alfa mari ce duc la descărcări sincrone cu contracție rapidă a muș- 
chiului. 

Reflexul de postură apare ca o contracție tonică musculară prin 
descărcările asincrone ale motoneuronilor somatici alfa mici, cu 
extinderea lentă a mușchiului. 

Reflexul miotatic se află sub influenţa reglatoare a unor meca- 
nisme spinale și supraspinale. 

— Mecanismele spinale sint : inhibiţia autogenă, bucla gama și 
circuitul Renshaw. 

Inhibiţia autogenă are ca rol prevenirea unei contracţii nocive 
în cazul unei forţe puternice la întindere. În acest mecanism un rol 
activ se pare că-l au corpusculii Golgi și fibrele I.B. care au prag de 
excitație mai ridicat și efect inhibitor asupra fibrelor musculare homo- 
nime. Din interacţiunea antagonistă a circuitului gama cu rol faci- 
litor şi circuitul Renshaw cu acţiune inhibitorie rezultă funcţia adaptivă 
a neuronilor spinali somatotonici. 

— Dintre formaţiile supraspinale unele au efect inhibitor (scoarţa 
cerebrală, cerebeloasă, formațiunile extrapiramidale), altele facilitator 
(substanţa reticulară, nucleii vestibulari). Prin intermediul căii pirami- 
dale este coordonată componenta fazică a reflexului miotatic, iar prin 
căile extrapiramidale componenta tonică. 

După locul de aplicare a excitantului, reflexele se împart în 
osteo-tendinoase și cutanate. 


Reflexele osteotendinoase 


Cercetarea reflexelor osteotendinoase se face cu ajutorul unui 
ciocan de reflexe în formă de L sau T. Se percută tendonul sau 
corespunzător oasele tendonului și ca răspuns se obţine o contracție 
a mușchiului respectiv. 


Valoarea semiologică a unui reflex depinde de condiţiile în care 
este cercetat. Pentru aceasta vom ţine seama de anumite reguli : 

— regiunea de examinat să fie complet descoperită, excitantul să 
fie aplicat direct pe suprafaţa cutanată ; 

— integritatea formațiunilor anatomice (piele, tendon, os, articu- 
laţii, mușchi) ; 

— mușchii regiunii respective să fie în relaxare totală. Uneori 
pentru a obţine reflexul mai cu ușurință cerem bolnavului să stringă 
pumnii sau să-și desfacă mîinile încleștate (manevra Jendrassek pentru 
reflexul rotulian) cu scopul de a facilita intrarea în acţiune a centrilor 
activatori ai sistemului gama ; 

— tendonul respectiv să fie în semitensiune ; percuţia se face pe 
tendon nu pe mușchi, pentru a nu se produce contracția idiomuscu- 
lară; 

— reflexele se cercetează intotdeauna bilateral, comparativ 
partea sănătoasă cu cea bolnavă: 

— temperatura camerei să fie potrivită. 

Dăm mai jos descrierea reflexelor osteotendinoase mai impor- 
tante : i 
Reflexul stilo-radial (C5—C6) — se examinează cu antebraţul în 
ușoară flexie și pronaţie pe braț, mina fiind susținută de examinator 
(fig. 50). Se percută apofiza stiloidă a radiusului și se obţine flexia 
antebraţului pe braţ prin contracția mușchiului lungul supinator 


Fig. 50 — Examinarea 
reflexului  stiloradial. 


Fig. 51 — Examinarea 
reflexului  bicipital. 


Reflexul bicipital (Cs—Cg) — antebraţul fiind în ușoară flexie 
pe braţ se percută tendonul inferior al bicepsului la nivelul plicii 
cotului și se obţine flexia antebraţului pe braţ, prin contracția muș- 
chiului biceps (fig. 51). 

Reflexul tricipital (C7—Cg) — antebraţul este în flexie în unghi 
drept din articulaţia cotului ; se percută tendonul tricepsului deasupra 
olecranului şi se obţine extensia antebraţului pe braţ produsă prin 
contracția tricepsului (fig. 52 a, b). 

__ Reflexul cubito-pronator (C7—Cs-D) percuţia feţei posterioare 
a apofizei stiloide a cubitusului duce la pronaţia antebraţului ; po- 
ziţia de examinat este aceeași ca pentru reflexul stilo-radial. 

Reflexul rotulian (Lə—L3—L4). Percuţia tendonului rotulian duce 
la extensia gambei pe coapsă prin contracția cvadricepsului. Reflexu] 
poate fi cercetat în mai multe poziții : 


F 


Fig. 52a — Examinarea reflexului tricipital 
în poziție şe 
narea refle: 


ndă a bolnavului; b — exami- 
ui triciptal în poziţie culcată 


bolnavului. & 


e 


in decubit dorsal ; cu mîna stîngă sub genunchi 
ie A X sa a 

jamba pe coapsă. Se percută cu ciocanul tendonul sub 

dacă bolnavul este c 


rotulian se ia 
„picior ici i 


— bolnavul culcat în decubit dorsal, cu mîna stîngă ridicăm 
virful piciorului, membrul inferior respectiv fiind cu coapsa în abducţie 
și rotație externă, gamba și piciorul în ușoară flexie (fig. 54a, b) ; 

— bolnavu! stă în genunchi pe scaun (fig. 54 c). 


Fig. 53 a — Examina- 
rea reflexului rotulian 
la bolnavul în decubit 
dorsal; b — examina- 
rea reflexului rotulian 
în poziţia „picior peste 
picior“ ; e — examina- 
rea reflexului rotulian 
la bolnavul sprijinit cu 
picioarele pe sol. 


Retlexul medio-pubian. Percuţia simfizei pubiene, membrele infe- 
rioare fiind cu coapsele în abducţie și genunchii flectaţi, duce la 
abducţia coapselor (L2—L3) și contracția mușchilor abdominali (Da—-D2). 

Modificările patologi- 
ce ale reflexelor os- 
teotendinoase 


În stare normală, 
percuţia tendonului 
determină o contrac- 
ție moderată a muş- 
chiului respectiv. A- 
cest răspuns moderat 
se explică printr-e 
acțiune moderatoare 
a neuronului motor 
central asupra arcu- 
lui reflex. Reflexele 
pot fi modificate atît 
în leziunea arcului 
reflex cit și în leziu- 
nea neuronului motor 
central (leziuni pira- 
midale). Modificările 
produse sînt de ordin 
cantitativ și calitativ. 

1.Modificări 
cantitative. 

Din punct deve- 
dere cantitativ, re- 
flexele pot fi dimi- 
nuate, abolite și exa- 
gerate. 

a) Diminuarea 
sau abolirea reflexe- 
lor  osteotendinoase 


Fig. 54 a — Examina- 
rea reflexului achilian 
cu membrul inferior al 
bolnavului susţinut de 
examinator ; b — exa- 
minarea reflexului achi- 
lian cu membrul infe- 
rior al bolnavului spri- 
jinit pe pat; c — exa- 
minarea reflexului achi- 
lian, bolnavul fiind a- 
șezat cu genunchii pe 
un scaun. 


se întilnește ori de cite ori arcul 
reflex este întrerupt în unul din 
segmentele sale printr-un pro- 
ces patologic oarecare (fig. 55): 

— leziunea nervilor, nevrite, 
polinevrite (1) ; 

— leziuni ale rădăcinilor 
posterioare (2), zona, meningo- 
radiculita posterioară  luetică 
(tabes, scleroze combinate, ra- 
diculite anterioare —4—, poli- 
radiculonevrite, compitesiuni 
radiculare etc.) ; 

— leziuni ale substanţei ce- 
nușii medulare : poliomielita an- 


Fig. 55 — Topografia leziunii pe arcul y A < AA 
reflex terioară acută, subacută și cro- 
1 — nevrită ; 2 — radiculită posterioară nică (3), mielite, compresiuni 
(tabes) ; 3 — poliomielită anterioară ; 4 — d | g î li h " 
radiculită anterioară ; 5 — miopatie; 6 —  Medulare, siringomielie, hemato- 
leziuni piramidale. mielie : 
; 


— leziuni ale organului e- 
fector : miopatii primitive, miozite acute (5). 

Reflexele osteotendinoase sînt abolite și în leziunile neuronului 
motor central, cînd acestea se instalează brusc: ictus apoplectic, 
compresiuni medulare bruște (morb Pott, traumatisme vertebrale), he- 
matomielie, secțiuni medulare, mielite acute (6). În aceste cazuri 
se produce stare de șoc, cu inhibiția neuronului motor periferic (inhi- 
biţie supraliminară) ce determină siderarea reflexului. Această 
situaţie corespunde stadiului flasc al paraliziei de tip central şi 
durează 1-3 luni, după care se instalează faza spastică în care 
reflexele își revin și se exagerează. 

b) Exagerarea reflexelor osteotendinoase arată o leziune pira- 
midală și se pune în evidenţă printr-un răspuns amplu și brusc la 
o excitație minimă ; zona reflexogenă se mărește, iar răspunsul poate 
antrena și alte grupe musculare. 

După intensitate, reflexele osteotendinoase pot fi : vii, exagerate, 
foarte exagerate, polikinetice și cloniforme. 

Reflexul polikinetic constă în contracţii musculare multiple deter- 
minate de o singură excitație (percuția tendonului). 

Clonusul constă în mișcări involuntare, regulate, ale unor seg- 
mente (rotulă, picior, mînă) produse printr-un mecanism reflex con- 
tinuu. După localizare se descrie clonusul rotulei, al piciorului și al 
miinii. 

Clonusul rotulei (fig. 56) se cercetează bolnavul fiind așezat în 
decubit dorsal; cu primele două degete de la mină făcute pensă, 
examinatorul apasă brusc rotula în jos, menţinind această poziţie. 

Clonusul piciorului (fig. 57a, b). Cu mina stingă examinatorul 
susține gamba, membrul inferior al bolnavului fiind așezat în triplă 
flexie. Cu mina dreaptă se imprimă brusc o mișcare de flexie dorsală 
a piciorului, menţinind această poziţie. 

Clonusul apare în leziuni piramidale accentuate ; după intensi- 
tatea sa vom nota : schiță de clonus, clonus epuizabil, clonus intens. 


Fig.: 56 — Examinarea clonusului rotulei. 


În general, reflexele exagerate .se găsesc în leziunile piramidale 
de la nivelul scoarței cerebrale pină la nivelul măduvei spinării. Ele 
coincid de cele mai multe ori cu o tulburare de motilitate voluntară 
însemnată şi se asociază cu alte semne de atingere piramidală : 
semnul Babinski, abolirea reflexelor abdominale etc. 

Reflexele vii și chiar exagerate se mai pot găsi în intoxicația cu 
stricnină, prin excitaţia directă a centrilor reflecși. În reumatism, la 
nevropați, în nevroza astenică intilnim reflexe osteotendinoase vii şi 
chiar exagerate ; în aceste cazuri modificarea reflexelor nu se înso- 
țeşte de alte semne de atingere piramidală. 

La copiii sub virsta de 1—2 ani, refiexele osteotendinoase sînt 
exagerate datorită faptului că pină la această virstă fasciculul pira- 
midal nu este mielinizat. 


2. Modificările calitative 
ale reflexelor osteotendinoase 


Se disting două tipuri de modificări calitative ale reflexelor 
osteotendinoase și anume : penduiaritatea și inversiunea reflexului. 

Pendularitatea reflexului se poate observa la cerebeloși ; el se 
caraciărizează printr-o serie de oscilaţii pendulare ale gambei, care 
revin incetul cu încetul la starea de repaus, micșorindu-și amplitu- 
dinea. Spre deosebire de reflexul polikinetic, unde există mai multe 
contracţii musculare determinate de o excitație unică, reflexul pen- 


sului piciorului în 
îiul sprijinit pe pat; 
piciorului în poziţie 


erior, cu gamba 


usținută. de examinator 


dular se datorește unei hipotonii musculare de tip cerebelos (pasi- 
vitate), cu întirzierea acţiunii frenatoare a antagoniștilor. 

Reflexul pendular se cercetează, bolnavul fiind așezat pe/o masă 
înaltă, cu picioarele atirnate în jos. 

Inversiunea reflexului. În mod normal orice excitație aplicată pe 
tendonul unui mușchi, duce în mod reflex la contracția mușchiului 
respectiv ; uneori însă această contracție se produce pe mușchii vecini 
sau antagoniști. Inversiunea reflexului are loc în cazul cînd calea 
motorie efectoare a mușchiului care trebuie să răspundă este între- 
ruptă ; în felul acesta excitaţia difuzează la segmentele medulare 
vecine supra- sau subiacente. De exemplu, percuţia tendonului tri- 
cepsului care în mod normal duce la extensia antebraţului pe braţ 
(prin contracția mușchiului triceps C7—Ca) în cazul unei inversiuni 
poate avea drept răspuns flexia antebraţului pe braţ (contracția bicep- 
sului C5—C6) prin difuziunea excitaţiei la neuronii motori de la nivelul 
Cs—Ce. 

Inversiunea reflexului se poate găsi în siringomielie, tumori me- 
dulare, mielită, scleroză în plăci. 


Reflexele cutanate 


Reflexele cutanate constau în contracţii involuntare ale unui 
mușchi sau ale unui grup muscular, provocate prin excitaţia regiunii 
corespunzătoare a pielii. 

Refiexele cutanate se cercetează excitind pielea cu un vîrf nu 
prea ascuţit, pentru a nu provoca reacţie de apărare. 

Reilexul palmomentonier (Marinescu-Radovici). Se excită pielea 
de pe palmă în dreptul eminenţei tenare și se obține în mod patologic 
(leziuni piramidale înalte), contracția mușchilor bărbiei homolateral. 
Acest reflex are un arc lung ; calea aferentă C7—Ca, calea eferentă — 
nervul facial. Reflexul palmomentonier poate fi prezent și în stare 
normală la indivizii mai în vîrstă. El se întilnește în mod patologic în 
sindromul pseudobulbar și în scleroza laterală amiotrofică. 

Reflexul palmar cutanat (Ce-D.). Se comprimă puternic pielea 
din regiunea pisiformului ; ca răspuns se produce contracția palma- 
rului cutanat cu apariţia pliurilor cutanate transversale pe eminenţa 
hipotenară. 

Retiexele cutanate abdominale se examinează bolnavul fiind 
așezat în decubit dorsal cu membrele inferioare flectate ușor pentru 
a obține relaxarea mușchiului abdominal. În raport cu ombilicul, 
reflexele abdominale sînt : superioare, mijlocii și inferioare (fig. 58); 

— reflexul abdominal superior (D¿—D-7) se excită pielea abdo- 
menului mergind pe o linie paralelă cu rebordul costal ; 

Abdominal superior 
Abdominal mijlociu 
Abdominal inferior 


— reflexul abdominal mijlociu 2 
(Da—Dy); excităm pielea abdome- n să 
nului mergind pe o linie transver- . 2 
sală în dreptul ombilicului ; 
— reflexul abdomenului infe- 99 
rior  (Dio—Du-Dp); se excită 
pielea abdomenului pe o linie pa- 
ralelă cu arcada crurală. Cremasterran 
Ca răspuns se obţine contrac- / 
ţia mușchilor abdominali în regiu- 
nea corespunzătoare reflexului. 
Reflexul cremasterian (Ly-—L») : 
excitind fața  supero-internă a Fig. 58 — Schema reflexelor cu- 
coapsei, membrul inferior fiind în tanate abdominale. 
abducţie și rotaţie externă, se ob- 
ţine în stare normală contracția cremasterului, care are ca urmare 
ridicarea testiculului în bursă. 


Diminuarea sau abolirea reflexelor cutanate abdominale și cre- 
masteriene au valoare clinică importantă în leziunile piramidale. În 
general, leziunile piramidale duc la exagerarea reflexelor osteoten- 
dinoase și la diminuarea sau abolirea celor cutanate. Acest fapt ar 
putea fi explicat prin posibilitatea ca arcul reflex al reflexelor cutanate 
abdominale să fie cu etapă superioară. 


Leziunile arcului reflex simplu — nevrite, polinevrite, radiculite, 
zona, poliomielita anterioară, siringomielie, compresiuni medulare, 
afecţiuni ale mușchilor (miopatii) în stadiu avansat — pot duce la 


diminuarea sau abolirea reflexelor cutanate. 

Reflexele cutanate pot fi vii sau exagerate în unele cazuri de in- 
toxicație cu stricnină, intoxicație alcoolică, tetanie, la nevropaţi și 
anxioși. În stare normală aceste reflexe pot lipsi la indivizii în vîrstă, 
la obezi, la femeile care au o relaxare musculară abdominală din 
cauza nașterilor frecvente. 

Reflexul cutanat plantar (Ls—S). Excitaţia susţinută a pielii plantei 
pe marginea externă mergind de la călcii spre degete (fig. 59), produce 
în mod normal flexia degetelor (fig. 60) și contracția fasciei lata. 

O leziune piramidală determină modificarea profundă a acestui 
reflex, răspunsul fiind extensia degetului mare. Acesta constituie un 
semn de o importanţă deosebită pentru semiologia căii piramidale și 
poartă numele de semnul Babinski (fig. 61). În raport cu intensitatea 
leziunii piramidale, semnul Babinski se poate însoți de desfacerea 
in evantai a celorlalte degete (fig. 62) sau de un reflex de triplă flexie. 

Reflexul plantar inversat (semnul Babinski) poate fi obţinut și 
prin alte manevre: 

6 — Semiologia 208 


— frecția puternică a crestei tibiei, mergind de sus în jos (ma- 
nevra Oppenheim) — (fig. 63) ; 

— compresia puternică a maselor musculare din regiunea/poste- 
rioară a gambei — manevra Gordon — (fig. 64); 


Fig. 59 — Aplicarea ex- 
citantului în cercetarea 
reflexului plantar. 


Fig. 60  —  Reflexul 
plantar în flexie. 


rnică a tendonului Achile — manevra Schaeffer — 


piciorului — manevra 


Burguignon) prin 
între nervul sen- 


tia unui izocronism 


anormal între nervul senzitiv plantar și mușchii extensori. La sugar, 
pînă la mielinizarea fasciculului piramidal — moment în care copilul 
începe să meargă — întilnim un izocronism între nervul senzitiv plantar 
și extensori, deci semnui Babinski. De îndată ce fasciculul piramidal 


Fig. 61 —  Reflexul 

plantar. cu extensia de- 

getului mare (semnul; 
Babinski), 


Fig. 62 — Semnul Ba- 

binski şi desfacerea în 

evantai a celorlalte de- 
gete. 


este mielinizat impune prin acțiunea sa izocronismul nervului senzitiv 
plantar cu al flexorilor. 

Extensia degetului mare (semnul Babinski) se asociază frecvent 
de contracția flexorilor membrului inferior, ceea ce ar explica inte- 
grarea semnului Babinski în cadrul reflexelor de automatism medular 
de triplă flexie. 

În unele împrejurări, excitația pielii regiunii plantare nu duce 
nici un răspuns. Acest reflex plantar abolit poate arăta o leziune a 


= 


I 

Fig. 63 — Manevra Oppenheim. 


Fig. 64 — Manevra Gordon. 


Fig, 


65 — Manevra 
Schäffer. 


arcului reflex periferic sau poate fi determinat de cauze locale : anchi- 
loze metatarso-falangiene, artrite. Un reflex plantar inditerent unila- 
teral, asociat cu exagerarea reflexelor osteotendinoase, poate pune în 
evidență o leziune piramidală ușoară. 


Fig. 66 — Manevra Gri- 


gorescu — flexia puter- 
nică a degetelor picio- 
rului. 


Fig. 67 — Semnul Ba- 
binski obținut prin ma- 
nevra Grigorescu. 


Reflexul fesier (S4) — excitaţia pe o linie verticală a pielii din 
regiunea fesieră şi subfesieră, duce la contracția mușchiului mare 
fesier. 

Reflexul anal (S3) — excitaţia pielii perianal duce la contracția 
reflexă a sfincterului. Acest reflex se examinează bolnavul stind în 
poziție genu-pectorală. 


În afară de modificările reflexelor descrise în leziunile pirami- 
dale, apar o serie de reflexe potologice : Hoffmann, Rossolimo, 
Bechterew-Mendel și reflexele de automatism medular. 

Semnul Hoffmann. Se apucă virful mediusului bolnavului între 
două degete și se exercită o bruscă ciupire asupra ultimei falange, 
astfel ca degetul bolnavului să scape dintre degetele examinatorului. 
În leziunile piramidale se produce o flexie reflexă a ultimei falange 
a policelui. 

Semnul Rossolimo (reflex tendinos) (S4) (fig. 68). Percuţia inter- 


liniei articulare digito-plantare determină flexia plantară a ultimelor 
4 degete, în leziuni piramidale. 


Fig. 68 — Semnul Rossolimo. 


Semnul  Bechterew-Mendel (reflex osos S4) (fig. 69). Percuţia 


cuboidului duce în leziuni piramidale la flexia plantară a ultimelor 


4 degete, răspuns asemănător cu cel precedent. 


Reflexele de automatism medular 


Reflexele de automatism medular sînt reflexe patologice și apar 
in leziuni grave ale neuronului motor central. Se disting reflexul de 
scurtare (triplă flexie) și reflexul de alungire (extensie), extensie în- 
crucișată, 

— Reflexul de scurtare (triplă flexiune). Ciupirea dosului picio- 
rului sau flexia puternică a degetelor (manevra Pierre-Marie-Saint) 
e la picior, determină o triplă flexie a membrului inferior respectiv 
(flexia piciorului pe gambă, a gambei pe coapsă și a coapsei pe 

abdomen). Zona reflexogenă este mai largă și variază în raport cu 
înălţimea leziunii. În compresiunile medulare, limita superioară de 
la care aplicarea excitantului mai determină producerea reflexului 
de automatism medular, corespunde limitei inferioare a leziunii me- 
dulare. Reflexul de triplă flexie este cel mai frecvent întilnit. În 
leziunile medulare bilaterale accentuate, reflexul de scurtare se per- 
manentizează, ducind la parapiegie în flexie. 


Fig. 69 — Semnul Bech- 
terew-Mendel. 


— Reflexul de masă este un reflex de triplă flexie însoţit de 
micţiune, defecaţie și transpiraţii în urma aplicării de excitaţii dure- 
roase cutanate (ciupirea tegumentelor), la bolnavi cu leziuni grave 
medu'are in faza de automatism medular accentuat. 
este datorat difuziunii excitaţiei, atit în neuronii motori 
și la cei vegetativi. 


Reflexul de postură 


telor din 
ie tonică a 
lu, mișcarea 
un reflex de pos- 
ută cel mai frec- 


area 


Cind 
articulatii, 


muşchiului ale căror capete 
pasivă de flexie 


tură în 

Contracţia idiomusculară. 


Excitaţia mecanică directă a fibrei musculare determină, în stare 
normală, o contracție. Pe mușchiul normal contracția se produce 


brusc și este de 


scurtă durată. 


În atrofiile musculare primitive (miopatii primitive) contracția idio- 
musculară este abolită precoce. În miotonii ca și în unele miopatii 
cu caracter miotonic percuţia mușchiului duce la o contracție susţi- 
o decontracţie lentă (contracție miotonică). 


nută, urmată de 
Contracţia 


idiomusculară este păstrată în leziunile neuronului 


motor periferic, atît timp cit atrofia musculară nu este prea avansată 
ca să împiedice producerea acestei contracţii. 


Denumirea reflexu- 
lui 


REFLEXELE OSTEOTENDINOASE 


Locul de aplicare al exci- 
tantului 


Locali- 
zarea 


Răspunsul 


a a NN AN ui 


Reflexul stiloradial 


Reflexul bicipital 


Reflexul _tricipital 


Reflexul cubito-pro- 
nator 


Reflexul medio-pu- 


bian 


Reflexul rotulian 


Reflexul tibio-femu- 
ral posterior 


Reflexul achilian 


Percuţia apofizei stiloide 
radiale 


Percuţia tendonului infe- 
rior al bicepsului 


Percuţia tendonului tri- 
cepsului supraolecranian 


Percuţia apofizei stiloide 
a cubitusului 


Percuţia simfizei pubiene 


Percuţia tendonului ro- 


tulian 


Percuția condilului intern 
al femurului 

Percuția tendonului A- 
chile 


Contracția mușchiului 
lung supinator. 
Flexia antebraţului pe 


braţ Cs—Cg 
Contracţia bicepsului 

brahial. 

Flexia antebraţului 

pe braţ Cs—Cg 


Extensia antebraţului pe 
braţ prin contracția 


mușchiului triceps C7—Ca 
Pronaţia antebraţului C-—Cs-—D 
Contracţia mușchilor 

abdominali și a adducto- De-—D> 
rilor coapselor Li—La 
Contracţia cvadricepsului 

cu extensia gambei pe 

coapsă Lo—L3—La 
Contracţia adductorilor 

coapsei Lo—La—La 
Contracţia tricepsului 

sural cu flexia plantară 

a piciorului S,—S2 


Reflexul medio- 
plantar 


Reflexul cuboidian 
(Bechterew-Men- 
del) 


4 | 
Reflexul Rossolimo 


Reflexul palmomen- 
tonier (Marinescu- 
Radovici) 


Reflexul palmar 


Reflexul cutanat 
abdominal superior 


Reflexul cutanat 
abdominal mijlociu 


Reflexul cutanat 
abdominal inferior 


Reflexul cremaste- 
rian 


Reflexul cutanat 
plantar extern 


Reflexul fesier 


Reflexul anal 


| nului pe o linie orizonta- 


Percuţia plantei în sco- 
bitură 


Percuţia feței dorsale a 
piciorului în regiunea cu- 
boidiană 


Percuţia interliniei arti- 
culare digitoplantare 


REFLEXELE CUTANATE 


Excitaţia pielii palmei 


Presiunea pielii la nive- 
lul pisiformului 


Excitaţia pielii abdome- 
nului pe o linie paralelă 
cu rebordul costal 


Excitaţia pielii abdome- 
lă în dreptul ombilicului 
Excitaţia pielii abdome- 
nului în porţiunea infe- 
rioară 

Excitaţia pielii în regiu- 
nea superioară și internă 


a coapsei 


Excitaţia pielii plantei pe 
marginea externă 


Excitaţia pielii regiunii 
fesiere 

Excitaţia pielii marginii 
anusului 


Idem SS 


În leziuni piramidale 
duce la flexia ultimelor 
4 degete Sı 


În leziuni piramidale 
duce la flexia ultimelor 
4 degete Sı 


Contracția mușchilor 
mentonieri, răspunsul pe 
nerv facial Ca-D, 


Contracţia mușchiului 
palmar cutanat C-D; 


Contracția mușchilor 
abdominali în porțiunea 
superioară DD, 
Contracţia mușchilor 
abdominali în porţiunea 
mijlocie Ds-Dy 
Contracția mușchilor ab- 


dominali 
Dio—D12 


Contracția mușchiului 
cremaster cu ridicarea 
testiculului Li—La 


Normal flexia degetelor. 

În leziuni piramidale — 

semnul Babinski (extensia 

tonică a degetului mare) Ls—S1 


Contracţia mușchiului 
mare fesier Sı 


Contracția sfincterului 
anal S; 


Sensibilitatea 


Din punct de vedere clinic, tulburările de sensibilitate se divid 
în două categorii : subiective și obiective. 

Sensibilitatea subiectivă 


Tulburările de sensibilitate subiectivă se traduc prin diverse 
senzaţii anormale, neplăcute, dureroase, penibile, diferite în raport 
cu calitatea lor, cu sediul și cauza provocatoare. În examinarea 
bolnavului trebuie să ne folosim de un interogatoriu bine condus 
pentru a obţine cu precizie datele necesare. Ne va interesa carac- 
terul senzaţiilor, intensitatea lor, timpul de apariţie, periodicitatea, 
modul cum apar, factorii modificatori, durata lor, dacă sînt continui 
sau intermitente, alți factori asociaţi (reacţii motorii, vasculare), loca- 
lizarea. 

Din tulburările de sensibilitate subiectivă fac parte paresteziile 
și durerile. 

Paresteziile (disesteziile), sint senzaţii anormale percepute 
de bolnav ca: amorţeli, înțepături, furnicături etc. ; se întilnesc în 
leziunile nervilor periferici (nevrite, polinevrite, poliradiculonevrite), 
in perioada de debut sau de reparație a leziunilor nervoase, în 
leziunile medulare (în faza incipientă), în scleroza în plăci precum 
și în nevroze. În afară de leziunile nervoase, paresteziile se pot 
intilni în afecțiunile vasculare periferice — spasme arteriale — arterite 
obliterante. 

Durerea este o senzaţie neplăcută, penibilă și reprezintă un 
simptom important în stabilirea diagnosticului de sediu al leziunii. 
După modul unde este situată, durerea poate fi nevralgie (durerea 
pe traiectul unui nerv), dureri radiculare, polinevritice, cordonale, 
talamice, dureri viscerale și cefaleea. 

După modul cum apar, durerile sînt spontane (cînd apar de la 
sine) și provocate prin anumite manevre (compresiunea maselor mus- 
culare și a nervilor, manevre de elongaţie). 

Nevralgia este durerea pe traiectul unui nerv. Denumirea ne- 
vralgiei este în raport cu nervul în teritoriul căruia se localizează 
durerea : nevralgie intercostală, sciatică, facială (de trigemen), sub- 
occipitală etc.; durerea este continuă, cu exacerbări în paroxisme. De 
obicei durerea poate fi provocată prin compresiunea unor puncte pe 
traiectul nervului respectiv. Astfel, pentru trigemen sînt punctele su- 
praorbitar, suborbitar și mentonier ; pentru nervul occipital compre- 
siunea se face pe un punct îndărătul mastoidei. Pentru sciatic se 
descriu punctele Walleix : sacro-lombar, sacro-iliac, punctele fesiere 
(superior, mijlociu și inferior), faţa posterioară a coapsei pe traiectul 
nervului sciatic, posterior capului peroneului pentru sciaticul popliteu 
extern și faţa posterioară a gambei pentru sciaticul popliteu intern. 

Nevralgiile se pot prezenta ca unicul simptom sau se pot asocia 
cu semne de deficit în domeniul nervului respectiv — tulburări motorii, 

abolirea reflexelor osteotendinoase, atrofii musculare, tulburări ale 
sensibilităţii obiective. În acest caz vorbim de o nevrită. 

După cauză, nevralgiile pot fi esenţiale (fără vreo cauză apa- 
rentă) și nevralgii secundare unui proces iritativ, infecțios, compre- 
siune, traumatism. 

Cauzalgia este o varietate a nevralgiei în care durerea se per- 
cepe ca o senzaţie de arsură ; cel mai frecvent se întilnește în afec- 
țiunile traumatice ale nervilor median (regiunea palmară) și sciatic 
(regiunea plantei). Durerea este continuă, insuportabilă, iradiind spre 
rădăcina membrului ; se calmează cu comprese reci și se accen- 
tuează cu atingerea regiunii respective, diverse mișcări și emoţii. Pe 
lingă senzaţie de arsură, cauzalgia se poate însoți de tulburări tro- 
fice ; pielea devine lucioasă, caldă, roșie și umedă, degetele se 
subțiază, unghiile se curbează. Această formă de nevralgie se dato- 
rește unei leziuni a fibrelor vegetative acolate fibrelor senzitivo-mo- 
torii ale medianului, sciaticului și trigemenului. 

Durerile radiculare se propagă în lungul unui nerv, de la rădă- 
cină către periferie, urmînd teritoriul dermatoamelor (la membre de-a 
lungul membrului, la trunchi în centură). 

Ele se pot prezenta sub formă de săgetături sau fulgerături, pot 
fi continui sau apar în paroxisme. Durerile se exacerbează prin va- 
riaţiile bruște ale tensiunii lichidului cefalo-rahidian determinate de 
tuse, strănut şi efort. 

Suferinţa radiculară poate avea diferite cauze : inflamații acute 
sau subacute, zona, coastă cervicală, spondiloze, morb Pott, tumori 
vertebrale și medulare, arahnoidite, hernii de disc etc. 

Unele dureri, cum ar fi cele din sciatică, se accentuează prin 
manevrele de elongaţie (de alungire a nervului): Lasegue și Bonnet. 

— Manevra Las&gue — se face o flexie pe abdomen a mem- 
brului inferior, care este menţinut în extensie din articulația genun- 
chiului. În sciatică, durerea se accentuează mult prin această ma- 
nevră. 

— Manevra Bonnet. Flexia gambei pe coapsă, urmată de o 
adducţie bruscă a coapsei, produce în sciatică o durere vie. 

În meningo-radiculita posterioară luetică (tabes) durerile radi- 
culare apar în crize sub formă de săgetături sau fulgerături (dureri 
fulgurante) în special la nivelul membrelor inferioare. Faptul că dure- 
rile apar mai ales în timpul nopţii și se accentuează cu vremea 
umedă și rece face ca de multe ori aceste dureri să fie interpretate 
ca reumatice. Prezenţa semnelor pupilare, tulburările sensibilităţii 
profunde și modificările reflexelor osteotendinoase asociate cu sero- 
reacţiile pozitive pentru lues, tranșează diagnosticul. 

Durerile polinevritice apar ca senzaţii mai mult sau mai puţin 
penibile, localizate în membre cu maximum de intensitate la braţe și 

gambe. Ele se accentuează prin palparea maselor musculare și com- 
presiunea nervilor și sint mai marcate în timpul nopţii. Se întîlnesc în 
polinevrite cu diverse etiologii : infecțioase, toxice, alergice și caren- 
tiale. 

Durerile cordonale sînt determinate de leziuni ale fasciculului 
spino-talamic din măduvă și trunchiul cerebral. Ele se prezintă ca 
dureri cu un caracter surd, neprecis, sînt însoţite de diverse pares- 
tezii şi apar de obicei în teritoriul tulburărilor obiective de sensibili- 
tate. Faptul că uneori sediul leziunii este depărtat de teritoriul unde 
se propagă durerea, duce la erori dẹ diagnostic. În sciatica cordo- 
nală durerea iradiată în teritoriul nervului sciatic își are sediul în 
măduva spinării, uneori destul de înalt (cervical). 

Durerea talamică are un caracter cu totul special. Ea apare în 
jumătatea corpului opusă leziunii, de cele mai multe ori la membrul 
superior. Durerile sînt spontane, au caracter cauzalgic și se însoțesc 
de hiperpatie accentuată : orice excitant dureros aplicat pe pielea 
miinii declanșează o senzaţie neplăcută, intensă, insuportabilă, care 
difuzează de-a lungul întregului membru și mai ales către rădăcina 
lui. Durerea talamică se accentuează cu anumite stări afective plă- 
cute sau neplăcute. 

Crizele viscerale se întîlnesc în cursul tabesului, cea mai frec- 
ventă fiind criza gastrică tabetică. Ea se caracterizează prin dureri 
violente în regiunea epigastrică, instalate brusc, asociate de vărsături 
intense, persistente. Crizele durează de la citeva ore la citeva zile, 
ducind la epuizarea pacientului. 

Aceste crize pot fi confundate cu alte afecțiuni gastrice și tra- 
tate ca atare, mai ales cînd apariţia lor nu este întovărășită de alte 
semne clinice evidente de tabes. Diagnosticul diferenţial trebuie 
făcut cu ulcerul gastric, care, spre deosebire de criza gastrică tabe- 
tică, se prezintă cu dureri ce survin periodic, avind legătură cu me- 
sele. Diagnosticul se tranșează printr-un examen de specialitate 
minuţios, evidenţierea antecedentelor luetice și prin examenul radio 
scopic, al stomacului „în ceas de nisip“ (datorită spasmului dureros 
de la nivelul musculaturii gastrice). 

Crizele viscerale tabetice pot fi și intestinale; în acest caz 
durerea este localizată periombilical, cu iradiere în flancuri și lombe 
şi se asociază obișnuit cu constipaţie și diaree. Se descriu de ase- 
menea crize laringiene, uretera!e, vulvo-vaginale etc. 

Cefaleea (durerea de cap), este un simptom frecvent întîlnit 
și care ridică adesea probleme dificile de diagnostic. Cunoașterea 
acestui simptom ca expresia unor procese patologice mai complexe, 
duce la orientarea corectă spre un diagnostic etiologic în vederea 
aplicării terapiei adecvate. 

Cauzele cefaleelor sînt multiple și ele pot fi schematizate în: 
generale, extracraniene şi intracraniene. 

Cauze generale. Cefaleea determinată de cauze generale apare 
în cazul hipertensiunii arteriale, afecțiuni digestive (colecistopatii, 
insuficienţa hepatică, colite, constipaţie rebelă), anemii, nefropatii, 
reumatism, infecţii și intoxicații cronice precum și în stările febrile 
ale bolilor infecto-contagioase. 

Cefaleea apare și în afecțiunile endocrine: insuficiența ova- 
riană, hiperfoliculinie premenstruală, boala Basedow, hipertiroidie etc. 

Cauze extracraniene : | 

— afecțiunile pielii capului (cicatrice, inflamații, tumori), arterita 
temporală, hiperostoza frontală, tumori osoase; Ra 

— afecţiuni oto-rinologice : otite, otomastoidite, sinuzite, amigda- 
lite, hipertrofie de cornet, vegetaţii adenoide etc. ; 

— afecţiuni oculare : glaucomul, inflamații oculare, vicii de refrac- 
ţie și defecte de convergenţă ; pa 
© — diverse nevralgii, supraorbitare, suborbitare și suboccipitale ; 
în aceste cazuri durerea este localizată pe traiectul nervului respectiv 
și se accentuează la presiunea punctelor de emergență a acestor 
nervi ; , 

— algiile de origine cervicală, determinate de spondiloza coloanei 
cervicale care produce dureri occipitale, uneori cu iradiere frontală, 
acufene, stări vertiginoase și scăderi de auz ; după unii autori acest 
sindrom s-ar explica prin iritația simpaticului vertebral posterior. 

Cauze endocraniene : $ 

— Cefaleea din sindromul de hipertensiune intracraniană, este 
surdă, continuă și difuză, mai accentuată dimineața, accentuată de 
eforturi și decubit ; se asociază cu vărsături de tip cerebral, modi- 
ficări ale fundului de ochi (stază papilară). Acest tip de cefalee con- 
stituie simptomalogia generală a neoformaţiunilor intracraniene. Sin- 
dromul de hipertensiune intracraniană este realizat de tumori cere- 
brale, hematoame intracraniene, procese meningiene, abcese cere- 
brale, accidente vasculare cerebrale, encefalite pseudotumorale, tul- 
burări în dinamica lichidului cefalorahidian (hidrocefalie). 

— Hipotensiunea intracraniană se asociază cu cefalee frontală sau 
occipitală, vertije, greţuri și vărsături, astenie. Tulburările se accen- 
tuează in ortostatism, diminuă în decubit, ingerare de lichide și com- 
presiunea jugularelor. Ea se poate instala după traumatisme craniene, 
sau poate apare ca o complicaţie post-puncţională, după extragerea 
lichidului cefalo-rahidian prin puncţie lombară. 

— În meningite, pe lingă cefalee găsim și alte semne meningiene 
(redoarea cefei, semnele Kernig și Brudzinski), fotofobie, febră, der- 
mograiism. 


— Migrena este o cefalee cu aspect particular, caracterizată 
prin hemicranie asociată cu manifestări oculare, ce survin în crize 

periodice ; apariţia accesului este precedată de o stare de neliniște, 
asociată cu tulburări de vedere, scotoame luminoase (aura), urmate 
de instalarea unei hemicranii violente cu caracter pulsatil, însoțită de 
tulburări vegetative .: congestia conjunctivelor, lăcrimare, constipatie, 
grețuri și vărsături. Durata accesului este variabilă, de la citeva ore 
ia cîteva zile ; intervalul dintre crize este şi el variabil de la citeva 
săptămîni la citeva luni. Migrena este mai frecventă la femei, apare 
de obicei la pubertate, dispare la menopauză. Frecvent migrena este 
simptomul revelator al unui anevrism intracranian. La baza crizelor 
migrenoase stă un mecanism vascular, o vaso-constricție arterială 
careia îi corespunde aura, urmată de o vasodilatație cu excitarea 
dureroasă a interoceptorilor vasculari. În ultimul timp, mecanismul 
patogenic privind migrena discută tulburări biochimice legate de 
metabolismul histaminei, serotoninei şi dopaminei. 

Cefaleea din cursul nevrozelor, este variabilă de la o zi la alta, 
îmbracă diferite aspecte : senzaţie de vid, de contracție, în cască, 
senzaţie de apăsare ; este difuză fără o localizare precisă, descri- 
erea este imaginară, volubilă, ceea ce contrastează cu sobrietatea 
descrierii cefaleei organice. Se asociază cu alte manifestări nevrotice, 
în special astenia și insomnia. 


Sensibilitatea obiectivă 


În raport cu locul aplicării excitantului, sensibilitatea obiectivă 
se imparte în superficială și profundă. 

Sensibilitatea superficială (analizorul cutanat) își culege exci- 
taţiile la nivelul pielii și mucoaselor prin diverși corpusculi nervoși, 
specializaţi în raport cu diverse forme de excitație : tactilă, termică 
și dureroasă. 

Sensibilitatea profundă (analizorul proprioceptiv), aduce infor- 
maţii de la formațiunile profunde ale membrelor: oase, articulaţii, 
mușchi, tendoane, ligamente. 

Căile de conducere ale sensibilităţii generale sînt alcătuite din 
4 neuroni senzitivi (fig. 70, 71). 

— Primul neuron senzitiv pentru toate modalităţile de sensi- 
bilitate, își are corpul celular așezat în ganglionul spinal, celulă 
de un tip special în T. Fibrele celulifuge ale acestor neuroni (proto- 
neuroni) merg prin rădăcina posterioară a nervilor rahidieni și pă- 
trund în cornul posterior al măduvei spinării. Aici fibrele radiculare 
se impart în scurte, mijlocii și lungi; fibrele scurte conduc sensi- 
bilitatea termică şi dureroasă, fac sinapsă imediat ce au pătruns 
în substanţa cenușie a cornului posterior cu cel de al doilea neuron 
senzitiv al cărui axon se încrucișează preependimar, formînd fasci- 
culu! spino-talamic posterior. 

Pentru sensibilitatea tactilă, fibrele radiculare urcă 2—4 seg- 
mente (fibra mijlocie) apoi pătrund în cornul posterior și fac 
sinapsă cu cel de al doilea neuron senzitiv ; axonii acestor neuroni 
se încrucişează în comisura cenușie anterioară, trecînd în fascicu- 
lul spino-talamic ventral. O parte din sensibilitatea tactilă urmează 
calea directă a fibrelor lungi (fasciculele Goll și Burdach). 

perficiale. conştiente. 


Sensibilitatea profundă conștientă este condusă prin fibrele ra- 
diculare lungi, situate în cordonul posterior al măduvei (fasciculele 
Goll şi Burdach) și ajung în bulb, unde fac sinapsă cu cel de al 
doilea neuron din nucleii Goll şi Burdach. Fibrele celulifuge ale 
acestor nuclei se încrucișează, constituind panglica Reill medială. 

Cel de al treilea neuron senzitiv pentru toate modalităţile se 
găsește în talamus, iar de aici prin fibre talamo-corticale se face 
sinapsa cu celula senzitivă din scoarța parietală ascendentă unde se 
găseşte aria corticală senzitivă. 

Examenul sensibilităţii se face tinind seama de o serie de 
condiţii : 

— explorarea sensibilităţii obiective se face într-o cameră 
liniștită cu temperatură obișnuită ; 

— subiectul va avea ochii închişi sau legaţi cu o batistă pentru 
a nu vedea aplicarea excitantului ; 

— înainte de a trece la examinarea sensibilităţii, vom face cu- 
noscut bolnavului excitantul respectiv; 

— se va evita sugestionarea bolnavului. În momentul aplicării 
excitantului bo!'navul va număra sau va răspunde afirmativ la fiecare 
aplicare a excitantului ; 

— examenul sensibilităţii trebuie făcut comparativ — regiunea 
sănătoasă cu cea bolnavă — pentru a ne da seama de intensitatea 
tulburărilor de sensibilitate ; 

— delimitarea exactă a tulburărilor de sensibilitate se face mai 
ușor mergind din regiunea insensibilă spre periferie ; 

— examenul nu va fi prelungit mult timp, deoarece obosește bol- 
navul și poate furniza date eronate. Totdeauna este bine să repetăm 
examenul sensibilităţii și apoi să tragem concluziile; 

— în examinarea sensibilităţii obiective trebuie să ne asigurăm 
o participare sinceră a bolnavului. Sensibilitatea este obiectivă prin 
modul de examinare și de interpretare, dar datele obţinute de la 
bolnav sînt subiective ; 

— regiunea cu tulburări de sensibilitate se delimitează cu un 
creion  dermatograf. 

Modul de examinare a diferitelor forme de sensibilitate se face 
aplicînd pe piele excitanţi corespunzători. 


Sensibilitatea superficială 


La examenul sensibilităţii superficiale vom examina pe rînd 
sensibiitatea tactilă, termică și dureroasă. 


Sensibilitatea tactilă 


Sensibilitatea tactilă se caracterizează cu ajutorul unei bucăţi 
de vată cu care atingem diferitele regiuni ale pielii. Se apreciază 
intensitatea excitantului și localizarea lui (topognozia). Atingerea se 
face ușor și cu aceeași intensitate. Vom ţine seama de gradul de 
sensibilitate fiziologică a fiecărei regiuni, precum și de modificările 
pielii în raport cu diferite afecţiuni locale. 

Topognozia este determinarea cu ochii închiși a locului unde 
s-a aplicat excitantul tactil ; bolnavul trebuie să precizeze sau să 
arate cu degetul locui respectiv. 

În condiţii patologice, sensibilitatea tactilă poate fi diminuată 
(hipoestezie tactilă) sau abolită (anestezie tactilă). 

Tot în cadrul sensibilităţii tactile vom cerceta discriminarea 
tactilă şi dermolexia. 

Discriminarea tactilă este posibilitatea de a distinge doi exci- 
tanţi tactili aplicaţi simultan pe piele, la oarecare distanţă. Ea se 
examinează cu compasul Weber — instrument alcătuit din două 
gheare, așezate pe o bară metalică gradată. Distanţa minimă la 
care cei doi excitanţi aplicaţi simultan sint apreciaţi corect, variază 
în stare fiziologică după regiune. La virful degetelor și pe buze 
discriminarea tactilă este apreciată în mod normal la o distanţă 
de 2-3 mm; există un paralelism între mobilitatea unui segment 
şi. discriminarea tactilă. 

Dermolexia constă în capacitatea bolnavului de a recunoaște 
cu ochii închişi literele, cifrele sau desenele executate de exami- 
nator, pe diferite regiuni ale pielii bolnavului. 

Tulburările. dermolexiei duc la adermolexie. 


Sensibilitatea termică 


Sensibilitatea termică, permite aprecierea temperaturii unui 
obiect pus în contact cu tegumentele. Pentru explorarea acestei 
sensibilităţi, se utilizează două eprubete, una cu apă încălzită la 
40—45° (peste această temperatură se produce arsură și durere) 
și o altă eprubetă cu apă rece, sub 15°. Se aplică excitanții 
cald și rece, pe regiunile de examinat, variind ordinea lor, pentru 
a nu crea un stereotip. Excitanţii trebuie aplicaţi la un oarecare in- 
terval de timp, deoarece senzațiile persistă cităva vreme. 


Sensibilitatea termică poate fi modificată în plus — hiperestezie 
—, diminuată — hipoestezie —, sau abolită — anestezie. Uneori se 
întilnesc tulburări ale sensibilităţii termice ce interesează numai una 
dintre cele două modalități — cald sau rece. Alteori senzațiile pot 


fi inversate, caldul este simţit ca rece și recele drept cald. În sfirșit, 
există și situaţii în care caldul și recele pot fi înregistrate ca aceeași 
senzaţie termică — călduţă — (izotermognozie). 


Sensibilitatea dureroasă 


Sensibilitatea dureroasă înregistrează  excitanţii care produc 
durerea. Pentru cercetarea sensibilităţii dureroase, ne folosim de un 
ac cu virful bine ascuţit pe care-l aplicăm moderat, dar suficient ca 
să provoace o senzaţie dureroasă și nu tactilă. 

În mod patologic putem întilni diminuarea sensibilităţii dure- 
roase — hipoestezie, sau abolirea — anestezie (analgezie). 

Alteori aplicarea excitantului dureros determină o durere in- 
tensă și neplăcută care difuzează de-a lungul întregului membru 
și mai ales către rădăcina lui — hiperpatie. 


Sensibilitatea superficială este interesată în leziuni ale căilor 
sensibilităţii și se întilnește în nevrite, polinevrite, radiculite poste- 
rioare, poliradiculonevrite, leziuni medulare și ale trunchiului ce- 
rebral, talamus şi scoarța parietală, luînd diferite aspecte topo- 
grafice în raport cu sediul leziunii și cu diverse modalităţi de per- 
turbare. 


Sensibilitatea profundă 


Vom examina sensibilitatea profundă proprioceptivă și sensibi- 
litatea profundă exteroceptivă. 

— Simţul atitudinii și al deplasărilor diferitelor segmente (sensi- 
bilitatea mioartrokinetică) duce la recunoașterea cu ochii închiși a 
poziţiilor imprimate de examinator unui segment de membru într-o 
anumită articulaţie. Examinarea se face începînd cu articulațiile 
mici de la nivelul degetelor. Deplasăm un deget de la un membru 
într-un anumit sens şi bolnavul trebuie să imite la membrul opus 
mișcarea făcută de noi, sau să svună ce segment am mișcat, la 
care membru şi în ce direcţie. Ducă bolnavul nu recunoaște ati- 
tudinea imprimată degetelor trecem la examinarea sensibilităţii 
profunde la articulațiile mai mari. Sensibilitatea mioartrokinetică este 
tulburată în leziunile căilor sensibilităţii profunde conștiente, de la 
nivelul nervilor periferici pînă la scoarța parietală : polinevrite, poli- 
radiculonevrite, tabes, scleroze combinate, compresiuni medulare, 
leziuni ale panglicii Reill în afecțiunile trunchiului cerebral, sindroa- 
me talamice şi sindroame parietale. 

Consecința tulburărilor de sensibilitate profundă este ataxia de 
tip tabetic. 

— Sensibilitatea profundă vibratorie se explorează cu ajutorul 
diapazonului cu timbru jos. Se aplică piciorul diapazonului (care 
vibrează) pe eminenţele osoase ale membrelor începînd cu falangele, 
apoi oasele metatarsiene, maleole, creasta tibiei, rotulă, creasta 
iliacă, coaste, stern, oasele metacarpiene, apofiza stiloidă a radiu- 
sului etc. Se apreciază durata cît bolnavul percepe vibraţiile precum 
şi intensitatea cu care percepe aceste vibrații. 

Sensibilitatea profundă vibratorie este tulburată în leziunile 
căilor sensibilităţii profunde conștiente din cursul acelorași boli ca 
şi sensibilitatea mioartrokinetică. 

Sensibilitatea musculară se studiază cu 'ajutorul curentului 
electric întrerupt (faradic) ; bolnavul trebuie să perceapă contrac- 
tiile musculare ritmate. 

Sensibilitatea profundă dureroasă, se pune în evidenţă prin 
presiunea unor organe cum ar fi globii oculari, trahee, testiculi, 
ovare, masele musculare, pensarea nervului etc. În polinevrite, mio- 
zite, poliomielita anterioară acută, presiunea maselor musculare este 
foarte dureroasă. În tabes, sensibilitatea profundă dureroasă este 
abolită. y | 

Sensibilitatea proprie a nervului se cercetează  pensind un 
cordon nervos superficial, pensarea nervului cubital în șanțul epi- 
trohlean sau nervul sciatic popliteu extern îndărătul capului pero- 
neului, produce o durere percepută ca senzaţie electrică ce se 
propagă spre extremitatea nervului, pe traiectul nervului respectiv. 
Această senzaţie este abolită în tabes și în unele nevrite. t 

tereognozia reprezintă posibilitatea de a recunoaşte cu ochii 
închişi un obiect mic, pipăindu-l cu degetele în lipsa oricărei tul- 
burări de sensibilitate obiectivă. Ea este o funcție superioară, com- 
plexă, rezultată din sinteza diferitelor senzaţii venite de la obiectul 
examinat cu ochii închişi, la nivelul segmentului cortical al anali- 
zorului senzitiv. A i 

Uneori bolnavul poate denumi forma obiectului, mărimea lui, 
consistenţa, regularitatea, dar nu poate spune numele obiectului 
(asimbolie tactilă). Alteori bolnavul nu recunoaşte obiectul sub nici 
un aspect — astereognozie. Astereognozia se întilneşte cel mai frec- 
vent în leziunile lobului parietal. În afară de astereognozia primară 
există și o astereognozie secundară prin tulburări de sensibilitate 


obiectivă. 


Tulburări da sensibilitate obiectivă 


Valoarea semiologică a tulburărilor de sensibilitate este în ra- 
port cu două elemente principale : topografia și caracterele aneste- 
ziei (modul cum diverse feluri de sensibilitate superficială și profun- 
dă participă la starea anestezică). 


Topografia tulburărilor de sensibilitate 


Topografia tulburărilor de sensibilitateeste determinată de se- 
diul leziunii şi are o valoare de localizare a procesului patologic. 

Din punct de vedere topografic distingem : tipul nevritic, ra- 
dicular, polinevritic, paraplegic, tipul Brown-Séquard, tipul hemi- 
plegic și tipul isteric. 

a) Tipul nevritic. Tulburările de sensibilitate prin interesarea 
izolată a unui nerv se caracterizează prin abolirea sensibilităţii în 
teritoriul de distribuţie a nervului respectiv (median, cubital, radial, 
sciatic, crural etc.) (fig. 72 și 73). 

Fig. 74 a — Distribuţia radiculară a sensibilităţii corpului 
(dermatoame), fața anterio 

inervată de o pereche de rădăcini, ce vin de la un segment medular 


“corespunzător (fig. 74 a, b). 

c) Tipul polinevritic. Tulburările de sensibilitate cuprind mem- 
brele câtre extremităţile distale și se accentuează cu cit ne apropiem 
de virful degetelor (fig. 75). Tulburările sînt bilaterale, simetrice, in- 

Fig. 74 b — Distribuția radiculară a sensibilităţii corpului 
(dermatoame), fața posterioară. 


teresează toate modalitățile de sensibilitate şi în special cea su- 
perficială. Cînd tulburările de sensibilitate profundă sînt pe primul 
plan, polinevrita ia aspectul pseudotabetic. 

d) Tipul paraplegic este realizat printr-o leziune medulară 
(compresiune medulară, mielită transversă etc.). Tulburările de sen- 
sibilitate însoțesc de obicei o paraplegie sau tetraplegie dacă le- 
ziunea este deasupra lui Da. Limita superioară a tulburărilor de 
sensibilitate corespunde limitei superioare a leziunii (fig. 76). 


Fig. 75 — Distribuția tul- 
burărilor de sensibilitate 
de tip polinevritic. 


Limita superioară a unei leziuni medulare se apreciază după 
limita superioară a tulburărilor de sensibilitate. În compresiunile 
medulare, determinarea sediului leziunii medulare în raport cu co- 


loana vertebrală se face ţinind seama de faptul că în regiunea cer- 


vicală și dorsală superioară la numărul vertebrei trebuie adăugat 
1; în regiunea dorsală inferioară 2; rădăcinile lombare nasc la 
nivelul celei de a Xl-a și a Xll-a vertebră dorsală, iar rădăcinile 
sacrate la l-a și a Il-a vertebră lombară (formula Chipault). 

Tulburările de sensibilitate interesează toate modalităţile de 
sensibilitate ; deseori, cînd compresiunea medulară este moderată, 
anestezia este incompletă sau disociată în diverse moduri. 

e) Tipul Brown-Séquard (fig. 77) apare în hemisecțiunea me- 
dulară (traumatisme prin lamă de cuţit, compresiune medulară la 
început, mielite localizate etc.). 

Sindromul de hemisecţiune a măduvei se caracterizează clinic 
prin simptome neurologice determinate de leziuni ale fibrelor lungi 
senzitive (fasciculele Goll și Burdach) și motorii (fasciculul pira- 
midal) de aceeaşi parte cu leziunea și tulburările sensibilităţii su- 
perficiale (termică şi dureroasă) de partea opusă leziunii. 


Fig. 76 — Tipul paraplegic 
al tulburărilor de sensi- 
bilitate. 


l În raport cu sediul leziunii medulare întîlnim următoarele 
simptome : 

De aceeaşi parte cu leziunea: 

— o hemiplegie (leziune deasupra lui Cs) sau o monoplegie 
crurală (sub D2), cu toate semnele caracteristice unui sindrom pi- 
ramidal ; 

— tulburări de sensibilitate profundă și 

— hipertermie cu paralizia vasomotorie marcată pentru gambă 
şi picior, datorită leziunii centrilor vasomotori, centromedulari. 

De partea opusă leziunii: 

— o anestezie superficială interesind sensibilitatea termică și 
i dureroasă. 
| Sensibilitatea tactilă poate fi interesată sau nu, știind că ea 
este condusă atit prin fasciculul spino-talamic încrucișat la nivelul 

măduvei, cit și prin cordoanele posterioare împrumutind calea di- 
rectă în măduvă a sensibilităţii profunde conștiente. 

Cind agentul care produce hemisecţiunea măduvei interesează 
şi cornul posterior cu rădăcina respectivă, găsim de aceeași parte 
cu leziunea o bandă de anestezie superficială. La nivelul umflături- 
lor cervicale și lombare se asociază și un sindrom de neuron motor 

Anestezie de 
tip radicular 


Hiperestezie 


Faralizie şi anesfe- 4: : 
zie pentru sensibi- | 


i termoalgieð 
litatea profundă 


Fig. 77 — Tulburări de sensibilitate 
în sindromul Brown-Séquard. 


prezent de aceeaşi parte cu leziunea, cu caracter suspendat, prin 
interesarea cornului anterior medular la nivelul respectiv. 

f) Tipul hemiplegic (hemianestezia), este consecinţa unei leziuni 
unilaterale ce interesează căile sensibilităţii de la nivelul măduvei 
cervicale superioare pină la scoarţa cerebrală parietală. 

Leziunile unilaterale medulare în segmentul. cervical superior 
îmbracă aspectul sindromului Brown-Séquard. 

Leziunile trunchiului cerebral (fig. 78) conduc la hemianestezii 
sau hemihipoestezii opuse, cu tulburări de sensibilitate ale feţei de 
aceeași parte cu leziunea (sindromul senzitiv altern) în sindroamele 
bulbare şi protuberanţiale inferioare (prin atingerea trigemenului). 
În sindroamele protuberanţia!e înalte și pedunculare, tulburările de 
sensibilitate sint de partea opusă leziunii, atît pentru corp cit și 
pentru faţă. Leziunile laterale din trunchiul cerebral determină 
hemianestezie opusă, disociată termoalgezic, pe cînd cele mediale 
dau hemianestezie opusă cu disociaţie tabetică. Spre deosebire de 

sindromul Brown-Séquard, în leziunile trunchiului cerebral, tulbu- 
rările de sensibilitate sînt asociate cu o leziune piramidală (hemi- 
plegie) de aceeași parte ; în plus, găsim tulburări ale sensibilităţii 
feţei, care lipsesc în leziunile medulare (cu excepţia primelor seg- 
mente cervicale). 


Fig. 78 — Tulburări de 

sensibilitate alterne în le- 

ziunile trunchiului cere- 
bral. 


Leziunile talamice determină o hemianestezie opusă cu intere- 
sarea în mai mare măsură a sensibilităţii profunde conștiente. Sin- 
dromul se asociază de obicei cu dureri mari în membrele opuse, cu 
fenomene cerebeloase, extrapiramidale, discretă hemipareză și he- 
mianopsie opusă. 

Leziunile parietale pot da o hemihipoestezie opusă interesind 
în primul rînd sensibilitatea profundă și tactilă discriminativă. Tul- 
burările de sensibilitate se limitează adesea la un segment și se 
însoțesc de criza jacksoniană senzitivă, topografia lor fiind în ra- 
port cu teritoriul cortical interesat ; pot interesa de asemenea ste- 
reognozia, discriminarea tactilă și dermolexia. Tulburările pot in- 
teresa stereognozia, dermolexia etc. Cind leziunea este în cortexul 
parietal stîng, sindromul se poate asocia cu afazie sau apraxie. 

g) Tipul isteric. În acest tip întîlnim tulburări de sensibilitate 
cu topografie care nu corespunde niciuneia din cele descrise mai 

sus. Tulburările de sensibilitate sînt de obicei în manşetă la membre, 
alteori cuprind o jumătate de corp, îmbrăcind aspectul hemiplegic 
sau paraplegic, avind însă limitele variabile de la un examen la 
altul ; nu găsim semne clinice obiective la examenul neurologic, 
iar de cele mai multe ori găsim cauza care a provocat instalarea 
inhibiţiei parţiale corticale. 


Disociaţiile de sensibilitate 


După modul cum diverse forme de sensibilitate superficială sau 
profundă participă la starea anestezică, deosebim o disociaţie si- 
ringomielică și o disociaţie tabetică. 

Disociaţia siringomielică (sindromul fibrelor scurte) constă în 
pierderea sensibilităţii termice și dureroase cu păstrarea sensibili- 
tăţii profunde și tactile. Ea se întilnește în leziuni ale măduvei si- 
tuate în regiunea canalului ependimar. Leziunea situată la acest 
nivel interceptează fibrele scurte care conduc sensibilitatea termică 
şi dureroasă care se încrucișează preependimar (fig. 79). Sensibili- 

Fig. 79 — Schema căi- (termo-algezic 


lor sensibilităţii termo- 
algezice interesată în 
siringomielie. 

tatea tactilă este conservată prin faptul că în afară de calea spino- 
talamică ea împrumută și calea fibrelor lungi (fasciculele Goll şi 
Burdach). 

Tulburările de sensibilitate au o topografie suspendată cores- 
punzătoare segmentului medular lezat. 

Disociaţia siringomielică se întilneşte în siringomielie. Ea poate 
fi găsită de asemenea în hematomielie și în tumori intramedulare 
la început. 

În leziunile unilaterale medulare (sindrom Brown-Séquard), și ale 
trunchiului cerebral (leziuni laterale din bulb, protuberanţă), putem 
intilni o  disociaţie siringomielică de partea opusă leziunii, prin 
atingerea fasciculului spinotalamic. 

Disociaţia tabetică se caracterizează prin pierderea sensibi- 
lităţii profunde conștiente cu păstrarea sensibilităţii superficiale. Ea 
se datorește leziunilor cordoanelor posterioare ale măduvei şi se 
întilnește în tabes, tabes combinat, sindromul neuroanemic, boala 
Friedreich, în unele mielite, polinevrite și poliradiculonevrite (pseu- 
dotabetice). 

În formele avansate de tabes 
tactilă, în zone suspendate, c 


ate fi interesată și sensibilitatea 
u ect 
anestezică cubitală (Cs—D,) sau 


t în fluture (D>—D$), o bandă 
regiunea perineală. 


Nervii cranieni 
Nervul olfactiv 


Face parte tin analizorul olfactiv. Receptorii olfactivi se află 
așezați pe faţa internă a cornetului superior și în porțiunea supe- 
rioară a septului nazal, alcătuind pata galbenă, în a cărei structură 
se găsesc celulele senzoriale. Prelungirile cilindracșilor acestor ce- 
lule traversează lama ciuruită a etmoidului și ajung în bulbul olfac- 
tiv unde fac conexiuni cu neuronii centrali (centrul primar — celulele 
mitrale) ai căror axoni reprezintă căiie centrale ale analizorului ol- 
factiv ce se termină în rinencelal, în centre secundare (bandeleta 
olfactivă, girus olfactiv, spaţiul perforat anterior și girus subcalos) și 
apoi centrii terțiari (uncus hipocampus, nucleul amigdalian și parţial, 
lobul frontal). 

Explorarea funcţiei olfactive se face ţinind seama de anumite 
condiţii : 

— să se folosească anumite substanțe cunoscute (ceapă, us- 
turoi, tutun, lămîie etc.) ; 

— bolnavul va fi examinat avind ochii închiși ; 

— se examinează fiecare narină în parte; 

— se va examina întii narina de partea presupusă bolnavă și 
apoi cea sănătoasă, pentru a avea termen de comparaţie. 

Pentru testarea mai precisă a funcţiei olfactive se folosește ol- 
factometrul Elsberg-Lewy. 

— Diminuarea mirosului poartă denumirea de hiposmie, iar pier- 
derea mirosului — anosmie ; se poate întilni de asemenea hiper- 
osmia (creșterea capacităţii olfactive) precum și parosmia (confun- 
darea diverselor mirosuri) și cacosmia (perceperea oricărui excitant 
olfactiv ca un miros dezagreabil). 

Cauzele care produc tulburări de miros sint multiple; ele ac- 
ționează atit la nivelul foselor nazale cît și asupra căilor și centrilor 
olfactivi. Factorii patogeni sint: mecanici (deviaţie de sept nazal, 
vegetaţii adenoide, tumori nazale) ; infecțioși (corize, sinuzite, etmoi- 

dite, ozena) ; toxici : (cocaina, eterul, tabagismul, alcoolismul). Unii 
dintre aceşti factori acţionează asupra mucoasei împiedicind -pătrun- 
derea substanţelor olfactive (factori mecanici) și alţii produc leziuni 
ale terminaţiilor nervilor olfactivi la nivelul petei galbene (factori 
infecțioşi și toxici). 

Tulburările olfactive pot apare în leziunile căilor și centrilor, 
datorită unor traumatisme (fracturi de bază interesînd lama ciuruită), 
hematoame, infecţii ce interesează filetele olfactive (nevrite, poli- 
nevrite) meningite bazilare luetice, precum și procese neoformative 
(tumori extracerebrale care comprimă nervul și bulbul olfactiv și 
tumori intracerebrale interesînd în special uncusul hipocampic). În 
tumorile din regiunea hipocampului se întilnesc crizele uncinate, 
caracterizate prin tulburări sub formă de halucinaţii olfactive (de 
obicei mirosuri neplăcute) asociate cu halucinaţii vizuale (reprodu- 
cerea unei scene impresionante trăite de bolnav) după care uneori 
urmează un acces convulsiv. 

Halucinaţiile olfactive mai pot fi întilnite în psihoza alcoolică, 
schizofrenie și paranoia. 


Nervul optic 


Face parte din analizorul vizual. Capătul periferic al anali- 
zorului îl constituie retina, în care se găsesc elementele funcţionale ; 
celule cu conuri și bastonaşe, celule bipolare și multipolare. Axonii 
celulelor multipolare alcătuiesc nervul optic ce pătrunde în cavitatea 
craniană prin gaura optică. La nivelul chiasmei fibrele interne ale 
fiecărui nerv optic se încrucișează ; fibrele externe ce vin din sec- 
torul temporal al retinelor merg direct în bandeleta optică de aceeași 
parte. În felul acesta, fiecare bandeletă conţine fibre ce vin de la 
retina temporală de aceeași parte și de la retina nazală de partea 
opusă. Din corpii geniculaţi externi pornesc radiaţiile Gratiolet, care 
conduc excitaţiile luminoase la scoarța occipitală (cîmpul 17), de 
o parte și de alta a scizurii calcarine ; fibrele care vin din cadra- 
nele superioare ale retinei ajung pe versantul superior al scizurii 
calcarine și invers, pentru fibrele care vin din jumătatea inferioară 
a retinei. 

Din punct de vedere semiologic vom examina acuitatea vizuală, 
cîmpul vizual şi fundul de ochi. 

Acuitatea vizuală (sau puterea vederii) se examinează cu opto- 
tipul. Bolnavul așezat la o distanţă de 5 m de optotip, trebuie să 
citească literele de pe tabel, cu fiecare ochi în parte. În dreptul 
fiecărei mărimi de litere este notată distanţa de la care un ochi nor- 
mal poate citi mărimea de litere respectivă. În cazul în care bolnavul 
are o diminuare foarte accentuată a vederii cerem să recunoască 

obiecte mari din cameră sau apreciem distanţa de la care vede 
degetele noastre. Cind bolnavul nu vede nimic, vom nota dacă are 
sau nu percepţie luminoasă. 

Acuitatea vizuală scade în leziunile globului ocular (cornee, 
cristalin, umoare apoasă) și în leziunile căilor optice. Diminuarea 
vederii poartă numele de ambliopie ; pierderea vederii se numește 
amauroză sau cecitate. 

Aceste tulburări se întîlnesc în leziuni ale nervului optic, ne- 
vrite cu diverse etiologii ; tabagică, diabetică, uremică, luetică, viro- 
tică, scleroza în plăci etc. 

Leziunea segmentului central al analizorului vizual duce la 
cecitate corticală. Cecitatea corticală se deosebește de cea dato- 
rită leziunilor nervului optic, prin aspectul normal al fundului de 
ochi, păstrarea reflexului la lumină și asocierea frecventă a halu- 
cinaţiilor vizuale și tulburări psihice. Deseori bolnavul cu cecitate 
corticală nu-și dă seama de pierderea vederii. Cecitatea de tip cor- 
tical este întilnită mai rar și apare în leziuni ale scoarței lobului 
occipital (leziuni vasculare, tumori, traumatisme, boala Schilder). 

În leziunile feţei externe a lobului occipital (cîmpurile 18 și 19) 
apare agnozia vizuală în care bolnavul deși are vederea păstrată, 
nu recunoaşte cu ajutorul vederii obiectele din jur și nu înţelege 
semnificaţia lor. 

Tulburările de vedere pentru culori (discromatopsie) sint în ge- 
neral de ordin congenital și interesează în special culorile roşie și 
verde (daltonism). 

Leziunile retiniene pot duce uneori la deficit pentru culorile 
galben și albastru. Disociaţia cromatică între alb și celelalte culori 
poate fi un element de diagnostic pentru depistarea unor sindroame 
incipiente ale căilor optice. 

Examenul cîmpului vizual. Prin cîmp vizual se înţelege spaţiul 
pe care-l percepe un glob ocular, axul său rămînînd fix. 

Cîmpul vizual se determină cu ajutorul campimetrului (peri- 
metrul Foerster). Perimetrul este alcătuit dintr-un semicerc metalic, 
gradat la 180° ce se poate așeza în diferite planuri. Pe semicerc se 
plimbă un cursor (alb, roșu, verde, albastru). Se notează distanţa la 
care ochiul examinat a văzut apărind culoarea pe cercul gradat. 
Cîmpul vizual se caracterizează pentru fiecare ochi în parte și-l exa- 
minăm în cel puţin patru planuri (orizontal, vertical și bisectoarele 
unghiurilor drepte rezultate din primele două planuri). Unim punctele 
obţinute în diverse planuri și căpătăm punctul vizual al ochiului 
respectiv ; în mod normal cîmpul vizual este mai strimt în seg- 
mentul nazal. 

În lipsa campimetrului, examenul cîmpului vizual se face plim- 
bînd degetul în faţa globului ocular pe o linie orizontală, apoi 

verticală, bolnavul privind fix înainte. 
Cu această metodă se pot aprecia 
numai tulburările mari ale centrului 
vizual. În regiunea hemianopsică, a- 
propierea cu prudenţă a unui obiect 
de ochi, nu va declanșa reflexul de 
apărare  (clipit). 

În mod patologic cimpul vizual 
poate fi tulburat și după modificările 
pe care le prezintă ne putem da sea- 
ma de topografia leziunii cerebrale 
în raport cu căile optice. 

Modificările importante ale cimpu- 
lui vizual sint: hemianopsia și sco- 
tomul. 

— Hemianopsia este pierderea 
vederii într-o jumătate de cîmp vizual. 
În raport cu topografia leziunii pe 
traiectul căilor optice, hemianopsiile 
apar în leziunile chiasmei, bandele- 
telor optice, radiaţiilor Gratiolet și 
scoarța cerebrală (fig. 80). 

În leziunea unilaterală a nervu- 
lui optic se produce la început dimi- 
nuarea acuităţii vizuale, iar cînd le- 
ziunea este accentuată, bolnavul pier- 
de complet vederea la ochiul res- 
pectiv. 


— Hemianopsia heteronimă bi- Fig. 80 — Căile analizorului 
temporală. Leziunile mediale ale chi- optic 
i i imă [i 1 — cecitatea ochiului stîng prin le- 
asmei optice suprimă vederea În re- “zarea nervului; | 2 — hemianopsie 
giunea externă (temporală), a cimpu- heteronimă , bitemporală ; 3 m Bemi- 
. . ? v . . a . anopsle eteronima , zi 
lui vizual. În această situație sint in- hemianopsie  homonimă dreaptă; 


terceptate fibrele care provin din por- > PE Ar! a A 


ţiunea internă a retinei, adică acelea 

care aduc imaginile din segmentul temporal al cimpului vizual bila- 
teral. Hemianopsia heteronimă bitemporală se întilnește în tumori 
ale hipofizei, craniofaringioame și meningite bazilare, arahnoidite 
opto-chiasmatice, meningioame supraselare. 

— Hemianopsia heteronimă binazală constă în pierderea ve- 
derii în jumătatea internă a cîmpului vizual bilateral. Ea se întil- 
neşte rar și este determinată de procese ce interceptează segmentele 
externe ale chiasmei optice (meningite bazilare la început, ane- 
vrisme ale arterelor carotide interne, arahnoidite optochiasmatice). 

— Hemianopsia laterală omonimă constă în pierderea vederii în 
jumătatea stingă sau dreaptă a cimpului vizual pentru ambii ochi 
(nazală pentru un ochi și temporală pentru celălalt). Apare în le- 
ziuni ale căilor optice înapoia chiasmei (bandeletele optice, corpii 
geniculaţi externi, radiaţile optice și scoarța occipitală (fig. 81) şi 
este de partea opusă leziunii. 

Fig. 81 — Hemianopsie omonimă laterălă dreaptă (după 
J. Purves Stewart). 


Vom diferenția o hemioanopsie laterală omonimă determinată 
de o leziune pe bandeleta optică de cea datorită unei leziuni pe 
radiaţiile Gratiolet sau scoarța occipitală, prin următoarele criterii : 

În 'leziunea bandeletei optice, tulburările de vedere interesează 
atit vederea musculară cit şi cea periferică, spre deosebire de le- 
ziunile radiaţiilor optice și scoarţa occipitală unde vederea macu- 
lară este în general păstrată. 

Reflexul fotomotor nu se produce în jumătatea oarbă a retinei 
(reacţia hemianoptică Wernicke) cind leziunea este pe bandelete 
şi se produce cind leziunea este pe radiaţii sau scoarță. 

— Hemianopsia în cadran. Leziunile situate pe porțiunea su- 
perioară sau inferioară a căilor optice (bandelete, radiaţii optice 
sau scizura calcarină) duc la hemianopsii în cadran superior sau 
inferior, invers cu sediul leziunii. 

Cauzele care pot produce hemianopsii sînt diverse: leziunile 
vasculare cerebrale (artera coroidiană anterioară, cerebraiă mij- 
locie, cerebrală posterioară), tumori ale lobului temporal și occi- 
pita!, diverse traumatisme craniene. 

insumarea a două hemianopsii omonime laterale prin leziuni 
interne ale scoarței occipitale duce la cecitate bilaterală, cu păs- 
trarea vederii maculare. 

— Scotomul reprezintă pete oarbe în cimpul vizual. După situaţia 
pe care o ocupă în cimpul vizual, ele pot fi centrale sau periferice. 
Scotomul central se datorește unei leziuni maculare sau a fasci- 
culului papilo-macular din cursul unei nevrite retrobulbare (scle- 
roză în plăci), nevrite infecțioase, nevrite tabagice, intoxicații cu 
alcool metilic, arsenic pentavalent, chinină. În migrenă apare une- 
ori un scotom sciînteietor. 

Examenulfunduiui de ochi se face cu ajutorul oftal- 
moscopului. Pentru a avea o vizibilitate bună va trebui să dilatăm 
pupila instilind o substanță midriatică. Prin examenul fundului .de 
ochi urmărim. aspectul papilei nervului optic și al vaselor retiniene. 

În stare normală papila este plană, perfect rotundă, bine deli- 
mitată, de culoare roz, cu vasele de calibru normal. 

În stare patologică papila poate prezenta „trei aspecte: stază 
papilară, papilită şi atrofie. optică. 

Staza papilară începe cu: hiperemia papilei, marginile se şterg, 
venele se dilată şi înoată in edem ; papila este reliefată din cauza 
edemului şi prezintă hemoragii. Din cauza stazei vederea diminuează, 
se produce strimtorarea concentrică a cimpului vizual și uneori se 
instalează cecitatea. 

Staza papilară traduce un sindrom de hipertensiune intracra- 
niană (tumori, abcese, -hematoame etc.), făcînd parte din triada 
simptomatică a acestui sindrom : cefalee, vărsături de tip cerebral 
și stază papilară. 

În papilită. papila devine roșie, cu dilataţii venoase și hemo- 
ragii, marginile sînt șterse, papila proemină din cauza edemului re- 
tinian. Spre deosebire de stază, în papilită tulburările vizuale sînt 
precoce, începînd de obicei cu scotom central. Nevrita optică este 
adesea unilaterală pe cînd staza papilară începe mai întotdeauna 
bilateral. Aspectul de papilită se întilnește în nevrita primitivă şi 
secundară (encefalomislita acută, oftalmoneuromielita. scleroza în 
plăci, sifilis). 

Atrofia optică. Papila devine excavată, decolorată, cu marginile 
bine conturate ; vasele sînt îngustate. Se asociază tulburări de ve- 
dere ce evoluează pînă la amauroză. Atrofia optică poate fi primi- 
tivă (tabes, scleroza în plăci, intoxicația cu _ chinină, alcool me- 
tilic, compresiuni pe nervul optic, tumori hipofizare, boli degenera- 
tive etc.) 'sau secundară. Atrofia optică secundară este stadiul ultim 
al 'stazei papilare sau papilitei. 

8 -— Semiologie neurologică 209 


Examenul fundului de ochi este preţios și prin faptul că putem 
aprecia starea vaselor cerebrale în diferite afecţiuni vasculare (ate- 
roscleroză cerebrală, hipertensiune arterială). 

III, IV, VI. Nervii oculomotor comun, patetic şi motor ocular ex- 
tern sint motori şi inervează musculatura globilor oculari. 


Nervu! oculomotor comun 


Nervul oculomotor comun își are nucleul de origine în pedun- 
culul cerebral, în substanța cenușie din jurul apeductului Silvius 
(fig. 82). Nucleul este alcătuit dintr-o parte externă din care nasc 
fibrele musculaturii extrinseci a globilor oculari, o a doua porțiune 
internă superioară (nucleul Edinger-Westphal) pentru musculatura in- 
trinsecă constrictoare a pupilei și o a treia porțiune inferointernă, 
impară (nucleul Perlia) care asigură mişcările de convergență a glo- 
bilor oculari. Fibrele străbat nucleul roșu, locus niger și piciorul pe- 
dunculului cerebral formînd nervul oculomotor comun, care stră- 
bate spaţiul subarahnoidian și se angajează împreună cu nervii V 
(ramul oftalmic), IV și VI în peretele extern al lojei sinusului caver- 
nos ; pătrunde apoi în fanta sfenoidală și în orbită și se divide în- 
tr-un ram superior pentru ridicătorul pleoapei superioare și dreptul 
superior și un ram inferior pentru mușchii drept intern, dreptul 
inferior și micul oblic. Odată cu nervul oculomotor comun merg și 
fibrele parasimpatice care inervează mușchiul constrictor al pupilei. 


MW sfipe/erului pupiler 


N musebiului ciliar 


Pigicălarul 
plevapei Superioare 


Nervul patetic 


Nervul patetic are nucleul de 
origine în porţiunea inferioară a 
pedunculului cerebral imediat sub 
nucleul oculomotor comun. Fibrele 
radiculare se îndreaptă înapoi, se 
încrucișează cu cele de partea 
opusă și ies din nevrax de o parte 
şi de alta a valvulei Vieussens. Ca 
şi oculomotorul comun se anga- 
jează în peretele extern al sinusu- 
lui cavernos, apoi fanta sfenoidală 
și se termină în mușchiul oblic su- 


perior. 
Marele 
> 00//e 
N patetic Nervul oculomotor 
Fig. 82 — Originea nervilor Nucleul oculomotorului extern 


oculomotori. se află situat în calota protuberan- 

tei la nivelul eminenţei teres (planșeul ventriculului IV). Fibrele radi- 
culare merg mai în jos și puţin în afară și ies din nevrax prin șanțul 
bulbo-protuberanţial deasupra piramidei bulbare. După ce încruci- 
șează marginea superioară a stîncii în apropierea virfului ei, pătrunde 
în peretele extern al sinusului cavernos, apoi în orbită prin fanta sfe- 
noidală și se distribuie mușchiului drept extern. 

Leziunea nervilor oculomotori va duce la trei simptome: stra- 
bism, diplopie și limitarea mișcărilor globilor oculari. 

Strabismul este devierea globului ocular în direcţie opusă ner- 
vu'ui lezat, determinată de acţiunea mușchiului antagonist. El este 
mai accentuat cînd bolnavul privește în direcţia mușchiului para- 
lizat și dispare în direcţia opusă. 

Diplopia sau vederea dublă apare prin faptul că globii oculari 
nu au axele paralele. În stare normală globii oculari se găsesc în 
același ax, imaginea vizuală este unică. Cînd un glob ocular se află 
în strabism, imaginea unui obiect nu se mai formează pe un punct 
simetric cu cel din ochiul normal și astfel apare diplopia. 

După direcţia în care globul ocular paralizat este deviat în 
strabism, diplopia poate fi în plan orizontal sau vertical. Cînd ima- 
ginea falsă este situată în aceeași parte cu ochiul paralizat se nu- 
mește diplopie omonimă, iar cînd este de partea ochiului sănătos — 
diplopie încrucișată. Diplopia devine mai evidentă cind globii oculari 
privesc de partea mușchiului paralizat. În pareze oculare, cînd stra- 
bismul nu este evident, diplopia se evidenţiază cu ajutorul unei len- 
tile colorate. 

Din cauza diplopiei bolnavul prezintă amețeli, cefalee, greţuri 
şi este nevoit să stea cu ochiul închis de partea paraliziei. 

Limitarea mișcărilor globilor oculari se pune în evidenţă cerind 
bolnavului să urmărească degetul examinatorului, care se deplasează 
în diferite direcţii. De partea mușchiului paralizat se observă limi- 
tarea mișcărilor globului ocular în raport cu intensitatea paraliziei. 

Dăm mai jos descrierea sumară a simptomatologiei caracteristice 
paraliziei fiecărui nerv oculomotor. 

Paralizia oculomotorului comun duce la ptoză palpebrală (fig. 83). 
Ridicînd pleoapa, globul ocular este în strabism divergent și pu- 
pila în midriază (fig. 84). Bolnavul prezintă diplopie încrucișată. Miş- 
cările globului ocular nu sînt posibile în sus, în jos și înăuntru. 
Paralizia poate fi parţială ; în acest caz interesează unul sau mai 
mulţi mușchi inervaţi de nervul oculomotor comun. 

Leziunea pateticului duce la paralizia marelui oblic. Bolnavul nu 
poate privi cu globul ocular respectiv în jos și în afară. Mișcarea de 
coborire a ochiului este imposibilă atunci cînd ochiul este în adduc- 
ţie ; cînd globul ocular este în abducţie coborirea este posibilă, fiind 
efectuată de dreptul inferior. Strabismul se observă rar. Diplopia 

apare în special cînd bolnavul priveşte în jos, îndeosebi cînd urcă 
scările. 

Paralizia oculomotorului extern se caracterizează prin paralizia 
mușchiului drept extern, cu strabism convergent (fig. 85) și diplopie 


L. CP 
Fig. 83 — Ptoză palpebrală în pa- Fig. 84 — Strabism divergent şi 


ralizia oculomotorului comun stîng. midriază în paralizia oculomotorului 
comun stîng. 


omonimă. Mişcarea de lateralitate a globilor oculari în atară este 
limitată. 

Cînd sint atinși mai mulți nervi oculomotori vorbim de oftalmo- 
plegie (fig. 86). Oftalmoplegia poate fi parţială, în care caz sint 
prinşi separat mușchii extrinseci ai globului ocular sau musculatura 
intrinsecă (fig. 87) și totală, cînd sînt paralizaţi atit mușchii extrinseci 
cit și cei intrinseci. 


Leziunile nervilor oculomotori de diverse cauze pot fi izolate sau 


asociate cu leziunile altor nervi cranieni, realizindu-se mai multe 
sindroame clinice : 


Sindromul viriului de stîncă (Gradenigo) apare cel mai frecvent 
în otomastoidite și este constituit din paralizia trigemenului și a 

oculomotorului extern. Clinic se traduce prin dureri violente fronto- 

parietale asociate. cu diplopie omonimă (sindrom algo-strabic). 
Sindromul peretelui extern al sinusului cavernos (lll, IV, V și VI) 

se caracterizează prin paralizia nervilor oculomotor comun, patetic 


Fig. 85 — Paralizia nervului oculomotor extern Fig. 86 — Oftalmopareză 
stîng. cu facies obosit, într-un 
caz de  miastenie. 


Fig. 87 —  Oftalmoplegie 
parţială bilaterală. 


și extern, asociată cu dureri în teritoriul ramului oftalmic al trigeme- 
nului. El se întilnește în flebitele sinusului cavernos, leziuni sfenoi- 
dale și tumori ale lobului temporal. 

Sindromul fantei stenoidale : oftalmoplegie senzitivo-motorie fără 
cecitate (III, IV, V, VI), asemănător cu precedentul din punct de 
vedere clinic, apare în tumori orbitare sau endocraniene, osteite, 
periostite luetice, fracturi ce interesează fanta sfenoidală. 

Sindromul vîrfului de orbită : la sindromul precedent se asociază 
cecitate, prin interesarea nervului optic (oftalmoplegie senzitivo-sen- 
zorio-motorie). 


Oculogiria şi paraliziile oculogiriei 


Mişcările globilor oculari sînt de două feluri : mişcări voluntare 
și reflexe. Musculatura globilor oculari poate fi paralizată pentru 
funcţia voluntară, în timp ce funcţia reflexă poate fi păstrată ; sînt 
împrejurări cînd ambele funcţii sint paralizate. 

Pentru a examina motilitatea voluntară a globilor oculari, exa- 
minatorul va indica bolnavului direcţia în care să privească. 

Pentru cercetarea motilităţii automato-reflexă a globilor oculari 
se folosesc metode clinice şi instrumentale. Urmărirea unui obiect 
în deplasare constituie un exemplu de motilitate automato-reflexă. 
Nistagmusul provocat prin probele instrumentale este de asemenea 
un aspect al motilităţii automatico-reflexă determinat instrumental. 

Examenul mişcărilor active și al mișcărilor automatico-reflexe 
se completează cu un examen neurologic, căci constatarea altor pa- 
ralizii asociate paraliziilor privirii este necesară în scopul precizării 
sediului leziunilor. 

În scoarţa cerebrală mișcările voluntare ale globilor oculari au 
reprezentare distinctă de aceea a funcţiilor motorii (fig. 88). Centrul 
principal al oculogiriei se află situat în piciorul F2 aria 8 alfa, beta 
şi delta. Fibrele care pornesc de la centrii oculogiri corticali intră 
în constituţia contingentului cortico-nuclear, ele se încrucișează în 
calota pedunculului cerebral şi a protuberanţei, înainte de a intra 
în conexiuni cu nucleii oculomotori. Legătura între nucleii oculo- 
motori și căile oculogiriei pentru lateralitate se face prin intermediul 
fasciculului longitudinal posterior. Pentru mișcările de verticalitate, 
fibrele din contingentul cortico-nuclear se încrucișează la nivelul 
calotei pedunculare. 

Semiologia paraliziilor mișcărilor asociate. 
Paralizia oculogiriei voluntare, izolată este excepţională ; ea s-ar da- 
tora leziunilor corticale bilaterale întinse. Se asociază o diplegie 
facilo-lingo-faringo-masticatoare, formînd astfel o parte din tabloul 
clinic al sindromului pseudobulbar. 

Cind leziunile corticale sînt unilaterale, bolnavul prezintă deviaţie 
conjugată a capului şi globilor oculari spre membrele în convulsii — 

Fig. 88 a — Inervaţia simpatică şi parasimpatică a 


cînd leziunea corticală este iritativă — și de partea opusă membrelor 


paralizate — cînd leziunea este distructivă. 
Paraliziile complete ale privirii — cu suprimarea mișcărilor volun- 
tare şi reflexe — sint rareori totale, în majoritatea cazurilor fiind 


parțiale. Paralizia completă a mișcărilor de lateralitate se produce 
prin leziuni ale calotei protuberanţiale, situate în vecinătatea nu- 
cleului oculomotorului extern. Aceste paralizii sînt permanente. și 
majoritatea lor sînt realizate prin leziunea fasciculului cortico-nuclear, 
înainte sau după încrucișare. 

— Cind leziunea se află situată înainte de încrucișare, deviația 
ochilor și a capului este de partea opusă membrelor paralizate — 
sindromul Foville superior. Cînd leziunea se află după încrucișare, 
deviația este de aceeași parte cu membrele paralizate — sindrom 
Fovilie inferior. 

— Paralizia completă a mişcărilor verticale poartă numele de 
sindrom Parinaud, leziunea se află în regiunea pretectală, situată 
intre mezencefal și talamus. Sindromul Parinaud poate fi asociat cu 
disociaţia reflexelor pupilare și cu paralizia convergenței. 

— Crizele oculogire (oculocefalogire) se caracterizează prin de- 
vierea globilor oculari în sens vertical (mai frecvent în sus) sau ori- 
zontal care survine brusc, bolnavul neputind mișca voluntar privirea 
în altă parte. Crizele oculogire sînt caracteristice pentru parkinso- 
nismul postencefalitic. Ele pot fi întilnite în epilepsie, traducînd o 
leziune corticală în aria 8 (crize adversive). 

— Examenul pupilei. Odată cu. examinarea nervilor oculomotori 
vom cerceta morfologia și motilitatea pupilei. Musculatura intrinsecă 
a globului ocular este sub dependenţa simpaticului și parasimpati- 
cului (fig. 88 a). 

— Simpaticul  (iridodilatator) (fig. 88 b) își are originea în mă- 
duva cervicală inferioară (Cg—D,) în tractul intermedio-lateral (centrul 
cilio-spinal Budge). De aici fibrele merg prin ramul comunicânt 
anterior în ganglionul cervical inferior, -apoi prin lanţul simpatic 
latero-cervical, ganglionul cervical superior și plexul pericarotidian 
ajung în “cavitatea craniană, împrumutind traiectul ramului oftalmic 
ajungind în ganglionu! ciliar. De aici prin nervii ciliari lungi se 
distribuie irisului (fibre irido-dilatatoare) și mușchilor ciliari. 

— Parasimpaticul (iridoconstrictor) provine dintr-un nucleu (Edin- 
ger-Westphal) așezat în substanța cenușie din jurul apeductului 
Silvius, fibrele sale urmează traiectul nervului III, apoi merg pînă la 
orbită, fac sinapşă în ganglionul ciliar și prin nervii ciliari scurţi 
ajung `a iris și mușchii ciliari. 

În stare normală pupila este așezată central, perfect rotundă 
cu dimensiuni obișnuite (3—4 mm) egale ca mărime și cu reflexele 
păstrate. 

Dimensiunile pupilei pot fi modificate în stare normală în ra- 
port cu luminozitatea camerei unde se examinează ; creșterea dia- 
metrelor sale peste 5 mm poartă numele de midriază, iar scăderea 
sub 2. mm — mioză. 

Midriaza unilaterală se. poate întilni în leziuni ale arcului reflex 
irido-constrictor (nevrite optice, ieziuni de oculomotor comun, leziuni 
pedunculare) sau leziuni iritative ale fibrelor pupilo-dilatatorii din 
simpaticul cervical (hipertiroidie, afecţiuni. pulmonare de virf, adeno- 
patii cervicale etc.). Midriaza bilaterală apare în unele intoxicații 
(belladonna, botulism, atropină). 

Mioza unilaterală asociată cu enoftalmie și micșorarea fantei 
palpebra!e traduce o leziune de deficit simpatic constituind sindromul 
Claude Bernard-Horner (fig. 89). Acest sindrom se întilnește în leziuni 
medulare situate la nivelul Cg—D,, sindrom inferior a! plexului bra- 


Fig. 89 — Sindromul Claude 

Bernard-Horner drept, într-un 

caz de sindrom laterobulbar 
(Wallenberg). 


hial (Dejerine-Klumpke), în leziuni ale ganglionului simpatic cervical 
inferior și în sindromul latero-bu'bar (Wallenberg). Procese iritative 
ale lanţului simpatic cervical determină o simptomatologie inversă 
sindromului Claude-Bernard-Horner manifestat prin : midriază, exof- 
talmie și lărgirea fantei palpebrale (sindrom Pourfour de Petit). 

Mioza bilaterală constituie un semn caracteristic pentru luesul 
nervos, cind se asociază cu deformarea pupilei și modificări ale re- 
flexe!or pupilare (semnul Argyll-Robertson). Mioza bilaterală se în- 
tilneşte de asemenea în intoxicația cu opiacee și în unele come. 

Modificările de formă ale pupilei (pupile pătrate, ovalare, elip- 
soide, crenelate) apar în afară de leziuni oculare locale (traumatisme, 
sinechii, iridectomii, coloboma), în sifilisul nervos. 

Inegalitatea pupilară constituie un semn important pentru 
semiologia sifilisului nervos. 

- Reflexele pupi- 
lare. Vom descrie două re- 
flexe mai importante : refle- 
xul fotomotor și reflexul de 
acomodare la distanţă. 

— Reflexul fotomotor con- 
stă în micșorarea rapidă a 
pupilei, determinată de pă- 
trunderea bruscă a unui fas- 
orgii cicul luminos în ochi. Calea 
oih aferentă a reflexului fotomo- 

tor este alcătuită din nervul 
AA Sdst tecta Optic și căile optice pînă la 
X A pedunculul cerebral, iar ca- 
dJ A penr A lea eferentă este constituită 
ră 5//ă din parasimpaticul care îm- 
pi a prumută traiectul oculomoto- 
rului comun. 

Examinarea reflexului fo- 
tomotor se face întotdeauna 
pentru fiecare ochi în par- 
te ; invităm bolnavul să pri- 
vească în depărtare, aco- 
perind cu palmele ochii bolnavului și apoi descoperim brusc pe rind 
cite un ochi. Reflexul se mai poate cerceta ridicînd pe rînd pleoapele 
bolnavului. În cazul în care nu cbţinem reflexele, bolnavul va fi 
examinat într-o cameră obscură cu ajutorul unei lămpi electrice. 
Reflexul poate fi prompt — normal, leneș sau abolit. Modificările 
reflexului se întîlnesc în leziunile arcului reflex (fig. 90). 

Reflexul de acomodare la distanţă constă în contracția pu- 
pilei la apropierea unui obiect și dilatarea ei la îndepărtarea obiec- 
tului. Concomitent cu modificările pupilei se produce convergenţa 
globilor oculari precum și exagerarea convexităţii cristalinului prin 
contracția muşchilor ciliari. 

Reflexul de acomodare se cercetează cerind bolnavului să urmă- 
rească degetele examinatorului care se apropie și se depărtează. 

Păstrarea reflexului de acomodare cu pierderea reflexului 
de reacție la lumină constituie semnul Argyll-Robertson, semn impor- 
tant pentru depistarea luesului nervos în stadiul incipient. Inversub 
semnului Argyll-Robertson — pierderea reflexului de acomodare — 


se întilnește în encefalita epidemică și în difterie. 


Pupila / elina 


banglion 
ciliar 


Nucleu! 
rosy 


Fig. 90. — Arcul reflex al reflexelor 
pupilare. 

Pupilotonia poate fi întilnită în sindromul Adie, afecțiune con- 
genitală în care pupilele sînt miotonice la lumină, se decontractă 
foarte lent la întuneric şi se asociază cu areflexie rotuliană și 
achiliană. 


Nervul trigemen 


Nervul trigemen, după cum îi spune și numele, este alcătuit din 
trei ramuri : oftalmic, maxilar superior şi maxilar inferior (fig. 91). 
Primele două ramuri sînt senzitive, ultima este mixtă, senzitivă și 
motorie. Fibrele senzitive ale celor trei ramuri ajung în ganglionul 

Fig. 91 — Schema nervului trigemen. 


Gasser unde se găsesc celulele primului neuron senzitiv ; prelungi- 
rile centrifuge ale acestor celule formează rădăcina senzitivă a tri- 
gemenulųi ce pătrunde în protuberanță străbătind fibrele pontocere- 
beioase și ajung în partea laterală și profundă a calotei unde se 
biiurcă, alcătuind o rădăcină ascendentă și una descendentă. 

Rădăcina motorie, mai subţire, are origine în nucleul masticator 
situat în partea laterală a calotei pontine : fibrele radiculare pără- 
sesc protuberanţa la nivelul șanțului dintre protuberanţă și pedun- 
culu! cerebelos mijlociu. 

Trigemenul inervează, din punct de vedere senzitiv, (fig. 92) 
fruntea pînă la vertex, pleoapa superioară, dosul nasului, faţa (afară 

de regiunea  ganglionului), 
globul ocular, corneea, mu- 
coasele conjunctivală, naza- 
lă, bucală și a sinusurilor 
frontal, sfenoidal și etmoidal, 
precum și 2/3 anterioare ale 


limbii. 
Din punct de vedere mo- 
tor - trigemenul  inervează : 


mușchii temporal,  maseter, 
pterigoidian extern și intern, 
milohioidian, segmentul an- 
terior al digastricului, peri- 
stafilinul extern și mușchiul 


ciocanului. 
Leziunea nervului trige- 
A men duce la tulburări senzi- 
; E A tive, motorii, trofice și ale re- 
Fig. 92 — Distribuţia senzitivă a celor  flexelor. 
3 ramuri ale nervului trigemen : Din punct de vedere sen- 
1 — ramul oftalmic :--2 — ramul maxilar supe- 


zitiv, bolnavul prezintă hipo- 
estezie sau anestezie în tot 
teritoriul inervat de trige- 
men sau în teritoriul limitat 
la una din ramuri în leziuni parțiale. Examenul sensibilităţii se face 
pentru cele trei modalităţi de sensibilitate superficială (tactilă, termică 
și dureroasă) și profundă vibratorie, examinîndu-se în aceleași condiţii 
ca și pentru sensibilitatea generală. Se pot asocia tulburări ale sen- 
sibilităţii de ordin subiectiv, dureri nevralgice- cu exacerbări paroxis- 
tice ce apar în nevralgia de trigemen. De asemenea punctele de 
emergenţă ale _trigemenului (supraorbitar, suborbitar şi mentonier) 
pot fi dureroase la presiune. i 

Din punct de vedere etiologic se descriu două tipuri de nevralgie 
de trigemen : esenţială și secundară (simptomatică). 

In nevralgia esenţială de trigemen durerile apar sub formă de 
junghiuri pe traiectul nervului, sub formă de crize paroxistice de 
scurtă durată (de la citeva secunde la 1—2 minute) ; între paroxisme 
bolnavul este lipsit de dureri. Durerile pot interesa parţial ramurile 
trigemenului, cel mai frecvent cuprind ramul maxilar superior. Dure- 
rile apar spontan sau sint declanșate cu ușurință de factori diverși 
cum ar fi atingerea mecanică a feței sau a cavităţii bucale, curent 
de aer rece, actul masticaţiei etc. De multe ori se pot identifica zone 
limitate de unde se pot declanșa crizele (trigger zone). În timpul cri- 
zei apar în hemifaciesul respectiv fenomene reflexe vasomotorii și 


rior ; 3 — ramul maxilar inferior. 

secretorii : vasodilataţie, transpiraţie, hipersecreţie lacrimală, nazală 
și salivară. 

Se pot observa fenomene motorii ca spasme ale mușchilor feţei, 
mai ales în orbicularul p'eoapelor (ticul dureros al feţei). Citeodată, 
aceste fenomene trec la cealaltă jumătate a feţei, datorită unei 
iradiaţii sau poate în legătură cu o spină iritativă dublă. 

Reflexele cornean și nazo-palpebral sînt normale. Nu se observă 
tulburări obiective de sensibilitate. Starea psihică a bolnavului se 
caracterizează prin anxietate permanentă, bolnavul este obsedat 
de apariţia unei crize, refuză mincarea, se ferește să se spele. În 
evoluţia lor, crizele pot deveni mai intense și mai frecvente, uneori 
creînd o adevărată stare de rău nevralgic. Alteori, crizele pot să se 
întreruptă pentru un timp, pentru ca apoi să recidiveze. În aeneral, 
din cauza durerilor bolnavii nu dorm nopţi întregi, nu se pot alimenta, 
iar unii din ei recurg la utilizarea morfinei, devenind morfinomani. 

Nevralgia secundară se caracterizează prin dureri continue, mai 
uşoare decit cele din nevralgia esenţială, pe fondul cărora pot apare 
crize paroxistice ; aceste crize pot fi uneori scurte însă violente, alte- 
ori prelungite și difuze. Durerile sînt în general bine delimitate în te- 
ritoriul trigemenului ; ele cuprind uneori întreaga suprafaţă, alteori 
respectă riguros topografia ramului lezat. În teritoriul nevralgiei se 
observă tulburări de sensibilitate sub formă de hipo- sau anestezie. 
Reflexul cornean este deseori abolit; tulburările vasomotorii și se- 
cretorii sint mai puţin accentuate. Obișnuit se pot găsi leziuni aso- 
ciate ale altor nervi cranieni învecinaţi (facial, oculomotor extern, 
vestibular şi trigemen motor). 

Sindromul gasserian se manifestă prin crize paroxistice faciale, 
urmate de dureri continue localizate pe o ramură a trigemenului la 
început, apoi cuprinde toate cele trei ramuri. Se instalează ulterior 
atrofia mușchilor masticatori cu dispariția reflexului cornean, tul- 
burări obiective de sensibilitate la hemifaciesul bolnav și modificări 
trofice la nivelul corneei (keratita neuroparalitică). 

În sindromul Raeder, nevralgia de trigemen (de obicei pe ramura 
oftalmică) cu diminuarea reflexului cornean și frecvent hipoestezie 
pe ramul oftalmic, se asociază cu un sindrom Claude Bernard- 
Horner (mioză, enoftalmie, micşorarea fantei palpebrale), fără. tul- 
burări vasomotorii ale feţei. Sindromul Raeder sau paratrigeminal este 
un. sindrom topografic, leziunea fiind situată în unghiul postero- 
intein al etajului mijlociu al bazei craniului. 

Ca tulburări ale motilității putem găsi diminuarea mișcărilor de 
masticaţie, de lateralitate și proiecția anterioară a mandibulei. În 
mișcarea de deschidere a gurii maxilarul! inferior deviază către partea 
bolnavă, prin acţiunea mușchiului pterigoidian extern de partea 
opusă. Cerind bolnavului să închidă gura și să stringă dinţii, con- 
tractura maseterului și a temporalului de partea bolnavă nu se 

simte la palpare. Mușchii sînt 
atrofiați (temporalul și masete- 
rul) (fig. 93) și se observă dese- 
ori fibrilaţii musculare. 

Paralizia bilaterală a nervu- 
lui trigemen se caracterizează 
prin căderea maxilarului inferi- 
or, ridicarea lui fiind. limitată 
sau imposibilă în raport cu in- 
tensitatea leziunii;  masticaţia 
este compromisă. 

În sindromul de excitație a 
trigemenului apare trismusul. A- 
cesta se caracterizează printr-o 
contractură a mușchilor masti- 
catori cu imposibilitatea de a 
deschide gura. Mișcările active 
şi pasive ale mandibulei, fona- 
ţia și ingerarea alimentelor sînt 


Fig. 93 Atrofii l le t imposikije: 

i — Atrofii musculare ale tem- 1 > lea 

poralului și maseterului într-un caz de In afară de afecțiunile lo- 

paralizie a trigemenului motor stîng. cale ca artrita sau anchiloza 
articulației  temporo-maxilară 


sau miozita mușchiului maseter, 
trismusul apare în tetanos, intoxicație cu stricnină, afecţiuni dentare, 
angine, parotidite, otite. 

Ca tulburări trofice în afara atrofiilor musculare, poate apare în 
leziuni mai grave ale trigemenului cheratita neuroparalitică (opaci- 
fierea corneei cu apariţia unei ulceraţii) (fig. 94). În zona oftalmică, 
apar vezicule la nivelul corneei și tegumentelor inervate de ramul 
oftalmic a! trigemenului (fig. 95). 

— În domeniul nervului trigemen vom cerceta două reflexe: 
cornean și maseterin. 

Reflexul cornean este un reflex mucos ; calea aferentă ţine de 
trigemen (ramul oftalmic) iar cea eferentă de nervul facial. Excitaţia 
corneei se face cu o bucăţică de vată bine efilată, bolnavul privind 
de partea opusă ochiului de examinat, pentru a nu se produce re- 
lexul oculo-pa!'pebral la vederea excitantului ; ca răspuns se obţine 
un clipit. Reflexul este diminuat sau abolit în leziuni ale nervului 
trigemen sau ale nervului facial. 

Reflexul maseterin ţine numai de trigemen. Se așază un apă- 
sător pe arcada dentară inferioară, bolnavul avind gura întredeschisă ; 
se percutează cu ciocanul pe apăsător și ca răspuns se obţine o con- 
tracție a maseterului cu ridicarea mandibulei. Reflexul este exagerat 

în leziuni bilaterale ale fasciculului geniculat din ateroscleroza ce- 
rebrală, sindromul pseudobulbar și scleroza laterală amiotrofică. 
Cauzele paraliziei nervului trigemen sînt multiple: la nivelul 
trunchiului cerebral paralizia poate fi determinată de un proces 
vascular (trombotic mai frecvent), tumori, encefalite de trunchi ce- 


Fig. 94 — Keratită neuroparalitică 
într-un caz de nevrită de trigemen. 


Fig. 95 — Zona zoster localizată 
oftalmic stîng. 


rebral. La nivelul juxtaprotuberanţial și al ganglionului Gasser, para- 
lizia poate fi determinată de tumori infiltrante al bazei, tumori ale 
unghiului ponto-cerebelos, gome sifilitice, tuberculoame, meningite 
de diverse etiologii, supuraţiile celulelor etmoidale și ale cutiei 
timpanului, ca și fracturile bazei craniului. Uneori paralizia nervului 
trigemen poate apare în cadrul unei poliradiculonevrite primitive cu 
disociaţie albumino-citologică. Paralizia bilaterală de trigemen se 
poate întilni în cursul siringomielobulbiei și frecvent în scleroza la- 
terală amiotrofică. În miastenie, debutul este deseori prin paralizia 
masticatorilor. 


Nervul facial 


Nervul facial își are nucleul de origine la limita inferioară a 
protuberanţei (fig. 96). De aici fibrele înconjură nucleul oculomo- 
torului extern și se îndreaptă anterior, părăsind trunchiul cerebral 
prin șanțul bulbo-protuberanţial în foseta supraolivară. Împreună cu 

intermediarul Wrisberg și acustico-vestibularul se angajează în con- 
ductul auditiv intern, trece apoi prin apeductul Fallope și părăsește 
craniul prin gaura stilo-mastoidiană ; se angajează în parotidă, unde 
se divide in două ramuri terminale : 


Canda = 
lacrimal B / 


Ganglionul 
Gasser 


Nerrul facial 
j A fad motorne 


Nerva 
ler mediar 


PN Wep 
LA 


„ Ganglionul 
sienopdlatin 


ele NEIN poz] AE 5 ; 
Mks Superhit L- Gang/hanu/ 


Zen cula 


Wervul serifer 


R r 
Üdura Shilo - 
masloidian? 


NEL YUL IULICUIII 
SUpErIar 


— 
m PAPE MOIO 
Tafan FIOLE Seprelori Si elerente 
vaso -Ollalal ori 
— }] Syst 3 
Gus. 
"=i } Durere 13 aferente 
maem prese 


Vis 


SVOMINU bul ară 


Fig. 96 — Schema nervului facial. 


— un ram superior (temporo-facial) care se distribuie la mușchii 
frontali, orbicularul pleoapelor, sprincenarul, mușchii obrazului, buza 
superioară şi aripa nasului; 

— un ram inferior (cervico-facial) care se distribuie la mușchii 
buzei inferioare, bărbiei și pielosului gitului. 

Din punct de vedere senzitiv (intermediarul Wrisberg) dă sensi- 
bilitatea unei porţiuni din conductul auditiv extern și conca urechii, 

regiunea  retroauriculară și 
sensibilitatea gustativă în 2/3 
anterioare ale limbii (prin 
coarda timpanului care face 
anastomoza cu nervul lingual, 
ram din trigemen). 

Leziunea nervului facial 
duce la paralizia facială ca- 
re, în raport cu sediul leziu- 
nii neuronului central sau 
periferic poartă denumirea de 
paralizie facială de tip peri- 
feric. Vom descrie mai întii 
semnele paraliziei faciale de 
tip periferic, care este totală, 
interesînd atit ramul superior 
cit și cel inferior. Fig. 97 — Asimetrie facială într-un caz 

Paralizia facială unilate- de paralizie facială periferică stîngă. 
rală periferică determină asi- 
metrie facială (fig. 97) caracterizată prin ștergerea pliurilor și șanţu- 
rilor feței și frunţii de partea bolnavă (datorită hipotoniei musculare); 
gura este deviată de partea sănătoasă, comisura bucală de partea 
leziunii este coborită. Virful nasului este ușor deviat, narina respectivă 
este turtită şi nu prezintă mișcări în timpul respirației. Deschiderea 
palpebrală este lărgită (lagoftaimie) din cauza paraliziei orbicularului 
pleoapelor. Pleoapa inferioară este căzută și în ușor ectropion, ceea 
ce permite scurgerea lacrimilor pe obraz (epiphora). Clipitul lipsește 
de partea bolnavă. 

Aceste semne statice se accentuează cu ocazia mișcărilor auto- 
mate (ris, plins) și a mișcărilor active. Devierea gurii se accentuează 
cind bolnavul vrea să facă mișcarea de arătare a dinţilor (fig. 98) 
sau să deschidă gura ; cînd scoate limba se observă devierea limbii 
de partea paralizată prin acțiunea genioglosului sănătos. Paralizia 
orbicularului buzelor duce la tulburări în pronunţarea labialelor (m, 
b, p); bolnavul nu poate sufla, nu poate fluiera. Masticaţia este 
jenată prin acumularea alimentelor între arcada dentară și obrazul 
de partea paralizată. Dacă cerem bolnavului să deschidă puternic 
gura și să întoarcă buza inferioară observăm contracția pielosului 
gitului numai de partea sănătoasă (semnul pielosului, descris de 
Babinski). 

Bolnavul nu poate încreţi fruntea (fig. 99), nu se poate încrunta 
de partea paralizată. Cind vrea să închidă pleoapele, ochiul de 
partea bolnavă rămîne deschis, globul ocular se duce în sus și în 
afară (semnul Charles Bell) (fig. 100) ; este vorba de o mișcare siner- 

gică a giobilor oculari ce apare în actul de închidere a pleoapelor 
in starea fiziologică, pe care însă nu o putem vedea la subiecții nor- 
mali, ochii fiind acoperiţi de pleoape. 
Cînd bolnavul priveşte în s i 
? ; us, ochiul de partea paralizată 
. . . i 
Sie an Ang (semnul Negro) datorită faptului că vedem des 
i orțiune mai mare din scleră prin căd ii 
rioare (determinată de hipotonie). j mon Daaa TT 


Fig. 98 — Accentuarea asimetriei 


i k \ Fig. 99 — Șter iuri ji 
Aia ent i ! gerea pliurilor frunții 
aciale în mişcarea de arătare a şi lagoftalmie în paralizia facială 


dinților, în paralizia facială. dreaptă periferică 


_În paraliziile faciale ușoare (pareze faciale) semnele apar mult 
mai şterse, fiind mai evidente cu ocazia anumitor mişcări Astfel de- 
vierea gurii apare evidentă numai cînd bolnavul deschide gura sau 
ata dinţii: iachideren pleoapelor este posibilă, dar cînd bolnavul 
idiinaa bine pleoapele, genele de partea lezată par mai lungi din 
„Soia ga a mușchilor orbiculari (semnul genelor 

În domeniul nervului facial vom examina citeva reflexe : 
ab si Reflexul nazo-palpebral — percuţia rădăcinii nasului are ca 
puns în mod normal închiderea pleoapelor bilaterale. În paralizia 
facială se obţine numai închiderea pleoapei de partea sănătoasă. 

— Reflexul optico-palpebral — închiderea pleoapelor în urma 
excitaţiei luminoase ; reflexul lipseşte de partea paraliziei faciale. 

— Reflexul cohleo-palpebral : închiderea pleoapelor la un ex- 
citant sonor ; de partea paraliziei faciale reflexul nu se produce. 


Fig. 100 — Semnul Charles Bell în Fig. 101 — Semnul genelor Souques 
paralizia facială periferică stîngă. în paralizia facială periferică 
dreaptă. 


— Reflexul cornean este diminuat sau abolit de partea paraliziei 
faciale (a se vedea nervul trigemen). 

— Reflexul bucal. Percuţia bazelor determină contracția orbicu- 
larului buzelor, care se exagerează în leziuni ale contingentului ge- 
niculat deasupra protuberanţei. 

Leziunile intermediarului Wrisberg duc la tulburări de gust în 
2/3 anterioare ale limbii. 

Examenul gustului se face cu ajutorul celor patru substanţe 
gustative : dulce (zahăr), amar (chinină), acru (acid acetic) și sărat 
(sare), dizolvate sau fin pulverizate. 

Substanţa respectivă se aplică pe marginea limbii în cele 2/3 
anterioare de partea bolnavă, fără a introduce limba în gură, bol- 
navul va scrie pe hirtie sau va indica cu degetul pe un carton pe 
care sint scrise cele patru substanțe, gustul substanţei aplicate. Apoi 
cu aceeași substanţă atingem și partea sănătoasă ; în felul acesta 
vom aprecia dacă a avut aceeași senzație gustativă și cu aceeași 
intensitate. Examinările cu alte substanțe se fac numai după ce 
bolnavul şi-a clătit bine gura. În mod patologic putem întilni dimi- 
nuarea gustului (hipoguezie) sau abolirea gustului (aguezie). 

Tulburările de gust asociate 
unei paralizii faciale au o valoa- 
re localizatoare. Leziunile în ase- 
menea cazuri interesează nervul 
facial între ganglionul geniculat și 
coarda timpanului. 
in raport cu aspectul clinic şi 
intensitatea leziunii putem întilni : 

| a) După aspectul cli- 
MNES 

Paralizia facială completă, de- 
scrisă mai sus; paralizia facială 
ușoară, în care semnele clinice sînt 
discrete și se pun în evidentă cu 
ocazia mișcărilor voluntare ; 

Diplegia facială (paralizia fa- 
/ cială dublă) (fig. 102) este rar în- 
| - — tilnită. În acest caz bolnavul pre- 
Fig. 102 — Dipareză facială cu im-  Zintă un facies inexpresiv, buzele 
Posibilitatea închiderii ochilor sînt depărtate, ochii sint larg des- 
într-un caz de poliradiculonevrită. chisi fără posibilitatea de pi aia 
Ă de pleo 
ochii deschiși). Tulburările de ÎS pipa A one R o 
Diplegia facială apare mai frecvent în cursul poliomielitei antes 
rioare acute, în poliradiculonevrite, meningite bazale și tumori infil 
trative ale bazei craniului. l i 

b) După sediul leziunii pe traiectul nervului facial : 

Paralizia facială prin leziune intrapontină este asociată cu fica 
unea fasciculului piramidal de partea opusă (hemiplegie alternă), la 
care se poate adăuga o paralizie de oculo-motor extern homolateral 
(sindromul Millard-Gubler). Leziunea nucleului periferic al facialului 
din cursul poliomielitei poate realiza o paralizie facială completă 
la care se adaugă modificările caracteristice lichidului cefalorahidian. 
| Leziunea intre protuberanţă și conductul auditiv intern (porţiunea 
intrameningiană), paralizia facială se însoțește de semne clinice și 


tre ale lcr. in meningită sau de sindrom de hipertensiune 
intracraniană in caz de tumoare de bază ca și alterarea altor nervi 


cranieni (V, VI, VIII). 
În sindromul de unghi ponto-cerebelos (arahnoidite, neurinom 
de acustic) paralizia facială se asociază cu un sindrom acustico-ves- 


tibular, paraliziile de nervi V și VI și un sindrom cerebelos homo- 
lateral. 

În traiectul intratemporal, la paralizia facială se asociază tul- 
burări senzoriale : pierderea sensibilităţii gustative în cele 2/3 ante- 
rioare ale limbii (leziunea nervului coarda timpanului) și tulburări 
auditive (hiperacuzie dureroasă) prin paralizia mușchiului scăriței. 

Zona ganglionului geniculat (Ramsay-Hunt) duce la paralizie 
facială de tip periferic asociată cu dureri în pavilionul urechii, ede- 
maţierea conductului auditiv extern și a concii, cu apariţia de vezicule 
zonatoase în conductul auditiv extern și pe virful limbii. La aceste 
simptome se pot asocia tulburări cochleo-vestibulare. 

Sindromul  Melkersson-Rosenthal denumit astfel de Luscher 
(1949) constă dintr-un complex simptomatic izolat din cadrul macro- 
keilitei, format din reunirea a trei simptome: paralizia facială 
uni- sau bilaterală asociată cu infiltraţie cutaneomucoasă a feţei și 
în special a buzei superioare (entitate descrisă de Melkersson în 
1928) şi limba plicaturată, adăugată de Rosenthal (1931) ca cel de 
al treilea simptom. 

Pe fondul unei paralizii faciale periferice se poate dezvolta 
uneori ca o complicaţie o contractură musculară permanentă — pa- 
ralizie facială cu contractură ; această contractură retractează hemi- 
faciesul respectiv, micșorează fanta palpebrală și deviază comisura 
bucală de partea bolnavă. Aspectul este ca și cînd paralizia facială 
s-ar fi inversat. De multe ori la această contractură a musculaturii 
feţei se asociază mișcări involuntare, constituind hemispasmul facial 
(postparalitic). 

Hemispasmul facial (fig. 103 a, b, c) constă dintr-o contractură 
a musculaturii feţei ; el se dezvoltă progresiv și începe cu mici con- 
tracţii tonice care pornesc de la orbicularul pleoapelor cuprinzind apoi 
succesiv intreaga musculatură a feţei ducind la o tetanizare, care 
apoi cedează în mod gradat, terminindu-se cu citeva secuse clonice. 

Hemispasmul facial se accentuează cu emoţiile și cu mișcările 
voluntare ; nu este influenţat de voință și somn. El se poate instala 
şi de la sine, fără vreo cauză aparentă (hemispasm facial esenţial). 


Paralizia facială de tip central, spre deosebire de cea periferică 
care este globală, interesează numai ramul inferior (cervico-facialul); 
semnele descrise pentru facialul superior lipsesc sau sint discrete. 
Acest lucru s-ar explica prin faptul că facialul superior (ramul tem- 
poro-facial) primeşte fibre corticonucleare de la doi neuroni 'centrali 
care, fie că se găsesc pe același emisfer cerebral în zone diferite 
(frontala ascendentă și plica curbă), fie că se găsesc pe emisfere 
diferite. Faptul că musculatura inervată de ramul superior al facialului 
are în general o activitate automată, la care participă sistemul extrapi- 
ramidal, ar explica, de asemenea, dece leziunile piramidale nu duc 
la modificări importante în acest teritoriu. 

Fig. 103 — Aspecte ale asimetriei fa- 

ciale surprinse în trei etape în des- 

făşurarea hemispasmului facial stîng 
esenţial (a, b, c). 


Diagnosticul diferenţial între o 
paralizie facială de tip periferic și 
una de tip central se face ţinind 
seama de următoarele criterii : 

— Paralizia facială de tip cen- 
tral se însoțește de obicei de o 
hemiplegie care este de aceeași 
parte cu ea; dacă leziunea este 
în emisferul sting, se asociază și 
cu afazie. Paralizia periferică se a- 
sociază mai rar cu o hemiplegie și 
in acest caz hemiplegia este de 
partea opusă (sindrom Millard- 
c Giibler). 

— In paralizia facială de tip periferic, spre deosebire de cea de 
tip central, întîlnim modificări de excitabilitate electrică ce merg pînă 
la reacţia de degenerare electrică. 

Cauzele care duc la paralizia facială periferică sînt multiple și 
variate, în raport cu topografia leziunii : 

— La nivelul punţii, paralizia facială apare asociată cu alte 
simptome în cadrul unor sindroame protuberanţiale, cu etiologii dife- 
rite : infecțioase, tumorale și vasculare. 

Paralizia facială pură, prin leziunea nucleului facialului, repre- 
zintă uneori o formă monosimptomatică a polimielitei anterioare acute. 

— În traiectul dintre protuberanţă şi conductul auditiv intern, ner- 
vul facial poate fi lezat în procesele meningiene de la bază (meningita 
bazilară), tumori de bază, tumori ale unghiului ponto-cerebelos (neu- 
rinom de acustic) şi în acest din urmă caz paralizia facială se asociază 
cu un sindrom acustico-vestibular, paralizie de V și VI și un sindrom 
cerebelos homolateral. 

— În conductul auditiv intern, paralizia facială se însoțește de un 
sindrom acustico-vestibular constituind sindromul conductului auditiv 
intern în cadrul unei fracturi de bază, lues sau neurinom de acustic. 

— Infecţiile de vecinătate, otite, otomastoidite, intervenţiile pe 
mastoidă pot determina paralizii faciale. 

Procesele inflamatorii ale lojei parotide, tumori parotidiene, trau- 
matisme faciale, pot duce deseori la apariţia unei paralizii faciale. 

— Cele mai frecvente sînt însă paraliziile faciale a frigore, infecţii 
de origine nedeterminată (probabil virotică, a căror apariţie este 
favorizată de frig și umezeală). 

În ceea ce priveşte etiologia paraliziei faciale de tip central, ea 
este aceeași cu cea a hemiplegiilor : vasculară, infecțioasă, tumorală 
și traumatică. 


Nervul acustico-vestibular 


Nervul acustico-vestibular este un nerv senzorial și reprezintă în 
realitate un nerv dublu, format din nervul auditiv și vestibular ; de la 
receptorii periferici proprii fiecărui nerv, fibrele au drum comun la 
structurile specifice situate bulbo-pontin, de unde se separă, fiecare 
urmînd căile proprii. 


Nervul acustic (auditiv sau cohlear) 


iși are originea în nucleul spiral Corti, situat în urechea internă, 
în canalul spiral din baza lamei spirale a melcului osos. Nucleul 
spiral conţine protoneuronul căii auditive, neuron de tip bipolar. Den- 
dritele acestui neuron culeg excitaţiile specifice de la celulele senzo- 
riale ale organului Corti, organ care în ansamblu realizează un aspect 
de tunel situat pe membrana bazilară; cilindraxul concură la formarea 
nervului cohlear, care iese din stincă prin conductul auditiv intern, 

traversează etajul posterior al craniului în dreptul spațiului ponto- 
cerebelos și pătrunde în șanțul bulbo-protuberanţial în afara nervului 
facial și deasupra nervului glosofaringian. Fibrele nervului auditiv se 
termină la nucleii acustici ventral și dorsal, în care se găseşte cel 
de al doilea neuron al căii auditive (fig. 104). Fibrele ce provin de la 
aceşti neuroni se încrucişează pe linia mediană constituind corpul tra- 

Fig. 104 — Originea nervilor acustico-vestibulari. 


pezoid, trec prin oliva pontină de partea opusă, de unde apoi se 
inflectează pentru a merge în sus, alcătuind lemniscusul lateral sau 
banda Reil laterală. Fibrele lemniscusului lateral se termină în marea 
lor majoritate în ganglionul geniculat intern (medial) și doar o parte 
redusă în corpul cvadrigemen posterior. În ganglionul genicular intern 
se găsește ultimul neuron al căii auditive, neuron care își trimite 
cilindraxul prin porţiunea sublenticulară a capsulei interne spre scoarța 
temporală, în special spre circumvoluţiile transverse Heschl (ariile 41, 
42 și parţial 52) ce sînt înconjurate de o arie de asociaţie auditivă 
(aria 22). Cortexul temporal cu funcţie auditivă este de tip granular, 
motiv pentru care este denumit și coniocortex. 

Urmărită în detaliu, structura porțiunii nevraxiale a analizato- 
rului auditiv este cu mult mai complexă și realizează o dedublare și 
o largă ramificare a căilor acustice provenind de la fiecare ureche 
internă în parte ; din această cauză, o leziune în sistemul nervos cen- 
tra! duce rareori la diminuarea auzului. În plus, structurile auditive 
au conexiuni cu substanţa reticulată și cu formațiunile nervoase cu rol 
oculocefalogir. 

Auzul este ultima achiziţie senzorială în scara filogenetică și la 
om are o deosebită importanţă fiind legat de limbaj, gîndire și 
memorie. 

Examenul clinic al funcţiei auditive se bazează pe datele furnizate 
de bolnav şi pe rezultatele examenelor obiective. 

Subiectiv — bolnavul poate relata diferite senzaţii auditive sub 
forma unor zgomote în urechi, sau scăderea auzului de diferite grade, 
uni- sau bilateral. 

Examenul obiectiv foloseşte metodele de acumetrie fonică, acume- 
trie instrumentală şi audiometrie. 

Acumetria fonică investighează nivelul auditiv al bolna- 
vului prin rostirea, cu voce șoptită și cu voce tare, a unor cuvinte și 
cifre pe care bolnavul trebuie să le reproducă, sau a unor întrebări la 
care el trebuie să răspundă. Examenul se face separat pentru fiecare 
ureche, dar urechea neinvestigată se astupă cu un tampon de vată 
sau cu degetul. Vorbirea șoptită se transmite numai aerian și este 
percepută de la aproximativ 6 m, pe cînd cea cu voce tare se trans- 
mite atit aerian cît și osos, fiind auzită de la circa 50 m. Bolnavul nu 
trebuie să vadă fața examinatorului pentru a nu descifra de pe buze 
cuvintul sau întrebarea ce i se pune. În leziunile urechii externe și 
medii scade auzul pentru vorbirea șoptită, iar în cele ale urechii in- 
terne diminuarea de auz apare atit la vorbirea șoptită cît mai ales 
la vorbirea cu voce tare. 

Acumetria instrumentală foloseşte pentru determinarea acuităţii 
auditive prin transmisie aeriană fie un ceasornic, fie un diapazon 
(54 sau 128 vibrații pe secundă). Bolnavui este așezat pe scaun, cu 
ochii închişi, în faţa examinatorului, care îi apropie de ureche ceasor- 
nicul sau diapazonul și determină distanţa de la care acestea sînt 
auzite, în comparaţie cu distanţa de la care aude un subiect normal. 

Pentru determinarea transmiterii osoase se utilizează diapazonul, 
care se aplică pe mastoidă și se măsoară timpul cit este perceput 
sunetul produs de acesta. În mod normal sunetul unui diapazon men- 
ținut în vecinătatea urechii este perceput un timp de trei ori mai lung 
decit sunetul aceluiaşi diapazon pus pe mastoidă ; cu alte cuvinte, 
transmiterea aeriană este de 3 ori mai mare decit cea osoasă. 

Diminuarea auzului poartă numele de hipoacuzie, iar pierderea 
sa, de surditate. Aceste tulburări pot fi datorate unor leziuni pe 
urechea externă, medie, internă sau pe nervul cohlear. Leziunile 
urechii externe și medii provoacă hipoacuzii sau surdităţi de trans- 
misie, iar leziunile urechii interne și ale nervului cohlear dau hipo- 
acuzii sau surdităţi de percepţie ; în unele cazuri tulburările sînt aso- 
ciate. Pentru a le diferenţia se recurge la efectuarea probelor Weber, 
Schwabach și Rinne. 

Proba Weber constă în plasarea unui diapazon în vibraţie pe 
vertex, sunetul lui fiind perceput în mod egal de ambele urechi. Un 
bolnav cu o leziune de transmisie va auzi mai bine vibraţiile diapa- 
zonului de partea bolnavă ; în acest caz se spune că proba Weber 
este lateralizată de partea bolnavă. Fenomenul se explică prin aceea 
că sunetul diapazonului nu este „acoperit” sau „mascat“ de partea 

bolnavă, de către zgomotele de fond din mediul înconjurător pe care 
urechea bolnavă nu le mai poate recepta și din acest motiv diapazo- 
nul este auzit mult mai bine. În cazul unei leziuni de percepţie, proba 
Weber este lateralizată de partea sănătoasă. 

Proba Schwabach constă în măsurarea în secunde a duratei de 
percepţie osoasă a vibraţiilor unui diapazon plasat pe mastoidă sau 
vertex. Durata normală a acestei percepții este în jur de 20 secunde ; 
o durată mai mică (proba Schwabach prescurtată) semnifică o leziune 
de percepţie, iar o durată mai mare (proba Schwabach prelungită) 
indică o leziune de transmisie. Examinatorul poate testa pentru com- 
parare asupra sa, durata transmisiei osoase. 

Proba Rinn& compară durata percepţiei auditive realizată prin 
transmitere osoasă și aeriană. Diapazonul în vibraţie este așezat pe 
mastoidă şi după ce nu mai este auzit este adus în faţa urechii de 
aceeași parte. Dacă în această situaţie el este auzit în continuare 
timp de 20—30 secunde se notează proba ca pozitivă (normală). În 
situaţia în care diapazonul nu mai este auzit pe cale aeriană sau este 
auzit doar o perioadă foarte scurtă, proba Rinn€ este negativă și 
indică o surditate de transmisie. 

Audiometria testează capacitatea auditivă a unui subiect 
prin emiterea, cu mijloace electronice, a unor tonuri pure saua unor 
cuvinte a căror intensitate poate varia în limite foarte largi. În cazul 
utilizării tonurilor, metoda poartă numele de audiometrie tonală, iar 
în cazul folosirii vocii înregistrate se numește audiometrie vocală. În 
practica curentă se folosesc numai audiometre tonale. Un audiometru 
tonaj este un aparat ce poate emite tonuri pure de la ut 2 (128 c/sec.) 
pină la ut 8 (8192 c/sec.), octavele succedindu-se în progresie geo- 
metrică (128 c/sec., 256 c/sec. etc.). Intensitatea acestor tonuri este 
cuprinsă între O și 125 decibeli. 

Metoda audiometriei tonale poate fi aplicată în diverse moduri, 
dar cel mai adesea se testează pragul limită de la care un ton devine 
audibil (metoda este denumită audiometrie liminară tonală). Prin 
această metodă se determină separat, pentru fiecare ureche, pragul 
de percepţie pentru întreaga gamă de tonuri, atit pentru transmisia 
aeriană cit și pentru cea osoasă. Rezultatele se înscriu pe un grafic 
în care pe abscisă se notează frecvențele sunetelor cercetate, iar pe 
ordonată intensităţile din 10 în 10 decibeli. Reunirea punctelor reieșite 
din investigare realizează curbe audiometrice, separate pentru condu- 
cerile aeriene și osoase ale fiecărei urechi în parte. 

Leziunile structurilor implicate în procesul auzului se pot mani- 
festa sub forma unui sindrom de iritaţie și a unui sindrom de deficit. 

Sindromul auditiv iritativ se traduce sub forma unor 
sunete și zgomote pe care bolnavul le percepe fără ca să existe o 
sursă sonoră exterioară care să le producă. Aceste senzații subiective 

au fost denumite acufene (termen ce se aplică în special pentru 
sunetele grave) sau „tinnitus“ (în special pentru sunetele înalte). For- 
mele sub care se prezintă sînt divers descrise de bolnavi, dar în 
general ele apar ca niște pocnituri, ţiriituri, zgomote de mașini etc. 

Cauzele sindromului auditiv iritativ pot fi următoarele : 

— traumatice (traumatisme cranio-cerebrale, traumatisme sonore 
profesionale sau neprofesionale, explozii etc.) ; | ară 

— infecțioase (otite, catar ototubar, otoscleroză, labirintite. și 
nevrite acustice produse de gripă, scarlatină, febră tifoidă, sifilis, 
paludism etc.) ; 

— toxice (chinină, salicilaţi, streptomicină, tutun, alcool, CO etc.); 

— vasculare (hipertensiune arterială, arterioscleroză etc.) ; 

— reflexe (cauzate de diferite boli ale extremității cefalice) ; 

— alergice ; 

— hipertensiunea intracraniană ; P 

— sindroame nevrotice (acestea constituie poate cea mai frecventă 
cauză a tinnitusului). ; 

` În rare cazuri zgomotele din urechi pot fi determinate de sufluri 
ale malformaţiilor arteriale sau venoase, modificări în articulaţia tem- 
poro-mandibulară etc. tg + 

Aceste zgomote trebuie deosebite de halucinaţiile auditive care 
conţin pe lîngă sunete elementare și fragmente de vorbire : halucina- 
tiile auditive apar în leziuni ale lobului temporal și în boli psihice. 
Alte tulburări auditive subiective ce pot fi întilnite în practica medicală 
sînt următoarele : pet 

— hiperacuzia — creşterea intensității de recepţie auditivă — poate 
apare în paralizia facială periferică, în migrenă și în nevroze ; 

— diplacuzia — distorsiunea de auz prin care același sunet este 
auzit simultan în două variante diferite ca tonalitate ; 

— paracuzia (descrisă de Willis) — prin care un bolnav cu o 
diminuare netă de auz, în condiţii de zgomot aude cu mult mai bine 
decit în condiţii de linişte. 

Sindromulauditiv deficitar realizează hipoacuzii sau 
surdităţi de transmisie, de percepţie și mixte. 

— În surditatea de tip transmisie (leziuni ale urechii externe şi 
medii), conducerea aeriană a sunetelor este compromisă, iar condu- 
cerea osoasă de aceeaşi parte este accentuată și prelungită; proba 
Weber este lateralizată de partea bolnavă, proba Schwabach este pre- 
lungită, iar proba Rinné este negativă. Această formă de tulburare 
de auz poate fi provocată de un dop de cerumen, furuncul de conduct 
auditiv extern, otite medii etc. 

— În surditatea de tip percepţie (leziuni de ureche internă și nerv 
auditiv) este afectată atit conducerea aeriană cit și cea osoasă de 
partea interesată ; proba Weber este lateralizată de partea sănătoasă, 

proba Schwabach este prescurtată, iar proba Rinne este pozitivă, dar 
cu timpii de recepţie scurtaţi. Surditatea de percepţie apare în pro- 
cese toxice, traumatice (fractură de stincă), infecțioase, tumori (neu- 
rinom de nerv acustic) etc. Această formă de surditate se însotește 
adeseori cu tulburări vestibulare. J% 

— Surditatea de tip mixt este rezultanta interesării urechii medii 
și interne şi se întilnește in unele otite și în otoscleroză. 

Leziunile structurilor auditive din trunchiul cerebral dau foarte 
rar o scădere marcată de auz și provoacă mai ales o interesare ușoară 
selectivă pe unele tonalități, care nu jenează pe bolnav. De asemenea, 
leziunile lobului temporal nu se evidenţiază prin perturbări cantitative 
de auz ; insă atunci cînd este lezat emisferul major și este interesată 
zona de elaborare a limbajului poate apare surditatea verbală, singură 
sau mai adesea înglobată în simptomatologia generală a afaziei. 


Nervul vestibula: 


Își are originea în neuronii din ganglionul Scarpa ce se află 
situat în profunzimea conductului auditiv intern. Neuronii acestui 
ganglion sint de tip bipolar; dendritele culeg excitaţiile specifice de 
la canale!e semicirculare, utriculă și saculă, iar cilindracșii formează 
nervul vestibular care, urmînd traiectul nervului acustic, ajunge la 
trunchiul cerebral. La acest nivel, nervul vestibular pătrunde prin foseta 
laterală a bulbului și se distribuie nucleilor vestibulari situaţi pe plan- 
șeul ventriculului IV, în zona de trecere bulbo-pontină [nucleul lateral 
Deiters, nucleul medial sau triunghiular Schwabe, nucleul superior 
Bechterew și nucleul inferior sau spinal (fig.104)]. Acești nuclei reali- 
zează o extrem de complexă interconectare cu cerebelul (fascicule 
vestibulo-cerebeloase și cerebelo-vestibulare), cu măduva spinării (fas- 
cicule vestibulo-spinale și spino-vestibulare), cu unii din nervii cranieni 
prin intermediul bandeletei longitudinale posterioare și prin substanţa 
reticulată, cu talamusul și probabil cu scoarța cerebrală (frontal, 
temporal sau chiar parietal). 

Organitele receptoare ale acestei forme de sensibilitate proprio- 
ceptivă sînt constituite de crestele ampulare aflate în canalele semi- 
circulare și de maculele situate în utriculă și saculă. Crestele ampulare 
sesizează modificările survenite în echilibrul dinamic, iar maculele 
indică perturbările echilibrului static. Canalele semicirculare, utricula 
și sacula alcătuiesc partea  vestibulară a labirintului membranos 
găzduit în vestibulul osos componentă a labirintului osos. Vestibulul 
membranos se mulează exact pe vestibulul osos, între ele fiind un 
minim spaţiu umplut cu perilimfă ; în interiorul vestibulului membranos 
se află un lichid numit endolimfă. 

Canalele semicirculare — în număr de trei — sînt dispuse în 
raport cu cele trei planuri. ale spațiului (un canal orizontal și două 
verticale pentru planul frontal și sagital — (fig. 105 a și b), fiind per- 
pendiculare între ele ; canalele corespondente din vestibulul drept și 
sting sînt paralele două cite două. Ele au o porțiune mai dilatată care 
poartă numele de ampulă ; la acest nivel se găsesc crestele ampulare 
formate dintr-o ridicătură dispusă transversal a epiteliului ce căp- 


2 
Fig. 105 a — Poziţia în spaţiu a canalelor semicirculare ; 
b — sensul curentului endolimfatic în canalul semicircular. 


tușeşte ampula. Creasta ampulară este constituită din celule epiteliale 
modificate, cu rol de susţinere, între care se află celule sensibile, 
specifice, cu cili lungi care sînt prinși într-o masă gelatinoasă numită 
cupulă. Întreaga formaţiune realizează un aspect de volet, care ocupă 
aproape în totalitate lumenul ampular și are ca rol să sesizeze depla- 
sările lichidului endolimfatic. Canalele semicirculare comunică prin 
ambele capete cu utricula, care, la rindul ei, este în legătură cu 
sacula. Aceste două formaţiuni au cite o porţiune diferențiată numită 
maculă, care în cazul utriculei este orientată aproape orizontal, iar 
pentru saculă aproape sagital. Macula reprezintă o porţiune epitelială 
modificată, formată din. celule de susţinere și celule senzoriale ciliate, 
ai căror cili sînt uniţi printr-o membrană gelatinoasă ; această mem- 
brană conţine şi mici concreţiuni calcare, numite otoliți. Rolul maculei 
și saculei este de a semnaliza devierile poziţionale ale capului. și 
corpului, pe durata menţinerii unei anumite posturi. 

Suferinţa structurilor . vestibulare se manifestă clinic prin trei 
simptome principale : vertij (subiectiv), tulburări de echilibru static 
si dinamic, nistagmus (obiectiv). 

Subiectiv. Vertijul sau ameteala este principala manifestare 
subiectivă a unei disfuncţii vestibulare și reprezintă o falsă senzaţie 
de deplasare a individului în raport cu elementele mediului înconju- 
rător sau a acestora faţă de subiect. Această senzaţie de deplasare 
poate avea orice direcţie, dar cel mai frecvent este rotatorie sau de 
scufundare ; ea se poate întovărăși de anxietate, care uneori este 

extrem de intensă şi de fenomene vegetative (greață, vărsături, bradi- 
cardie sau, mai ales, tahicardie, paloare, transpiraţie, hipotensiune, 
amplificarea respirației etc.). Din cauza acestor tulburări, bolnavul 
este nevoit să stea în pat sau, dacă simptomele sînt mai reduse în 
intensitate, el se poate deplasa dar cu dificultate și sprijinit. Vertijul 
poate avea durate variabile, în funcţie de cauza care l-a produs, sau 
poate apare în crize paroxistice (crize Meniăre). 

Obiectiv. 1. Tulburările de echilibru static și dinamic sînt 
datorate deviaţiilor tonice ale membrelor și trunchiului, imprimate de 
perturbarea de funcţie vestibulară ; ele sînt parţial compensate prin 
intermediul analizorului vizual și se accentuează la închiderea ochilor. 
Pentru cercetarea acestor tulburări se folosesc următoarele probe : 

— proba Romberg; 

— proba Barre (proba firului de plumb) — bolnavul se menţine ca 
în proba Romberg în faţa unui fir cu plumb sau, mai simplu, în dreptul 
pervazului de la ușă. Dacă un labirint este hipofuncţional, bolnavul 
va oscila şi va avea tendinţa să cadă de acea parte, tendinţă ușor 
sesizată prin raportare la firul de plumb sau la marginea pervazului ; 

— proba braţelor întinse (fig. 106) constă în a așeza bolnavul 
comod pe un scaun şi a-i cere să întindă braţele în poziţia orizontală, 
paralele între ele, în dreptul braţelor examinatorului de asemenea 
întinse. Bolnavul trebuie să menţină această atitudine cu ochii închişi ; 
în cazul unei tulburări de funcţie vestibulară, braţele vor devia de 
partea hipofuncţională ; 

— proba mersului cu ochii închiși, în linie dreaptă spre un anumit 
reper, poate evidenția o laterodeviere spre partea labirintului lezat ; 

— proba mersului în stea (Babinski-Weill) este o probă mai sen- 
sibilă decit precedenta și constă în a solicita bolnavului să meargă 
înainte și înapoi, cu ochii închiși, cite 5 pași, repetind manevra de 
4-5 ori. Dacă un labirint este lezat, bolnavul va devia în final de la 
direcția iniţială cu cel puţin 40°; în acest caz, mișcarea de du-te-vino 
se va realiza cu devieri continue care vor imprima deplasări cu aspect 
de stea ; 

— proba indicaţiei (fig. 107) se practică separat pentru fiecare 
braţ şi constă în a deplasa brațul în plan vertical şi apoi în plan ori- 
zontal pe mărimea unui unghi de 45° faţă de braţul examinatorului 
care stă fix ca reper. Bolnavul este așezat bine pe un scaun și execută 
mişcarea de 1—2 ori cu ochii deschişi, după care continuă proba cu 
ochii închişi ; dacă există o leziune labirintică deficitară, braţul va 
devia spre acea parte. 

2. Nistagmusul este cel mai valoros semn obiectiv de suferință a 
structurilor vestibulare periferice sau centrale. El constă într-o mișcare 
ritmică, sincronă, involuntară a globilor oculari, realizată din două 
componente : o mișcare lentă (secusa lentă), tonică, de origine vesti- 

bulară, cu direcţia spre labirintul lezat și o mișcare rapidă, (secusa 
rapidă), clonică, cu direcţia inversă, de redresare, de cauză posibil 
corticală. Deoarece secusa rapidă este cea care se observă foarte 
ușor, sensul nistagmusului este atribuit după direcţia acestei secuse. 
După direcţia de depiasare a globilor oculari, nistagmusul poate fi 


Fig. 107 — Proba indicaţiei. 


Fig. 106 — Proba braţelor întinse. 


orizontal, vertical sau rotator (girator) ; în unele cazuri el realizează o 
mișcare mai complexă, compusă din două mișcări elementare (spre 
exemplu, orizonto-girator). Aceste tipuri de nistagmus, avind secuse 
inegale, realizează un aspect sacadat al mișcării și poartă numele de 
nistagmus în resort. Spre deosebire de aceste tipuri, există o formă 
de nistagmus cu secuse egale, numit nistagmus pensular, ce poate fi 
congenital sau poate apare la orbi și uneori la mineri. zi Că 

După modul de punere în evidenţă, nistagmusul se clasifică 
astfe! : 

— nistagmusul spontan, ce apare la privirea înainte (cel mai 
adesea este vorba de un nistagmus congenital, pendular) ; 

— nistagmusul relevat, care apare numai atunci cind bolnavul 
este pus să privească un reper (de obicei, indexul examinatorului) 
situat la aproximativ 50 cm distanță de ochi, într-un unghi de 45°; 

— nistagmusul provocat, obţinut prin probe instrumentale. 

Pentru corecta interpretare a unui nistagmus, ca semn de sufe- 
rință vestibulară, el trebuie deosebit de următoarele forme : X 

= — nistagmusul de fixare, ce apare sub forma cîtorva oscilaţii 
oculare în momentu! în care privirea se fixează pe un obiect, indiferent 
de unghiul sub care acesta este observat ; 

— nistagmusul fiziologic, este constituit din mici oscilaţii oculare 
epuizabile, ce apar în momentul în care subiectul iși îndreaptă pri- 
virea în poziţia laterală extremă ; 

— nistagmusul optokinetic, apare atunci cînd subiectul sau obiec- 
tul observat sint în mișcare (acest nistagmus este evident la persoanele 
ce privesc peisajul dintr-un tren în mișcare). 

Tipul nistagmusului poate indica topografia leziunii cauzale din 
trunchiul cerebral : 

— nistagmusul orizontal bilateral indică o leziune în punte ; 

— nistagmusul vertical este generat de o leziune pedunculară ; 

— nistagmusul rotator este provocat de o leziune bulbară și are 
un sens antiorar cînd rezultă din lezarea hemibulbului drept și un 
sens orar prin lezarea părţii stingi. 

Probele instrumentale. Pentru deplina investigare a 
funcţionalităţii aparatului vestibular, se recurge la o serie de probe 
instrumentale. Aceste probe sint: 1 — proba rotatorie; 2 — proba 
calorică ; 3 — proba galvanică ; 4 — proba cronaximetrică ; 5 — nis- 
tagmografia. 

1. Proba rotatorie se practică cu ajutorul unui scaun rotator sau 
fotoliu turnant, acţionat manual sau mecanic. Bolnavul se așază pe 
acest scaun în aşa fel încît prelungirea imaginară a axei corpului său 
să treacă prin centrul scaunului ; el va sta cu ochii închiși, bine prins 
pe braţele scaunului și cu capul astfel poziţionat încît canalele semi- 
circulare investigate să fie aduse în plan orizontal (pentru canalul 
orizontal, capul trebuie plecat înainte cu 30° ; pentru canalul vertical 
frontal, capul trebuie lăsat pe spate cu 60° ; iar pentru canalul vertical 
sagital se apleacă capul lateral cu 90%). Bolnavul este învirtit de 19 
ori în 20 sec. cu viteză uniformă, după care este oprit brusc. Oprirea 
va determina apariţia, datorită inerţiei, a unui curent endolimfatic cu 
direcţie ampulopetă sau ampulofugă, în funcţie de sensul rotației și 
de canalul semicircular investigat, ceea ce va avea ca rezultat modi- 
ficarea excitabilităţii crestelor ampulare. Această modificare de exci- 
tabilitate se conduce după următoarele legi : 

a) în canalul orizontal, excitaţia este produsă de curentul endo- 
limfatic cu direcţie ampulopetă, iar în canalele verticale excitaţia apare 
prin provocarea unui curent endolimfatic ampulofug ; 

b) excitaţia unui canal provoacă apariţia unui nistagmus care 
bate spre acel canal; 


c) nistagmusul generat de excitaţia unui canal bate în planul 
acelui canal. 

În cazul rotației în sens orar, cu capul în poziţie pentru canalul 
semicircular orizontal, se va determina, la oprirea rotației, un curent 
endolimfatic cu sens ampulopet la stinga și ampulofug la dreapta 
(canalul orizontal are ampula situată anterior) ; ca urmare, numai 

canalul sting va fi sediul unei excitaţii și va determina apariţia unui 
nistagmus ce va bate orizontal spre stinga, pe o durată de 20—30 sec. 
Bolnavul va avea o senzaţie vertiginoasă cu direcția opusă sensului 
rotației și dacă i se vor cerceta probele vestibulare se va constata o 
tendință de scădere sau de deviere spre dreapta. În cazul rotației în 


Fig. 108 a — Proba rotatorie. Semnul nistagmusului în cursul 
probei; b — semnul nistagmusului postrotatoriu. 


sens antiorar, nistagmusul va bate spre dreapta, iar căderea sau 
devierea va fi spre stinga (fig. 108 a și b). În mod patologic, hiperexci- 
tabilitatea labirintică determină postrotator apariţia unui nistagmus 
de durată prelungită, iar hipoexcitabilitatea scurtează această durată. 

2. Proba calorică constă în injectarea în conductul auditiv extern 
a 30 ml apă rece (cu temperatura 20—25°) sau caldă (între 40 și 45°), 
în decurs de 30 secunde. Poziţia capului bolnavului pe durata efec- 
tuării probei trebuie să menţină canalul semicircular explorat în poziţie 
verticală ; cum canalul orizontal este cel mai accesibil investigării, 
poziţia capului va fi înclinată pe spate cu 60%. Metoda se bazează pe 
faptul că într-un lichid răcit (în cazul nostru lichidul endolimfatic) apar 
curenţi descendenţi, iar prin încălzire — curenţi ascendenți. În situaţia 
în care se injectează apă rece, curenţii descendenți vor avea o direcţie 
ampulofugă, căci ampula canalului orizontal este în sus cînd capul 
este lăsat pe spate; curentul endolimfatic ampulofug va genera hipo- 
excitabilitatea acestui canal faţă de cel de partea opusă şi va declanșa 
după o latenţă de aproximativ 25 secunde de la injectarea apei, un 
nistagmus ce va bate spre urechea opusă, precum și devieri ale 
capului și braţelor spre urechea irigată ; fenomenele durează între 
45 şi 100 secunde. În prezenţa unei hiperexcitabilităţi labirintice se 
scurtează perioada de latenţă și se lungește perioada de reacţie post- 
calorică ; în schimb, o hipoexcitabilitate labirintică lezională va face 
ca fenomenele să se desfășoare în mod invers. 

3. Proba galvanică se bazează pe excitaţia produsă de curentul 
continuu (prin electrozi aplicaţi pe mastoidă) asupra labirintului și 
nervului vestibular ; curentul electric este furnizat de un pantostat, 

fiind necesară o intensitate de 3—10 mA. În mod normal, la o inten- 
sitate a curentului de 3—4 mA, apare o înclinare a capului spre polul 
pozitiv, iar la 7-8 mA apare nistagmus ce bate spre polul negativ. În 
general, această probă nu este prea utilizată. 

4. Proba cronaximetrică determină cronaxia nervului vestibular, 
care se situează între 12 şi 22 msec. pentru apariţia deviaţiei capului 
şi corpului şi între 20 şi 40 msec. pentru declanșarea nistagmusului. 
Datorită dificultăţilor de tehnică, în mod practic această metodă este 
abandonată. 

5. Nistagmografia (a se vedea capitolul explorărilor paraclinice 
in neurologie). 

Sindroamele vestibulare. Prin leziuni ale urechii in- 
terne apare sindromul vestibular periferic sau sindromul labirintic, prin 
lezarea nervului acustico-vestibular apare sindromul nervului vestibu- 
lar, iar prin leziuni ale nucleilor şi căilor vestibulare centrale se pro- 
voacă sindromul vestibular central. 

a) Sindromul vestibular periferic este determinat de afecţiuni ale 
urechii interne (otite, labirintite, modificări vasculare, fracturi de stincă, 
procese tumorale). Caracterele acestui sindrom sînt următoarele : 

— vertijul este intens și accentuat de mișcările capului ; 

— tulburările de echilibru static şi dinamic se produc spre partea 
bolnavă. Bolnavul tinde să cadă la proba Romberg și deviază în mers 
de partea labirintului lezat, iar cînd schimbă poziţia capului, căderea 
se produce pe noua direcţie a labirintului ; 

— nistagmusul este orizontal sau orizonto-girator și bate spre 
urechea sănătoasă ; 

— sindromul vestibular periferic este armonic în sensul că inten- 
sitatea simptomelor este proporțională, iar căderea la proba Romberg, 
devierea în mers și secusa lentă a nistagmusului sînt toate de partea 
labirintului lezat ; 

— acest sindrom se întovărășește în mod obișnuit de simptome 
din seria cohleară (acufene, hipoacuzie) ; 

— sindromul se compensează în 3—4 săptămîni. 

b) Sindromul nervului vestibular apare în special în nevrite de 
nerv VIII, în arahnoidite de unghi ponto-cerebelos și în neurinomul 
de acustic. Se caracterizează prin următoarele : 

— vertijul este în general mai discret decit celelalte tulburări 
vestibulare (sindrom uşor disarmonic) ; 

— probele vestibulare indică hipo- sau inexcitabilitate labirintică 
unilaterală (uneori doar o hipoexcitabilitate inegală a canalelor semi- 
circulare de aceeași parte); 

— pot apare semne de interesare ale altor nervi cranieni situaţi 
în vecinătate (nervii VI, VII, IX). 

c) Sindromul vestibular central poate fi generat de leziuni ale 


trunchiului cerebral (encefalite, leuconevraxite, siringomielobulbie, 
tulburări vasculare, tumori ale trunchiului cerebral sau tumori din 
vecinătate ce exercită o compresiune asupra trunchiului cerebral, 
boala Friedreich etc.). Elementele particulare ale acestui sindrom sînt 
următoarele : 

— vertijul este în general de intensitate scăzută şi persistă o 
perioadă îndelungată de timp; 

— direcția deviațiilor tonice nu este influențată de poziția capului 
şi ea variază în cursul aceluiași examen ; 

— nistagmusul poate fi foarte amplu și frecvent, bilateral, cu 
mai multe direcţii de bătaie; 

— sindromul este complet disarmonic, inegalitate între intensitatea 
diferitelor simptome și cu lipsă de omogenitate între secusa lentă a 
nistagmusului și deviaţiile tonice ale capului și membrelor (la proba 
braţelor întinse, uneori deviază un singur braţ) ; 

— sindromul este de lungă durată, cu slabă tendinţă la com- 
pensare. 


Nervul glosofaringian 


Este nerv motor, senzitiv și vegetativ (fig. 109) își are originea 
în bulb ; părăsește cavitatea craniană prin gaura ruptă posterioară. 

Fibrele motorii pornesc din partea superioară a nucleului ambi- 
guu și inervează constrictorul superior al faringelui, mușchiul stilo- 
faringian și stilo-glos. 

Din punct de vedere senzitiv dă sensibilitatea generală în mar- 
ginea posterioară a vălului palatului, faringe, amigdale, trompa 
Eustache și urechea medie precum și sensibilitatea gustativă în 1/5 
posterioară a limbii. 

Vegetativ, fibrele provenite din nucleul salivar inferior inervează 
glanda parotidiană. 

Leziunea unilaterală a glosofaringianului duce la paralizia con- 
strictorului superior al faringelui cu jenă în deglutiţia pentru alimentele 
solide (bolnavul este nevoit să se alimenteze numai cu lichide). 

Ca tulburări de sensibilitate putem întilni hipoestezie sau anestezie 
pe faringe și în 1/3 posterioară a limbii însoţită de tulburări de gust 
îndărătul V-ului lingual. 

Reflexul faringian este diminuat sau abolit (reflexul constă în con- 
stricția faringelui şi senzaţia de greață la atingerea mucoasei farin- 
gelui). Excitind faringele sănătos cu un virf nu prea ascuţit sau cerind 
bolnavului să exprime vocalele „e” sau „a“ se observă că peretele 

posterior al faringelui bolnav este tras de partea sănătoasă (semnul 
perdelei descris de Vernet). 


Paralizia bilaterală a acestui nerv antrenează. tulburări grave de 
deglutiţie : vorba este modificată, dificilă. 


Nucleul Roller 
i p - Nucleul salivar inferior 
„= —Mucleul solitar 


Nucleul sonrar 
Nucleul rotund. 
Nucleul senzitiv dorsal. `Y 


Nucleul Stater- <a 
Ai 


—Nucleul E 

ambiguu A 

Nucleul vayospnai x 
ldorsal) 

Nucleul ambiguu — ==" 
(ventral) 

Fig. 109 — Originea nervului Fig. 110 — Originea nervului pneu- 
glosofaringian. mogastric. 


„În leziuni iritative sau paralitice ale nervului glosofaringian apare 
o hiper- sau hipofuncţie a glandei parotide. 


Nervul pneumogastric 


Este un nerv mixt, somatomotor, visceromotor și senzitiv (fig. 110). 
Fibrele somatomotorii își au originea în nucleu ambiguu, partea 
inferioară și se termină în musculatura faringelui (constrictorul infe- 
rior) , vălul palatului şi a coardelor vocale. 

Din punct de vedere vegetativ (nucleul dorsal al vagului), dă 
inervaţia inimii, bronhiilor, esofagului, stomacului, intestinului, fica- 
tului și pancreasului, prin fibre vegetative parasimpatice. 

Fibrele senzitive cuprind fibre somato-senzitive şi viscerosenzitive. 

Fibrele somatosenzitive își au originea în ganglionii jugular și ple- 
xiform și se distribuie mucoasei laringelui și unei părţi din mucoasa 
faringelui, vălul palatului, peretelui posterior al meatului auditiv și o 
mică zonă tegumentară înapoia pavilionului urechii. Fibrele viscero- 
senzitive sint alcătuite din fibre aferente venite de la viscerele toracice 


i abdominale şi ar asigura sensibilitatea inimii și a sinusului caroti- 
ian. 

Paralizia nervului pneumogastric se traduce clinic prin tulburări 
motorii, senzitive și vegetative. 

Leziunea unilaterală duce la hemiparalizie velopalatină, vălul 
palatului este căzut, hipoton, lueta este trasă de partea sănătoasă. 
Vocea devine nazonată, apar tulburări în deglutiția lichidelor (lichidele 
refluează pe nas). Paralizia unilaterală a laringeului (spinal intern) 
duce la tulburări de fonație — voce bitonală prin paralizia corzii 
vocale. 

Senzitiv se constată hemianestezia vălului palatului, în 1/3 supe- 
rioară a pilierilor anteriori și posteriori, precum și jumătatea cores- 
punzătoare a faringelui. 

În leziunile bilaterale apar tulburări grave de deglutiție pentru 
lichide, tulburări de fonație cu disfonie accentuată ce merg pînă la 
afonie. 

Ca reflexe vom cerceta reflexul velopalatin și oculocardiac. Re- 
fiexul velopalatin : atingerea vălului palatin determină contracția 
reflexă cu ridicarea vălului. În leziunile pneumogastricului acest reflex 
este diminuat sau abolit de partea leziunii. Reflexul oculocardiac 
poate fi inversat de partea paralizată. 

Tulburările vegetative apar în leziunile bilaterale și se manifestă 
prin accelerarea pulsului, alteori bradicardie, tulburări respiratorii 
grave cu bronhoplegie, urmată de anoxie și bronhopneumonii. Tulbu- 
rările circulatorii şi respiratorii în cursul paraliziei pneumogastricului 
denotă un prognostic grav. Sindroamele bulbare din cadrul sclerozei 
laterale amiotrofice, siringobulbie,  poliomielită,  poliradiculonevrite, 
poliencefalita inferioară, tumori bulbare, hemoragii bulbare sfirşesc 
întotdeauna prin tulburări respiratorii și circulatorii. 


Nervul spinal 


Este nerv motor (fig. 111) își are originea în bulb și în măduva 
spinării (segmentul cervical C—C;). Fibrele ieșite din bulb și măduvă 
se asociază formînd nervul spinal care părăsește cavitatea craniană 
prin gaura ruptă posterioară, împreună cu glosofaringianul și pneu- 
mogastricul. La ieșirea din craniu, nervul spinal se împarte în două 
ramuri ; ramura internă care fuzionează cu vagul și ramura externă 
care se distribuie mușchilor sterno-cleido-mastoidian și trapez. 

Leziunea nervului spinal (ramura externă) duce la paralizia tra- 
pezului și sternocleidomastoidianului. 

În paralizia trapezului, umărul este căzut, concavitatea superioară 
a mușchiului trapez este ștearsă, mușchiul este hipoton, lăţit și atro- 
fiat ; omoplatul este îndepărtat de linia mediană. Bolnavul nu poate 

„Nucleul Goll ridica umărul de parted 
=- AA O leziunii ; În mişcarea de 
Bandeleta tongitu- | CSS flexie a capului pe spa- 
gina/ă posterioară >, iii te la care examinatorul 

ae RER DE „_ Paralizia unilatera- 
: lă a sternocleidomastoi- 
dianului nu duce la o 
jenă accentuată în miş- 
carea și statica capului. 
Cind bolnavul priveşte 
de partea opusă leziu- 
nii, mușchiul lezat are 
relieful dispărut, iar la 
palpare nu se simte ca 
o coardă ; mușchiul de- 
vine hipoton și atrofiat. 
Cînd paralizia sterno- 
cleidomastoidianului es- 
te mai veche se obser- 
vă o ușoară rotație a 
capului de partea bol- 
navă prin acțiunea muș- 
chiului de partea opusă. 
Leziunile bilaterale 
duc la tulburări accen- 
Fig. 111 a — Originea ultimilor nervi cranieni tuate în mișcarea de 
bulbari (XI, XII); b — paralizia nervului flexie a capului, capul 
t : hipoglos drept. este în ușoară extensie. 
În leziunile nervului spinal extern, se produc atrofii ale mușchilor 
sternocleidomastoidian și trapez, precum și fibrilaţii musculare în te- 
ritoriul respectiv. 


Nervul hipoglos 


Este nerv motor, îşi are originea în bulb într-un nucleu constituit 
dintr-o coloană lungă de celule așezate pe planșeul ventriculului IV, 
corespunzător aripii albe interne. Fibrele hipoglosului merg din bulb 
prin șanțul preolivar, se unesc într-un trunchi comun care iese din 
cavitatea craniană prin gaura condiliană anterioară și se distribuie 
mușchilor limbii. 

Paralizia nervului hipoglos unilateral (fig. 111 b) duce la hemi- 
atrofie linguală ; limba este atrofiată, încreţită și prezintă fibrilaţii 

musculare. Cînd bolnavul face mişcarea de arătare a limbii, vîrful 
acesteia este deviat de partea bolnavă (virful limbii arată leziunea), 
prin acțiunea genioglosului de partea sănătoasă. 

Paralizia bilaterală a nervului hipoglos duce la atrofia globală a 
limbii cu tulburări de motilitate, jenă în masticație și deglutiție precum 
şi disartrie (tulburări în pronunţarea lingualelor). 


Paraliziile nervilor cranieni IX, X, XI și XII au diverse etiologii în 
raport cu sediul leziunii. Vecinătatea lor face ca de cele mai multe 
ori să fie lezaţi simultan, realizindu-se astfel diverse sindroame : 

La nivelul bulbului: scleroza laterală amiotrofică, poli- 
omielita, polioencefalita inferioară, siringomielia, scleroza în plăci, 
tumori bulbare. Leziunile vasculare — hemoragii, tromboze — duc la 
sindroame bulbare, în care pe lingă paraliziile nervilor cranieni se 
asociază fenomene piramidale, senzitive, cerebeloase etc. (a se vedea 
sindromul de trunchi cerebral). 

La nivelul bazei craniului: fracturile, tumorile infil- 
trative, diverse procese supurative pot determina următoarele sin- 
droame : 

— sindromul de gaură ruptă posterioară (Vernet) caracterizat prin 
paralizia nervilor IX, X şi XI; 

— sindromul de gaură condiliană anterioară prin paralizia ner- 
vului hipoglos ; 

— sindromul de răspintie condilo-ruptă posterioară (Collet-Sicard) 
în care sint interesaţi ultimii 4 nervi cranieni ; 

— sindromul paralitic unilateral de nervi cranieni (Garcin) se 
caracterizează prin atingerea unilaterală a nervilor cranieni (I-XII) 
absenţa tulburărilor motorii și senzitive la nivelul membrelor și absența 
semnelor de hipertensiune intracraniană. Cel mai frecvent, sindromul 
se datorește unui fibrosarcom al bazei craniului. 

În regiunea latero-cervicală superioară, ner- 
vii cranieni pot fi atinși fie izolat, fie simultan prin diferite afecţiuni : 
adenopatii, tumori, abcese, traumatisme. 

Sindromul spaţiului retro-parotidian posterior (Vilaret) este alcătuit 
din paralizia ultimilor 4 nervi cranieni la care se poate asocia un 
sindrom simpatic cervical (Claude Bernard-Horner). 

Paralizia ultimilor patru nervi cranieni se poate întilni de ase- 
menea, în tabloul clinic al unei poliradiculonevrite, mai rar polinevrită. 

Leziunile centrale ale nervilor cranieni (fasciculul cortico-nuclear) 
cint sint unilaterale nu duc la tulburări funcţionale evidente. Leziunile 
bilaterale determină tulburări funcţionale importante ce se întîlnesc 
în sindromul pseudobulbar. În acest caz, bolnavii prezintă tulburări de 

masticație și de deglutiţie, disartrie pînă la anartrie ; lipsesc însă 
atrofiile și fibrilaţiile musculare. La aceste semne se asociază tulbu- 
{v . A a a a 

rari psihice, ris și plins spastic. 


Examenul limbajului 


Limbajul reprezintă o funcţie superioară, specifică omului, şi care 
constituie cel de al doilea sistem de semnalizare. La om, spre deose- 
bire de animal, în afară de primul sistem de semnalizare care constă 
din senzaţii şi reprezentări, apare cel de-al doilea sistem de semna- 
lizare, reprezentat prin cuvint. Cuvintul reprezintă un excitant condi- 
țional puternic, care înlocuiește excitanţii din primul sistem de semnali- 
zare. Vorbirea reprezintă o înlânţuire de reflexe condiţionate care s-au 
dezvoltat în legătură cu primul sistem de semnalizare, care nu este 
altceva decit reflectarea realităţii mediului înconjurător. Dezvoltarea 
limbajului a fost condiţionată de apariţia vieţii sociale a omului și se 
perfecționează odată cu evoluţia societăţii. Vorbirea a dat nastere 
unei gindiri superioare şi a permis abstractizarea realităţii. 

Tulburările de vorbire se împart în două categorii, în raport cu 
interesarea mecanismului psihic al vorbirii (funcţia de integrare și 
elaborare nervoasă superioară a limbajului) sau tulburări funcţionale 
sau Pee ale aparatului reglator și de execuţie în articularea cu- 
vintelor. 


Afazia 


Afazia reprezintă o tulburare în mecanismul psihic al vorbirii și 
constă în imposibilitatea de a exprima sau a înțelege cuvintele spuse 
sau scrise. 

După cum este interesată funcţia de exprimare sau de înţelegere 
a vorbirii, afazia este motorie (tip expresiv) sau senzorială (tip receptiv). 

Afazia motorie prezintă două varietăţi : imposibilitatea de 
exprimare a cuvintelor spuse (afazia motorie propriu-zisă sau afemia) 
și imposibilitatea de a scrie (agrafia). 

Afazia sen zorială se împarte și ea în două categorii : 
surditatea verbală, cînd bolnavul nu înţelege ce i se spune prin viu 
grai și cecitatea verbală, cînd nu înţelege ceea ce este scris (alexie). 

In clinică se întîlnesc mai rar formele pure ale afaziei, cel mai 
frecvent, bolnavul prezintă o afazie mixtă cu predominanta tulburărilor 
de tip receptiv (afazie Wernicke) sau de tip expresiv (afazie Brocca). 

In ce privește etiologia, afaziile sînt provocate de leziuni ale emi- 
sferului major, asemănătoare cu cele ale hemiplegiilor (accidente 

vasculare cerebrale, tumori cerebrale, traumatisme cranio-cerebrale, 
encefalite etc.). : 

În general afazia însoțește hemiplegia. dreaptă, dat fiind că 
emisferul stîng este emisferul major la dreptaci. 

Examenul unui afazic se face în raport cu funcţiile principale ale 
limbajului : de exprimare și de înţelegere a vorbirii. 

a) Examenul vorbirii articulate: 

Vom examina pe rind vorbirea spontană și vorbirea repetată. 

Vorbirea spontană. Lăsăm bolnavul să vorbească ceva, de 
exemplu, să ne povestească istoricul bolii. Unii bolnavi nu pot să 
pronunțe nici un cuvînt (anartrie), alţii pronunţă citeva cuvinte sau 
se exprimă printr-un limbaj sărac, alcătuit numai de însușiri de nume. 
Alteori, bolnavul se exprimă prin propoziţii scurte, fără subiect sau 
predicat, folosind un stil telegrafic, cu o proastă construcţie gramati- 
cală (agramatism). 

În unele cazuri, bolnavii folosesc un cuvint în locul altuia care 
din punct de vedere fonetic se aseamănă, de exemplu foc în loc de 
joc (parafazie). Unii bolnavi pronunţă cuvinte care nu există în nici 
o limbă (jargonafazie); mulţi afazici au tendinţa la logoree. Se observă 
de asemenea, fenomene de intoxicație prin cuvint. Bolnavul răspunde 
la întrebare cu cuvintul potrivit, iar la întrebările următoare răspunde 
cu același cuvint cu care a răspuns la prima întrebare (perseverare). 

Trecem apoi la denumirea obiectelor. Rugăm bolnavul să denu- 
mească obiectele pe care i le arătăm. Și aici putem întilni fenomene 
de intoxicație prin cuvint; bolnavul denumeşte un obiect apoi cu 
acelaşi cuvint denumeşte fiecare obiect ce i se arată. De multe ori 
se poate observa fenomenul de amnezie verbală (afazie amnestică). 
Bolnavul nu poate denumi nici unul din obiectele pe care i le arătăm, 
alții folosesc perifraza pentru a denumi obiectul respectiv. Totuși, 
bolnavii recunosc denumirea corectă a obiectelor la pronunţarea cu- 
vîntului corespunzător de către examinator. Bolnavul repetă cuvintul 
corect, dar apoi uită din nou denumirea obiectului. În general, la 
examinarea vorbirii spontane vom începe cu întrebări simple ; bolnavul 
trebuie să-şi spună numele, prenumele, locul unde se găsește, să 
enumere zilele săptămînii, lunile anului, să numere pînă la zece, 
înainte și înapoi etc. 

La afazici se observă că limbajul automat este mai puţin inte- 
resat. Cînd subiectul examinat cunoaște mai multe limbi, s-a observat 
că limba maternă se pierde mai greu. 

Vorbirea repetată. Rugăm bolnavul să repete după noi unele 
cuvinte ; apoi trecem la repetarea unei propoziţii, fraze sau versuri. 

Același lucru îl putem face cerind să repete un cintec pe care-l cîn- 
tăm noi, pentru a vedea dacă nu prezintă amuzie. 

b) Examenul vorbirii scrise. Se examinează întîi 
scrierea spontană. Bolnavii afazici sînt hemiplegici drepţi, de aceea 
vor scrie cu mina stingă. Trecem apoi la scrierea dictată ; începem cu 
litere, apoi cu cuvinte cunoscute. Dacă bolnavul nu poate scrie cu 
mina stingă i se dau litere decupate sau cuburi alfabetice. 

Se pot observa ca tulburări : imposibilitatea de a scrie (agrafie), 
scrie litere izolate dar nu le poate lega pentru a forma un cuvint, 
alteori scrie automat dar nu înțelege ce a scris. Scrie un cuvint în 
locul altuia sau înlocuieşte litere din cuvint (paragrafie), sau stilcește 
complet cuvintul scris (jargonagrafie). 

Scrierea copiată. Se dă bolnavului să copieze un text oarecare 
şi observăm dacă copiază servil (desenează literele fără a transforma 
tiparul în manuscris), sau transcrie corect, De asemenea, se exami- 
nează scrierea cifrelor simple sau complicate. 

Scrierea speculară. Vom observa dacă bolnavul prezintă scrierea 
în oglindă (scrierea speculară). În acest caz, el scrie cu mîna stingă 
de la dreapta spre stinga executind literele și cifrele „în oglindă” 
faţă de cele scrise obișnuit, cu mîna dreaptă (fig. 112 a). 

Desenul spontan. Se cere bolnavului să execute desene simple, 
figuri geometrice, o casă, un copac ; se observă dacă poate executa 
desenul corect, și dacă desenează cu toate elementele sale. Apoi se 
dă să copieze un desen ; de asemenea i se cere să descrie elemen- 
tele dintr-un tablou, să ne spună ce reprezintă tabloul. 

c) Înțelegerea vorbirii rostite. 

— Începem prin a cerceta înțelegerea ordinelor simple. Cerem 
bolnavului să execute ordinele simple; de exemplu să închidă ochii, 
să deschidă gura, să scoată limba etc. Unii bolnavi cu tulburări grave 
de înţelegere a vorbirii nu execută nici unul din aceste ordine. Alţii 
execută unul din ordine și apoi la orice alt ordin simplu ce i se 
adresează, bolnavul persistă prin a executa primul ordin (intoxicație 
prin ordin). 

— Dacă bolnavul execută bine ordinele simple, trecem la exa- 
minarea ordinelor din ce în ce mai complexe. Una din probe este 
proba celor trei hirtii Pierre Marie. Se dă bolnavului trei hirtii de 
diferite mărimi şi se cere să execute anumite gesturi cu fiecare din 
cele trei hirtii : vedem dacă bolnavul execută cele cerute. 

Recunoaşterea obiectelor la denumirea lor de către examinator. 
Se așază în faţa bolnavului o serie de obiecte : pahar, cană, lingură, 

furculiță, creion, batistă etc. și cerem bolnavului să arate obiectul pe 


care-l numim. ir Men nb y 
d) Examenul cititului. Se invită bolnavul să citească un 


text. În cazul cînd nu poate citi îi cerem să citească un cuvint sau 
numai o literă; se examinează citirea textului cu litere de tipar şi 
apoi cu litere de mină. Indicăm prin scris numele anumitor obiecte pe 
care bolnavul trebuie să le arate. li cerem să citească un cuvint din 
care s-a omis o literă sau s-a înlocuit litera cu o liniuță şi observăm 
dacă bolnavul citește corect cuvintul, completind litera lipsă (text pro- 


pus de A. Kreindler). 


Fig. 112 a — Scris în oglindă (cu mîna stîngă), într-un caz de hemiplegie 
dreaptă cu afazie. 


— Dăm apoi bolnavului să citească ordine simple: „inchide ochii”, 
„deschide gura“ etc. şi vedem dacă bolnavul execută ordinul. Şi aici 
se poate observa fenomenul de intoxicație prin ordin. Bolnavul execută 
bine primul ordin și apoi face același gest la orice alt ordin scris. 

— Trecem apoi să examinăm citirea cifrelor, întîi izolate apoi a 
numerelor din ce în ce mai complicate. Dacă bolnavul nu se poate 
exprima prin cuvinte, îi cerem să arate cu degetele sau să bată în 
masă de atitea ori cit arată cifra respectivă. Se fac calcule aritmetice, 
iniţial elementare apoi mai complicate. Se dă bolnavului să arate pe 
ceas ora, să pună acele ceasornicului la ora indicată de noi. Se cere 
bolnavului să recunoască un pătrat, un cerc, o casă, să deosebească 
o figură completă de una incompletă (o față fără ochi sau fără nas). 
Cerem bolnavului să recunoască culorile, să le denumească si să le 
așeze după intensitate. În examinarea cititului trebuie să ţinem seama 
ca bolnavul să nu prezinte tulburări ale funcţiei vizuale : hemianopsie 
ingustarea de cimp vizual sau diminuarea acuităţii vizuale. 


Tulburările funcţionale și organice ale aparatului reg!ator 
şi de execuţie în articularea circuitelor 


a) Tulburări de elocuţiune (disfazia) interesează de- 
bitul, cadenţa și modulaţia vorbirii ce poate lua diferite aspecte : 

— disfazia convulsivă clonică constă în repetarea involuntară, 
explozivă și sacadată a unei silabe din cuvint ; 

— disfazia convulsivă tonică, este imposibilitatea de a pronunţa 
pentru un timp scurt cuvinte sau silabe, perioadă în care se observă 
o contracție tonică de efort a mușchilor feţei, după care urmează o 
pronunțare explozivă a cuvintelor ; 

— disfazia inhibitorie în care timp bolnavul nu poate pronunta 
cuvintele, aparatul fonator și de articulare fiind într-o inerție evidentă 
de scurtă durată neevidenţiindu-se nici un efort în mimica bolnavului. 

In decursul tulburărilor de elocuţiune se pot observa tulburări 
în reglarea mișcărilor respiratorii, asocierea de sincinezii diverse, ticuri, 
anxietate, emotivitate. 

Instalarea tulburărilor de elocuţiune are loc de obicei în copilărie 
sau adolescenţă pe un teren nevropat cu tendințe la spasme, care 
blochează exprimarea vocală (logonevroza). 

b) Tulburări de pronunțare constau în dificultatea de 
articulare a unor sunete, silabe sau cuvinte. 

— Dislalia (pelticia) se manifestă prin imposibilitatea de a pro- 
nunţa anumite sunete sau combinaţii de sunete, dentale, labiale, 
guturale. Ca o formă frecventă de dislalie este sisiiala, sau sigmatis- 
mul în care defecţiunea de pronunțare privește sunetele : s, z, $, j; 

— Rotacismul este o altă formă de dislalie pentru litera r; 

— Rinolalia (vorbirea pe nas) poate fi determinată de o malfor- 


maţie congenitală a vălului palatului, pareza vălului palatului, polipi 
nazali sau hipertrofie de amigdale. 

Dislaliile sînt provocate frecvent de defecte anatomice ale buzelor, 
maxilarelor, implantaţii dentale și proteze defectuoase. 

Leziunile formațiunilor nervoase care iau parte la reglarea și arti- 
cularea cuvintelor duc la disfonie, afonie și dizartrie, în raport cu 
imposibilitatea de a emite un sunet, modificări ale sonorităţii și tim- 
brului, alteraţii absolute sau relative ale articulației cuvintelor. 

— Disfonia este alterarea timbrului vocii care devine surdă și 
bitonală. Ea se instalează în paralizii unilaterale ale corzilor vocale, 
determinate de leziuni grave ale unui nerv recurent. Cauzele care pot 
duce la paralizia recurentului unilateral sînt : anevrismul crosei aortei, 
neoplasme de mediastin, tumori ale corpului tiroidian, sindroame 
bulbare ce afectează nucleul spinalului intern. 

Afonia este imposibilitatea de a emite sunete. Ea se datorește 
cel mai adesea leziunii locale a coardelor vocale sau a nervului 
recurent. În unele şocuri traumatice grave și în oarecare circumstanţe 
emoţionale violente se poate instala o afonie tranzitorie, datorită unei 
inhibiţii supraliminare. 

Dizartria — articularea defectuoasă a cuvintelor — se întilneşte 
în paralizia periferică sau centrală a nervilor care iau parte la arti- 
cularea cuvintelor precum și în tulburările sistemului care menţine 
tonusul și coordonează organele aparatului periferic al vorbirii. 

În paralizia nervului facial, bolnavul are dificultate în pronun- 
tarea labialelor (b, m, p); cînd paralizia este bilaterală, tulburările de 
pronunțare sînt accentuate. În paralizia nervului pneumogastric, bol- 
navul are voce nazonată, datorită paraliziei vălului palatin. 

În paralizia hipoglosului vorba este indistinctă, imposibil de a 
pronunţa consoanele dentale. 

Leziunile centrale bilaterale ale ultimilor nervi cranieni se întîlnesc 
în sindromul pseudobulbar. În acest caz pe lingă fenomenele pira- 
midale bilaterale, tulburări psihice, ris și plins spastic, se asociază 
tulburări de fonație, analoage cu cele din paralizia bulbară. Vocea 
devine din ce în ce mai ștearsă, nedeslușită și nazonată, ajungind 
pînă la anartrie; la aceasta se asociază tulburări accentuate de 
deglutiție. Absența atrofiilor şi fibrilaţiilor mușchilor paralizaţi diferen- 
țiază paralizia pseudobulbară de paralizia bulbară la care se găsesc 
în plus tulburări psihice cu ris și plins. 

Leziunile extrapiramidale duc la dizartrie prin modificări ale 
tonusului muscular sau prin prezenţa mișcărilor involuntare. Astfel în 
parkinsonism unde găsim hipertonia generalizată, vorba devine mono- 
tonă, cu timbru jos, fără modulaţii. Se poate întilni fenomenul de 
palilalie (bolnavul repetă de multe ori cuvintul sau ultima parte 

dintr-un cuvint). În coree, din cauza mișcărilor involuntare vorba devine 
încîlcită, întreruptă, neinteligibilă. 

În leziunile cerebeloase, din cauza tulburărilor de coordonare a 
organelor vorbirii, bolnavul prezintă dizartrie cu vorbă scandată şi 
explozivă. 

Aite tulburări de vorbire 

Mutismul (alalia) — lipsa totală de exprimare prin cuvinte — 
poate fi de două feluri: 

— surdo-mutitate cînd individul nu aude și nici nu vorbește, fiind 
lipsit de posibilitatea folosirii undelor sonore pe care nu le-a cunoscut 
niciodată fiind surd de la naştere sau în primii ani de formare a 
vorbirii spuse. 

— audimutitate este lipsa posibilităţii exprimării vorbirii, bolnavul 
nefiind surd ; şi în acest caz este vorba de o tulburare congenitală de 
vorbire. 

Atit surdo-mutitatea cit și audimutitatea au mecanisme complexe 
de producere, fiind vorba, atit de o leziune a mecanismului fonator, 
cit şi o tulburare în funcţia superioară a limbajului. 

Menţionăm de asemenea, tulburări de vorbire de ordin funcţional 
pitiatic care apar de obicei brusc, în împrejurări conflictuale cu emoţii 
puternice ca o stare reactivă și care cedează la metodele clasice 
fizio-psihoterapice. 


Apraxia 


Apraxia reprezintă incapacitatea de executare a gesturilor adec- 
vate unui scop în absenţa oricărei tulburări neurologice elementare, 
paralizii, coordonare, mișcări involuntare sau tulburări de sensibilitate. 

În mecanismul de producere al apraxiei s-au emis o serie de 
ipoteze, fiziopatologia tulburărilor praxice nefiind încă pe deplin 
elucidată. După schema imaginată de Charles-Foix (fig. 112b) ar 
exista centri ai eupraxiei (ideator și ideo-motor) situaţi în emisferul 
dominant sting care ar coordona prin fibrele transcaloase centrul 
ideo-motor în emisferul drept. Sintetizarea lui Charles-Foix permite 
clasificarea apraxiilor în forme : ideatorii, motorii și ideomotorii. 

Apraxia ideatorie (Pick) considerată ca o agnozie de 
utilizare a obiectelor, constă în incapacitatea de utilizare corectă a 
obiectelor uzuale. Bolnavul nu poate executa mișcări transitive (care 
includ manipularea de obiecte) la cererea examinatorului, pe care 
însă le poate efectua prin imitare. De exemplu : bolnavul nu poate 
deschide robinetul de apă, nu poate introduce o cheie în broască sau 

să deschidă broasca, nu poate aprinde o ţigară, nu se poate îmbrăca 
sau dezbrăca corect etc. 

Apraxia ideatorie este determinată foarte probabil de leziuni ale 
extremității posterioare a primelor două circumvoluţii temporale și ale 
plicii curbe. Ea este bilaterală cînd leziunea este în stînga și unilaterală 
în leziunile emisferului drept. 


Fig. 112 b — Schema pentru sistematizarea 
apraxiei (după Charles Foix) : 
A — regiunea parietală stingă ce comandă centrul 
motor stîng ; B — şi centrul motor drept; C — le- 
ziunea în 1 a fibrelor comisurale interemisferice 
(corpul calos) produce apraxie unilaterală stîngă, 
leziunea în 2 produce apraxie ideomotorie bilate- 
rală, leziunea în 3 produce apraxie ideatorie bila- 
terală. 


Apraxia motorie (mielokinetică) interesează de obicei un 
teritoriu mai restrins, fiind limitată mai ales la membrul superior sau 
la extremitatea cefalică. Ea constă într-o tulburare a formulei kinetice 
pentru mișcările intenţionale afectind toate formele de mișcare simple 
sau complexe, mișcări spontane, la ordin sau imitate, fiind urmarea 
unei leziuni la nivelul scoarței motorii. Sint afectate mișcările intranzi- 
tive, adică mișcări care nu includ manipulări de obiecte. 

Apraxia membrului superior constă în imposibilitatea efectuării 
unor mișcări elementare ca flexia și extensia segmentelor, resfirarea 
degetelor, opoziția policelui etc., a mișcărilor gestuale cu caracter 
convenţiona! ca : salutul, gestul de a aplauda sau mișcări descriptive 
gestuale complexe cum ar fi: gestul de a se pieptăna, de a se 
bărbieri, de a cinta la pian, de a vorbi la telefon etc. 

Apraxia facială constă din imposibilitatea de a executa la ordin 
o serie de mișcări ale feţei cum ar fi : încreţirea frunţii, umflarea obra- 
jilor, fluierat, sufiat, diverse grimase. 

Apraxia buco-linguală este imposibilitatea de a efectua acte 
reflexe legate de masticaţie, deglutiție (numai pentru timpul bucal) 
efectuarea gestului sugerii, scoaterea limbii. 

Apraxia ideomotorie (Liepman) interesează atit actele 
simple cit și cele complicate și poate fi unilaterală — prin leziuni la 
nivelul corpului calos — sau bilaterală — prin afectarea regiunii pa- 
rieto-plică curbă (plica curbă, girus supramarginalis și porţiuni din 

Ariat 9 = 
pririetala, ascendentă). Este forma cea mai severă de apraxie 
sind mai ales mișcări intranzitive. 
Clinic, se disting două forme de apraxie ideomotorie : 
de evocare — cind bolnavii nu pot evoca formula kinetică pentru 


e ectuarea uno ges uri 
lOr t r uzuale, da le executa co cC p s~ 
ect | niti d e :exa 
minator ' 


intere- 


J i Pi 4 
z de executare — în care bolnavul cunoaşte formula kinetică a 
i i f 7 
işcarilor pe care trebuie să le execute, dar este incapabil de a 


efectua actul motor respectiv cerut de examinator. Sînt însă posibile 
actele motorii executate spontan sau automat 


SINDROAMELE 
NEUROLOGICE MAJORE 


Sindromul 
neuronului motor periferic 


Neuronul motor periferic reprezintă calea fi- 


nală comună a actului motor. Pericarionul (corpul 
celular) neuronului motor periferic se atlă situat 
la nivelul cornului anterior al măduvei pentru 
nervii spinali (rahidieni) și nucleii nervilor motori 
cranieni din trunchiul cerebral. La acest nivel neu- 
ronul motor periferic primește prin dendrite sau 
corpul celular, aferențe motorii voluntare prin fas- 
ciculul piramidal (corticospinal pentru nervii spi- 
nali și corticonuclear sau geniculat pentru nervii 
cranieni) sau involuntare prin căi extrapiramidale 
(reticulospinal direct sau încrucișat, olivospinal, 
tectospinal, rubrospinal) și fibre provenind din 
neuronii ganglionului spinal care alcătuiesc com- 
ponenta aferentă a  reflexului  miotatic. Aceste 
sinapse sint foarte numeroase depăşind 1000 
pentru fiecare neuron, ceea ce explică complexi- 
tatea funcțională eferentă a neuronului motor pe- 
riferic. 

Axonul neuronului motor periferic rahidian 
părăseşte măduva prin rădăcina anterioară 
(fig. 113) unindu-se în gaura de conjugare cu 
rădăcina senzitivă (înaintea ganglionului spinal) 
alcătuind nervul radicular care se divide într-un 
ram posterior ce inervează mușchii paravertebrali 
şi un ram anterior ce constituie nervul spinal (in- 
tercostal) sau intră într-o componentă anastomo- 
tică a plexurilor brahial și lombosacrat din care 
pornesc ramuri colaterale şi terminale. 


11 — Scmiologie neurologică 210 


a Nervii cranieni părăsesc cavitatea craniană prin diverse orificii 
(găuri), distribuindu-se direct musculaturii corespunzătoare. 

« Fiecare neuron motor inervează prin axonul său un grup de 
fibre musculare constituind unitatea motorie ce variază ca dimen 
siuni în raport cu fineţea și diferențierea mișcării. i 


famură 
mediala 


Genghonul spinal 
fâdăcina posterioară 


fomură 
/afera/3 


Corn posterior 

posterior Corn enterior 


A 
famiri 


Trunchiul i Rădâcine enterioarà 
En comunicante p : 
fomvră meningeală recureniă 
Ramura amur 
lateral anterior 
Fig. 113 — Schema neuronului motor periferic. 


Leziunile neuronului motor periferic pe una din componentele 
sale (pericarion, răcăcină, plex, nerv) duc la apariţia unei paralizii 
cu următoarele caracteristici generale : 

F Deficitul motor este parțial, limitat la un grup muscular cores- 
punzător cu segmentul din neuronul motor periferic interesat, cu 
ENE palomieliisi radicular, plexular sau nevritic. Paralizia intere- 
seaza toate componentele activităţii ii ` ă 
ează toa ţii motorii (voluntară, aut i 
sincinetică). ; mE 

— Paralizia este flască, hipotonia interesînd acelasi sector mus- 
cular ca și paralizia. i 
i — Troficitatea musculară este compromisă, apar atrotii muscu- 
lare ale mușchilor paralizaţi ce se instalează mai precoce în leziuni 
in care integritatea nervului este compromisă. 

= Reflexele osteotendinoase diminuă sau se abolesc, în raport 
a intensitatea leziunii ; de asemenea, reflexele cutanate pot fi 
guate sau abolite 9 raport cu sediul leziunii. Uneori se poate 

nstata inversiunea reflexului, ca urmare ării căii 
i a afectării căii ef 
refiexului,. aie 
N pitracția ntre mape este păstrată atit timp cit există încă 
ităţi motorii indemne ; în atrofii ac ia idi 
taţi cenuate, contractia - 
lară dispare. ar i pia 
SAN uitate electric — clasic arată modificarea excitabilităţii 
onului motor periferic care, în raport cu intensitatea leziunii, 

poate îmbrăca aspecte mergind de la hipoexcitabilitate galvano-fa- 
radică pînă la reacţie de degenerescenţă totală. Examenul electric 
nu se va efectua înainte de 2 săptămini, timp în care se instalează 
procesul de degenerescență walleriană. 

— Electromiografia arată modificări în activitatea bioelectrică a 
mușchiului cu aspect neurologic. 

— În leziunile iritative, prin afectarea lentă a celulei neuronului 
motor periferic (poliomielita anterioară subacută și cronică, scleroza 
laterală amioiroiic&) apar fasciculaţii musculare, fenomen întîlnit 
excepțional de rar în radiculite sau nevrite. 

Sindromu! neuronului motor periferic poate fi pur în leziunile 
cornului anterior al măduvei, ale nucleilor nervilor cranieni, în leziuni 
izolate ale unor nervi motori ca și în leziunile rădăcinilor anterioare. 
El se asociază cu tulburări de sensibilitate sau vegetative în leziunile 
plexurilor, în nevrite, polinevrite sau poliradiculonevrite unde pro- 
cesele patologice interesează și fibre senzitive sau vegetative, pe lingă 
cele motorii. 


Sindromul neuronului motor central 


Neuronul motor central se întinde de la scoarţa cerebrală (fron- 
tala ascendentă, cimpul 4) pînă la nivelul măduvei spinării. De la 
aria motorie primară, celulele piramidale din straturile 3 și 5 emit 
cilindracși care alcătuiesc calea piramidală (fig. 114) cu cele două 
componente : cortico-nucleară (fascicul geniculat), ce se conectează 
cu nucleii nervului cranian din trunchiul cerebral și corticospinală, ce 
se distribuie neuronului motor periferic din coarnele anterioare ale 
măduvei, asigurind motilitatea voluntară în domeniul nervilor cranieni 


sau spinali. 
Indiferent de nivel, leziuni de-a lungul fascicului piramidal — 
sindromul de neuron motor central — prezintă, spre deosebire de 


neuronul motor periferic, următoarele caracteristici : 

— Deficitul motor este mai întins, cuprinde în general un membru 
sau mai multe membre (hemiplegii, paraplegii, tetraplegii, mono- 
plegii) predominind pe musculatura cu acţiune voluntară mai fină şi 
diferențiată, în special la extremităţile membrelor interesînd mai ales 
mușchii flexori la membrul inferior și extensori la membrul superior. 
În perioada de recuperare, revin mai întîi mișcările mai automate 
din articulațiile mari ale membrelor și apoi cele de la extremităţile 
distale, mişcările fine de la degete răminînd, în general, compromise 
definitiv. 

— Tulburările de tonus muscular se caracterizează printr-o hiper- 
tonie cu caracter piramidal, elastică „în lamă de briceag“ predomi- 

| l p i p i p d 
nind la mer 'bru superior e flexori ȘI la membrul infer or e exten 


; Cînd leziunea neuronului motor central se instalează bruse (acci- 
i vasculare cerebrale sau medulare acute, traumatisme crănioce- 
rebrale sau vertebro-medulare, encefalite şi mielite acute etc.), para- 

"Ji 


fasc. corlico = 
Spinal 


Fast-cortico- 
/1UC, 


fasc. piramidal încrucisa! 


M 3 Rădăcina anlerioară 
fasc. piramidal direct 
asc piramidal. 
f Plrucisat 
Fig. 114 — Schema neuronului motor central, 


lizia este flască, trecînd ulterior (3—8 săptămini) în spastică. Faza 
flască se datorește fenomenului de diaskizis, determinat de inhibiţia 
supraliminară cu perturbarea progresivă a funcţiei neuronului motor 
periferic care își restabilește activitatea ducind la exagerarea tonusului 
muscular, arcul reflex tonigen fiind eliberat de sub acţiunea m da 
ratoare a neuronului motor central. | jt 

Leziunile neuronului motor central instalate lent (neoformatii cere- 
brale sau medulare, mielite cronice, scleroza în plăci etc.) duc de la 


început la creșterea treptată a tonusului muscular și la hipertonia 
caracteristică, | 

— Troficitatea musculară este în general păstrată ; este posibil să 
se instaleze atrofii musculare, prin neutilizarea membrelor. 

— Reflexele osteotendinoase sînt exagerate şi, în raport cu inten- 
sitatea leziunii, pot fi polikinetice și cloniforme. Ca și tonusul muscu- 
lar, cînd leziunea neuronului motor central se instalează brusc, ele 
sînt abolite apoi revin și se exagerează în faza spastică. De asemenea, 
ele sint exagerate de la început cînd leziunea piramidală se instalează 
lent. 

Reflexele cutanate (abdominale, cre- 
masteriene sau cele din domeniul nervilor 
cranieni) sînt diminuate sau abolite în le- 
ziunea neuronului motor central indiferent 
de faza flască sau spastică. Reflexul plan- 
tar este inversat în leziuni piramidale (sem- 
nul Babinski și variantele sale). Se întil- 
nesc de asemenea o serie de reflexe pa- 
tologice caracteristice leziunilor piramida- 
le: Rossolimo, Bechterew-Mendel, Hof- 
fman, palmo-mentonier. 

— Sincineziile globale, de coordonare 
sau mai rar, cele de imitație pot, de ase- 
menea, să apară în leziunea neuronului 
motor central. 

— Examenul electric clasic nu arată 
modificări ale excitabilității neuromuscu- 
lare. 

— În procesele iritative ale celulelor 
neuronului motor central la nivelul fron- 
talei ascendente apar contracții musculare 
involuntare sub formă de convulsii de par- 
tea opusă leziunii, avînd un caracter limi- 
tat (crize de tip jacksonian). 


OARA FrUuIm 


oa Norarav” 


Sindroame medulare 


Măduva spinării reprezintă segmentul 
de nevrax situat în canalul rahidian, de 
forma unui cilindru turtit antero-posterior 
și care se întinde de la nivelul decusatiei 
piramidale, unde se continuă cu bulbul, 
pînă la nivelul celei de a doua vertebre Fig. 115 — Schema mă- 
lombare, de unde se continuă în jos cu 


4 i x duvei spinării în cana- 
filum terminale (fig. 115). lul rahidian. 

În structura sa, măduva spinării este alcătuită din substanţă 
cenușie, dispusă sub forma de H cu două coarne anterioare şi două 
posterioare, unite prin zona comisurală și substanța albă reprezen- 
tată prin fibre mielinice dispuse în fascicule, în cordoanele antero-l 
terale și posterioare (fig. 116). Ati 

Fascicylul Burozch 


fasciculu! piramidal. 

: s A 

Fascrevlul , , postera 
reliculospinal 


Fascieulul hectaspinal Fasciculul spinocerebelos 


j -ventral 
faseiculul olivospinel (ascita! apih paian 
; ' ; anter. 
faseiculul vestibulospina! i 
Fascicolo! piramidal direct 
Fig. 116 — Repartiția substanței cenușii şi a substanței albe în măduva 


spinării. 


— In coarnele anterioare ale substanței cenușii se găsesc celule 
alfa somatomotorii (ai căror axoni inervează fibrele musculare albe 
cu rol in contracția fină și rapidă), celule alfa somatotonice (ai căror 
axoni inervează fibrele musculare roşii cu rol în menținerea posturii) 
celule gama (cu rol în menţinerea tonusului muscular) și neuronii 
intercalari. i 

ră Coarnele posterioare sînt alcătuite din celule senzitive repre- 
zentind cel de al doilea neuron al căii sensibilităţii superficiale şi 
profunde inconștiente. 

F Regiunea comisurală situată în jurul canalului ependimar 
conține celule cu funcții vegetative simpatice şi parasimpatice în 
regiunea Cg-l» funcțiile vegetative fiind dezvoltate în cornul lateral 
(intermedio-lateralis). 


— Substanţa albă este re ă pri i 
prezentată prin fascicule as 
descendente și de asociaţie. Dee 


| Fasciculele ascendente conduc excitaţiile exteroceptive (fasci- 
cu an spinotalamic ventral și dorsal), proprioceptive (fasciculele Gol! 
şi Burdach pentru sensibilitatea profundă conștientă și Flechsig și 

Gowers pentru sensibilitatea profundă inconștientă) și interoceptive, 
care transmit excitaţiile venite de la vase și organele interne prin 
nervii vegetativi. 

Fasciculele descendente sînt alcătuite din căi motorii pentru 
motilitatea voluntară (fasciculul piramidal direct și încrucișat) şi, 
involuntară şi automată (fasciculele vestibulo-spinale, rubro-spinal, 
olivo-spinal, tecto-spinal, reticulo-spinale). 

Rolul fiziologic al măduvei spinării este de centru reflex pentru 
reflexul simplu spinal ; de asemenea, în măduvă se realizează trans- 
miterea funcţiilor senzitivo-motorii pe căile ascendente și descendente 
și se asigură funcţiile vegetative privind vasomotricitatea, sudorațţia, 
reflexul pilomotor, funcţia sfincteriană și sexuală. Centrul ciliospinal 
Budge (Ce-D») are acţiune irido-dilatatoare. 

În raport cu interesarea substanţei cenușii sau albe la nivelul 
măduvei spinării se pot realiza sindroame ale substanţei cenușii, ale 
substanţei albe sau sindroame mixte. 


Sindroame ale substanţei cenușii 


Sindroamele substanţei cenușii cuprind : 

— sindroamele cornului anterior ; 

— sindroamele cornului posterior ; 

— sindroamele comisurii cenușii. 

a) Sindromul cornului anterior, se realizează prin prinderea 
pericarionului neuronului motor periferic și poate îmbrăca aspectul 
acut (poliomielita anterioară acută) și subacut sau cronic. 

— În leziunile acute, sindromul neuronului motor periferic se 
caracterizează prin paralizii parţiale, asimetrice și disociate în raport 
cu unităţile motorii interesate în procesul lezional. Paralizia este 
flască cu areflexie osteotendinoasă, atrofii musculare și reacţie de 
degenerescenţă electrică. 

- În poliomielita anterioară subacută și cronică, paraliziile sînt 
de obicei bilaterale și simetrice, luind aspectul cel mai adesea, de 
amiotrofii tip Aran-Duchenne asociate cu fasciculaţii musculare. 

b) Sindromul cornului posterior este senzitiv prin prinderea celui 
de al doilea neuron al sensibilităţii superficiale și se prezintă cu o 
hiperestezie apoi hipoestezie sau anestezie superficială, unilaterală 
și suspendată, interesind dermatoamele corespunzătoare întinderii 
leziunii medulare și cu disociaţie de tip siringomielic. Sensibilitatea 
tactilă poate fi uşor interesată, dat fiind că o parte din excitaţiile 
tactile merg direct, prin cordonul posterior. Se poate asocia hipo- 
tonie musculară în segmentul respectiv. 

c) Sindromul comisurii cenușii (sindromul fibrelor scurte) (fig. 117) 


întilnit în cursul siringomieliei se caracterizează prin tulburări de sen- 
sibilitate simetrice şi suspendate, cu disociaţie de tip siringomielic, 
fenomene explicate prin lezarea fibrelor scurte ce se încrucișează 
preependimar şi care conduc sensibilitatea termică şi dureroasă. 


Fasciculul 
Sp/nolalamie 


Fascieulul 
Goll şi Burdach 


Anestezie 


E /ermoatgezită 


Fig. 117 — Sindromul comisurii cenuşii — distribuţia 
tulburărilor de sensibilitate termoalgezică într-un caz 
de siringomielie (după Cincă şi Mareş). 


Sindroame ale substanţei albe 


a) Sindromul cordoanelor laterale constă din fenomene de aceeași 
parte cu leziunea, manifestate printr-un sindrom piramidal (hemi: 
plegie spastică în leziuni deasupra lui Cs sau monoplegie crurală 
în leziuni sub D2) fenomenele de partea opusă leziunii constind 
în tulburări de sensibilitate cu disociaţie de tip _siringomielic prin 
interesarea fasciculului spino-talamic care este deja încrucișat în 
măduvă. 

b) Sindromul cordoanelor posterioare (sindrom de fibre lungi) 
realizează un sindrom tabetiform prin lezarea fasciculelor Goll şi 

Burdach care conduc sensibilitatea profundă conștientă ; sensibili- 
tatea superficială este păstrată. 

Clinic se constată ataxie tabetică cu tulburări de echilibru și 
mers și incoordonare la probele segmentare care se accentuează la 
închiderea ochilor, hipotonie musculară, uneori areflexie osteo-ten- 
dinoasă și diminuarea sensibilităţii profunde dureroase. 


Sindroame mixte 


Lezarea concomitentă a substanţei cenușii și a celei albe din 
măduva spinării poate îmbrăca aspectul de secţiune totală sau par- 
ţială a măduvei. 


Sindromul de secţiune totală a măduvei 


Sindromul de secţiune totală a măduvei apare în leziuni ce inte- 
resează cîţiva mielomeri, ducînd la separarea măduvei  sublezionale 
de structurile nervoase superioare. 

Sindromul poate fi realizat prin diverse cauze: infecţii acute 
(mielite), procese vasculare (hematomielii) sau compresiuni medulare 
bruște în cadrul traumatismelor vertebromedulare, morb Pott. 

Clinic se realizează o tetraplegie cînd leziunea este deasupra 
lui Cs sau o paraplegie în leziuni sub D>, evoluţia sindromului 
urmînd 3 stadii: a) de șoc medular; b) de automatism medular; 
c) stadiul final, cu dispariţia oricărei activităţi reflexe. 

a) În stadiul de șoc medular — instalat imediat după 
agresiunea medulară — tetraplegia sau paraplegia este de tip flasc, 
cu areflexie osteotendinoasă și cutanată, dar cu prezența semnului 
Babinski. Fenomenele se datoresc diaskizisului care duce la supri- 
marea oricărei funcţii a măduvei sublezionale, separată în mod 
brusc de influenţa structurilor superioare. Se asociază o anestezie 
pentru toate modurile de sensibilitate de la nivelul leziunii în jos, 
tulburări sfincteriene cu retenţie de urină și incontinenţă prin prea 
plin și retenţie de materii fecale. 

Tulburările ischemice datorite compresiei arterelor duc la apa- 
riția rapidă a escarelor care se pot suprainfecta. De asemenea pot 
apare bronhopneumonii și infecţii urinare care, împreună cu supu- 
raţia escarelor, pot duce la septicemie și cașexie terminală. 

b) Stadiul de automatism medular se instalează 
la 3—8 săptămîni de la debut și se manifestă prin reapariţia activi- 
tăţii reflexe medulare : apar întîi reflexele vegetative sfincteriene, 
reflexul de automatism medular de triplă flexie apoi mișcări reflexe 
ritmice de mers, reflexele osteotendinoase și reflexul de extensie 
încrucișată. 

În leziuni mai ușoare se reinstalează motilitatea și sensibilita- 
tea, bolnavul răminind cu o para sau tetrapareză spastică cu hiper- 
reflectivitate osteotendinoasă, clonus, areflexie cutanată abdominală 
și cremasteriană, prezenţa semnelor Babinski Rossolimo, Bechterew- 
Mendel și reflex de automatism medular. Cind reflexul de automatism 
medular de triplă flexie predomină, paralizia membrelor inferioare 
se permanentizează în flexie, frecvent asociindu-se și reflexul de 
masă (reflex de triplă flexie cu contracția musculaturii abdominale, 
transpiraţii şi automatism sfincterian). 

c) În stadiul al treilea dispare orice activitate reflexă 
a măduvei sublezionale prin leziuni medulare, în special a coarnelor 
anterioare, consecutive septicemiei determinate de complicațiile 
escarelor și a infecțiilor urinare. i 

l Acest stadiu final este mai rar întîlnit astăzi, antibioterapia 
micşorind riscul complicațiilor septice. 

İn aprecierea sediului leziunii în înălțime se vor lua în conside- 
rare trei elemente mai importante : 


— nivelul tulburărilor de sensibilitate care indică nivelul superior 
al leziunii medulare ; 


— diminuarea sau abolirea reflexelor osteotendinoase sau cuta- 
nate la nivelul leziunii ; 


A B G D = 

Fig. 118 — Distribuția tulburărilor de sensibilitate. în raport cu topografia 
i leziunii în măduva spinării: 

A — leziune medulară cervicală superioară ; B — leziune medulară cervicală inferi- 


oară C—D,ı; C = leziune medulară dorsală mijlocie ; D — leziune medulară lombară 
mijlocie ; E — leziunea cozii de cal (după Rimbaud). 


— reflexul de automatism medular de triplă flexie care se obţine 
pînă la limita inferioară a leziunii. 

Sindroamele medulare prezintă anumite caracteristici în raport 
cu sediul leziunii în înălţime (fig. 118). 

— Leziunile cervicale — deasupra lui Cs se prezintă clinic ca o 
tetraplegie cu toate semnele paraliziei de neuron motor central, cu 
tulburări de sensibilitate interesînd toate modalitățile de la nivelul 
leziunii în jos şi tulburări sfincteriene. 

— Leziunile primelor segmente cervicale se pot asocia cu tulbu- 
rări de sensibilitate în teritoriul trigemenului ; leziunile la nivelul 
C—C, duc la tulburări respiratorii grave prin prinderea centrului 
frenicului, care pot duce la moartea bolnavului. 

— La nivelul umflăturii cervicale Cs-D> simptomele motorii la 
nivelul membrelor superioare au aspect de leziune de neuron motor 
periferic prin lezarea corespunzătoare a cornului anterior, sublezional, 
deficitul motor avînd caracterul leziunii piramidale. 

— Sindromul secţiunii medulare Cs-Cg constă dintr-o paralizie 
flască cu amiotrofii ale mușchilor umărului și în loja anterioară a 
braţului, a lungului supinator cu areflexie osteotendinoasă pentru 
reflexul bicipital și stilo-radial, exagerarea reflexului tricipital și tul- 
burări de sensibilitate de la Cs—Cg în jos ; sublezional se constată 
paraplegie spastică. 

— La nivel C} sindromul lezional se prezintă cu paralizie de tip 
periferic, cu atrofii musculare în domeniul mușchilor inervaţi de ra- 
dial, exceptind lungul supinator, cu reflex tricipital abolit și tulburări 
de sensibilitate cu limită de la C7 în jos; sublezional se produce 
paraplegie spastică. 

— Leziunea medulară C-D, — determină o paralizie cu amio- 
trofie a mușchilor mici ai miinii cu aspect Aran-Duchenne, ab- 
senţa reflexelor cubito-pronator și tricipital, cu tulburări de sensi- 
bilitate ce cuprind parţial membrul superior începînd de la C-D, 
(marginea internă a miinii şi antebraţului) în jos, ṣi paraplegie spas- 
tică. Deseori se asociază și un sindrom Claude Bernard-Horner. 

— Leziunile medulare sub D, realizează o paraplegie cu toate 
semnele piramidale, cu tulburări de sensibilitate începînd din re- 
giunea supero-internă a braţului și subclavicular în jos. De aici pină 
în regiunea lombară, leziunea realizează aceeași paraplegie spastică, 
limita superioară a tulburărilor de sensibilitate coborind în raport 
cu mielomerul lezat iar reflexele cutanate abdominale sînt interesate 
în raport cu sediul leziunii medulare, ţinind seama că ele sînt abo- 
lite şi sublezional. 

— În regiunea umflăturii lombare, apar aceleaşi fenomene in- 
tricate, ca şi în regiunea umflăturii cervicale, de paralizie de neuron 
motor periferic (lezional) — deficit motor parţial, cu hipotonie, amio- 
trofie și areflexie osteotendinoasă și de neuron motor central — o 
paraplegie spastică sublezional. 

— La nivelul Li—L> se realizează o paraplegie, la nivelul leziunii 
abolirea reflexului cremasterian, sublezional cu reflex rotulian şi 

achilian exagerate și reflex plantar inversat. Tulburările de sensi- 
bilitate încep de la nivelul arcadei crurale în jos. 

— Leziunea la nivelul L>—L4 se caracterizează printr-un sindrom 
de neuron motor periferic cu atrofia cvadricepsului cu areflexie ro- 
tuliană și un sindrom piramidal cu exagerarea reflexului achilian, 
prezenţa semnului Babinski precum și tulburările de sensibilitate 
începind din treimea superioară a feţei anterioare a coapsei în jos. 

— Coborind spre regiunea conului medular deficitul motor se 
limitează, paraplegia cuprinzind segmente distale ale membrelor 
inferioare și  sfincterele. 

— Leziunea regiunii epiconului (Ls—S2) se prezintă ca o para- 
plegie limitată a membrelor inferioare, de tip flasc, cu atrofii mus- 
culare interesind muşchii rotatori ai coapsei, peronieri, mușchii pos- 
teriori ai gambei, mușchii fesieri, semitendinos și semimembranos ; 
reflexele achilian și plantar sînt abolite. Tulburările de sensibilitate 
cuprind dermatoamele Ls—S2 la membre și regiunea perineo-genitală 
(anestezie în șa) cu tulburări sfincteriene de tip incontinenţă de 
urină și materii fecale și tulburări sexuale. 

— Regiunea conului medular propriu-zis S-S; determină numai 
tulburări sfincteriene și sexuale, cu anestezie în șa. 

Diferenţierea de sindromul de coadă de cal se bazează pe o 
serie de date clinice: 

— simetria şi uneori disociaţia de tip siringomielic a tulburărilor 
de sensibilitate ar fi un argument în favoarea sindromului de con 
medular, în timp ce asimetria lor și prezenţa de dureri spontane ar 
pleda pentru un sindrom de coadă de cal; 

— prezenţa fibrilaţiilor ca și tendința mai mare la escare ar fi 
de asemenea argumente în favoarea unui sindrom de con medular. 


Sindromul de hemisecţie medulară 
(Brown-Séquard) 


Sindromul de hemisecţie medulară poate fi realizat prin trau- 
matisme medulare, procese infecțioase localizate şi compresiuni 
medulare parțiale ce interesează jumătatea dreaptă sau stîngă a 
măduvei. 

Clinic, sindromul Brown-Séquard se prezintă cu simptome ce 
apar de aceeași parte cu leziunea și simptome de partea opusă 
leziunii, în raport cu dispoziția directă sau încrucișată a căilor me- 
dulare senzitivo-motorii (fig. 119). 

Sindromul lezional este în raport cu importanța mielomerelor 
interesate. 

Simptome de partea leziunii. 

— Sindromul lezional constă într-o anestezie cu hiperestezie du- 

reroasă, corespunzătoare cornului posterior lezat din mielomerii res- 
pectivi. La nivelul umflăturilor se asociază un sindrom de corn an- 
terior suspendat cu paralizii flaște și areflexie osteotendinoasă co- 
respunzătoare. 
— Sublezional — un sindrom pira- 
midal sub formă de hemiplegie sau mo- 
noplegie crurală (după cum  leziunea 
este deasupra lui Cs sau sub D3) cu ca- 
racter flasc dacă fenomenele se insta- 
lează brusc și apoi paralizie spastică, 
sau, dacă leziunea se instalează lent, 
paralizie spastică de la început. De 
asemenea se constată o tulburare de 
sensibilitate profundă conștientă (diso- 
ciaţie tabetică prin prinderea fascicu- 
lului Goll și Burdach) sub formă de 
hemi- sau monoanestezie crurală. 

De partea opusă leziunii — tulbu- 
rări de sensibilitate superficială cu di- 
sociaţie termoalgezică de la nivelul le- 
ziunii în jos prin prinderea fasciculului 
spino-talamic dorsal care aduce exci- 
pom Anesfezie ferită si dureroasă  taţiile termice și dureroase din partea 
Ea Apes/ezie profundă opusă a corpului. 

Ea sindrom piramidal Sensibilitatea tactilă poate fi păs- 
BI Ages/ezie, rodicolora trată sau ușor alterată bilateral, știind 
Fig. 119 — Schema tulburări- că ea este condusă atit prin căi încru- 
lor senzitive-motorii în sin-  cișate (fasciculul spino-talamic ventral) 

dromul Brown-Sequard. cît și prin fibre directe care împrumută 
calea sensibilităţii profunde conștiente. 

În afară de sindromul Brown-Séquard se poate realiza uneori o 
secţiune a jumătăţii posterioare a măduvei interesind cordoanele și 
coarnele posterioare precum și partea posterioară a cordoanelor la- 
terale. Clinic se caracterizează printr-o paraplegie cu reflexe abolite, 
sindrom de fibre lungi, pierderea sensibilităţii profunde cu păstrarea 
sensibilităţii superficiale (sindrom Roussy-Lhermitte). 


Sindroame de trunchi cerebral 


Trunchiul cerebral este alcătuit din bulb, punte și pedunculii 
cerebrali cu lama cvadrigeminală, fiind situat între măduva spinării, 
diencefal şi emisferele cerebrale (fig. 120). 


Embriologic-— bulbul derivă din mielencefal, protuberanța din 
metencefal, iar pedunculii cerebrali și lama cvadrigeminală din 
mezencefal. 

Trunchiul cerebral reprezintă locul de trecere a căilor senzitive 
care conduc excitaţiile din mediul extern și intern către formaţiile 
superioare și scoarță și a căilor motorii care conduc descendent im- 
pulsurile de la scoarță și formaţiile subcorticale. Cu cerebelul se 
stabilesc conexiuni în dublu sens, prin cele trei perechi de pedun- 
culi cerebeloși. În trunchiul cerebral se găsesc nucleii de origine 
ai nervilor cranieni (Ill—XII), nucleii vegetativi și formaţia reticulată ; 
pe faţa posterioară se limitează cu cerebelul prin ventriculul IV. 


feduncul cerebeloşi 
- SUperior 


Fig. 120 — Schema configurației externe a trunchiului 
cerebral, 


Sindroame bulbare 


Bulbul se prezintă sub forma unui trunchi de con, delimitat su- 
perior de protuberanță prin șanțul bulbo-protuberanțial unde se 
găseşte emergența nervilor VI, VII, VII bis și VIII, VIII bis, inferior 
fiind delimitat de măduvă prin încrucișarea piramidelor. Pe faţa 
anterioară de o parte și de alta a șanțului median ventral se găsesc 
piramidele bulbare care conţin fasciculele piramidale ; lateral, în 
şanţul colateral anterior (preolivar) emerg fibrele radiculare ale 
nervului hipoglos. Pe feţele laterale în partea superioară se află 
oliva bulbară, iar din șanțul colateral posterior ies fibrele radiculare 
ale nervilor glosofaringieni, vag și spinal. Faţa posterioară a bulbu- 
lui în jumătatea inferioară are conformaţia asemănătoare măduvei, 
iar în jumătatea superioară constituie jumătatea inferioară a plan- 
șeului ventriculului IV unde se găseşte pe linia mediană tija calamus 


174 / 


aE a Et 


scriptorius în care pătrund striile acustice și 3 laon ies e 
— aripa albă internă (corespunzind nucleului ipog a á Prise 
cenuşie (corespunzind nucleilor aiisilea-te sila it, șa aste 
ventriculului IV este delimitat de fasciculele Goll și sg a, NE 
se continuă în sus cu corpul restiform și pedunculul cerebelos i : 


În interiorul bulbului se găsește substanța cenușie și substanța 
albă (fig. 121). 


ÎN Burda 

faralizie 

Fig. 121 — Schema principalelor elemente din substanţa cenuşie şi albă a 


bulbului şi simptomele consecutive lezării acestor formaţiuni. 


Substanța cenușie este alcătuită din nuclei motori, Fei a 
vegetativi derivați din fragmentarea substanței cenușii y= WGA 
decusaţia piramidelor, decusaţia sonc ri PUREE A că st 

i ii ii i — eii Goll și Burdach ș 
forme și nucleii proprii bulbului nuc : 
bulbară. Laterobulbar se găseşte nucleul descendent al trigemenului, 
i ii tibulari. 
iar postero-lateral nucleii ves DU d E 

Substanţa albă, cuprinde căi ascendente și iz daet 

Căile ascendente, senzitive, cuprind panglica Reil me fey 
zultată din încrucișarea axonilor celulelor din nucleii Go AR i sn 
fasciculele spino-talamic ventral și dorsal, fasciculele cerebelos 
crucişat (Gowers) și direct (Fiechsig). l i 

Căile descendente, motorii, cuprind fasciculele piramidi a 
ocupă piramidele bulbare și se încrucișeaza in partea inferioară 

a bulbului și fasciculele extrapiramidale — rubro-spinal, vestibulo-spi- 
nal, reticulo-spinal, tecto-spinal și fasciculul central al calotei. În 
partea posterioară apare bandeleta longitudinală posterioară for- 
mată din fibre de asociaţie ce fac legătura între nucleii vestibulari 
şi  oculomotori. 

Funcţiile bulbului sint somatice și vegetative. Funcţiile somatice 
prin căile ascendente și descendente se asigură sensibilitatea super- 
ficială și proprioceptivă a corpului și membrelor, se asigură motili- 
tatea voluntară (fasciculul piramidal), involuntară și automată (fas- 
ciculele extrapiramidale) iar prin formaţiile cerebe!oase și nucleii 
vestibulari bulbul participă la coordonarea mișcărilor și menţinerea 
echilibrului. 

Prin nervii cranieni bulbari se asigură funcţii importante pentru 
deglutiţie, fonație și masticaţie ca şi sensibilitatea unor organe (la- 
ringe, faringe, limbă), precum și sensibilitatea gustativă în treimea 
posterioară a limbii. 

Oliva bulbară prin legături importante cu sistemul extrapira- 
midal și cerebelul, are rol în mișcările oculo-cefalogire, controlind 
și activitatea nucleilor motori care inervează mușchii faringelui, la- 
ringelui și vălului palatului. 

Ca funcţii vegetative — bulbul îndeplineşte o serie de acte reflexe 
importante pentru producerea secreției salivare, deglutiției, tusei, 

strănutului, vomei, sughiţului. De 

importanţă vitală sînt funcţiile res- 

piratorie și cardiovasculară în me- 
Ill canismu! cărora intervin acte re- 
V flexe, complexe autonome. 


Sind. Weber 


Leziunile bulbului realizează 
y tulburări motorii, senzitive, cerebe- 
loase, tulburări din partea nervi- 
Sind: Cin lor cranieni și tulburări vegetative, 
Milord care se pot grupa în sindroame 
Gubler bine individualizate în raport cu 

1X topografia și etiologia leziunii. 

XIX 
XI Sindroame bulbare nucleare 


unilaterale 


Sindroamele bulbare nucleare 
unilaterale sînt determinate de le- 
ziuni ale nucleilor nervilor bulbari, 
asociat uneori cu atingeri ale altor 


Fig. 122 — Schema sindroamelor al- 4 
formaţiuni bulbare (fig. 122). 


terne de trunchi cerebral. 

— Sindromul Avellis — paralizia vălului palatului şi a corzii vocale 
de partea leziunii, prin interesarea nucleului ambiguu cu spinalul 
intern. y 

— Sindromul Schmidt — cuprinzînd un sindrom Avellis la care 
se adaugă paralizia ramurii externe a spinalului. 

— Sindromul Jackson constă dintr-un sindrom Schmidt comple- 
tat cu paralizia homolaterală a limbii, prin prinderea și a nucleului 
hipoglosului. 


Sindroame bulbare nucleare bilaterale 


Sindroamele bulbare nucleare bilaterale — sînt realizate de unele 
infecţii cu virusuri neurotrope (poliomielită, polioencefalită inferioară). 
Unele boli degenerative cum este scleroza laterală amiotrofică, si- 
ringobulbia prezintă pe lingă simptomatologia caracteristică acestor 
boli, o paralizie labio-glosolaringiană, prin afectarea bilaterală a 
nucleilor nervilor bulbari. 

Sindroame vasculare bulbare : 

— Sindromul interolivar sau paramedian (fig. 123) constă din 
paralizia homolaterală a hipoglosului cu hemiplegie și hemianestezie 
profundă de partea opusă leziunii. 


Fig. 123. — Topografia lezi- 
unii în sindromul paramedian 
bulbar. 


— Sindromul latero-bulbar sau retro-olivar Wallenberg (fig. 124 a): 
de aceeaşi parte cu leziunea se constată un sindrom vestibular, 
paralizia de glosofaringian și vag, un sindrom Claude Bernard-Hor- 
ner, un hemisindrom cerebelos și hemianestezia feţei, iar de partea 
opusă hemianestezie de tip siringomielic (fig. 124 b) și uneori hemi- 
pareză discretă și trecătoare. 

— Sindromul Babinski-Nageotte, de hemibulb, realizează o sim- 
ptomatologie asociată a sindromului laterobulbar și interolivar. 

Paralizia nervilor bulbari de origine centrală prin leziuni bila- 
terale, a fasciculului geniculat (cortico-nuclear) realizează sindromul 


pseudobulbar. 


EI Apes/ez/e global? 
Anestezie termoelgezieť 


ZZ Leziuneg 
8 
Fig. 124 a — Schema topografiei leziunii în sin- 
dromul latero-bulbar ; b — tulburări de sensibilitate 


în sindromul Wallenberg. 


Spre deosebire de leziunile bulbare în sindromul pseudobulbar 
lipsesc atrofiile și fibrilațiile musculare ca și reacția de degeneres- 


cență electrică. 
Reflexele maseterin, palmo-mentonier și bucal sînt exagerate. Se 


asociază tulburări psihice cu ris și plins spastic. 


Sindroame protuberanţiale 


Protuberanţa este situată între bulb și pedunculii cerebrali și 
este legată lateral de cerebel prin pedunculii cerebeloși mijlocii. 
Din cele șase feţe, patru sînt virtuale și numai două reale : anterioară 
și posterioară. 

Pe faţa anterioară se găsește un șanț median corespunzător 
arterei bazilare cu 2 ridicături de o parte și de alta mărginite lateral 
de originea aparentă a rădăcinii nervului trigemen, ce o delimitează 
de pedunculii cerebeloși mijlocii. 

Fața posterioară reprezintă jumătatea superioară a planșeului 
ventriculului IV, delimitată lateral de pedunculii cerebeloși superiori, 
uniţi prin valvula Vieusens. Pe linia mediană se observă prelungirea 
tijei calamus scriptorius, iar de o parte și de alta eminentia teres, 
corespunzind nucleului oculomotorului extern și fovea superior cu 
locus coeruleus, corespunzind nucleului motor al trigemenului. 

În unghiurile laterale ale ventriculului IV se găsesc găurile 
Luschka, care fac comunicarea acestuia cu spaţiul subarahnoidian. 

În conformaţia interioară se distinge piciorul protuberanţei, în 
care se găsesc nucleii punţii unde ajung fibrele cortico-pontine, ponto- 
cerebeloase și fasciculul piramidal — și calota pontină unde se 
găsesc nucleii motori, senzitivi şi vegetativi ai nervilor cranieni tri- 
gemen, oculomotor extern, facial și vestibular, nucleul salivar supe- 
rior și nucleul lacrimal. 

Ca formaţiuni proprii găsim oliva protuberanţială, corpul trape- 
zoid şi porțiunea laterală a panglicii Reill, formaţiuni care fac parte 
din calea acustică. 

Substanţa albă a calotei este reprezentată prin fascicule ascen- 
dente — panglica Reill mediană, fasciculul spino-talamic ventral, 
spino-talamic dorsal şi fasciculul spino-cerebelos încrucișat. Fas- 
ciculele descendente sînt fasciculul central al calotei, fasciculul rubro- 
spinal, tecto-spinal, reticulo-spinal, fibre aberante cortico-oculo-ce- 
falogire și fasciculul în cîrlig Russel. Ca fascicule de asociaţie este 
bandeleta longitudinală posterioară. 

Funcţiile protuberanţei sint motorii (voluntară și involuntară), sen- 
zitive și de coordonare, realizate prin fascicule ascendente, descen- 
dente și conexiunile cu cerebelul. 

Prin nervii cranieni cu originea în calotă, protuberanţa înde- 
plinește următoarele funcții : 

— nervul trigemen asigură sensibilitatea frunţii și feţei (cu ex- 
cepţia gonionului), sensibilitatea mucoasei  conjunctivale, nazale, 
bucale și 2/3 anterioare ale limbii; 

— motor, trigemenul are rol în masticaţie prin ramul motor al 
maxilarului inferior ; 

— prin nervul oculomotor extern se asigură motilitatea globilor 
oculari pentru privirea în afară. De asemenea se asigură mișcările 
de lateralitate ale globilor oculari prin contracția sinergică a muș- 
chiului drept extern de o parte și drept intern de partea opusă; 

— nervul facial inervează musculatura feţei, asigurind mimica 
expresivă, voluntară (fibrele corticonucleare) și mimica automată, 

spontană prin impulsurile pe care nervul facial le primește de la corpii 
striaţi. 

La nivelul protuberanţei se găsesc centrii reflecși : lacrimal, sa- 
livar superior (pentru glandele submaxilare și sublinguale), reflexul 
cornean, acustico-palpebral, acustico-oculogir, reflexul de masticaţie 
şi reflexul maseterin. 

La nivelul protuberanţei se realizează o serie de sindroame în 
funcţie de localizarea leziunii în calotă sau picior și în raport cu 
factorii etiologici : accidente vasculare, procese tumorale, infecţii. 

— Sindromul Millard-Gubler — protuberanţial inferior (fig. 125, 
126) caracterizat prin hemiplegie de partea opusă leziunii cu para- 


Fig. 125 — Schema leziunii 
în sindromul Millard-Gubler. 


lizie facială de tip periferic de aceeași parte, asociată uneori cu 
paralizie de oculomotor extern. 

— Sindromul Brissaud-Sicard — constă din hemispasm facial 
homolateral și hemiplegie heterolaterală. 

— Sindromul Grenet — anestezie facială homolaterală cu hemi- 
anestezie termoalgezică heterolaterală și uneori ataxie cu tremor 
intenţional de aceeași parte cu leziunea, prin interesarea pedun- 
culului cerebelos superior inainte de încrucișare. 

— Sindromul arterei cerebeloase superioare — se prezintă ca 
un sindrom cerebelos de aceeași parte cu leziunea și hemihipoestezie 


termoalgezică de partea opusă. Uneori se asociază un sindrom 
Claude Bernard-Horner și eventual mioclonii homolaterale. 


— Sindromul protuberanțial superior Raymond-Cestan — este 
constituit din hemipareză cu mișcări coreo-atetozice, uneori cu fe- 
nomene ataxice și disartrie cerebeloasă de partea opusă leziunii, 

hemianestezie alternă și devierea globilor oculari spre partea pa- 
raliziei. 

— Sindromul Fowille protuberanțial superior (fig. 127) este format 
dintr-o hemiplegie contralaterală și paralizia mișcărilor de lateralitate 
a globilor oculari spre partea sănătoasă. 


Fig. 126 — Aspectul tul- Fig. 127 — Sindromul Fig. 128 — Sindromul 
burărilor motorii ale he-  Foville  protuberanţial Foville  protuberanţial 
miplegiei încrucişate şi. superior (II) (devierea inferior (III) (Sindrom 
de nervi cranieni (VI, globilor oculari spre Millard-Gubler cu de- 


VII periferic, de ace- 
eaşi parte) în sindro- 
mul Millard-Gubler. 


partea sănătoasă). vierea globilor oculari 


de partea paraliziei). 


— Sindromul Fowille protuberanțial inferior, cuprinde (fig. 128) 
pe lingă simptomele sindromului Millard-Gubler, paralizia mişcărilor 
de lateralitate a globilor oculari, ochii privind spre partea hemiplegică. 


Sindroame pedunculare 


Pedunculii cerebrali împreună cu lama cvadrigeminală alcătuiesc 
mezencefalul, fiind situat între protuberanţă și diencefal. 

La exterior, pedunculii cerebrali apar sub forma a două cor- 
doane albe situate pe partea ventrală a creierului cu direcţia înapoi, 

în jos și înăuntru, delimitind fosa interpedunculară. În această fosă, 
care reprezintă planşeul ventriculului III, se găsesc următoarele for- 
maţiuni dispuse antero-posterior : tuber cinereum, tuberculii mami- 
lari și spaţiul perforat posterior. Lateral, se găsește emergenţa ner- 
vului oculo-motor comun. Pe fața antero-laterală a pedunculului ce- 
rebral trec transversal nervul patetic și bandeleta optică. Posterior, 
pedunculii cerebrali sînt separați de lama cvadrigeminală printr-un 
plan care trece prin apeductul Sylvius. Pedunculul cerebral este legat 
de cerebel prin pedunculii cerebeloși superiori. 

În interior, pe o secţiune transversală, se descriu o parte ven- 
trală — piciorul — şi o alta dorsală — calota. 

Piciorul pedunculului cuprinde fasciculul geniculat (1/5 internă), 
fasciculul piramida! (3/5 mijlocii) și fasciculul cortico-pontin (1/5 
externă). 

În calotă se găsește substanţa albă, alcătuită din fibrele ascen- 
dente (lemniscul medial, lemniscul lateral, fasciculul spino-talamic 
ventral și dorsal), descendente (fasciculul central al calotei, fasciculul 
rubro-spinal cu încrucișarea Forell, tecto-spinal) şi de asociaţie (fas- 
ciculul longitudinal posterior) și substanța cenușie alcătuită din for- 
maţiuni proprii (nucleul roșu, locus niger și substanţa reticulară) și 
nucleii de origine ai nervilor cranieni oculo-motor comun și patetic. 

Lama cvadrigeminală este alcătuită din doi tuberculi anteriori 
legaţi prin braţele conjunctivale cu corpii geniculați externi și tuber- 
culii cvadrigemeni posteriori în conexiuni prin braţele conjunctivale 
cu corpii geniculaţi interni. 

Ca funcţie, prin căile de trecere ascendente și descendente, pe- 
dunculii cerebrali au rol important în funcţia motorie voluntară și 
involuntară, în coordonare și în conducerea sensibilităţii generale. 
Prin nervii oculomotori se asigură întreaga motilitate a globilor ocu- 
lari în afară de mişcarea de abductie. De asemenea, au rol în 
mișcările asociate de lateralitate și verticalitate ale globilor oculari. 
Ca centru reflex. la nivelul pedunculului cerebral se încheie arcul 
reflex fotomotor și de acomodare la distanţă. 

Prin formațiunile extrapiramidale locus niger și nucleul roşu, cu 
participarea substanţei reticulate, pedunculii cerebrali au rol în 
menţinerea tonusului muscular, a motilității automate și involuntare. 
Pedunculii cerebrali au de asemenea rol important în menţinerea 
stării de veghe și somn, funcţie cu o largă participare a substanţei 


reticulate. 
Funcţiile tuberculilor cvadrigemeni sînt legate de analizorul 


auditiv şi vizual. 

Leziunile pedunculare realizează următoarele sindroame : 

— Sindromul Weber (fig. 129) se manifestă prin paralizia ner- 
vului oculomotor comun de aceeași parte cu leziunea și hemiplegie 
de partea opusă leziunii. 

—- Sindromul Fowille peduncular (fig. 130) constă 
dintr-un sindrom Weber asociat cu paralizia privirii laterale, bolnavul 
avind ochii deviaţi spre partea sănătoasă. 

— Sindromul nucleului roșu: de tip superior şi in- 
ferior, 


Fasciculul piramidal 


Cile cortico-factele 
Câ/le cortico-otculare 


Foville Il 


Fovitie iH 


? 


Mâduva 


Fig. 129 — Sindro- Fig. 130 — Schema fasciculului cortico-oculo-cefalo- 
mul Weber. gir (după Szymanski) 


— Sindromul superior de nucleu roșu, se prezintă cu un sindrom 
cerebelos de partea opusă leziunii asociat cu mişcări involuntare de 
tip coreo-atetozic şi tulburări de sensibilitate, fără afectarea nervului 
oculomotor comun. 

— Sindromul de nucleu roşu inferior, se caracterizează printr-un 
hemisindrom cerebelos de partea opusă leziunii, asociat cu paralizie 
de oculo-motor comun de aceeași parte cu leziunea. 

— Sindromul Parinaud constă din paralizia mişcării de 
verticalitate a globilor oculari interesind și motilitatea voluntară şi 
automato-reflexă, sau disociată interesînd numai una din motilităţi. 

Uneori, paralizia poate interesa numai mişcarea de verticalitate în 
sus sau în jos. 

Pe lîngă sindroamele descrise mai sus, leziunile pedunculare 
care interesează substanța cenușie periapeductală duc la apariția 
tulburărilor de somn (letargie, insomnie și inversiunea somnului, nar- 
colepsie), tulburări de tonus cu cataplexie și halucinoză pedunculară 
(a se vedea sindroamele reticulate). 


Sindroame cerebeloase 


Cerebelul derivă din mezencefal, fiind situat în fosa cerebrală 
posterioară. Anatomic, după datele clasice, este alcătuit dintr-o por- 
ţiune mediană (vermisul) și două porţiuni laterale (emisferele cere- 
beloase). În prezent, ţinind seama de criterii morfo-funcţionale, ale 
dezvoltării filogenetice și ale patologiei, cerebelul este împărţit în 
trei segmente (fig. 131) delimitate de două șanțuri [șanțul primar sau 
antero-superior şi șanțul uvulo-nodular (fisura posterioară) pe faţa 
inferioară] : lobul anterior sau paleocerebelul, lobul posterior sau 
mijlociu (neocerebelul) și lobul floculo-nodular (arhicerebelul). 


Ver mis superior i a 
Nucleus RX i 


k E N 


SSI! g EA | 2 Qae tea aha p uta jar 


Fig. 131 — Schema formațiunilor Fig. 132 — Formaţiuni cenușii din 
cerebeloase : 1 — paleocerebelul ; cerebel. 
2 — neocerebelul; 3 — arhicere- 

belul. 


În structura cerebelului se găsește substanță cenușie şi sub- 
stanţă albă. 

Substanţa cenușie formează scoarța cerebelului cu cele trei 
straturi (molecular, celulele mari Purkinje și granular intern) și patru 
perechi de nuclei (fig. 132) situați simetric în substanţa albă (nucleii 

dinţaţi sau olivele ce- 
rebeloase, nucleii a- 
coperișului sau fasti- 
gii, nucleii globosus 
şi emboliform). 

Substanţa albă 
este alcătuită din co- 
nexiunile cerebelului 
care sint aferente, e- 
ferente și intercere- 
beloase (fig. 133). 

—  Arhicerebelul 
(floculo-nodular) are 
conexiuni în dublu 
sens cu căile și nu- 
cleii vestibulari. 


— Paleocerebelul 
cuprinde lingula, lo- 
bul central, culmenul 
şi simplex, în lobul 
anterior și piramis, 
uvula și parafloculus 
în lobul posterior din Măduvă 
vermis și are conexi- 10 
uni aferente cu mă- 
duva spinării prin 
fasciculul spino-cere- 


Cortex 
j temporal 


Nucleul * 
a 


De la emisfera rerebeloasd 
pusà 


Ka] opus 
5 ! Nuclei pontini 


— Nucleul vesfibular 


| Nuclei graci! şi cuneaf 


belos direct (Flech- Colozna Clarke 

sig) și încrucișat (Go- (nueteul dorsal] 
wers) și eferente prin Fig. 133 —- Conexiunile cerebelului : schema celor 
f iculul bel mai importante conexiuni cerebeloase. Linii con- 
asciculu cerebelo- tinue — fibrele aferente; linii întrerupte — 

rubro-spinal. fibrele eferente : 
D. N. — nucleul dinţat; F. N. — nucleul fastigial; S.O 
IN t tigial ; S.O. 
z: Neocerebelul — celulă din ganglionul Scarpa ; 1 — nucleul dentatotala- 
; mic ; 2 — fasciculul cerebelorubral ; 3 — fascie 

(lobul posterior sau poropontin ; 4 — fasciculul rubro 
T . b spinocerebelos ventral (indirect) ; lul fastigio- 
mijlociu) cuprinde la vestibular ; 6a — fasciculul fastigiobulbar ; 7 — fibrele 
d h n arcuate externe care trec de la nucleii gracil şi cuneat 
nivelul vermisului, de- la cerebel ; 8 — fasciculele gracil şi cuneat ; 9 — fascicu- 
lul vestibulospinal ; 10 — fe culul spinocerebelos dor- 


cliv, folium, tuberul și sal (direct). 

emisferele cerebeloa- 

se și are conexiuni cu scoarța cerebrală prin fibre aferente cortico- 
ponto-cerebeloase (fasciculul Türck) și eferente prin căile cerebelo- 
rubro-talamo-corticale. 

În afara conexiunilor descrise, cerebelul are conexiuni importante 
în dublu sens cu formaţia reticulată, olivele bulbare și nucleii cordoa- 
nelor posterioare în special nucleii Von Monakov. 

Conexiunile intercerebeloase se realizează prin fibre cerebelo- 
cerebeloase ce trec în ambele sensuri prin piciorul punţii. 

Relaţiile multiple pe care le stabilește cerebelul prin conexiunile 
sale arată importanţa activităţii cerebelului de menţinere a tonusului 
muscular şi de coordonare a mișcărilor. 

În raport cu structurile sale principale dezvoltate filogenetic, ac- 
tivitatea arhicerebelului și paleocerebelului se manifestă asupra co- 
ordonării mișcărilor trunchiului și extremității proximale a membrelor 
în relaţie cu echilibrul static și mersul, dat fiind rolul important al 
acestor formaţiuni prin conexiunile cu nucleii și căile vestibulare. 

Neocerebelul asigură coordonarea fină a mișcărilor și intervine 
în menținerea tonusului muscular avînd la om rol facilitator asupra 
activității tonigene, funcţie ce se realizează prin intermediul sub- 
stanţei reticulate descendente activatoare. 

Clinic, sindromul cerebelos în forma sa completă se manifestă 


prin: 

a — tulburări ale tonusului muscular: hipotonie, cu creșterea 
amplitudinii mișcărilor pasive și reflexe pendulare ; 

b — tulburări în menţinerea echilibrului în stațiune și mers. 


Staţiunea verticală se menţine cu baza de susţinere lărgită și in- 
stabilitate, cu oscilaţii ale trunchiului în sens transversal sau antero- 
posterior, uneori cu membrele superioare detașate de corp. În for- 
mele grave, staţiunea verticală nu este posibilă. Mersul cerebelosului 
este cu baza de susţinere lărgită, nesigur, pe două cărări, ebrios, 
în zig-zag și titubant; 

c — tulburări de coordonare a mișcărilor fine : 

— dismetrie, cu hipermetrie la probele indice-nas și călcii-ge- 
nunchi, proba gitului sticlei (Grigorescu), proba asimetriei tonice 
(Drăgănescu-Voiculescu), proba Stewart-Holmes, proba liniilor ori- 
zontale etc. ; 

— adiadococinezie evidențiată prin probele marionetelor, moriş- 
tii, flexia şi extensia mîinii sau piciorului ; 

— asinergia demonstrabilă prin cele trei probe clasice Babinski ; 

— tremurătura cerebeloasă cu caracter intențional este eviden- 
tiată cu ocazia luării probelor pentru dismetrie. 
| Tulburările de coordonare au răsunet și asupra tulburărilor de 
vorbire (disartria cerebeloasă cu vorbire lentă, sacadată, explozivă) 
şi a scrisului care devine neregulat și tremurat. 

În funcţie de localizarea leziunii pe formațiunile principale ce- 
rebeloase se descriu trei sindroame cerebeloase: arhicerebelos; 
paleocerebelos ; neocerebelos. 

Sindromul arhicerebelos se caracterizează prin tul- 
burări de echilibru cu oscilaţii ale capului în sens anteroposterior și 
este determinat deseori, de meduloblastomul de cerebel, asociindu-se 
în acest caz și cu fenomene de hipertensiune intracraniană. 

Sindromul paleocerebelos întîlnit în leziunile ver- 
misului anterior se prezintă cu tulburări de staţiune și mers, deviere și 
chiar cădere, asociat deseori cu tremor static al capului sau al în- 
tregului corp, probele segmentare fiind bune ; se poate asocia dis- 
artrie de tip cerebelos. 

Sindromul de neocerebel interesează în special coor- 
donarea mișcărilor fine și se manifestă prin hipotonie musculară cu 
pasivitate, incoordonare cu ataxie stato-kinetică, dismetrie, adiadoco- 
cinezie, asinergie și tremurătură intenţională. 

Etiologic, sidroamele cerebeloase se pot realiza prin leziuni in- 
flamatorii, toxice, vasculare, tumorale, traumatice și degenerative. 

Sindroamecerebeloase infecțioase apar cel mai 
frecvent în cursul infecțiilor primare (virotice) sau secundare unor boli 
infecțioase. 

Leuconevraxitele, în forma acută, subacută sau cronică prezintă 
un sindrom cerebelos asociat cu alte sindroame în raport cu forma 
clinică. În forma acută (encefalomielita acută diseminată descrisă de 
Westphall) se descrie un sindrom cerebelos, piramidal și vestibular, 
uneori boala prezentindu-se numai cu sindrom cerebelos pur (ataxie 
tip Leyden). În forma cronică — scleroza în plăci — cele trei sin- 
droame au un mers progresiv, deseori în puseuri evolutive. 

Diverse encefalite virotice primare (encefalite cu arbor-virusuri) 
sau secundare (varicelă, scarlatină, rujeolă etc.) pot prezenta atingeri 
cerebeloase sau ale căilor cerebeloase. 

Sifilisul poate determina atrofii cerebeloase iar tuberculoza poate 
realiza un sindrom cerebelos prin localizarea tuberculomului fie la 
nivelul cerebelului, fie în trunchiul cerebral. 

Abcesul cerebelos de origine cel mai frecvent otogenă dă un 
sindrom cerebelos unilateral, asociat cu sindrom de hipertensiune in- 
tracraniană. 

Ataxiile cerebeloase toxice pot surveni în intoxica- 
tiile acute cu alcool, hidantoină, meprobamat sau intoxicații cronice 
cu fenitoină, barbiturice, mercur, bromuri, cloralhidrat. 

Procesele vasculare pot determina sindroame cerebe- 
loase prin accidente vasculare acute de tip hemoragic sau ischemic 
ce interesează cerebelul sau căile cerebeloase la nivelul trunchiului 
cerebral sau talamusului. 

Hemoragiile ca și hematomul cerebelos sînt rar întilnite (pînă la 
10%, din totalul hemoragiilor cerebrale), dat fiind că duc rapid la 
exitus, ceea ce face ca bolnavii să nu fie diagnosticaţi într-un serviciu 

de specialitate. Instalarea fenomenelor se face brusc, cu cefalee oc- 
cipitală, sindrom cerebelo-vestibular acut, greţuri și vărsături, hipo- 
tonie și spasme tonice, semne meningiene, comă profundă și moarte 
prin hidrocefalie ocluzivă şi angajare occipitală. În hemoragii limitate, 
supraviețuirea este posibilă, iar recuperarea este importantă. 

Sindroamele ischemice cerebeloase pot realiza ramolismentul 
cerebelos care se instalează mai lent, cu fenomene cerebeloase uni- 
laterale, nistagmus orizontal și l.c.r. normal. Ramolismentul cerebelos 
se situează cel mai frecvent în teritoriul arterei cerebeloase antero- 
superioare. În raport cu interesarea procesului ischemic în teritoriul 
ramurilor trunchiului vertebro-bazilar care se distribuie cerebelului 
sau trunchiului cerebral, se pot realiza ramolismente în care pe lingă 
fenomene cerebeloase se asociază și simptome din partea nervilor 
cranieni, fenomene piramidale și senzitive (a se vedea sindroamele 
de trunchi cerebral: retro-olivar Wallemberg, sindromul nucleului 
roșu superior și inferior, sindromul de arteră cerebeloasă superioară 
și inferioară, sindromul subtalamic și talamic). 

În sindromul de insuficiență circulatorie vertebro-bazilară tranzi- 
torie se descriu deseori fenomene cerebeloase care însoțesc simpto- 
matologia caracteristică acestui sindrom cu fenomene vestibulare, 
simptome din partea altor nervi cranieni, fenomene piramidale sau 
senzitive şi care sînt în general reversibile. 

Tumorile cerebeloase pot fi primare (meduloblastomul, 
astrocitomul etc.) şi se însoțesc precoce de hipertensiune intracraniană. 
În tumorile infiltrative ale trunchiului cerebra! fenomenele cerebeloase 
se asociază cu lezarea formațiunilor trunchiului cerebral (nervi cra- 
nieni, fascicule piramidale sau senzitive). În tumorile de unghi ponto- 
cerebelos (neurinomul de acustic, arahnoidita chistică), sindromul ce- 
rebelos se asociază cu afectarea nervului acustico-vestibular, facial, 
trigemen și oculomotor extern. Tumorile de vecinătate pot afecta ce- 
rebelul așa cum este cazul meningioamelor de fosă posterioară și de 
cort cerebelos ca și unele tumori occipitale sau frontale. Tumorile 
vasculare se pot localiza de asemenea la nivelul cerebelului ca în 
hemangioblastomul Lindau care are localizări cerebeloase, medulare 
și retiniene. Deseori cerebelul poate fi sediul localizării tumorilor 
metastatice. 

Traumatismele cerebrale pot leza și cerebelul prin 
contuzii sau prin dezvoltarea hematoamelor extradurale, subdurale sau 
intracerebeloase. 

Leziunile degenerative ale cerebelului pot fi incluse 
în cadrul atrofiilor cerebeloase, pure sau asociate cu alte sindroame 
realizind tabloul clinic al unor boli degenerative ale sistemului nervos. 

Atrofiile cerebeloase pot fi congenitale și cîștigate. 

Atrofiile cerebeloase congenitale se manifestă prin întirziere în 
dezvoltarea motrice a copilului cu fenomene ataxice asociate uneori 

cu un grad de oligofrenie și avind o evoluţie spre stabilizare sau 
ameliorare. 

Atrofiile cerebeloase ciștigate pot fi primare şi secundare. 

Atrofiile cerebeloase primare ca procese distrofice, sistematizate, 
pot cuprinde în afară de cerebel și trunchiul cerebral, îmbrăcînd di- 
ferite aspecte histopatologice ce determină patru forme clinice : 

— olivo-ponto-cerebeloasă (Dejerine-Thomas) ; 

— olivo-cerebeloasă (Holmes) ; 

— dento-rubrică (Hunt) ; 

— degenerarea cerebeloasă parenchimatoasă (Murre). 

Atrofiile cerebeloase secundare pot apare în cadrul encefalo- 
patiilor infantile sau sînt expresia unei manifestări secundare a 
cancerului visceral (bronşic, mamar, uterin). 

Bolile degenerative spinocerebeloase, eredo-ataxiile se 
manifestă, în raport cu forma clinică, cu un sindrom cerebelos aso- 
ciat cu alte sindroame. 

Boala Pierre-Marie determină o simptomatologie alcătuită din- 
tr-un sindrom cerebelos și un sindrom piramidal. 

— În boala Friedreich sindromul cerebelos se asociază cu un 
sindrom piramida! şi un sindrom tabetic și tulburări trofice cu cifosco- 
lioză și picior scobit. Deseori există forme de trecere între bolile 
Friedreich şi Pierre-Marie. 

— Degenerescența hepatolenticulară în forma pseudoscleroza 
Westphal-Striimpell se prezintă frecvent cu un sindrom cerebelo-extra- 
piramidal cu leziuni hepatice, prezența inelului pericorneean Kayser- 
Fleischer și modificări ale metabolismului proteic și al cuprului. 

— Disinergia cerebeloasă mioclonică Ramsay-Hunt se caracte- 
rizează prin prezenţa unui sindrom cerebelos asociat cu mioclonii 
generalizate și crize comiţiale. 

— În cadrul unor disembriopatii apar malformații ale cerebelului 
sub formă de aplazii, displazii sau chiar agenezii unilaterale. 

— Se descriu de asemenea anomalii congenitale în cadrul bolii 
Arnold-Chiari cu  hernierea cerebelului și bulbului prin gaura 
occipitală. 

— De asemenea în cadrul sindromului Dandy-Walker cînd prin 
astuparea găurilor Magendie și Luschka se formează un chist cu 
resturi de cerebel în porţiunea superioară. 

— Fenomene cerebeloase se mai pot întilni în idioţia amaurotică, 
coreea cronică şi ataxia telangiectazică (Louis-Bar). 


Sindroame reticulate 


Formaţia reticulată este alcătuită dintr-o serie de nuclei sau 
grupe nucleare și fibre, dispuse sub formă de reţea (fig. 134). 

Situată în trunchiul cerebral, substanţa reticulată se întinde de 
la diencefal (regiunea hipotalamică și talamus) pină în măduva 
spinării în regiunea cervicală, iar prin fasciculele reticulo-spinale abor- 
dează și măduva dorsală inferioară. 


Fig. 134 — Substanţa reticu- 

lată. Zona supresoare (—) şi 

activatoare (+); raporturile 

cu formaţia reticulată (după 

Lindsley, Schreiner, Magoun 

— J. Neurophysiol., 1949, 12, 
185). 


Se descriu o serie de nuclei al căror număr variază după diverşi 
autori, subimpărţirea pe baza criteriilor morfologice și a conexiunilor, 
după Cincă şi Mareş, cuprinzind 5 grupe nucleare : 

— nuclei cu conexiuni exclusiv cerebeloase : nucleul reticular late- 
ral din bulb, nucleul reticular paramedian și nucleul reticular tegmen- 
tal pontin (Bechterew) ; 

— nucleii mediali cu axon lung descendent sau ascendent: nucleul 
giganto-celular bulbar, nucleul pontin caudal, nucleul pontin oral; 

— porţiunea laterală a formaţiei reticulate cu rol receptor și 
asociativ ; 

— nucleii rafeului, așa-zisa comisură protoplasmatică Cajal ; 

— nucleii corespunzind axei limbice a mezencefalului (Nauta). 

Funcţional, formaţia reticulată cuprinde 2 sisteme : 

— substanţa reticulată activatoare ascendentă (SRAA) ; 

— substanţa reticulată descendentă (SRD). 

Substanţa reticulată activatoare ascendentă prin aferenţele sale 
nespecifice provenite din colateralele căilor senzitivo-senzoriale (pe 
căi scurte polisinaptice) în mersul lor ascendent către talamus și 
scoarță, stimulează difuz scoarța cerebrală, menţinindu-i un tonus de 
excitabilitate (stare vigilă). Această stare vigilă a scoarţei cerebrale 
se menţine printr-un mecanism reverberant cortico-reticulo-cortical. 

Substanţa reticulată descendentă are rol în modularea tonusului 
muscular și este alcătuită din 2 fascicule importante : fasciculul reti- 
culat descendent activator și fasciculul reticulat descendent inhibitor. 
Aceste fascicule primesc o serie de impulsuri de origine corticală, 
extrapiramidală, cerebeloasă și vestibulară și influențează în sens 


190 


facilitator și inhibitor activitatea sistemului gama la nivelul cornului 
anterior al măduvei. 

Clinic, sindroamele reticulate realizează aspecte diferite după 
cum leziunea interesează sistemul reticulat activator ascendent sau 
sistemul reticulat descendent sau ambele, în același timp. 

1. Tulburările stării de veghe și somn care se datoresc leziunii 
ce interesează capătul rostral al formaţiei reticulate din trunchiul 
cerebral, din talamus şi hipotalamus. În acest sens apar hipersom- 
niile funcţionale (narcolepsia) sau hipersomniile organice. 

— Narcolepsia se caracterizează prin crize scurte de somn. 

— Hipersomnia intermitentă sub formă de stare letargică repre- 
zintă un somn patologic prin durata și profunzimea sa. Hipersom- 
niile se întilnesc frecvent în encefalita letargică, dar pot fi determinate 
și de alte cauze ca traumatisme, tumori sau accidente vasculare 
cerebrale localizate mezodiencefalic. 

Mai rar se întilnesc tulburări ale funcţiei somn-veghe sub formă 
de insomnii sau inversiunea somnului. 

— Tulburările stării de conștiență, mergind ide la starea de obnu- 
bilare pînă la comă profundă, pot apare în cursul unor leziuni ce 
interesează substanţa reticulată în diverse circumstanţe etiologice. 

— Halucinoza pedunculară (viziunile hipnagogice) constă din 
apariția unei imagini vizuale ce se desfășoară în legătură cu somnul 
în momentul adormirii sau la trezire și la care bolnavul asistă con- 
ştient. 

— Mutismul akinetic este caracterizat prin imobilitate completă a 
bolnavului cu conservarea mișcărilor respiratorii și a globilor oculari, 
deglutiție păstrată, bolnavul înghițind numai dacă alimentele i se 
introduc în gură. Mutismul akinetic apare ca expresia suprimării 
funcţionale a porțiunii orale din formaţia reticulată. 

— S-au stabilit de asemenea relaţii între formaţia reticulată și 
epilepsie precum și implicarea formaţiei reticulate în explicarea 
mecanismului de producere a unor psihoze. 

2. Leziunile substanței reticulate descendente pot produce mo- 
dificări ale tonusului muscular în raport cu interesarea sistemului 
reticulat facilitator descendent sau sistemului reticulat inhibitor 
descendent. 

— Rigiditatea prin decerebrare se produce printr-o activitate exa- 
gerată a sistemului reticulat facilitator al formaţiei reticulate a trun- 
chiului cerebral și a nucleilor vestibulari. 

— Cataplexia este de asemenea un fenomen care se produce 
cu participarea substanţei reticulate și care constă în suprimarea 
bruscă a activităţii voluntare automate și reflexe a musculaturii 
striate cu păstrarea conștienţei. 

3. Leziunile asociate interesind în acelaşi timp SRAA și SRD 
duc la stări comatoase cu tulburări de tonus, stări catatonice în unele 
psihoze sau sindrom Gelineau în care pe lingă narcolepsie se asociază 
pierderi subite ale tonusului muscular (cataplexie). 

Există de asemenea o serie de simptome în al căror mecanism 
de producere se incrimină participarea substanţei reticulate. 

— Tremurăturile de tip extrapiramidal sau cerebelos sint con- 
siderate ca expresia suprimării impulsurilor reticulopete ale substanţei 
reticulate ; descărcările ritmice consecutive hiperactivităţii reticulate 
ajung la neuronii motori spinali pe cale piramidală fie direct, fie 
indirect prin reverberaţie corticală. 

— Unele sindroame vegetative ca tulburări respiratorii, cardio- 
vasculare, vasomotorii, viscerale pot apare în cadrul leziunilor ce in- 
teresează substanţa reticulată știind că formaţia reticulată exercită 
acțiuni descendente importante și asupra activităţii sistemului ve- 
getativ. 


Sindroame hipotalamice 


Hipotalamusul reprezintă regiunea nervoasă situată pe faţa in- 
ferioară a creierului în spaţiul opto-peduncular (fig. 135), constituind, 
în partea cea mai ventrală a diencefalului, planșeul ventriculului al 
lll-lea. Spaţiul opto-peduncular, de formă rombică este delimitat de 
chiasmă, bandeletele optice și spaţiul perforat posterior și cuprinde 
lama terminală, tija pituitară care leagă hipotalamusul de lobul 
posterior al hipofizei, tuber cinereum și corpii mamilari. 

În structura sa se des- 

prind o serie de nuclei 

Chasma (fig. 136) dispuşi în 4 
FERRY grupe : 

— grupul anterior cu 
nucleii preoptic, supraop- 
tic și paraventricular; 

— grupul median (re- 
giunea infundibulară) cu 
nucleii ventro-median și 
dorso-median ; 


Spofiul perfaraf onterior 


Bandelete oplicå 
Tya hpotizer 
Tuberul 

COLPI MAMICI 


Spallul perfora! 
posterior 


Sectiune 3 — grupul lateral cu 
mezencelalulu nucleii hipotalamic lateral 
și cu tuberculul; 
— grupul posterior re- 
Fig. 135 — Hipotalamusul văzut pe faţa in- prezentat prin corpii ma- 


ferioară a creierului (spaţiul opto-peduncular). milari. 

Hipotalamusul reprezintă o zonă vegetativă foarte importantă în 
conexiune cu foarte multe formațiuni nervoase, ceea ce îi conferă 
o complexitate funcțională. 

— Conexiunile aferente: conexiunile cu scoarța cerebrală din zo- 
nele antero-mediale frontale și rinencefal se realizează fie direct, 
fie prin intercalarea unor structuri intermediare ca epitalamusul sau 
ta'amusul — constituind circuite în legătură cu manifestări emoționale. 
In aceeași grupă se înglobează și circuitul Papez (corpul mamilar — 
nucleul anterior talamic — circumvoluţia corpului calos — cornul 
Ammon și prin fornix din nou în corpii mamilari). Conexiunile extra- 
piramidale vin din globus palidus, nucleii cimpului Forell, zona incertă 
și substanţa nenumită Reichert. Conexiunile cu căile optice se ter- 
mină în nucleul supraopitic. 

Hipotalamusul anterior și median primește aferenţe din nucleii 
mediani ai talamusului ; de asemenea, hipotalamusul primește afe- 


Nucleul posterior 


Nucleul paraventricular 
Nucleul preoptic 


Nucleul supraaptic 
Corpul mamilar 
Nucleul darsomea!an 


Nina at36 tm Diepoziţia Nucleul ventromedian 


nucleilor hipotalamici. 


rențe ascendente din trunchiul cerebral, substanța reticulată, cola- 
terale din calea cerebelo-dento-rubro-talamică iar din nucleul dorsal 
al vagului conexiuni cu nucleul supraoptic şi paraventricular se rea- 
lizează prin  fasciculul vegetativ Schutz. 

— Conexiunile eferente se stabilesc cu scoarța cerebrală direct 
sau prin intermediul talamusului. Fasciculul mamilo-talamic (Vicq- 
d'Azyr) transmite excitaţiile de la corpii mamilari la nucleul anterior 
al ta'amusului și apoi la gyrus cinguli. Descendent, conexiunile se 
realizează cu mezencefalul (fasciculul mamilo-mezencefalic), fasci- 
culul mamilo-tegmental difuz în substanța reticulată și fasciculul 
Schutz la nucleul dorsal al vagului. 

— “Conexiuni principale se stabilesc cu hipofiza, realizindu-se o 
entitate funcţională hipotalamo-hipofizară. 

— În hipotalamus există de asemenea o serie de conexiuni între 
diverși nuclei și în același timp numeroase fibre comisurale alcătuind 

comisura suboptică superioară (Meynert), (Gudden), suboptica pos- 
terioară, intermamilară şi intertuberală. 

Funcţional hipotalamusul reprezintă un sistem complex vege- 
tativ cu un rol important în coordonarea funcțiilor viscerale, în regla- 
rea diverselor metabolisme din organism și asigură integrarea unor 
comportamente motorii simple, legate de instincte și stări afective. 

Leziuni de diverse naturi ale hipotalamusului produc sindroame 
vegetative sau dismetabolice caracteristice, deseori reprezentate 
numai printr-un unic simptom. 

— Sindroame hipotalamice prin afectarea funcției somn-veghe 
se prezintă sub formă de hipersomnii (stare letargică), insomnie sau 
inversiunea somnului. 

Narcolepsia, caracterizată prin crize scurte de somn, se poate 
asocia deseori cu cataplexia și, uneori, cu halucinoza hipnagogică 
(Sd. Gélineau) ; poate apare de asemenea ca expresia unei leziuni 
hipotalamice cu participare reticulată. 

Sindromul Kleine-Levin se manifestă prin crize de hipersomnie 
cu durată de zile sau săptămîni, cu perioade scurte de veghe în care 
timp bolnavul se alimentează excesiv fiind într-o stare de agitație, 
incoherență, prezentînd și halucinații. 

— Hipertensiunea arterială apare ca un sindrom vegetativ prin- 
tr-un mecanism simpatic asociat cu tahicardie, vasoconstricție, pilo- 
erecție, hiperglicemie. 

— Tulburări ale metabolismului apei duc la diabet insipid carac- 
terizat prin polidipsie și poliurie, fără modificări ale metabolismului 
glucidic prin leziuni ale lobului posterior al hipofizei sau ale tractu- 
sului supraoptic-hipofizar. 

— Tulburările metabolismului grăsimilor îmbracă cel mai adesea 
aspectul de sindrom adipozo-genital (Babinski-Fr&lich) manifestat 
prin adipozitate generală cu predominantă abdominală, asociată cu 
hipogenitalism. 

Boala Dercum se manifestă prin adipozitate sub formă de li- 
poame dureroase localizate la nivelul coapselor și abdomenului, 
asociate deseori cu tulburări de caracter, interesînd sexul feminin. 

Cașexia hipofizară se întilnește mai frecvent la copil și este 
deseori precedată de o stare de obezitate. 

— Tulburări în reglarea funcţiei sexuale apar adeseori sub forma 
sindromului Pelizzi cu macrogenitosomie și pubertate precoce, de- 
terminată de leziuni encefalitice sau tumori în regiunea corpilor 
mamilari. 

— Sindroame hipotalamice cu manifestări psihice pot îmbrăca 
aspecte diverse : stări hipomaniacale asociate uneori cu fugă de idei, 
reacţie de „falsă turbare” sau sindrom Korsakov prin leziuni ale corpi- 
lor mamilari. Se descrie de asemenea și o psihoză diencefalică 


194 


(Raisa Golant) caracterizată prin stare crepusculară cu obnubilare 
parțială a conștienţei și a cenzurii corticale, impulsuri dromomanice, 
dipsomanice sau sexuale, vasodilatația feţei și a conjunctivei, hiper- 
somnie. Fenomenele apar periodic la intervale de 4-5 săptămini și 
durează citeva zile, terminîndu-se uneori cu o criză de poliurie. De 
remarcat că examenul EEG, arată modificări de tip comiţial, feno- 
menele cedind la tratament anticomiţial. 

— Epilepsia diencefalică (Penfield) apare ca o tulburare centren- 
cefalică ce se poate manifesta, după Garscencov, sub trei aspecte : 
accese sub formă de tulburări vegetative vasculare accentuate cu 
crize de descărcări tonice fără pierderea conștienţei ; accese cu tul- 
burări vegetative vasculare la apogeul cărora apare pierderea con- 
știenței și accese sub formă de tulburări vegetative vasculare intense 
cu pierderea conștienţei, descărcări tonice și crize de hemibalism. 

— Sindroame neurodistrofice caracterizate prin tulburări distrofice 
ce pot interesa diverse ţesuturi și organe ca expresia unor leziuni 
diencefalice : sclerodermie sau tulburări neurodermice, neuromiozite, 
polimiozite, edeme interstiţiale, osteomalacie, calcificări ale oaselor, 
ulceraţii, hemoragii în organe etc. 

— Sindromul Sheehan — se observă la parturiente cu anemie 
acută în urma unei pierderi mari de sînge. Clinic, bolnava prezintă 
cașexie, hipotermie, alterarea fanerelor și a părului, hipotensiune 
arterială. 

— Alte sindroame vegetative, probabil diencefalice. În acest grup 
se includ eritromelalgia (boala Weir-Mitcheli), acrocianoza, boala 
Raynaud, edemul angioneurotic (Quincke), hemiatrofia feţei și sin- 
dromul  Morgagni-Morell. 


Sindroame extrapiramidale 


Sistemul extrapiramidal este constituit din structuri cerebrale cu 
rol în menţinerea tonusului muscular și de control asupra mişcărilor 
automate, cu inhibiţia mișcărilor involuntare. 

Anatomic, sistemul extrapiramidal cuprinde formaţii corticale, 
subcorticale (nucleii striaţi) și formaţii diencefalo-mezencefalice situ- 
ate între ganglionii bazali și substanţa reticulată. 

— Dintre formaţiile corticale, ariile 4, 6 şi 8 din lobul frontal, 
aria 6 este cea mai bine reprezentată în sistemul extrapiramidal. 
Cimpurile 8, 4s, 2s, 19s și 24 incluse de diverși autori în circuitul 
reverberant (scoarță cerebrală-neostriat-paleostriat-talamus-scoarţă) 
nefiind încă suficient demonstrate. 

— Nucleii striaţi sînt formaţiuni extrapiramidale bine precizate 
și cuprind nucleul caudat și nucleul lenticular cu cele 2 porţiuni im- 

portante — putamen și globul 
palid. După criterii filogene- 
tic, structură microscopică și 
patologie, nucleii striaţi alcă- 
tuiesc  paleostriatul (globul 
palid) și neostriatul (nucleul 
caudat și putamen). 

— Formațiunile mezence- 
falo-diencefalice cuprind por- 
ţiuni din talamus (nucleii in- 
tralaminari, cu centrul me- 
dian Luys, nucleul ventro-la- 
teral şi ventral anterior), 
corpul Luys, locus niger și 
nucleul roșu, o parte din 
aceste formațiuni realizind si- 
napse cu formaţia reticulată. 

Conexiunile extrapirami- 
dale (fig. 137) se realizează 
cu scoarța cerebrală (circuite 
cortico-strio-talamo-nigro-cor- 


12 ticale), între nucleii striaţi 
(caudo-putaminale, putami- 
12 no-palidale, sau direct cau- 


do-palidale) ; prin ansa len- 
ai ticulară se desprind cone- 
Shi ză xiuni palido-talamice, polido- 
| pu >] lenticulare și fasciculul virfu- 


NSE lui palidal. 


Descendent din globul 


> a “i De > j A = 
Fig. „137 — Conexiunile extrapiramidale palid se fac conexiuni cu ja 
(după  Bogolepov, 1971): circuitul cone- | | 4 t 
xiunii inverse și controlul mişcărilor; POtalamusul, zona incerta, 
1 — circumvoluția centrală anterioară ; 2 — corpul Luys, locus niger, nu- 
regiunea premotorie ; 3 — nucleul caudat ; 4 — i i á 
putamen ; 5 — globus palidus; 6 — talamus ; cleul roşu ȘI porțiunea ros 
7 — corpul Luys; 8— nucleul roşu; 9— lo- trală a substanței reticulate 
cus niger ; 10 — protuberanța ; 11 — cerebel ; f li $ v 
12 — calea piramidală (corticospinală) ; 13 — mezencetalice. egatura cu 
calea reticulospinală ; 14 — calea rubrospinală ; măduva se realizează prin 
15 — calea  olivospinală. 4 3 
fasciculul rubro-spinal, rubro- 
olivar (fasciculul centra! 


al calotei) continuat cu fasciculul olivo-spinal, care fac conexiuni cu 
celulele alfa somatomotorii din cornul anterior iar prin căi polisi- 
naptice, prin intermediul formației reticulate inhibitorii și facilitatorii 
se exercită controlul asupra sistemului gama cu rol în menținerea 
tonusului muscular. 

Leziunile interesînd diversele structuri ale sistemului extrapira- 
midal determină clinic o serie de simptome privind mişcările automate, 
apariția unor mișcări involuntare și modificări de tonus muscular care 
pot fi sintetizate în 3 categorii de sindroame : 

— sindroame extrapiramidale hipoton-hiperkinetice ; 

— sindroame extrapiramidale hiperton-hipokinetice ; 

— sindroame extrapiramidale globale. 

Sindroame extrapiramidale hipoton-hiperkinetice apar atunci cînd 
leziunea interesează predominant neostriatul sau și unele formaţiuni 
diencefalo-mezencefalice (talamus, corpul Luys și nucleul roșu) și 
cuprinde coreea, atetoza, hemibalismul și diverse distonii. 

Sindroame extrapiramidale hiperton-hipokinetice se realizează 
prin leziuni predominant în paleostriat și locus niger și se exteriori- 
zează sub aspect parkinsonian — boala Parkinson și sindroame par- 
kinsoniene. 

Sindroame extrapiramidale globale se produc prin leziuni inte- 
resînd ambele structuri extrapiramidale, simptomele cuprinzind fe- 
nomene intricate din cele două categorii de sindroame extrapirami- 
dale, așa cum se constată în degenerescenţa hepato-lenticulară. 

Coreea acută Sydenham se prezintă ca un sindrom 
hipoton-hiperkinetic realizat cel mai frecvent prin leziuni encefalice 
toxiinfecţioase cu manifestări alergice în cadrul reumatismului poli- 
articular acut în relație cu prezenţa streptococului f-hemolitic în 
faringe. 

Tabloul clinic este dominat de prezenţa mișcărilor involuntare de 
tip coreic (fig. 138), hipotonie musculară, îmbrăcînd deseori forme 
grave cu aspect pseudoparalitic (coreea moale), uneori asociindu-se 
și tulburări psihice mergînd de la hiperemotivitate pînă la tulburări 
de comportament, delir și halucinaţii. 

Relaţiile cu un puseu reumatismal, prezenţa uneori a complicaţiilor 
cardiace, apariţia în copilărie, predominanţa la sexul feminin si posi- 
bilitatea recidivelor, în special în perioada gravidităţii sînt elemente 
caracteristice bolii. 

În coreea cronică Huntington — boală ce apare la 
vîrsta de peste 40 ani, avind caracter eredo-degenerativ — mișcările 
involuntare de tip coreic se asociază cu tulburări psihice ce duc la 
demenţă și exitus în 10—15 ani. 

De asemenea, sindroamele coreice pot fi întilnite în cadrul unor 
encefalite, encetalopatii infantile, procese vasculare aterosclerotice. 

Atetoza este un sindrom manifestat prin mișcări involuntare ca- 
racteristice ce apar mai frecvent la copil în cadrul. diverselor etiologii : 
infecțioase, toxice, vasculare, tumorale, constituind uneori simptomul 
dominant al unor boli degenerative. 

Fig. 138 — Diverse aspecte ale miîinii în cursul 
mişcărilor coreice (a, b, c). 


Atetoza dublă apare ca o encefalopatie cronică infantilă sur- 
venind în general la copii născuţi prematuri, fiind determinată de o 
displazie congenitală a neostriatului cu atrofii neuronale de tip in- 
sular și proliferare glială, intricate cu zone normale, dind aspect de 

status marmoratus. Mişcările involuntare de tip atetozic (fig. 138) 
domină tabloul clinic fiind asociate cu tulburări de tonus, caracte- 
ristic fiind alternanţa hipotoniei cu apariţia de spasme în timpul 
mișcărilor voluntare (spasmus mobilus). 


Fig. -139 — 'Torticolis spasmodic post- 
encefalitic. 


Fig. 140 — Spasm de torsiune la un 
encefalopat infantil. 


- Hemibalismul, caracterizat prin mișcări involuntare bruște, 
limitate la membrele unei jumătăţi de corp cu o violență deosebită și 
cu aspect de aruncare a membrelor, se datorește unei leziuni a 
corpului Luys de natură vasculară, ce! mai frecvent hemoragică, mai 
rar leziunilor inflamatorii sau tumorale. 

— Torticolismul spasmodic (fig. 139) se prezintă ca o formă 
localizată a sindroamelor distonice, fiind caracterizat prin mişcări 
involuntare spasmodice ale mușchilor gitului, în special ale sterno- 

cleido-mastoidianului, cu torsionarea capului și rotirea bărbiei. Une- 
ori torticolisul spasmodic poate cuprinde și mușchii pieloși ai gitului, 
mușchii centurii scapulare, ducind la aspectul unui spasm de torsiune 
(fig. 140). Torticolisul poate fi expresia unei sechele encefalitice, 
în special a encefalitei epidemice, cînd poate constitui chiar unul 
din simptomele  parkinsonismului  post-encefalitic. Alteori, torti- 
colisul se încadrează ca simptom de debut al unei distonii musculare. 

— Distonia musculară deformantă (boala Ziehen-Oppenheim) se 
prezintă cu mișcări involuntare lente, susținute, cu crispare și ten- 
dinţa la răsucire a mușchilor, localizate în special la trunchi și ră- 
dăcinile membrelor. Uneori se descriu lordoze accentuate (dysbasia 
lordotică progresivă). 

Etiologic se descrie o formă idiopatică și o distonie de torsiune 
simptomatică încadrată în tabloul clinic al altor boli extrapiramidale ; 
deseori există o incidenţă familială. Formele infantile și juvenile au 
o evoluţie lent progresivă, spre deosebire de formele tardive, în care 
spasmele musculare rămîn în general limitate. 

Sindromul parkinsonian poate fi întîlnit în clinică în forma pură 
sau asociat cu alte sindroame în cadrul diverselor etiologii. 

1. Boala Parkinson — de natură degenerativă apare la 
virsta între 40 și 55 ani, leziunile principale fiind situate în corpii 
striaţi și mai ales în locus niger și globus palidus, în mecanismul de 
producere fiind azi unanim admisă o tulburare a lanţului neuro-trans- 
mițător dopaminergic din sistemul extrapiramidal. 

Clinic, boala se prezintă ca un sindrom extrapiramidal hiperton- 
hipokinetic cu cele trei simptome importante : akinezie, hipertonie și 
tremurătura caracteristică. 

Bolnavul este rigid, cu facies inexpresiv, privirea fixă, clipit rar, 
mers cu pași mici și corpul aplecat înainte. Se remarcă o încetinire în 
mişcări, iar în faze înaintate, bolnavul este imobilizat la pat. 

Hipertonia cu caracter extrapiramidal este generalizată, plastică- 
ceroasă, se însoţeşte de semnul Noica și semnul roții dinţate și reflexe 
de postură exagerate. 

Tremurăturile cu caracter static apar în repaus, dispar cu ocazia 
mişcărilor voluntare și în timpul somnului. Topografic, tremurătura se 
iocalizează la extremităţile membrelor, bărbie și limbă. 

Vorbirea este nemodulată, monotonă, lentă, inexpresivă, cu timbru 
jos. Deseori se întilneşte palilalia. 

Ca tulburări trofice pot apare modificări articulare cu fibroze 
periarticulare, artroze şi deformaţii consecutive. Uneori se poate asocia 
niperhidroza. 


Psihicul, în general, este normal, se poate întilni însă o lentoare 
în ideaţie şi instabilitate afectivă. 

2. Sindroame parkinsoniene. 

a) Parkinsonism infecțios. 

— Parkinsonismul postencefalitic apare ca stadiul al doilea al 
encefalitei letargice (von Economo-Cruchet) și se manifestă clinic 
printr-un sindrom hipokinetic-hiperton care are o serie de particulari- 
tăți care-l deosebesc de cel din boala Parkinson. Prezenţa crizelor 
oculogire asociate uneori cu crize narcoleptice sau cataplectice, pre- 
zenţa uneori de mișcări involuntare lente (mișcări bradikinetice) sub 
formă de spasm de torsiune sau torticolis spasmodic, ticurile, spas- 
mele respiratorii și reflexele pupilare inversate, sînt caracteristice 
parkinsonismului encefalitic. 

De asemenea se întilnesc frecvent fenomene vegetative cu hiper- 
salivaţie, hiperseboree, dereglări termice și tulburări metabolice cu 
hipersomnie, hipoglicemie, diabet insipid, la care, uneori, se pot 
asocia și tulburări psihice. 

— Parkinsonismul realizat printr-o striatită luetică este întîlnit 
astăzi în mod cu totul excepţional. 

b) Parkinsonismul aterosclerotic se întilnește la bolnavii cu atero- 
scleroză cerebrală, după 55 ani, fiind realizat prin mici lacune loca- 
lizate predominant în corpii striaţi. 

c) Parkinsonismul toxic poate fi realizat prin acţiunea toxică a 
oxidului de carbon, a manganului sau poate apare în cadrul encefa- 
lopatiei saturnine și al alcoolismului cronic. În aceste cazuri sindromui 
parkinsonian se asociază la simptomele bolii de bază. 

În ultimul timp au apărut sindroame parkinsoniene în cursul 
tratamentului unor boli psihice cu neuroleptice (derivați de rezerpină, 
fenotiazină). Clinic, în aceste sindroame predomină akinezia și hiper- 
tonia și mai puţin tremurăturile. 

a) Parkinsonismul în cursul tumorilor cerebrale a fost descris în 
tumori situate în regiunea nucleului locus niger, în meningioame 
parasagitale cu compresia indirectă a nucleilor sau tumori chistice 
cerebeloase la nivelul vermisului superior cu compresiunea nucleului 
dinţat. 

e) Parkinsonismul traumatic este rar întîlnit, traumatismul cranian 
fiind considerat de autori doar ca factor declanșator al parkinsonis- 
mului idiopatic. Se semnalează parkinsonism prin traumatism cranian 
în special la boxeri. 

3. Forme de parkinsonism asociate. 

a) Sindromul parkinsonian asociat cu amiotrofii. Van Bogaert și 
Radermerker au descris parkinsonism asociat cu scleroză laterală amio- 
trofică. În insula Guam au fost semnalate sindroame parkinsoniene 
asociate cu demenţă și scleroză laterală amiotrofică. 

b) S-au descris de asemenea, asocieri de sindrom parkinsonian cu 
sindrom cerebelos în cadrul atrofiei olivo-ponto-cerebeloase care inte- 
resează și locus niger. 

c) În sindromul Shy-Drăger sindromul parkinsonian se asociază 
cu o hipotensiune ortostatică. 

d) Sindromul Steele-Richardson-Olszewski prezintă paralizia ocu- 
lară de funcţie, hipertonie axială cu akinezie importantă și în final 
un sindrom pseudobulbar. 

e) Degenerescenţa hepato-lenticulară, în forma Wilson asociază 
un sindrom extrapiramidal global cu o ciroză hepatică, boala avind în 
general caracter familial. 

Patogenic astăzi boala este considerată ca o afecţiune dismeta- 
bolică cu tulburări în metabolismul cuprului și. metabolismul proteic. 

Clinic se constată tulburări de tonus, caracteristică fiind para- 
tonia, simptome din seria parkinsonismului, intricate cu mișcări coreo- 
atetozice, tulburări în deglutiţie și fonație, dizartrie și uneori feno- 
mene pseudobulbare. Frecvent, se asociază tulburări psihice, inelul 
psricornean (Keyser-Fleischer) este prezent numai în 300/ din cazuri. 

Hepatic o ciroză evidenţiată în formele incipiente prin puncţie 
bioptică hepatică. 

— În forma Westphal-Striimpell sindromul extrapiramidal este 
asociat deseori cu fenomene cerebeloase și uneori și piramidale, 
tabloul clinic amintind de cel din scleroza în plăci. Tulburările psihice 
sint mai rar întilnite decit în forma Wilson, în schimb inelul pericor- 
nean este mai frecvent, pînă la 800/, din cazuri. 

Spasmul de torsiune tip Thomalla — cea de a treia formă clinică 
a degenerescenţei hepato-lenticulare — se întilnește mai rar și se 
deosebește de cel postencefalitic prin caracterul familial. 


Sindromul talamic 


Talamusul este o formaţiune ovalară cu axul longitudinal antero- 
posterior, situată medial, de o parte și de alta a ventriculului IH 
(fig. 141). 

Talamusul vine în raport pe fața dorsală cu planșeul ventriculului 
lateral, pe faţa ventrală cu hipotalamusul și subtalamusul iar lateral 
cu capsula internă. Ca structură, este alcătuit dintr-o serie de nuclei 
care constituie trei grupe în raport cu importanţa lor funcţională (Cincă 
și Mareş) (fig. 142). 

1. Nucleii de releu, reprezintă un popas pentru impulsurile sen- 
zitivo-senzoriale conectind căile ascendente principale cu scoarța 
cerebrală. 

. — Nucleul ventral posterior are drept conexiuni aferente pan- 
glica Reil și fasciculele spino-talamice, quinto-talamice și gustativ și 
se proiectează în ariile 3, 1, 2 ale scoarţei parietale. 

— Corpul geniculat extern (lateral) are conexiuni prin bandeleta 
optică și se proiectează occipital (cimpul 17). 

— Corpul geniculat intern (medial) primește fibre acustice cen- 
trale și se proiectează în scoarța temporală (cimpurile 41, 42). 


Fig. 141 — Talamusul — faţa superioară: 
1 — talamusul, tuberculul său anterior; 1’— tu? 
berculul său posterior sau pulvinarul ; 2 — şanţul 
plexurilor coroide ; 3 — şanţul optostriat ; 4 — 
capul nucleului caudat; 5 — septum lucidum şi 
cavitatea sa centrală ; 6 — pilierii anteriori ai 
trigonului ; 7 — comisura albă anterioară; 8— 
vulva ; 9 — comisura ; 10 — ventriculul al 
III-lea ; 11 — glanda pine ; 12— cu peduneulii 
ei anteriori sau habene; — comisura albă pos- 


terioară ; 14 — triunghi habenului ; 15 — tuber- 
culii cvadrigemeni anteriori ; 16 — tuberculii cva- 
drigemeni posteriori (după L. Testut). 


— Nucleul ventral intermediar primește fibrele dento-rubro-tala- 
mice și se proiectează în scoarța frontală (4, 6). 

— Nucleul anterior primește fasciculul mamilo-talamic și se proiec- 
tează pe circumvoluţia corpului calos în cadrul circuitului Papez. 

2. Nucleii de asociaţie sint : 

— pulvinarul, în conexiune cu ariile corticale 18, 22 și plica curbă; 

— nucleul lateral posterior în conexiune cu ariile 5 și 7; 

— nucleul lateral-anterior conectat cu cimpurile 4, 6 și 

— nucleul dorso-median proiectat prin partea laterală cu ariile 8, 
9, 10 și 11 şi prin partea medială cu regiunea amigdaliană și hipo- 
campul. 

3. Nuclei cu conexiuni subcorticale care nu au proiecţie directă 
corticală : 

— nucleii paraventriculari conectaţi în dublu sens cu hipocampul; 

— nucleii intralaminari, centrul median, nucleul ventral anterior 
situaţi pe circuite extrapiramidale și 

— nucleii constituind capătul diencefalic al substanţei reticulate 
care, în mare parte, se suprapune cu grupele precedente primind 
fibre subcorticale și proiectindu-se difuz pe scoarța cerebrală. 

Clinic, sindromul talamic, în forma clasică, prezintă următoarele 
simptome : 

~. durerea talamică, localizată de partea opusă a leziunii, poate 
fi parţială interesînd faţa sau unul din membre și are aspect cauzalgic 
de intensitate crescută, nefiind influențată de antalgicele uzuale. 
Durerea se însoțește de hiperpatie, avind tonalitate afectivă ; 

J tulburări de sensibilitate obiectivă se manifestă de partea 
opusă leziunii prin hipoestezie sau anestezie, predominînd pentru sen- 
sibilitatea profundă conștientă cuprinzind mai mult membrele si mai 
puţin fața. Sensibilitatea superficială este mai puţin interesată, dat 
fiind că ea are dublă reprezentare corticală. Se remarcă faptul că în 
cazurile cu dureri talamice mari, tulburările de sensibilitate obiectivă 
sint mai puţin importante și invers (Sager) ; 


Fig. 142 — Talamusul şi proiecția nucleilor săi pe scoarța ce- 
rebrală (după Cincă și Mareş): 

A = nucleul anterior ; C.G.L. = corpul genic r 

Sey ; ;_ C.G.L, g ulat lateral ; C.G.M. = 
=> corpul geniculat medial ; C.L. = centrul median Luys ; D.M. = nucleul 
dorsomedian sute = nucleul lateral anterior ; -L.p. — nucleul lateral 
posterior Par pulvinarul 4 V.A. = nucleul ventral anterior; V.I. = 
= nucleul ventral intermediar ; V.p.l. = nucleul ventral postero-lateral ; 

V.p.m. = nucleul ventral posteromedial (semilunar Flechsig). 


— hemiataxie opusă leziunii, are caracter cerebelos și apare în 


special în leziuni ale nucleului ventro-lateral ; 
— mişcările involuntare de tip coreic sau atetozic apar de partea 
opusă leziunii prin interesarea conexiunilor dintre centrul median si 


nucleii striați sau prin lezarea centrului median însuși (coreea substriată 
Vogt) ; i 

— hemianopsia omonimă laterală dreaptă sau stingă, de partea 
opusă leziunii se explică prin leziuni ale corpului geniculat lateral ; 

— hemipareza din cadrul sindromului talamic este trecătoare și 
se explică prin lezarea de vecinătate a capsulei interne. Există și 
sindroame talamice asociate cu hemiplegie manifestă prin leziuni mai 
intense capsulo-talamice ; 

— tulburările vegetative din sindromul talamic constau din cia- 
noză, edeme ale extremităților, tulburări vasomotorii și uneori colaps 
de origine centrală (Sager, Mareș) și sint consecutive lezării porți- 
unilor mediane ale talamusului. 

În literatură au fost descrise sindroame talamice cu tulburări ale 
schemei corporale, probabil prin tulburări de sensibilitate profundă, 
tulburări ale gustului în leziuni ale nucleului semilunar Flechsing și 
nucleul parafascicular, tulburări de vorbire de tipul afaziei senzoriale 
(Sager și Mareș) cu caracter tranzitoriu prin afectarea în cursul 
diaskisisului a circuitelor cortico-talamo-corticale. De asemenea, s-au 
descris sindroame talamice cu tulburări ale funcţiei somn-veghe sau 
cu mutism akinetic reversibil. 


A. lenticulo-oplicã 


Fedicul coroidian 
A. falamo - perforat? 


AJ 


Fedicul talamo- 
fuberian 


Trunchiul bazilar 
Corpul - 
Veniculak 
/alerzl 


Fig. 143 — Vascularizaţia arois i 
talamusului prin cele trei A.cerebrală posterioară 
artere principale. 


Printre tulburările psihice descrise în sindromul talamic, demenţa 
talamică poate să apară în leziuni bilaterale ale nucleului dorso-me- 
dian. 

Sindroame vasculare talamice. În raport cu oblite- 
rarea celor 3 artere principale (fig. 143) care irigă talamusul se 
descriu trei aspecte clinice (Sager): 

și e Bere ra talamic prin obliterarea pediculului talamo-geniculat 
ulburări de sensibilitate la membre, predominind la membrul 
inferior, cu respectarea feţei și asociat cu hemianopsie ; 
f — sindrom talamic prin obliterarea pediculului talamo-perforat 
in care tulburările de sensibilitate interesează mai mult fa na 
puţin membrul superior și deloc membrul inferior ; (lie. 
R sindromul talamic prin obliterarea pediculului lenticulo-optic cu 
dureri mai ales în membrul inferior cu iradieri în membrul superior și 
față ȘI cu prezența tonalităţii afective. (Nu toți autorii admit ` 
pediculul lenticulo-optic participă la irigarea talamusului.) if; 


Sindroame corticale 


Emisferele cerebrale cuprind patru lobi principali: 


temporal şi occipital (fig. 144, a, b frontal, parietal, 


„ €) separați între ei prin scizurile 


of 
ii "orz e 
N 


A 


g 
to? 
ro? 


Fig. 144 a, b, c — Scoarța ce- 


rebrală : 
a — faţa externă ; b — fața in- 
ternă ; c — faţa inferioară. 


Rolando, Sylvius și perpendiculară externă. La nivelul fiecărui lob sînt 
șanțuri secundare ce limitează circumvoluţii situate pe cele trei fețe 
ale fiecărui emisfer. 

Scoarța cerebrală care acoperă ca o mantie emisferele cerebrale 
este alcătuită din celule nervoase dispuse în 6 straturi (fig. 145) şi 
fibre amielinice ce fac conexiuni în diferite sensuri între celulele 
corticale. Dispoziţia straturilor celulare la nivelul cortexului nu este 
uniformă și după cum cuprinde toate cele 6 straturi sau numai unele 
din straturi, scoarţa cerebrală se clasifică în izocortex și alocortex. 
lzocortexul caracterizează structura completă a scoarței și poate fi 
homotipic, în care predomină unele straturi cum ar fi stratul 3 și 5 
pentru cortexul motor frontal și Il și IV pentru izocortexul parietal, și 
heterotipic care, în raport cu lipsa unor straturi, poate fi agranular în 

Cortex agranular Frontal Parietal  Folar Como-cortex 


Fig. 145 — Straturile de celule care alcătuiesc scoarța cerebrală. 


care lipsesc celulele mic; granulare (cîmpul 4 şi 6) și granular în 
care predomină stratul celulelor granulare (zona vizuală cîmp 17, 
zona auditivă 41, 42, zona senzitivă 3, 1, 2). Alocortexul are numai 
3 straturi şi ocupă regiunile din scoarță în relație cu analizorul 
olfactiv. Deosebit de importante sînt ariile sau cîmpurile corticale 
care reprezintă zone din scoarță delimitate pe baza unor criterii 
morfologice, citoarhitectonice, morfopatologice, neurofiziologice şi 
clinice. În practica curentă folosim cele 50 de cîmpuri descrise de 
Brodmann (fig. 146 a, b). 

Sindroamele corticale pot fi determinate de cauze: vasculare, 
infecțioase, toxice, tumorale, traumatice și se manifestă clinic prin 
simptome caracteristice fiecărui lob în raport cu localizarea procesului 
patologic şi cu specificul funcţiei tulburate. 

Fig. 146 a, b — Cîmpurile corticale (după Brodmann) : 
a — fața externă ; b — fața internă. 


Sindromul lobului frontal 


Lobul frontal situat înaintea scizurilor Rolando și deasupra scizurii 
Sylvius cuprinde. pe faţa externă circumvoluţiile frontală ascendentă: şi 
cele trei frontale orizontale superioare mijlocii şi inferioară, pe faţa 

internă, frontala internă și partea anterioară a lobului paracentral, 
iar pe faţa inferioară circumvoluţiile orbitare și olfactive. În lobul 
frontal se distinge : aria motorie 4, pentru motilitatea voluntară ; ariile 
premotorii 6 extrapiramidală, 8 analoage căilor cortico-oculo-cefalogire 
şi cîmpurile 44 şi '45 cu importanţă în limbajul exprimat (fiind bine 
reprezentat în emisferul dominant). Ariile prefrontale au importanţă 
în activitatea psihică privind în special comportamentul și inserarea 
socială. 

În general, sindromul lobului frontal cuprinde tulburări motorii, 
tulburări de reflexe, de vorbire, tulburări psihice și vegetative. 

a) Tulburările motorii se traduc prin : 

— hemiplegie corticală care are două caracteristici esenţiale : 
este predominantă pe unul din membre sau faţă în raport cu locali- 
zarea pe frontala ascendentă (conform topografiei reprezentării seg- 
mentelor pe frontala ascendentă (fig. 147) și se însoțește frecvent de 
crize jaksoniene. 

— crizele de epilepsie jacksoniană se traduc prin convulsii loca- 
lizate heterolateral urmînd leziunea carticală în frontala ascendentă 
după distribuţia somatotopică a ariei 4; 

— crizele adversive apar în leziunea cîmpului 8 și se caracte- 
rizează prin devierea globilor oculari și a capului pe partea opusă 
leziunii în procesul de deficit și de aceeași parte cu leziunea în pro- 
cesele iritative. Deseori, atit crizele jacksoniene cit și cele adversive 
pot precede o criză de epilepsie majoră ; 

— ataxia frontală reprezintă un complex simptomatic repre- 
zentat prin tulburări cu aspect cerebelos vestibular, gnozic şi apraxic 
cu tulburări de echilibru, tulburări de 
orientare în spațiu, impresia de falsă 
deplasare a corpului și tuiburări ale 
imaginii posturale și uneori fenomene 
cerebeloase la probele segmentare. 
Este de remarcat că bolnavul frontal 
prezintă o tulburare de statică și mers 
in absența deficitului motor al mem- 
brelor inferioare (astazie, abazie). 

b) Modificările de reflexe con- 
stau în apariția fenomenelor de apu- 
care forțată : orice obiect care atinge 
palma bolnavului determină închide- 
rea pumnului acestuia, fenomenul Și 
fiind cu atit mai accentuat cu cit exa- 
minatorul. insistă să retragă obiectul. Fig: 147 — Somatotopia în scoarța 
Ca o componentă a acestui reflex motorie. 

există și fenomenul de agăţare : flexia puternică a  falangelor la 
excitarea feței palmare a ultimelor falange a degetelor de la mîna 
bolnavului. În felul acesta mîna bolnavului rămîne /agăţată de cea 
a examinatorului. După Sager și Olteanu, fenomenul de apucare 
reprezintă o dezintegrare a mecanismelor care/ participă la miş- 
carea de apucare cu interesarea ariei 6-a alfa. 

c) Tulburările de vorbire apar în leziunea frontală a emisferului 
dominant, manifestindu-se printr-o afazie motorie pură sau mixtă cu 
predominanţă motorie, cu diverse intensităţi de la disfazie discretă 
pînă la afazie accentuată ce duce la anartrie şi agrafie. 
sc d) Tulburările psihice îmbracă diverse aspecte interesind afec- 
tivitatea, activitatea, comportamentul, intelectul și starea de con- 
ştienţă. 

— Tulburările de afectivitate caracteristice pentru sindromul fron- 
tal sînt înmănuncheate într-un complex simptomatic denumit de 
Jastrowitz „moria“, manifestat prin euforie, puerilism și tendinţă la 
glume ironice și calambururi inadecvate. În general bolnavii sînt 
antipatici și uneori iritabili ; deseori au stări erotice și bulimie. 

— Ca tulburări de activitate, bolnavii pierd iniţiativa, sînt lipsiţi 
de interes față de ceea ce se petrece în jur, au nevoie de a fi soli- 
citați pentru a întreprinde o acţiune pe care de obicei nu o duc la 
bun sfîrșit. 

— Comportamentul bolnavului prefrontal este dominat de ex- 
presia dezinhibării corticale cu reacţii dezinhibate, necenzurate lipsa 
simțului critic. Ca urmare a tulburărilor afective și de comportament 
se modifică personalitatea bolnavului care își exprimă necontrolat 
tendinţele și dorinţele momentane, reacţiile sale fiind inadecvate 
mediului social. 

— Tulburările intelectuale pot interesa atenţia sau memoria în 
sensul unei amnezii de fixare cu uitarea datelor recente. 

— Tulburări ale funcţiei de cunoaștere sub formă de dezorientări 
în timp și spaţiu pot merge pînă la confuzia mintală ; alteori s-au 
descris și tulburări asemănătoare cu cele din sidromul Korsakov. 

e) Tulburări vegetative întilnite uneori în leziunile lobului fron- 
tal sînt sub formă de manifestări vasomotorii, pilomotorii, sudorale si 
digestive. 


Sindromul lobului parietal 


Lobul parietal este reprezentat pe faţa externă a emisferului ce- 
rebral fiind situat îndărătul scizurii Rolando, deasupra scizurii Sylvius 
și scizura perpendiculară internă cuprinzînd circumvoluţiile parietală 
ascendentă (cimpurile 3, 1, 2) parietală superioară și parietală infe- 
rioară (cîmpului 5, 7) şi plica curbă (circumvoluţia supramarginală 

cîmpul 40 și 'circumvoluţia angulară cîmpul 
39). Pe faţa internă a emisferului cerebral 
lobul parietal este reprezentat prin porţiu- 
nea posterioară a lobului paracentral și 


lobului patrulater sau precuneusuj delimitat ZE 
de scizura caloso-marginală și scizura per- BÈ Soo, 
i ăi ă 1— a 
pendiculară internă. Ş X Aei 
Funcţional, în lobul parietal se găsesc limba 9 maxilar 


Si ț-făringe 


zone importante pentru' sensibilitate în pa- A Stai 


rietala ascendentă (3, 1,2) și lobului para- 
central îndărătul scizurii Rolando unde se | 
proiectează capătul cortical al sensibilităţii 

generale avind o somatotopie analoagă cu Fig. 148 — Somatotopia în 
cea din scoarța motorie (fig. 148). În re- scoarţa senzitivă. 
giunea parietală ascendentă, la nivelul 

proiecției regiunii feței se găsește o zonă corticală importantă pentru 
gust. Zonele 40 și 39 din emisferul drept (nedominant) au importanţă 
în reprezentarea schemei corporale iar emisferul sting (dominant) 
contribuie la menţinerea praxiei și intervine în funcţia senzorială a 
vorbirii. 

Clinic, sindromul parietal de diverse etiologii prezintă următoarele 
simptome : 

a) Tulburările de sensibilitate au caracter cortical manifestate 
prin hemihipoestezie heterolaterală predominind pentru sensibilitatea 
profundă cu pierderea simțului atitudinilor, topognoziei și alterarea 
discriminării tactile cu inatenţie tactilă, Leziunile în cimpurile 3, 1,2 
respectă o anumită somatotopie spre deosebire de cimpurile 5, 7 în 
care tulburările de sensibilitate nu au o localizare somatotopică. 

Leziunile iritative ale parietalei ascendente (3, 1, 2) duc la apa- 
riția epilepsiei senzitive descrise de Jackson, caracterizată prin crize 
sub formă de parestezii localizate la membrele de partea opusă le- 
ziunii, corespunzător topografiei ariei corticale interesate. 

Leziunile situate îndărătul parietalei ascendente determină tul- 
burări ale stereognozei și dermolexiei. 

b) Tulburările de motilitate sînt fie sub formă de ataxie, secun- 
dare tulburărilor de sensibilitate profundă, fie secundare apraxiei 
sau tulburărilor de schemă corporală cu neglijarea unei jumătăţi 
de corp ; deseori datorită extinderii leziunii în zonele frontale sau 
în profunzime pot apare fenomene hemiparetice. 

c) Tulburările trofice întilnite în leziunile lobului parietal iau 
aspect de atrofii musculare uneori de tip Aran-Duchenne, contrala- 
terale, asociate frecvent cu tulburări vegetative : vasomotorii, edeme, 
hipersudoraţie și hipotonie, ceea ce atestă prezenţa unor centri 
vegetativi parietali. 

d) Tulburările de schemă corporală se includ în simptomatologia 
complexă a sindromului Anton-Babinski interesînd jumătatea de corp 
opusă emisferului nedominant (drept); 

- hemiasomatognozia în care bolnavul uită membrele stingi ; 

— anosognozia — bolnavul neagă boala, hemiplegia ; 


— anosodiaforie este indiferența faţă de boală; 
— sentimentul că anumite segmente din hemicorpul stîng apar- 
: 

țin altor persoane precum și prezenţa de halucinaţii kinestezice cu 

impresia executării mișcărilor normale la nivelul membrelor paralizate 

sau iluzii cu impresia de membru supranumerar sau diverse mo- 
dificări ale segmentelor corporale. 

e Sindromul Gartstmann constă dintr-o agnozie digitală, acal- 
mite dezorientare stinga-dreapta, agrafie. Acest sindrom este con- 
siderat ca. făcînd parte din afazia senzorială și este determinat în 
general printr-o leziune care depășește lobul parietal extinzindu-se 
in temporal şi occipital. 

| €) Apraxia apare ca o tulburare a activităţii gestuale în absenţa 
oricărei tulburări Paretice, ataxice, extrapiramidale sau psihice în 
leziuni ale lobului parietal sting. 

e A i i pei 

Dică de limbaj prin interesarea ariilor 40 și 39 se 

includ în afazia senzorială tip Wernicke caracteristic pentru leziunea 

plicii curbe fiind alexia însoțită de obicei de agrafie. 

9) Alte tulburări. În leziunile parietale profunde se semnalează 
$ 'emianopsie omonimă laterală stingă sau dreaptă de partea opusă 
eziunii prin interesarea fibrelor Gratiolet și tulburări oculomotorii cu 


limitarea şi chiar imposibilitatea mișcărilor voluntare spre stinga în 
leziuni parietale drepte. 


Sindromul lobului temporal 


Lobul temporal se află situat sub scizura Sylvius fiind vizibil pe 
fața exiernă și inferioară a emisferului. Pe faţa externă se descriu 
trei circumvoluţii temporale delimitate de două șanțuri paralele cu 
scizura Sylvius în fundul căreia se găsește circumvoluţia Heschl. Pe 
fața inferioară se găsesc prima și.a doua circumvoluție temporo- 
occipitală, anterior fiind situat gyrus hipocampi cu uncus hipocampus 
iar posterior gyrus lingulis şi gyrus cinguli. 

Funcţional, lobul temporal prezintă o serie de cîmpuri cu im- 
portanță pentru auz (zona auditivă primară), cimpurile 41, 42 şi 52 
și zona auditivă secundară — cimpul 22), aria 22 în emisferul sting 
(dominant) are importanţă în înțelegerea limbajului auzit, cimpul 37 
este în legătură cu înţelegerea limbajului articulat în sensul denu- 
mirii obiectelor, iar cimpul 38 în legătură cu exprimarea cîntată. 

În afară de analizorul auditiv, în lobul temporal se găsește ca- 
pătul cortical al analizorilor olfactiv, gustativ și se stabilesc cone- 
xiuni cu cel vestibular. Recent s-a demonstrat că vestibulul se proiec- 
tează în parietal şi nu în temporal. De asemenea, lobul temporal in- 
tervine în activitatea psihică. 

Sindromul lobului temporal cuprinde o serie de simptome ca- 
racteristice : 

a) Tulburările auditive sînt în general ușoare și excepţional de 
rare, scăderea de auz fiind de partea opusă leziunii corticale. În le- 
ziunile de tip excitator pot apare acufene diverse. Leziunile temporale 
bilaterale realizează surditatea corticală întilnită în cazurile de de- 
mentă presenilă sau în forme avansate de ateroscleroză cerebrală. 

Leziunile temporale stingi (emisferul dominant) duc la agnozia 
auditivă pură (imposibilitatea recunoașterii zgomotelor auzite) feno- 
men rar întîlnit, mai frecventă fiind însă agnozia cuvintelor auzite 
(surditate verbală) în cadrul afaziei tip Wernicke. 

b) Tulburările de limbaj prin leziunea lobului temporal sting 
(dominant) în 2/3 posterioare ale primelor două circumvoluţii tem- 
porale se încadrează în afazia de tip Wernicke. Caracteristic pentru 
lobul temporal este surditatea verbală pură și afazia amnestică (a 
se vedea afazia). 

c) Tulburările olfactive apar în special în leziunile temporale 
interesind leziunea uncusului hipocampului și se traduc prin hipo- 
sau anosmie, dar caracteristice sint crizele uncinate cu halucinații 
olfactive, cu mirosuri dezagreabile asociate cu halucinaţii vizuale 
(de obicei derularea unor scene din viață care au impresionat bol- 
navul). 

d) Tulburările de echilibru prin leziuni temporale au aspect ves- 
tibulo-cerebelos și apar de obicei în crize, între crize găsindu-se 
uneori modificări ale nistagmusului opto-kinetic. În general bolnavii 
prezintă vertij fără greață, cu senzaţii de deplasare în plan vertical 
sau senzaţii de rotaţie. Uneori tulburările de echilibru au aspect 
pseudo-cerebelos cu lateropulsie și uneori aspect de astazie-abazie. 

e) Epilepsia temporală constă în crize paroxistice cu manifestări 
polimorfe în care se implică fenomene psiho-senzoriale, motorii și 
vegetative cu predominanta tulburărilor psihice. 

— Manifestările psiho-senzoriale sînt reprezentate prin halu- 
cinaţii care pot interesa unul sau mai mulți analizori și pot fi ele- 
mentare sau complexe : 

— halucinaţiile auditive apar de la simple vijiituri, zgomote de 
clopote, ticăit de ceasornic etc. pînă la cuvinte și piese muzicale; 

— halucinaţiile vestibulare se pot prezenta sub formă de crize 
de tip Ménière, senzații de deplasare în spațiu, senzație de plutire 
etc:; 

3: halucinaţiile vizuale elementare sub formă de lumini, stele etc 
pot fi complexe prin reprezentarea de animale, persoane sau scene 
colorate ; 

— halucinaţiile olfactive apar de obicei sub formă de mirosuri 
neplăcute ; 

— halucinaţiile gustative se prezintă sub formă de gusturi parti- 
culare ; 

— Tulburările psihice cu modificări ale constientei (stare de vis) 
durează citeva secunde, asociindu-se uneori cu halucinații. În timpul 
crizei, bolnavul prezintă tulburări ale percepţiei prezentului, retrăirea 
unei experienţe trecute și pierderea tranzitorie a conştienţei. Sint 
caracteristice fenomene de „jamais vu“ (bolnavul are impresia că 
este pentru prima dată în locul unde se află) sau „déjà vu“ (bolnavul 
consideră ca ceea ce se petrece în jurul său îi este cunoscut di- 
nainte). 

— Tulburările de conștiență sub forma absenței temporale se 
deosebesc de absenţele comiţiale prin faptul că durează mai mult de 
2-3 minute și se însoțesc de tulburări psihomotorii sub formă de 
automatisme. 

— Crizele de automatism psihomotor se traduc prin gesturi auto- 
mate, simple sau complexe. 

Automatismele simple constau în mişcări de sugere, masticatie 
deglutiție, frecarea mîinilor, ris, plins, pronunţări de cuvinte fără 
şir etc. 

| Automatismele mai complexe se referă la deplasări pe distanţe 
mai mici sau mai mari, bolnavul îndeplinind în acest timp unele 
acțiuni cu caracter profesional sau obișnuite, comportindu-se adecvat. 
A + Crizele vegetative sînt frecvent întilnite în epilepsia temporală 
şi se manifestă prin modificări ale ritmului respirator, dureri precor- 
diale, dureri epigastrice și abdominale, palpitații, tulburări vaso- 
motorii și salivaţie. 

f) Tulburările vizuale se datoresc leziunii fibrelor Gratiolet si se 
caracterizează prin hemianopsie omonimă laterală stingă sau dreaptă 
de partea opusă leziunii. Hemianopsia reprezintă un sindrom foarte 
important în localizarea temporală, știind că lobul temporal și mai 
ales cel nedominant constituie una din zonele mute ale creierului. 


Sindromul lobului occipital 


Situat în polul posterior al emisferei cerebrale, lobul occipital 
este delimitat anterior prin scizura perpendiculară externă și internă 
Lobul occipital cuprinde trei circumvoluţii externe, separate prin două 
șanțuri occipitale superior și inferior; pe faţa internă circumvoluţia 
cuneusul este delimitată de scizura perpendiculară internă și scizura 

calcarină ; pe fața inferioară lobul occipital este reprezentat prin 
porțiunea occipitală a celor două circumvoluții temporo-occipitale. 

În lobul occipital se găsesc ariile corticale care constituie capătul 
central a! analizorului vizual: cimpul 17 (aria striată) este situat 
de o parte și de alta a scizurii calcarine, avind rol în vederea ele- 
mentară ; cimpurile 18 (aria parastriată) și cimpul 19 (aria peristriată) 
sînt arii de asociaţie. În cimpurile 18 și 19 are loc un proces de 
integrare la un nivel superior al excitaţiilor ce vin din cîmpul 17 
şi din alte cîmpuri senzitive și senzoriale, ceea ce explică rolul acestor 
arii în integrarea din ce în ce mai complexă, pînă la combinarea 
diverselor imagini în simboluri, apariţia unor funcţii superioare cum 
ar fi limbajul. 

Cimpul 18 are de asemenea relații și cu analizorul motor, in- 
tervenind în procesul de condiţionare, ducind la organizarea imaginii 
optice. Cimpul 19 are şi el legături cu analizorul motor, avind rol în 
mișcările conjugate ale globilor oculari ; de asemenea cîimpurile 
18 şi 19 au rol în vederea colorată. 

Clinic, sindromul lobului occipital se prezintă cu următoarele 
simptome : 

a) Tulburări ale cîmpului vizual : 

— în leziuni unilaterale ale fibrelor geniculo-calcarine (Gratiolet) 
și ale zonei corticale occipitale apare o hemianopsie omonimă la- 
tera!ă, dreaptă sau stingă, de partea opusă leziunii. Ea poate fi to- 
tală ca întindere și parțială ca intensitate, bolnavul poate percepe 
forma obiectelor din cîmpul hemianoptic dar nu percepe culorile ; 

— în leziuni bilaterale se instalează o dublă hemianopsie, bol- 
navul vede ca prin ţeavă de pușcă (avind vederea maculară păstrată) ; 

b) Cecitatea corticală apare în distrucții bilaterale ale scoarței 
occipitale în cursul unor procese vasculare (obliterarea unor ramuri 
ale arterei cerebrale posterioare), traumatisme cu hematom occipital, 
tumori occipitale etc. În cecitatea corticală bolnavul nu are senzaţia 
de a fi cufundat în întuneric şi refuză să recunoască că este orb 
(anozognozie vizuală). Fundul de ochi este normal, reflexele pupi- 
lare la lumină sînt păstrate ; în schimb, reflexele de clipit la ame- 
nințare și de acomodare-convergenţă sînt abolite. Uneori pot apare 
halucinaţii vizuale. În cazul recuperării vederii, apar mai întii sen- 
zaţiile luminoase fără contur, apoi apare perceperea conturului obi- 
ectelor și culorilor. 

c) Agnozia vizuală (cecitatea psihică) spre deosebire de cecitatea 
corticală în care se pierde percepţia vizuală, adică identificarea per- 
cepţiei vizuale în absenţa oricărei modificări senzitivo-senzorială. 
Agnoziile pot fi: : 

— agnozie vizuală pentru obiecte ; constă în incapacitatea de a 
recunoaște obiectele, atit cele simple cit și cele mai complexe ; 

— agnozia vizuală verbală se referă la imposibilitatea de a re- 
cunoaște cuvintele scrise și apare în leziuni ale emisferului dominant, 
fiind identică cu alexia sau cecitatea verbală. Se descrie o alexie 
literală cînd bolnavul nu recunoaște literele scrise și o alexie ver- 
bală, cînd bolnavul nu recunoaşte cuvintele scrise. 

Există de asemenea o agnozie privind identificarea vizuală a 
cifrelor sau a ansamblului de cifre (agnozie pentru numere) precum 
şi imposibilitatea de a efectua operaţii aritmetice (acalculie). 

— Agnozia vizuală spaţială traduce imposibilitatea de a localiza 
absolut sau relativ obiectele ; există greșeli de a aprecia distanţa, 
direcţia și orientarea, bolnavul rătăcește în locuri cunoscute, nu 
poate descrie un itinerar, nu poate localiza o localitate pe hartă etc. 

— Agnozia vizuală pentru culori. Bolnavul percepe culorile, dar 
este incapabil de a le diferenția cu precizie. Se pot întilni cazuri 
în care vederea culorilor este mai compromisă decit cea pentru alb 
și negru, ca și cazuri cu hemiacromatopsie omonimă. Se pot asocia 
tulburări în memoria vizuală pentru culori, agnozia vizuală pentru 
obiecte uneori și sindrom Gerstmann. 

d) Halucinaţiile vizuale pot fi elementare prin interesarea cîm- 
pului 17 și se prezintă sub formă de scintei, stele, lumini etc. sau com- 
plicate sub formă de obiecte, persoane, în leziuni ale cîmpurilor 18 
și 19 cînd halucinaţiile pot lua aspectul de scene cinematografice. 

e) Distorsiuni ale percepției vizuale se prezintă cel mai adesea 
sub formă de metamorfopsii. 

Metamorfopsiile constau în modificări ale formei, contururilor și 
mărimii obiectelor și pot fi permanente sau apar în crize fie ca dis- 
tonie epileptică, fie în cursul insuficienţei circulatorii vertebro-ba- 
zilară și în migrenă. Cel mai adesea metamorfopsiile se prezintă cu 
aspect de vedere micropsică (liliputană) sau macropsică (guliveriană), 
diverse tulburări ale percepției spaţiale cu înclinarea și deformarea 
obiectelor precum și dezintegrarea formei cu mişcări rotatorii ale 
formei. Vederea inversată se întilnește foarte rar, sub formă paro- 
xistică fie în cursul unui acces de epilepsie, fie în cadrul unei crize 
angiospastice. 

Metamorfopsiile traduc o leziune mai difuză temporo-parieto-oc- 
cipitală, în producerea lor un rol important avindu-l aparatul ves- 
tibular. 

Se mai descrie poliopia monoculară — persistenta anormală sau 
revenirea imaginilor vizuale după ce obiectul a fost îndepărtat — 
și alloestezia optică — transpoziţia imaginii de la cimpul vizual in- 
tact la cel hemianopsic. Se citează de asemenea tulburări privind 
scurgerea timpului cu senzaţia de acceleraţie sau de încetinire a 
timpului și “mișcărilor. 

?) Tulburări în mecanismul de fixare și în mișcările globilor 
o aie psihică a privirii constă în aderarea privirii la kt 
anumit punct, cu incapacitatea mişcării privirii atit in sens aia 
cît şi în profunzime. Bolnavul nu poate căuta cu ochii un obiect 
din multe altele și nu poate urmări optic o serie de obiecte. / 

= pierderea memoriei vizuale se poate întilni în leziunile lobului 
occipital și se referă la amnezia vizuală pentru forme, topografie, 
culori și în pierderea elementelor vizuale de tipul visului. : 

g) Tulburările de localizare și orientare în spațiu apar în general 
în leziunile emisferului drept (parietooccipital) sub formă de dez- 
orientare vizuală pentru imaginea corporală, a camerei de locuit, 
evitarea unui obstacol etc. | 

În sindromul Balint, bolnavul nu poate localiza precis obiectele 
în spaţiu prin vedere, izbutește în schimb să le localizeze prin simțul 
tactil. Se asociază paralizia psihică a fixării vizuale, iar mișcările 
globului ocular care urmărește un obiect în mişcare sint neregulate 
sau incomplete. În sindromul Balint leziunile sînt bilaterale și de- 
pășesc scoarța occipitală, cuprinzind și lobul parietal şi uneori şi 
frontal și se asociază frecvent cu apraxia de imbrăcare și alexie. 


| EXPLORĂRI PARACLINICE 
ÎN NEUROLOGIE 


Examene oftalmologice 


Pentru examenul acuităţii vizuale, al cimpului 
vizual, al fundului de ochi și al diplopiei, invităm 
cititorul să parcurgă capitolele „„Nervul optic“ și 
„Nervii oculomotori“. l 

Determinarea tensiunii arterei centrale a re- 
tinei (T.A.C.R.) poate furniza date orientative pri- 
vind circulația cerebrală în general și aprecieri 
asupra debitului funcțional al arterei carotide. Ra- 
portul între tensiunea arterială diastolică retiniană 
(T.A.C.R.D.) si tensiunea arterială diastolică hume- 
rală (T.A.H.D.) este de 1/2, la care se acceptă o 


variație în limita a + 10 mmHg (TACRD MA 


+ 10). 

Măsurarea T.A.C.R. se face cu oftalmodina- 
mometru tip Baillart cu care se exercită compre- 
siune la nivelul unghiului extern al ochiului, în 
afara limbului sclerocornean, în timp ce examina- 
torul urmărește cu un oftalmoscop aspectul vaselor 
de la fundul de ochi. Pe măsura creșterii presiunii 
asupra globului ocular, apare la un moment dat 
o pulsatilitate arterială (acest moment indică pre- 
siunea diastolică a arterei centrale a retinei și este 
în jur de 30—35 mmHg) care prin accentuarea pre- 
siunii dispare (dispariţia pulsului marchează ten- 
siunea sistolică a arterei centrale a retinei care 
este în jur de 70-75 mmHg). În practică con- 
tează în special determinarea presiunii care cores- 
punde pulsaţiei arteriale maxime și care indică 
tensiunea arterială medie ce corespunde unor 
valori de 45—48 mmHg. Măsurarea T.A.C.R. se efec- 

tuează la ambii ochi ; este necesar a se preciza că valorile indicate 
de oftalmodinamometru sînt exprimate în grame și pentru a le trans- 
forma în mmHg se folosesc tabele speciale. 

Oftalmodinamometria poate să arate scăderea valorilor T.A.C.R. 
la unul din ochi, ceea ce indică existența unui obstacol în lumenul 
arterei carotide interne (eventual tromboză de carotidă), creșterea 
T.A.C.R. relativ mai mare decit a tensiunii arteriale sistemice, ceea 
ce pledează pentru creșterea rezistenţei periferice oculo-cerebrale 
(în hipertensiunea arterială), sau creşterea diferenţei între T.A.C.R. 
diastolică și T.A.C.R. medie care dovedește un grad de rigiditate 
arterială (în arterioscleroză). 


Examenul lichidului cefalo-rahidian 
Noţiuni de anatomie şi fiziologie 


Lichidul cefalo-rahidian este o masă apoasă ce scaldă întreg 
sistemul nervos central și se găsește în sistemul ventricular și în 
spaţiile subarahnoidiene (fig. 149). Volumul lichidului cefalo-rahidian 
în stare normală ajunge pînă la 150—200 ml. 

Sistemul ventricular este 
format din patru cavităţi ven- 
triculare, doi ventriculi late- 

: .. . , Ventricot 
rali, unul mijlociu și unul pos- a -£ 
terior. Aceste cavități se gă- 
sesc săpate în substanța ce- 

rebrală şi sînt tapetate de un venbrizat M venkricor IV 
AA EEN c X (rsferna 
epiteliu unistratificat de ce- A 
lule cubice (ependimare). 
Ventriculii laterali sînt 


două cavități situate în emi- 
sferele cerebrale. Fiecare 
ventricul lateral este format 
din trei porțiuni : 

— una anterioară — pre- 
lungirea frontală ; 

— una posterioară — pre- 
lungirea occipitală ; 

— una inferioară sau 
sfenoidală. Fundul a sat -- 


r kin dura 
Aceste trei prelungiri se 4 
întilnesc în partea posteri- 
oara a stratului „optic unde Fig. 149 — Schema spaţiului ventricular 
formează răspintia ventricu- şi subarahnoidian. 

lară. În partea externă, ventriculii laterali vin în raport cu corpul calos 
și central oval, iar intern cu nucleii centrali (stratul optic și nucleul 
lenticular). Venitriculii laterali comunică cu ventriculul mijlociu prin 
găurile Monro. 

Ventriculul al treilea sau mijlociu este situat la baza creierului, 
median între cele două straturi optice. Partea inferioară este situată 
deasupra hipofizei. Partea superioară sau baza este închisă de mem- 
brana ependimară care trece de la un strat optic la celălalt și aderă 
intim la fața inferioară a pinzei coroidiene superioare, venind în 
raport prin intermediul său cu trigonul cerebral! şi glanda pineală. 

Pinza coroidiană superioară are forma unui triunghi cu virful 
anterior, cu baza în dreptul glandei pineale și al bureletului corpului 
calos unde se continuă cu pia mater. Lateral marginile se îngroașă, 
sint foarte vascularizate, formînd plexurile coroide ce se prelungesc 
conturind extremitatea posterioară a păturilor optice pină în por- 
țiunea sfenoidală a ventriculilor laterali. 

În partea posterioară, ventriculul mijlociu comunică cu ventri- 
culul IV prin apeductul Sylvius. 

Ventriculul IV sau bulbo-cerebelos este situat între cerebel, 
bulb şi protuberanţă. Peretele anterior — planșeul ventriculului IV — 
cuprinde formațiunile nervoase bulbo-protuberanţiale. Peretele pos- 
terior constituie bolta ventriculului IV, fiind constituită în partea su- 
perioară şi anterioară de membrana ependimară și formațiunile pe 
care ea le tapetează (pedunculii cerebeloși superiori, valvula Vieussens, 
lueta) ; în partea inferioară și posterioară, adică aceea corespunză- 
toare bulbului, membrana ependimară formează singură peretele 
ventiiculului luînd numele de membrana tectoria, de forma triun- 
ghiulară cu virful în jos unde prezintă un orificiu (gaura Magendie) 
prin care lichidul cefalo-rahidian din ventriculul IV comunică cu 
spaţiile subarahnoidiene și anume cu cisterna magna. Lateral, ven- 
triculul IV comunică cu spaţiile subarahnoidiene prin găurile Luschka. 
Membrana tectoria este acoperită de o prelungire a piei mater care 
constituie pinza coroidiană inferioară cu plexurile coroidiene ale 
ventriculului IV, ce pătrund prin găurile Luschka. 

În jos, ventriculul IV se continuă cu canalul ependimar central al 
măduvei, uneori transformat într-un cordon plic ; canalul ependimar 
este tapetat de un epiteliu cu celule cilindrice ciliate: 

Spațiile subarahnoidiene. Întreg nevraxul este învelit de trei 
formațiuni membranoase : dura mater, arahnoida și pia-mater. La 
nivelul măduvei, dura-mater se fixează sus în jurul găurii occipitale 
și se termină în partea inferioară la nivelul vertebrei S2. Între Lo 
(terminația măduvei spinării) și S2 se găsește fundul de sac dural, 
în care se află ultimele rădăcini nervoase ce alcătuiesc coada de 
cal, La acest nivel arahnoida urmează aceeași situaţie ca și dura- 

mater, spaţiul subarahnoidian lărgit permiţind efectuarea puncțiilor 
lombare. La nivelul măduvei, dura se separă de canalul osos printr-un 
spaţiu plin de ţesut grăsos, spaţiul epidural. o i zh 
Pia-mater aderă din substanţa nervoasă și conţine vase mici 
și capilare destinate substanţei nervoase, fiind considerată ca mem- 
brană nutritivă a centrilor nervoși. Ea se continuă și la nivelul rădă- 
cinilor, apoi schimbindu-și structura devine foiţa conjunctivă ce aco- 
peră nervul pînă la terminare (nevrilema). i A 
Arahnoida constituită din două foițe : una externă, care aderă 
de dura și una internă, separată de pia-mater prin spațiul subarah- 
noidian în care se găsește lichidul cefalo-rahidian. Între cele două 
foite arahnoidiene se află un spaţiu virtual. e 
Spaţiul subarahnoidian se continuă şi de-a lungul rădăcinilor 
pînă aproape de ganglionul spinal, unde foiţele arahnoide fuzează 
cu  perinervul. i 
La nivelul craniului, dura-mater aderă intim de os fiind mă 
labilă în regiunea temporo-parietală și occipitală (zona decola e 
Marchand). Suprafaţa interioară aderă de foița spe a arah- 
noidei și are patru expansiuni fibroase : cortul creierașului, "a 
creieraşului, coasa creierului și cortul hipofizei. Cortul colete 
desparte fosa cerebrală posterioară (creieraș, bulb, protuberanţa 
tiei craniene. A. 
ji sie acoperă creierul în toate șanțurile şi circumvoluţiunile 
şi formează pinza şi plexurile coroide în interiorul ventriculilor. să 
Arahnoida acoperă creierul trecînd ca o punte peste neregu ari- 
tățile lui. La nivelul scizurilor mari, arahnoida are tendință să E 
veleze toate depresiunile, formînd lacuri sau confluenţe. biti 
este lacul cerebelos inferior sau cisterna magna unde se fac puncţiile 
ccipitale. 
scria cefalo-rahidian este secretat de. plexurile coroide (pi. 
ginea plexuală) ce se găsesc așezate în ventriculi și ale căror Pan e 
au rol secretor. După unii autori lichidul ar avea origine vasculară 
(origine extraplexuală) fiind rezultat dintr-o dializă la nivelul capi- 
larelor leptomeningelor și în special a membranei pia-mater. 
Lichidul cefalo-rahidian se află într-o continuă primenire. Se 
vorbeşte chiar de o circulaţie a lichidului cefalo-rahidian foarte lentă, 
2—3 cm pe oră la adult. Secretat de plexurile coroide, umple Sia 
tăţile ventriculare; din ventriculul al IV-lea trece prin găurile 
Luschka și Magendie, ajunge în spaţiile subarahnoidiene de unde 
trece în circulaţia generală, fie prin intermediul sistemului limfatic, 
fie direct. r ' 
Relațiile lichidului cefalo-rahidian cu circulația generală se 
stabilesc la nivelul creierului prin granulațiile Pacchioni, iar în toată 
lungimea nevraxului prin tecile perivasculare și în special prin inter- 

mediul venelor. meningiene. După Speranski, lichidul cefalo-rahidian 
s-ar scurge prin tecile perineurale ale filetelor olfactive în cavitățile 
nazale. 

Expansiunile spaţiilor subarahnoidiene în jurul vaselor sanguine 
de calibru mai mare poartă denumirea de spaţiile Virchow-Robin. 
Pereţii exteriori ai acestor canale sînt formaţi din pia-mater, iar 
pereţii interni din învelișurile mezenchimatoase ale vaselor. Spațiile 
Virchow-Robin însoțesc atît arterele cît și venele și sînt obliterate la 
nivelu! precapilarelor, capilarelor şi venulelor prin pierderea stratului 
provenind din pia-mater și a stratului adventițial. În felul acesta ca- 
pilarele sînt separate de țesutul nervos numai printr-o membrană 
bazală continuă, comună cu elementele adiacente neuronale și gliale. 
Această barieră bazală este aproape complet acoperită cu o teacă 
de prelungiri nevroglice care acoperă în 85%, suprafaţa capilară 
totală, restul capilarelor neacoperite fiind în contact direct cu ce- 
lulele și fibrele nervoase prin membrana bazală. 

Această membrană bazală cu căptușirea capilarelor de către 
prelungirile nevrogliale asigură reglarea schimburilor dintre singe. și 
creier constituind bariera hemato-encetalică. 

La nivelul plexurilor coroide sîngele este separat de lichidul 
cefalo-rahidian printr-un perete endotelial, un strat de țesut con- 
junctiv lax ţinind de pia-mater și arahnoidă și printr-un epiteliu epen- 
dimar, formaţiuni ce constituie bariera hemato-lichidiană. 

Din punct de vedere funcţional barierele hemato-encefalică și 
hemato-lichidiană asigură o protecţie biochimică lichidului cefalo- 
rahidian şi creierului. Compușii normali ai sîngelui, substanţele toxice 
sau medicamentoase ca și unii agenţi bacterieni posedă praguri 
diferite de permeabilitate. Astfel, acizii organici sînt împiedicaţi să 
traverseze bariera, proteinele sanguine trec într-o cantitate mică, iar 
clorura de sodiu trece integral. Salicilatul de sodiu, alcoolul, bromul, 
hidrazida, sulfamidele și altele trec ușor bariera hematoencefalică pe 
cind iodul, penicilina, streptomicina trec greu. Spirocheta palida pă- 
trunde în parenchimul nervos după o lungă perioadă de adaptare. 
Bariera poate fi însă modificată în condiţii patologice ca anoxie, in- 
flamaţie sau dilaceraţia cerebrală, tumori cerebrale. În tumorile 
cerebrale, bariera hematoencețalică lipsește în reţeaua vasculară 
tumorală. Acest fapt permite determinarea localizării tumorii prin 
introducerea unor indicatori radioactivi în torentul sanguin și exa- 
minarea cu ajutorul unui scintigraf. 

İn compresiunile medulare cu formarea cavităţilor închise, per- 
meabilitatea barierei este modificată, permițind trecerea cu ușurință 
a proteinelor din sînge în lichidul cefalorahidian, ceea ce explică 
disociaţia albumino-citologică. În luesul nervos, tratamentul cu febră 
permite, prin modificările permeabilităţii barierei hemato-encefalice, 
pătrunderea medicaţiei antiluetice în parenchimul nervos. 

Extragerea lichidului cefalo-rahidian 


Lichidul cefalo-rahidian se extrage cu ajutorul puncţiilor rahi- 
diene din spaţiile subarahnoidiene și prin puncţii craniene din ven- 
triculii cerebrali. (că 

Puncţia rahidiană (rahicenteza) se poate face la diferite nive- 
luri ale rahisului, purtind denumirea regiunii respective : lombară, 
suboccipitală, cervicală și dorsală. Rahicenteza dorsală şi cervicală 
nu se foloseşte în practica obișnuită deoarece pătrunderea într-un 
spaţiu subarahnoidian îngust riscă înţeparea măduvei spinării. Prof. 
Toma lonescu a practicat curent rahicenteza în scop anestezic. Frec- 
vent folosim puncţia lombară, iar în ultimul timp a intrat din ce în 
ce mai mult în practica curentă, puncţia suboccipitală. | 

Puncţia lombară poate fi făcută în orice afecţiune a sis- 
temului nervos ; se va face cu precauţie la bolnavii cardiaci, hiper- 
tensivi, bătrini, în compresiunile medulare, morbul Pott. În tumorile 
cerebrale ca și în alte procese expansive intracraniene puncţia lom- 
bară este contraindicată. În aceste cazuri tulburările de dinamică 
lichidiană produsă chiar prin extragerea unei cantităţi mici de lichid 
duc la anclavarea amigdalelor cerebeloase în gaura occipitală, cu 
fenomene bulbare grave determinate prin compresiunea bulbului. 

Puncţia lombară se poate face în poziţie șezindă (fig. 150) sau 
în decubit lateral (fig. 151). Poziţia culcată este preferată, deoarece 


Fig. 150 şi 151 — Extragerea lichidu- 

lui cefalo-rahidian prin puncţie lom- 

bară în poziţie şezîndă şi în decubit 
lateral. 


extragerea lichidului cefalo-rahidian se face încet, evitindu-se în 
acest fel sindromul post-puncţional. PRET 

Se iodează regiunea lombară avînd ca reper creasta iliacă, 
ceea ce corespunde spațiului intervertebral Ls-La. Înainte de a efectua 
puncţia va trebui să spălăm bine mîinile, apoi să le iodăm, pentru a 
lucra în condiţii de asepsie perfectă, puncţia reprezentind un act 
de mică chirurgie. 

Cu un ac de puncţie cu mandren (ac special de 8 cm lungime 
și 1 mm grosime cu bizoul scurt) străbatem perpendicular pielea pe 
linia mediană, imediat deasupra apofizei spinoase a vertebrei inferi- 
oare. După ce am străbătut pielea, îndreptăm puţin acul oblic în sus, 
străbatem țesutul celular subcutanat, ligamentul interspinos, liga- 
mentul galben și ajungem la spaţiul epidural ; în acest moment în- 
tilnim o rezistenţă (dura-mater), pe care o învingem și ajungem în 
spaţiul subarahnoidian. 

În efectuarea puncţiei lombare putem întilni o serie de incidente, 
care pot fi determinate de poziţia vicioasă a bolnavului, modificări 
ale ligamentelor, spondiloze anchilozante etc. Înţeparea unui vas face 
să curgă un lichid sanguinolent, caz în care apăsăm sau retragem 
puțin acul și lichidul se clarifică. Dacă lichidul continuă să curgă 
sanguinolent, atunci este vorba de o hemoragie subarahnoidiană sau 
cerebrală. În lipsa semnelor clinice se va repeta puncţia în regiunea 
suboccipitală sau se renunţă la ea și se va repeta peste citeva zile 
tot în regiunea lombară. S-ar putea ca acul de puncţie să fie astupat 
cu un cheag sau dop celulogrăsos pe care-l îndepărtăm cu ajutorul 
mandrenului. Alteori, presiunea lichidului cefalo-rahidian este mică ; 
în acest caz cerem bolnavului să tușească sau extragem lichidul cu 
ajutorul unei seringi. 

Tensiunea lichidului cefalo-rahidian. După ce am pătruns în 
spațiul subarahnoidian, înainte de a extrage lichidul cefalo-rahidian, 
luăm tensiunea. Tensiunea se ia cu ajutorul unui aparat manometru 
tip Claude, gradat în cm de apă (de la O la 80 cm), legat de un 
tub de cauciuc şi sticlă la care se atașează un al doilea tub de cau- 
ciuc. Acest al doilea tub de cauciuc prezintă o piesă metalică ce se 
poate adapta la acul de puncţie. Tubul este detașabil pentru a se 
putea steriliza. Adaptăm manometrul la acul de puncţie, luăm pre- 
siunea inițială ; apoi se face proba Queckenstedt-Stockey. În stare 
normală, compresiunea jugularelor duce la creșterea rapidă a pre- 
siunii lichidului cefalo-rahidian ; tensiunea revine la valoarea ini- 
țială după încetarea manevrei. În acest caz, proba Queckenstedt- 
Stockey este negativă. În blocajele totale ale canalului rahidian 
determinate de compresiunile medulare, compresiunea  jugularelor 
nu este urmată de ridicarea tensiunii lichidului cefalo-rahidian, în 
schimb compresiunea abdominală duce la creșterea tensiunii ; în 
această situaţie proba Queckenstedt-Stockey este pozitivă. În bloca- 
jele parţiale, acul manometric urcă puţin şi lent la compresia jugu- 
larelor, iar revenirea la presiunea iniţială se face de asemenea lent. 

Tensiunea inițială a lichidului normal, determinată prin puncţia 
lombară în decubit lateral, variază între 15 și 25 cm apă; în poziţie 
șezindă, ajunge pînă la 40—45 cm. În sindromul de hipertensiune 

intracraniană (tumori cerebrale, meningite, encefalite pseudotumorale, 
hidrocefalie etc.) presiunea lichidului cefalo-rahidian poate ajunge 
pînă la 80—100 cm. În sindromul de hipertensiune intracraniană de- 
terminată de neoformaţiunile intracraniene, puncţia lombară este con- 
traindicată. Scăderea tensiunii lichidului cefalo-rahidian se întilnește 
în sindromul de hipotensiune intracraniană și poate apare după 
puncţia lombară, traumatisme craniene etc. 

Extragerea lichidului se face obișnuit în trei eprubete ; în prima 
se iau citeva picături pentru numărătoarea elementelor, în a doua 
circa 4 ml pentru dozarea albuminei totale și determinarea globu- 
linelor, iar în eprubeta a treia 4-5 ml pentru reacţiile biologice. 
Apoi scoatem acul, iodăm și recomandăm bolnavului să stea culcat 
în decubit dorsal cu capul fără pernă, timp de 48 ore. Aceste precau- 
țiuni le luăm pentru a preîntimpina apariţia tulburărilor postpuncţio- 
nale (meningism postpuncţional) sau a unor tulburări mai grave ca: 
paralizii trecătoare ale nervilor cranieni, hiperexcitabilitate vestibu- 
lară și agravarea bolii pentru care vine bolnavul. 

Sindromul postpuncţional (meningism postpuncţional) apare la 
citeva ore după rahicenteză și se manifestă prin cefalee occipitală, 
astenie, amețeli, vijiituri în urechi, greţuri și vărsături, redoarea 
cefei, inapetență şi uneori ușoară febră. Fenomenele ţin citeva zile, 
rareori depășesc 10 zile. 

În privința patogeniei au fost emise mai multe ipoteze : 

— hemoragii ale capilarelor meningelor encefalice determinate 
prin dezechilibrul brusc produs de extracția lichidului ; 

— fenomene de hipotensiune rahidiană datorită scurgerii li- 
chidului cefalo-rahidian prin orificiul puncţiei, care se cicatrizează 
după citeva zile; 

— iritaţia meningiană produsă prin înţepătură, ruperea echi- 
librului coloanei lichidiene şi perturbații ale lichidului cefalo-rahidian 
perilabirintic.ce duc la fenomene vegetativo-labirintice. 

Prevenirea sindromului postpuncţional se face recomandind bol- 
navului să păstreze poziţia orizontală fără pernă timp de 48 ore de 
la efectuarea puncţiei lombare. Puncţia trebuie făcută cu un ac 
subțire, iar extracția lichidului să se facă încet și în cantitate obișnuită. 

Tratamentul constă în repaus absolut, culcat cu capul mai 
coborit, sedative, antinevralgice, Emetiral, potio Rivieri, injecții intra- 
venoase de apă distilată 30—40 ml. și ser glucozat hipertonic 330/ 
100 ml intravenos, zilnic. Se folosesc de asemenea injecții cu pro- 
caină 10%% ml. i.v. zilnic, sau 1—2 fiole cafeină, zilnic. 

Puncţia suboccipitală (fig. 152) sau cisternală (Obre- 
gia-Antoniu) se execută curent în poziţie șezindă, capul fiind ușor 
flectat anterior. Se rade părul din regiunea cefei, se iodează. Cu un 

ac subțire se străbat perpendicular te- 
gumentele, avind ca reper punctul situat 
pe linia mediană la egală distanţă între 
protuberanţă occipitală externă și prima 
apofiză spinoasă simțită prin palpare 
(axis). Ca reper se mai poate lua inter- 
secţia dintre linia mediană și cea bimas- 
toidiană. Străbatem apoi țesutul celular 
subcutanat, ligamentul interspinos, ajun- 
gem la marginea posterioară a găurii 
occipitale, retragem puţin acul și înţe- 
păm sub acest reper osos, învingem 
rezistența ligamentului occipito-atloidian 
posterior și ajungem la cisterna magna 
Pig. 152 — Extragerea lichi- (în acest moment avem senzaţia de pă- 
dului cefalorahidian prin  trundere în gol). 

puncţie suboccipitală. Extragerea lichidului se face cu se- 

ringa, presiunea lichidului fiind mică 
în această regiune. În timpul puncţiei putem avea unele inci- 
dente : putem înţepa măduva, în acest caz bolnavul va avea 
o durere de tip cordonal ce se resimte într-unul din membre. Alteori, 
în timpul puncţiei sau extragerii lichidului bolnavii pot face fenomene 
vegetative cu stări lipotimice. Înţeparea centrilor bulbari este evitată 
dacă puncţia se execută corect și de cineva cu experienţă (între 
virful acului care a străbătut ligamentul occipito-atloidian și faţa 
posterioară a măduvei cervicale superioare este o distanţă de 
8-10 mm). 

Puncţia suboccipitală se face în scop diagnostic, în special în 
neurolues și poate fi folosită ambulatoriu deoarece nu dă fenomene 
postpuncţionale. După puncţie este suficient ca bolnavul să stea 
culcat o jumătate de oră. 

În compresiunile medulare se face examenul lichidului cefalo- 
rahidian extras prin puncţie suboccipitală comparativ cu cel lombar. 

Prin puncţia suboccipitală se introduc în spaţiile subarahnoidiene 
diferite substanțe opace la raze Roentgen pentru mielografie sau aer 
pentru encefalografie. 


Examenul lichidului cefalo-rahidian 


Aspectul. Lichidul cefalo-rahidian în stare normală este 
limpede ; patologic el poate prezenta diferite aspecte : limpede, 
hemoragic, xantocromic şi tulbure. 

Aspectul limpede poate fi găsit în unele afecţiuni ale sistemului 
nervos : neurolues, meningite limfocitare, neuroviroze etc. ; unele li- 

chide clare lăsate un timp oarecare (24 de ore) pot forma un văl de 
fibrină. În meningita tuberculoasă în acest văl se pun în evidenţă 
bacilii Koch. 

Lichidul hemoragic traduce o hemoragie meningiană sau cere- 
brală, dar poate apare accidental în cursul unei rahicenteze prin 
înțeparea unui vas meningian. Diferenţierea se face prin proba celor 
trei eprubete : recoltind lichidul în trei eprubete lichidul se va cla- 
rifica treptat în hemoragia occidentală și rămine hemoragic uniform 
în procesele hemoragice cerebro-meningiene. Centrifugind lichidul, 
rămîne colorat roșcat sau xantocromic în cazul hemoragiei patologice 
datorită hemolizării în parte a globulelor roșii. 

Lichidul xantocromic se prezintă cu o culoare galben citrin 
datorită transformării lente a hemoglobinei. El se întilnește în hemora- 
giile subarahnoidiene și cerebrale mai vechi, compresiuni celulare 
cu baraj complet, tumori cerebrale și unele meningite. 

Aspectul tulbure cu diferite nuanţe, de la ușor-tulbure pînă la 
purulent traduce o meningită septică primitivă sau secundară. 

Examenul cito-bacteriologic. Lichidul normal con- 
ţine 1—3 elemente pe mmc, care în general sînt limfocite. Creșterea 
moderată a limfocitelor se întilneşte în luesul meningo-vascular cro- 
nic, luesul parenchimatos, scleroza în plăci, în timp ce creşterea 
marcată indică o meningită cu lichid clar, virotică, luetică sau tuber- 
culoasă. Numărul polinuclearelor crește foarte mult în unele me- 
ningite septice la citeva zeci de mii pe mmc. În acest caz, lichidul 
devine tulbure și vom face numai determinarea calitativă a ele- 
mentelor. 

Determinarea cantitativă a elementelor se face imediat după 
recoltarea lichidului. Se pune o picătură din lichidul de cercetat pe 
lama Fuchs-Rosenthal, se numără celulele de pe toate cele 16 pă- 
trățele și se împarte rezultatul la 3. Pentru a nu confunda limfocitele 
cu hematiile. putem colora elementele cu albastru de metilen. 

Pentru examenul calitativ, se centrifughează, se face un frotiu, 
se usucă și se colorează cu albastru de metilen, hematoxilină eozină 
etc. Cind elementele sint în număr prea mare, frotiul se face direct 
din lichidul de cercetat, fără a mai centrifuga. 

Examenul bacteriologic se face colorind microorganismele din 
lichidul cefalo-rahidian cu diferiți coloranţi : albastru de metilen, 
tionină, Gram, Ziehl. Cercetări bacteriologice speciale se fac prin 
diverse culturi şi inoculări de lichid, cînd examenul pe lamă nu este 
suficient. 


Examenul chimic. Vom doza albumina, clorurile și glucoza 
din lichidul cefalo-rahidian. 

Albumina. Ca şi în serul sanguin, în lichidul cefalo-rahidian 
există serine și globuline. Globulinele precipită cu sulfatul de amoniu 
la saturație: serinele precipită prin acidulare și încălzire. Practic facem 
deleriniparea tigan n albuminei totale, iar din punct de vedere 
calitativ cercetăm globulinele prin reactiile : - 
gi 7 căii p t Pandy, Nonne-Appelt 

Reacția Pandy. Într-o eprubetă se pune un mililitru de reactiv 

(soluție apoasă 10/150 acid fenic) peste care se lasă 
să cadă o picătură din lichidul cefalo-rahidian de cer- 
cetat. Normal, nu trebuie să apară nici o reacție ; pa- 
tologic, apare un nor fin alb-albăstrui. Reactia se ci- 
tește imediat. i 

Reacția Nonne-Appelt. Se pun 0,5 ml reactiv (soluție 
suprasaturată de sulfat de amoniu 850%) la care se 
adaugă 0,5 ml lichid de cercetat. La suprafața de sepa- 
rare a celor două lichide în stare patologică apare un 
inel opalescent ; se citește după 1—3 minute. 

Reacția Weichbrodt. Se pun 0,3 ml reactiv (soluție 
sublimat 1%) la care se adaugă 0,7 ml din lichidul de 
cercetat ; se agită bine și se citește după o oră. Se pro- 
duce în cazuri patologice o tulburare de diferite inten- 
sități cu aspect lăptos a lichidului ; în cazul cînd este 
intens pozitivă, reacția apare imediat. 

După intensitatea lor, reacţiile pentru globuline se 
notează : foarte slab pozitiv, slab pozitiv, pozitiv, intens 
pozitiv. Reacţiile pentru globuline le găsim pozitive în 
inflamaţiile meningiene, neuroinfecţii, lues nervos, tu- 
mori cerebrale, compresiuni medulare. 

Dozarea albuminei totale, se face cu ajutorul rahi- 
albuminometrului Sicard-Cantaloube (fig. 153) — un tub 
special de 19 cm lungime și 7 mm în diametru, gradat 
pînă la 4 cc. Primii 2 cc prezintă cite 5 diviziuni care in- 
dică în grame la mie cantitatea de albumină precipitată. 
Se pun 4 ml de lichid cefalo-rahidian, se încălzește pină 
la fierbere, apoi se toarnă cu o pipetă 12—13 picături de 


9.85 acid tricloracetic 330/, ; se amestecă și se lasă să se se- 
071 dimenteze precipitatul, iar după 5 ore se citește. 

rai La primele diviziuni ale primului mililitru cantitatea 
0.22 de albumină corespunzătoare este următoarea : 0,22 ; 


0,40; 0,56; 0,71; 0,85 :9%0. 
Lichidul cefalo-rahidian normal conţine o cantitate 


in iama 5 de albumină pînă la 0,20—0,30 g%o. În stare patologică 

ahi "i . . . v . a 

S albumina creşte, hiperalbuminoza depăşind uneori cî- 

Sa CA teva grame la mie. În procesele meningiene se constată 

taloube în lichidul cefalo-rahidian creşterea simultană a ele- 

mentelor și a albuminei. Acești doi factori se pot prezenta disociat 
în diferite afecțiuni ale sistemului nervos, realizindu-se disociațiile : 
cito-albuminică și albumino-citologică. În primul caz asistăm la o 
pleiocitoză crescută cu o cantitate de albumină în limite normale 
(encefalite, zona, poliomielită etc.). În poliomielită, la începutul bolii 
există o disociație cito-albuminică, apoi crește și albumina, ajun- 
gîndu-se la o oarecare concordanță între cei doi factori, pentru ca 
într-un stadiu mai avansat al bolii, albumina să se mențină crescută 
iar pleiocitoza să scadă treptat — disociația albuminocitologică. 

Disociaţia albumino-citologică este caracteristică lichidelor din 
cavitățile închise (compresiuni medulare). În aceste cazuri cantitatea 
de albumină poate creşte considerabil ajungindu-se pînă la 
10—20 9%, uneori elementele răminind în limite normale. În compre- 
siunile medulare disociația albumino-citologică se poate asocia cu 
xantocromie și coagulare masivă constituind cele trei simptome ale 
sindromului Froin-Nonne. 

Poliradiculonevrita primitivă tip Guillain-Barré, prezintă o diso- 
ciație albumino-citologică la care se poate asocia uneori xanto- 
cromie. 

Studii recente privind cercetarea electroforezei proteinelor în 
lichidul cefalo-rahidian aduc date importante în precizarea unor 
afecţiuni cum ar fi scleroza în plăci; în această afecţiune hiperga- 
maglobulinorahia se întilnește pînă la 930/, din cazuri. 

Datele din literatură privind electroforeza pe hirtie în |. c. r. în 
sindromul Guillain-Barré și în general în cazurile cu hiperproteino- 
rahie au arătat că raportul alfa 1/alfa 2 este, de regulă inversat. 

Imunoelectroforeza arată modificări ale imunoglobulinelor în 
special ale fracțiunii IgG care este crescută în scleroza în plăci, iar 
în infecțiile inflamatorii ale sistemului nervos central, apare creşte- 
rea IgA și IgM. 

Clorurile se găsesc în lichidul cefalo-rahidian în concentraţie 
de 7,30 go. Importantă este scăderea clorurilor (hipoclorurorahia) 
care se găsește în meningitele acute, mai ales în cea tuberculoasă, 
unde scade pînă la 5—6 g%o. 

Glicorahia normală este de 0,54—0,80 go. Ca și clorurile, 
glucoza scade în meningita tuberculoasă. Hiperglicorahia (peste 
0,90 9%) se găsește în encefalita epidemică, epilepsie, coma dia- 
betică, unele tumori cerebrale. 

Reacţii biologice. Se fac reacţiile pentru decelarea sifi- 
lisului nervos : Bordet-Wassermann, Citochol, Kahn, Meinike. Excep- 
tional reacţia Bordet-Wassermann poate fi pozitivă și în unele lichide 
xantocromice din compresiunile medulare, tumori cerebrale, meningite. 

Reacţia benzoe coloidal (Guillain-Laroche), constă într-un ames- 
tec după o formulă specială a lichidului cefalo-rahidian de cercetat 
cu un reactiv pe bază de benzoe coloidal, într-o serie de 16 eprubete. 
Citirea se face după 24 ore și se notează : 0,1 şi 2, după gradul de 
precipitare, normal aceasta găsindu-se în tuburile 7 și 8. Cind 
precipitarea se face în primele 6-8 tuburi (devierea spre stinga) 
arată o infecţie sifilitică a sistemului nervos. Reacţia benzoe coloidal 
are o valoare practică în scleroza în plăci unde există o reacție sub- 
pozitivă în 660%% din cazuri, cu precipitarea și a tuburilor 9 şi 10 
(devierea spre dreapta). 

Se folosesc de asemenea reacţiile Takata-Ara cu sublimat-fuxină 
și reacția cu aur coloidal, cu rezultate caracteristice în neurolues. 


Examene electrofiziologice 


Electroencefalografia 


Electroencefalografia (E.E.G.) este una din cele mai valoroase 
metode de investigare intrată în uzul clinic în ultimele decenii și 
constă în înregistrarea grafică a biocurenţilor rezultați din acti- 
vitatea celulelor cerebrale. Culegerea se face prin intermediul unor 
electrozi, formaţi din plăcuțe de argint clorurat sau din plumb, 
cu diametrul de 0,5—1 cm, înveliţi în comprese de tifon îmbibate în 
soluție salină saturată. Electrozii sînt aplicaţi pe tegumentele epi- 
craniene în număr variabil, în funcţie de tipul de aparat utilizat. 
În mod curent se utilizează 8 electrozi dispuși simetric, în regiunile : 
frontale, parietale, temporale și occipitale ; în acest mod, zona de 
culegere este destul de întinsă. Pentru o mai bună înregistrare, în 
special în cercetarea științifică, sînt necesari cel puţin 20 electrozi. 
Traseul rezultat exprimă o sumă şi o medie a activității neuronale 
dintr-o zonă dată. În cursul intervențiilor neurochirurgicale se pot 
aplica electrozi de culegere direct pe cortex, metoda purtind numele 
de electrocorticografie ; în aceste condiţii se obţin date din ime- 
diata vecinătate a focarului patologic care poate fi astfel mai precis 
delimitat. Tot în cursul intervențiilor neurochirurgicale se pot im- 
planta electrozi de un anumit tip în masa cerebrală, obţinîndu-se 
relaţii asupra funcţionalităţi structurilor situate în profunzime (me- 
toda de electrosubcorticografie și stereoelectroencefalografie). În 
mod experimental, pe animale, se pot deriva cu microelectrozi spe- 
ciali, curenţii de acţiune de la un singur neuron (metoda se nu- 
mește neuronografie). 

Aparatul EEG propriu-zis servește la amplificarea micropoten- 
țialelor culese prin intermediul electrozilor, la filtrarea lor și la 

înscrierea pe hirtie cu ajutorul Ma 
unor inscriptori cu penițe. Apa- X igi 


ratul este astfel etalonat ca vi- 
teza de derulare a hîrtiei de 
înscriere să fie de 15 mm/sec. neran MAA i AN 
(uneori se utilizează și alte vi- 
teze), iar un potenţial de 50 mi- 
crovolți să aibă o expresie gra- 
fică de 1 cm. Pentru stabilirea hr eroare puna 
frecvenţei undelor se înregis- 
trează concomitent pe hirtie 'și 
echivalentul grafic al secundei, armor M AM remove mapa a 
în raport cu viteza de derulare. 
La om prima înregistrare a 
activităţii bioelectrice cerebrale — Mm mm rm amo 
a fost făcută de Hans Berger în 
1924 și publicată în 1927. În ţara 
noastră metoda a fost aplicată PANAMA Ap DNA MAMA i na n AP 
încă din 1934 de Gh. Marinescu 
și colab. Aparatura destinată 
acestei înregistrări s-a perfec- AAV AN ari afet ul 
ționat continuu și a beneficiat 
din plin de progresele electro- 
nicii. Înregistrările EEG constau tri orar rar AP Mp 
dintr-o  înşiruire de unde de D 
forme, durate, amplitudini și rit- 


: Eta N d š Fig. 154 — Tipurile de ritmuri EEG 
muri diferite. Tipurile de unde înregistrate în mod normal (A—g, B—ß, 
cel mai frecvent întilnite sînt C—0, D—A)- 


(fig. 154): 

— unde alfa, cu frecvenţa între 8 și 12 cicli/secundă și ampli- 
tudine cuprinsă între 25 și 100 microvolţi, cu media 50 microvolți. 
De-a lungul aceluiași traseu, undele alfa suferă fluctuații ale ampli- 
tudinii, modulindu-se în fusuri. Ritmul alfa este carateristic regiunii 
occipitale, dar poate fi prezent și în celelalte regiuni ; el poate fi 
oprit prin excitație luminoasă sau prin activitate intelectuală. 

— unde beta, cu frecvenţa între 15 și 25 cicli/secundă și ampli- 
tudine 10—30 microvolți. Aceste unde sînt foarte neregulate și apar 
mai ales în regiunea frontală și temporală ; pot fi oprite prin exci- 
taţii tactile ; 

— unde teta, cu frecvență de 4-7 cicli/secundă și amplitudine 
de 30-70 microvolţi. Undele teta sînt prezente în mod normal în 

procent de 10—15 pe traseele înregistrate din zona temporală și 
frontală ; depășirea acestui procent indică o suferință cerebrală. 
Ritmul teta este dominant în mod normal la copilul de 4 ani și la 
adult, în primele faze de somn; 

— unde delta, cu frecvență de 0,5-3 cicli/secundă și ampli- 
tudine de 50—100 microvolți. Aceste unde pot avea forme vari- 
abile (ritm delta monomorf, ritm delta polimorf și ritm delta pur). 
Traseul de unde delta apare în mod normal la copil sau în fazele 
de somn profund, la adult. Cind apare pe traseele de veghe ale 
adultului, este întotdeauna patologic. 

Aspectele normale ale traseelor EEG diferă în funcţie de vîrstă 
şi starea fiziologică: 

— traseul EEG al copilului pînă la 14 ani reprezintă o intricare 
de unde teta și delta, a căror proporţie este legată de virstă, acti- 
vitatea delta fiind mai frecventă în primii ani de viaţă. Undele alfa 
apar după 7 ani şi frecvenţa lor este paralelă cu gradul de ma- 
turare a encefalului. După 14 ani, aspectul EEG este identic cu cel 
al adultului ; 

— la adult, traseele EEG sint formate din unde alfa şi beta, 
într-o proporție de cel puţin 900%. Derivaţiile posterioare culeg în 
special o activitate alfa, pe cînd cele anterioare o activitate beta, 
cu o rară prezenţă teta ; 

— traseele EEG de somn variază în funcţie de faza de somn; 
cu cit somnul devine mai profund, cu atît traseul devine mai lent 
și mai amplu (se sincronizează). În stadiile superficiale apar unde 
teta cu o mare frecvenţă, iar în stadiile mai profunde predomină 
activitatea delta ; 

— traseul EEG la o persoană normală poate înregistra o acti- 
vitate lentă dacă aceasta a primit diferite tratamente cu barbiturice 
sau în timpul narcozei. 

Analiza traseelor EEG poate revela modificări de ansamblu 
sau anomalii diseminate cu caracter patologic. Într-o sumară ex- 
punere, ele se prezintă astfel: 

— traseul aplatizat, de obicei cu predominanţa undelor beta, 
indică o încordare psihică, o stare emotivă sau o stare patologică. 
Acest tip de traseu se întilnește în nevroze și în hematoamele extra- 
și subdurale ; 

— traseul supravoltat este patologic mai ales cînd cuprinde 
unde din bandele teta sau delta ; 

— traseul lent, cu figuraţie bogată în unde teta sau cu pre- 
zenţa undelor delta este patologic și arată în general o suferință 
cerebrală, fără a-i putea sugera etiologia ; 

— traseul disritmic, cu o variaţie frecventă a tipurilor de undă, 
este patologic de cele mai multe ori; 

— virful, virful rapid, virful lent, virful-undă şi potivirf-undă 
(fig. 155) constituie tipuri de anomalii ce se întilnesc cel mai adesea 
în epilepsie. Complexul virf-undă este constituit dintr-un virf ascuţit 
și o undă lentă și se succede de obicei cu o frecvenţă de 3 cicli/ 
sec., fiind caracteristic pentru crizele de petit-mal (fig. 156); 

Fig. 155 — Epilepsia majoră. Alterații difuze de vîrfuri bi- 
fazice şi supravoltate, de frecvență rapidă şi neregulată. 


— liniştea electrică apare foarte rar într-o zonă localizată și 
necesită ca procesul patologic ce o determină să aibă dimensiuni 
foarte mari (cel puțin 8—10 cm. diametru). Cînd liniştea electrică 
cuprinde toate derivaţiile, în cazurile foarte grave de come depășite, 
starea semnifică moartea creierului. 

De multe ori, înregistrarea EEG poate apare cu aspect normal 
chiar în prezenţa unor leziuni autentificate prin existența unor 
nete semne clinice. În aceste cazuri, se recurge la metode de 
activare care să permită evidenţierea anomaliilor bioelectrice ge- 
nerate de procesul patologic. În mod curent, se folosește metoda 

Fig, 156 — Criză electrică de „mic rău“. Descărcări bilaterale, 
sincrone de complexe vîrf-undă de 3 cicli/sec. 


hiperpneei cu o durată de 3 minute, care antrenează o modificare 
metabolică (alcaloză și hipocapnie) ce favorizează evocarea unde- 
lor patologice. De asemenea se poate utiliza stimularea luminoasă 
intermitentă și activarea medicamentoasă prin produse barbiturice, 
Ahypnon, Cardiazol etc. 

În aprecierea unui traseu EEG trebuie ţinut seama de nume- 
roase artefacte ce pot fi înscrise și care ar putea indica un fals 
aspect patologic. Aceste artefacte pot fi: înregistrarea curentului de 
sector (se înscrie o frecvenţă de 50 Hz), variaţii de tensiune ale cu- 
rentului electric, înregistrarea electromiografică de la mușchii din 
vecinătatea unui electrod, sfigmograma (de la un vas situat sub un 
electrod), mişcările globilor oculari, transpiraţia, deplasarea unui 
electrod pe timpul înregistrării etc. 

Examenul EEG este un foarte preţios auxiliar al examenului cli- 


nic, atit prin datele pe care le poate furniza cit și pentru motivul 
că nu are nici o contraindicaţie. 


Electronistagmografia 


Pentru o mai fidelă apreciere a funcţionalității vestibulare și 
pentru un studiu în detaliu al nistagmusului spontan revelat sau 
provocat, se folosesc diferite metode de nistagmografie, dintre care 
cea mai bună şi mai uzitată este metoda electronistagmografică. 
Această metodă se bazează pe faptul că globul ocular poate fi 
asemuit cu un generator electric, cu polii situaţi anterior și posterior 
și a cărui mișcare face să varieze distanța față de niște electrozi 
ficşi, situaţi perpendicular și, implicit, determină modificări ale 
cimpului electric detectat de acești electrozi. Potenţialul electric al 
globului ocular își are originea în retină și apare ca produs al acti- 
vităţii stratului de conuri și bastonașe (retina are o încărcare nega- 
tivă de aproximativ 0,2-0,8 mV, care generează un cîmp electric 
periocular de cîțiva microvolţi). Variaţiile cîmpului electric rezultate 
din mișcarea în resort nistagmic sînt culese prin electrozii perioculari, 
introduse într-un sistem de amplificare electronic și apoi înscrise pe 
hirtie cu ajutorul unor peniţe. Conform unei convenţii internaţionale 
(Geneva, 1960) mișcările oculare spre dreapta corespund unei de- 
flexiuni electrografice în sus (pozitivă), iar cele spre stinga, unei 
deflexiuni în jos. Metoda electronistagmografică folosește următoarele 
înregistrări : poziţia de repaus a globilor oculari, mișcarea voluntară 
spre dreapta şi apoi spre stinga, nistagmusul optokinetic, nistag- 
musul provocat prin diverse metode (rotator sau caloric) ; înregis- 
trările se fac atit cu ochii deschişi cît și închiși. Studiul amănunţit al 
traseelor electronistagmografice a desprins o adevărată semiotică, 
în care se iau în consideraţie următoarele date: amplitudinea se- 
cusei nistagmice, frecvenţa, durata reacției nistagmice, preponde- 
renţa direcțională spre care bate mai mult un nistagmus, anomalii 
de ritm (pauze, salve), anomalii de formă (croșetajul undelor, repe- 
tiția unei anumite forme, aplatizarea traseului etc.). 


Electrodiagnosticul neuromuscular 


Electrodiagnosticul neuromuscular poate fi întreprins prin sti- 
mulare cu o sursă de curent continuu, cu determinarea. valorilor 
de. reacţie calitativă (electrodiagnosticul clasic), și cantitativă (cro- 
naximetria) sau prin detectarea activităţii bioelectrice a unităţilor 

neuromotorii (electromiografia) ; de asemenea, se poate efectua și 
un examen combinat de stimulodetecţie pentru determinarea vitezei 
de conducere în nervul periferic. 


Electrodiagnosticul clasic 


Electrodiagnosticul de tip clasic constă în observarea condiţiilor 
de apariție a răspunsurilor motorii la aplicarea unor excitanţi cu 
curent galvanic sau faradic, pe nervul motor sau mușchi. 

Curentul electric continuu (galvanic) este furnizat de un aparat 
numit pantostat care, fiind alimentat cu curent alternativ de la 
rețeaua publică, îl transformă în curent continuu cu ajutorul unor 
lămpi redresoare ; același aparat are posibilitatea de a furniza 
și curenţi de inducţie (faradici) de uz medical, obţinuţi fie prin 
întreruperea ritmică a curentului continuu, fie direct din curentul 
alternativ care, trecind printr-o bobină, determină prin cîmpul său 
magnetic apariţia unor curenţi alternativi de inducţie într-o altă 
bobină. Pentru întreruperea curentului debitat sau pentru inversarea 
polilor, pantostatul este prevăzut cu un dispozitiv special, numit 
cheia  Courtade. 

Curentul galvanic sau faradic se aplică prin intermediul unor 
electrozi, ce pot fi de două feluri: electrodul activ, cu o suprafață 
de contact redusă (3-5 mm diametru), ce folosește la aplicarea 
curentului de explorare și electrodul pasiv (indiferent) de formă 
dreptunghiulară cu o mare suprafață de contact (200—400 cm?) ce 
servește doar pentru închiderea circuitului electric pe bolnav. Acești 
electrozi sînt înveliţi în cîteva straturi de țesături hidrofile îmbibate 
într-o soluţie salină. Electrodiagnosticul de stimulare poate utiliza 
două metode de aplicare a curenților galvano-faradici : 

— metoda monopolară, cu un electrod indiferent situat în re- 
giunea interscapulară sau lombară și un electrod activ plasat pe 
nervul sau mușchiul de cercetat; 

— metoda bipolară, ce utilizează doi electrozi activi, ambii dis- 
puși pe nervul sau mușchiul de investigat. Această metodă este 
mai laborioasă, dar permite localizarea mai precisă a excitaţiei 
electrice. În practica curentă, cea mai folosită este metoda mono- 
polară. 

Aplicarea unui curent galvanic pe un nerv sau mușchi furni- 
zează date privind conductibilitatea și excitabilitatea acestora. In 
determinarea excitabilităţii neuromusculare se au în vedere legile 
lui Pfliger, cercetător care prin experiment a stabilit că prima 
contracție musculară, cu un curent de valoarea pragului de exci- 
taţie, apare la închiderea curentului la polul negativ (NI) apoi la 

creșterea intensității apare în ordine și la închidere pozitiv (Pl), la 
deschidere pozitiv (PD) și deschidere negativ (ND). Într-o formulă 
care sintetizează valoarea acestor excitaţii în funcţie de mărimea 
contracţiei rezultate, situația se poate exprima astfel: NI>PI> PD>ND. 

Pentru efectuarea electrodiagnosticului de stimulare, bolnavul 
este instalat într-o poziţie comodă care să permită accesul la zona 
de investigat ; el trebuie să fie liniştit, cu o completă rezoluţie mus- 
culară. Explorarea începe pe partea sănătoasă, pentru a determina 
valorile normale și se practică în primul rind cu curent faradic și 
apoi cu galvanic; de asemenea, întîi se cercetează parametrii 
funcționali ai nervilor și mai apoi ai mușchilor. Examenul începe prin 
a determina pragul de excitație, adică valoarea minimă a intensității 
curentului capabilă să declanșeze o contracție. Polul explorator activ 
este cel negativ. Excitaţiile se aplică pe puncte de elecţie care 
corespund zonelor în care nervii sînt situaţi mai superficial și pe 
punctele motorii ale mușchilor (punctul unde un ram nervos motor 
se distribuie unui grup de fibre musculare). Punctele de aplicare 
ale excitaţiilor galvano-faradice apar în fig. 157 a, b, c, d, e, f. În 
cazul unei paralizii de nerv periferic, examenul electric se efec- 
tuează după minimum 14 zile. 


Fig. 157 a — Punctele motorii ale feţei 
și gâtului: 
1 — mușchiul temporal ; 2 — ramura superioa-= 
ră a nervului facial; 3 — trunchiul nervului 
facial ; 4 — ramura mijlocie a nervului facial ; 
5 — ramura inferioară a nervului facial; 6 — 
mușchiul splenius ; 7 — muşchiul maseter; 8 
— nervul accesoriu ; 9 — mușchiul  sterno-cle- 
ido-mastoidian ; 10 — muşchiul trapez; 11 — 
nervul auxiliar ; 12 — punctul Erb (plexul 
brahial) ; 13 — muşchiul frontal; 14 — muş- 
chiul frontal ; 14 — mușchiul ridicător al spriîn- 
cenii ; 15 — muşchiul  orbicular al ochiului; 
16 — mușchii nazali ; 17 — muşchii zigomatici ; 
18 — muşchii orbiculari ai gurii ; 19 — muşchii 
ridicători ai bărbiei ; 20 — mușchiul pătrat al 
părbiei ; 21 — muşchiul triunghiular al bărbiei; 
22 — mușchiul hipoglos ; 23 — muşchiul sterno- 


hioidian ; 24 — mușchiul stilohioidian. 


Rezultatele cantitative ale examenului galvano-faradic se no- 
tează în funcţie de concentraţia musculară obținută, în unul din 
următoarele moduri : 

— examenul faradic — hiper, normo, hipo și inexcitabilitatea fa- 
radică ; 

— examenul galvanic — hiper, normo, hipo și inexcitabilitatea 
galvanică. 

— egalizarea sau inversarea formulei polare. La aplicarea unor 


La examenul electric de stimulare mai pot fi decelate și urmă- stimuli de valoare progresivă se constată că nu se respectă legile 
toarele modificări calitative : lui Pfliger, fie că apare o contracție egală atit la închidere 
— contracția lentă, care corespunde unei contracţii/ încetinite pozitiv cît și la închidere negativ (egalitatea polară), fie că apare 
a mușchiului examinat ; contracția la închidere pozitiv la valori mai mici ale curentului de 


Fig. 157 d — Punctele motorii ale 
coapsei, fața anterioară : 
1 — mușchiul tensor al fasciei lata; 2— 
muşchiul croitor ; 3 — muşchiul cvadriceps 
(punctul de unire) ; 4 — mușchiul drept 
femural ; 5 — mușchiul vast extern; 6 — 
nervul femural ; 7 — nervul obturator ; 8— 
mușchiul abductor mare ; 9 — mușchiul ab- 
ductor lung ; 10 — muşchiul femural; 11 — 
mușchiul vast intern. 


m una 


se păi arda cal moto- Fig. 157 i e Punctele motorii ale 
rului superior, membrului superior, faţa anterioară: 
faţa posterioară : 1 — mușchiul deltoid (jumătatea anteri- 
1 — muşchiul triceps (capul oară) ; 2 — nervul musculocutanat ; 3 — 
lung) ; 2 — muşchiul triceps mușchiul biceps brahial; 4 — muşchiul 
(capul extern) ; 3 — mușchiul brahial interosos ; 5 — nervul median f 
supinator ; 4 — muşchiul cubital 6 — nervul  brahioradial; 7 — muşchiul 
extensor al capului; 5 — muş- pronator ; 8 — muşchiul radial flexor 
chiul extensor al degetului mic ; al carpului ; 9 — mușchiul flexor al 
6 — mușchiul extensor al inde- degetelor ; 10 — mușchiul lung flexor al 
xului ; 7 — muşchiul lung al de- policelui ; 11 — nervul median; 12 — 
setului mic ; 8 — mușchiul inter- mușchiul scurt abductor al policelui ? 
osos dorsal; 9 — mușchiul del- 13 — mușchiul opozant al policelui ; 14 
toid (jumătatea posterioară) ; 10 — mușchiul abductor al policelui ; 15 — 
— nervul radial; 11 — mușchiul mușchiul triceps (capul lung); 16 — mus- 
brahial ; 12 — muşchiul  brahio- chiul triceps (capul intern) ; 17 — ner- 
ceai y 13 — e ctia radial vul cubital ; 18 — nervul cubital flexor 
scurt extensor al carpului ; 14 — al carpului ; 19 — mușchiul flexor a į 5 pe ii ig. 15 As e m rii 
E e e! d Aea REN m E If sed Fig. 157 e - „Punctele motorii ale pia Al gi aia pa i 
10 mușchiul lung abductor al mușchiul flexor al degetelor al V-lea membrului inferior, fața poste- ale Bai EI y Porn m, aţa 
policelui ; 16 — muschiul! scurt şi index; 21 — nervul cubital; 22— rioară : externă : 
extensor al policelui. mușchiul scurt palmar ; 23 — mușchiul 1 — mușchiul fesier mare; 2 — ner- 1 — nervul peronier; 2 — muş- 
abductor al degetului al V-lea; 24 — vul sciatic ; 3 — muşchiul adductor chiul gemen extern; 3 — muş- 
i muşchiul flexor al degetului al V-lea ; mare ; 4 — muchiul semimembranos ; chiul lung peronier; 4 — muş- 
25 — muşchiul opozant al degetului 5 — nervul tibial: 6 — muşchiul ge- chiul solear ; 5 — muşchiul lung 
al V-lea; 26 — muşchii lumbricali. men intern; 7 — muşchiul solear ; flexor al halucelui ; 6 — muşchiul 
| 8 — muşchiul lung flexor comun al extensor scurt comun al degete- 
| tracţi | tonică degetelor ; 9 — nervul tibial; 10 — ră 2 i a ii + bee cual i-a 
— contractia galvano-ton A își i HA muşchiul biceps femural (capul egetului mic ; P nuUa y 
| | j J Ea consta m apariția uoa contracții lung) ; 11 — mușchiul biceps femural bial anterior ; 9 — mușchiul lung 
l musculare pe toată durata aplicării curentului galvanic la o va- (capul scurt) ; 12 — nervul peronier ; extensor comunal, deueren 
. x A a s w A 4 să i ern ; 14 — — muşchiul scurt peronier ; Sus 
loare relativ mică a acestuia (în vecinătatea pragului galvanic) ; aea a i E muşchiul lung extensor al poli- 
| — reacția miotonică, în care contracția musculară mai persistă peroral Hniuceni Cei 178 e Oa AOE BATI 
ȘI după intreruperea curentului ; 

stimulare decît cele de la polul negativ (inversiune polară sau 
reacţia Erb) ; 

— reacția longitudinală indică un grad avansat de lezafe neuro- 
musculară și constă în obținerea unei contracții musculare prin apli- 
carea stimulului electric spre extremitatea sa tendinoasă si nu la 
punctul motor, ca şi cum acesta aparent s-ar fi deplasat ; 

— reacția miastenică (Jolly) evidenţiază epuizarea | treptată a 
forței de contracție a mușchiului și se caracterizează |prin aceea 
că la stimulări repetate, pentru obţinerea contracţiei este nevoie de 
intensităţi crescinde ale curentului de excitație ; i 
; — reacția miotonică este întilnită extrem de rar și constă într-o 
importantă şi generalizată hipoexcitabilitate galvanică şi faradică ; 
„____— reacţia miodistonică (Söderbergh) se pune în evidenţă la par- 
kinsonieni şi se traduce printr-o decontracţie lentă ce apare după 
faradizarea unui mușchi cu hipertonie extrapiramidală. 

Exprimarea sintetică a constatării unor modificări patologice 
cantitative și calitative obţinute la examenul galvano-faradic poate 
folosi una din următoarele formulări : 

— reacția de degenerescenţă parțială, atunci cind există o hipo- 
excitabilitate faradică şi galvanică pe nerv şi mușchi, la care se 
poate adăuga uneori o ușoară contracție lentă, reacţie galvano- 
tonică și egalizarea sau inversiunea polară ; 

— reacția de degenerescență totală, în situaţia în care se 
constată inexcitabilitate faradică și galvanică pe nerv, cu inexci- 
tabilitate faradică și hipoexcitabilitate galvanică pe mușchi și netă 
contracție lentă, galvanotonus, reacţie longitudinală și modificări 
poiare. 

În general se poate aprecia că electrodiagnosticul de stimulare 
prin curenţi galvanici și faradici este o metodă predominant cali- 
tativă, ce poate avea unele erori de interpretare, depinzind uneori 
de maniera de lucru a examinatorului. Pentru o bună aplicare 
a metodei el trebuie să cunoască bine traiectele periferice, punc- 
tele motorii ale mușchilor precum și mișcările determinate de con- 
tracția unui anumit mușchi ; în unele cazuri, chiar și un examinator 
rutinat poate fi jenat în judecarea rezultatelor examenului electric 
de existența unor modificări locale (strat adipos bogat, redoare arti- 
culară, retracţie tendinoasă, edem etc.). 


Cronaximetria 


Pentru examenul de stimulare galvano-faradic clasic se stabilește 
intensitatea curentului care determină contracția musculară fără 
a ține seama de timpul cit este necesar ca să treacă curentul pentru 

decianșarea ei. Deoarece s-a constatat că timpul de scurgere a 
curentului pînă la apariția contracţiei este un parametru carac- 
teristic fiecărui nerv sau mușchi, s-a elaborat o metodă cantitativă 
de măsurare a sa. Pentru aceasta se stabilește mai întîi pragul 
de excitație galvanic clasic (numit reobază) și cu dublul valorii sale 
se produc excitaţii pe nerv sau mușchi, cu durate variabile de 
ordinul milisecundelor (msec.). Timpul minim necesar pentru declan- 
șarea unei |contracţii cu un curent de intensitate dublă față de 
reobază se numește cronaxie. Pentru măsurarea ei se folosesc apa- 
rate numite  cronaximetre și se procedează oarecum asemănător 
ca în examenul electric clasic. Curentul galvanic se aplică prin 
metoda monopolară, avind însă grijă ca electrodul activ să fie 
foarte precis plasat; se determină pragul galvanic de excitație și 
cu valoarea dublă a sa se aplică stimuli de durate cuprinse în 0,01 
msec. și 50 msec. În acest mod se determină comparativ valorile cro- 
naxice ale formațiunilor neuromosculare congenere. Pentru exem- 
plificare prezentăm cîteva valori normale : 

— muşchii flexori ai antebraţului — 0,08—0,16 msec.; 

— flexorii degetelor de la mină — 0,24—0,28 msec. ; 

— solearul şi extensorii degetelor de la membrul inferior 0,28— 
0,36 msec. ; 

— gemenii și flexorii degetelor de la membrul inferior — 0,44— 
0,72 msec. 

Modificările cronaxiei indică cu mai mare sensibilitate mini- 
mele modificări patologice neuromusculare, dar metoda este sus- 
ceptibilă de erori, fiind într-o măsură tributară calităţii aparatului, 
dispunerii electrodului activ și experienţei examinatorului. 


Electromiografia 


Electromiografia este un examen de detecție care permite 
înregistrarea  biocurenţilor de acţiune musculară ; prin mijlocirea 
unor electrozi de suprafață aplicaţi pe tegumente sau a unor elec- 
trozi de profunzime implantaţi în masa mușchiului se detectează 
și apoi se amplifică potenţialeie de unitate motorie. Electrozii de 
suprafață au forma celor utilizaţi în electroencefalografie și culeg 
diferențe de potenţial globale între două puncte ale corpului 
muscular examinat. Electrozii de profunzime au formă de ace, izo- 
late din punct de vedere electric și culeg potenţialele unităţii mo- 
torii prin virful lor neizolat ; în prezent, există și ace multipolare care 
conţin în interiorul lor mai multe fire și care spre virf se termină 
la distanţe diferite între ele. Amplificarea potenţialelor de acţiune 
se realizează în aparatul denumit electromiograt ; marcarea prezen- 

tei unui potenţial se obţine prin deplasarea unui spot luminos pe 
un oscilograf catodic (imagine ce poate fi fotografiată) și /printr-un 
semnal sonor. 

În mod normal, în stare de repaus muscular nu se sesizează nici 
o activitate bioelectrică. Pe parcursul unei contracţii/ voluntare 
apar potențiale de acţiune traduse sub forma unor virfuri bifazice 
care, în raport cu intensitatea contracţiei musculare, pot imprima 
traseului electromiografic diferite aspecte : 

— la contracția ușoară apare un traseu simplu cu potenţiale 
bine individualizate, cu frecvență de 4—12 cicli/sec., cu durată 
de 5—10 msec. şi cu amplitudine cuprinsă între 300 și 1000 micro- 
volţi ; 

— ia contracția mai puternică apare traseul intermediar, cu 
potenţiale de acţiune intricate ale mai multor unităţi motorii, cu 
posibilitatea de sumare a unor potenţiale simultane ce determină 
creşterea amplitudinii traseului ; 

— la contracția musculară maximă, de obicei contra rezistenţă, 
apare traseul de interferență cu potenţiale fuzionate, ceea ce nu 
mai permite să se distingă potenţialul unei singure unităţi motorii. 

Electromiograma patologică se caracterizează prin modificări 
ale parametrilor potenţialelor de acţiune (amplitudine, durată, 
frecvenţă, formă) și uneori prin apariţia unei activități spontane 
în stare de repaus muscular. Electromiograma poate fi modificată 
în boli musculare, boli ale neuronului motor periferic, boli ale 
sinapsei neuromusculare, tulburări motorii de origine metabolică 
(diskaliemii, tetanie) și în tulburări motorii deficitare sau diskinetice 
de origine centrală. Cele mai importante modificări apar însă în 
leziuni ale neuronului motor periferic (traseul neurogen) și în boli 
musculare (traseul miogen). 

Traseul EMG de tip neurogen se caracterizează prin urmă- 
toarele : 


200,4 V 


Fig. 158 —  Potenţiale 
j de fibrilație electrică. 


20 m sec. 


— apariţia unor potenţiale spontane de repaus muscular denu- 
mite potenţiale de fibrilație (fig. 158). Aceste potențiale sînt de 
mică amplitudine (sub 200 microvolţi), de foarte scurtă durată (1—2 
msec.) și cu aspect bifazic. Frecvența lor este de 2—10 cicli/sec. 
Fibrilațiile apar la 2-3 săptămîni de la instalarea bolii și tră- 
dează un proces de denervare a mușchiului ; 

— prezenţa unor potenţiale lente de denervare ce se pun în 
evidenţă! imediat după momentul inserției acului electrod și care 
par să reprezinte o sumare de potenţiale de fibrilaţie. Aceste po- 
tenţiale de denervare apar în salve cu o frecvenţă de 4—20 cicli/ 
/sec. și se manifestă sub forma unei unde ascuţite pozitive de 
amplitudine pînă la 1000 microvolţi urmată de un potenţial negativ 
lent cu durata de aproximativ 100 msec. ; 

— scăderea numărului de potenţiale de unitate motorie în 
cursul contracţiei maxime, care nu reușesc să realizeze un traseu 
de interferenţă, ci doar un traseu simplu accelerat. Această situaţie 
este datorată lezării mai multor unităţi motorii, care nu mai pot 
fi activate în contracție; 

— apariţia cu o frecvenţă crescută în cursul contracţiei mus- 
culare a unor potenţiale polifazice ce reprezintă desincronizarea 
depolarizării fibrelor musculare ; 

— înscrierea pe traseul de repaus muscular a unor potenţiale 
de fasciculaţie (fig. 159) care, de asemenea, ar reprezenta o desin- 


Da a a Fig. 159 — Potențiale 
secundă, 


cronizare a depolarizării fibrelor musculare. Potenţialul de fasci- 
culație are formă polifazică, amplitudine de 100—300 microvolți, 
durata de 8—12 msec. și frecvența de 6—12 cicli/sec.; 


Fig. 160 — Potențiale 
de oscilație unică 20 
cicli /secundă. 


— prezența unui potențial de „oscilație unică“ (fig. 160) care 
s-ar datora hipertrofierii unității motorii și care se traduce pe traseul 
EMG printr-o undă bifazică de mare amplitudine (peste 1000 micro- 
volți), cu durată de 8—12 msec. și frecvenţa de 20-30 cicli/sec.; 

— în cazul bolilor cu evoluţie favorabilă se pot înregistra în 
cursul contracţiei musculare, potenţiale de reinervare (fig. 161) ce 
constau în mici potenţiale bi- sau polifazice, cu frecvență de 20—30 
cicli/secundă, dar cu ritm neregulat. 


Fig. 161 — Potenţiale de reinervare. 


Traseul EMG de tip miogen are următoarele caracteristici : 

— în repausul muscular nu se evidenţiază nici o activitate bio- 
electrică ; 

— potenţialele de contracție musculară sînt de mică ampli- 
tudine și de scurtă durată din cauza scăderii numărului de ele- 
mente contractile ale unei unităţi motorii ; 

| — o contracție musculară minimă duce la apariţia unui traseu 
intermediar sau de interferență, bogat în potenţiale polifazice 
(fig. 162). 


Fig. 162 — Traseu de interferenţă (miopatie). 


giü n v 


UA LU t- 


— 20m sec 


Fig. 163 — Contracţie miotonică. 


— prezenţa unui fenomen miotonic se trădează pe traseul 
EMG prin apariţia unor salve miotonice (fig. 163) constituite din 
potenţiale hipovoltate, ascuţite, cu frecvență de 40-50 cicli/sec.; 

— in miastenie, în timpul contracţiei voluntare susținute, poten- 
ţialele diminuă treptat în amplitudine și durată, pînă la dispariţie 
(fig. 164). Administrarea de prostigmină readuce traseul EMG la 
normal. 


Fig. 164 — Reacția miastenică. 


Stimulodetectția 


Examenul de stimulodetecție determină viteza de conducere a 
impulsului nervos în fibrele motorii și senzitive ale nervilor periferici. 
În principiu, metoda de determinare a vitezei de conducere în fibrele 
motorii constă în aplicarea unor stimulări electrice în două puncte 
diferite ale unui nerv situat superficial și detectarea EMG a poten- 
țialului muscular rezultat din contracția musculară. Pe oscilograful 
catodic al aparatului EMG apare întîi un samnal corespunzător 
artefactului de stimulare, ca apoi, după o perioadă de latenţă să 
apară și potenţialul muscular. Diferenţele de latență în declan- 
șarea unei contracţii musculare obţinute prin stimularea în două 
puncte diferite ale aceluiași nerv indică viteza de conducere între 
acele două puncte și, deci, viteza de conducere în nerv. Astfel, 
pentru nervul cubital se aplică o stimulare la cot și apoi una la 
pumn. Se măsoară latenţele pînă la apariţia potenţialului muscular 
de contracție și diferenţa între ele corespunde timpului de scur- 
gere a influxului nervos între cele două puncte ale nervului stimulat ; 
cunoscindu-se precis distanţa în mm între cele două puncte, se 
raportează la timpul de scurgere a influxului între ele și se obţine 
viteza de conducere, exprimată în m/sec. În general, viteza de 
conducere este mai mică la nervii membrelor inferioare decit la 
cele superioare și mai mare în fibrele nervoase groase decit în cele 
subţiri (spre exemplu, viteza de conducere în nervii membrelor su- 
perioare este cuprinsă între 57 și 61 m/sec., iar la membrele inferi- 
oare între 49 și 52 m/secundă). 

În afecţiuni ale nervilor periferici, cu o exprimare clinică săracă, 
modificările valorilor vitezei de conducere în nerv pot aduce argu- 
mente în sprijinul diagnosticului (în nevrite, polinevrite, sindrom 
de canal carpian). 

Explorări radiologice 


Radiodiagnosticul craniului 


Examenul radiologic simplu al craniului este o investigaţie de 
rutină și necesită efectuarea a 2-3 incidențe fundamentale (faţă, 
profi! și, uneori, bază). Pentru cazuri deosebite se utilizează incidenţe 
speciale (incidenţe analitice) care permit obţinerea de detalii su- 
plimentare ale unor structuri osoase (incidenţe pentru stincile tem- 
porale, sinusuri, fante sfenoidale, canal optic etc.). Modificările 
radiologice ce pot fi întilnite la craniu sint extrem de variate și pot 
aparţine fie numai acestui segment al scheletului, fie unei boli 
osoase generale. 

Modificările radiologice ce interesează numai craniul sint 
următoarele : 

— displazii craniene (microcefalie, diferite forme de cranioste- 
noză, disostoza craniofacială Crouzon etc.) ; 

— fracturi craniene localizate la boltă, la bază sau la ambele 
regiuni ; 

— calcificări intracraniene, din care unele sînt fiziologice (cal- 
cificarea glandei pineale, ale coasei creierului și cerebelului, ale 
plexurilor coroide etc.), iar altele sint patologice și reprezintă calci- 
ficări ale unor pereţi vasculari, calcificări în procese tumorale 
(meningioame, craniofaringioame etc.), calcificări în unele parazitoze 
cerebrale etc. ; 

— hiperostoze craniene, ce interesează de predilecție calota, 
in special în regiunea frontală ; 

— tumori ale craniului osos, ce asociază procese de osteoliză 
cu procese de osteogeneză ; 

— modificări osoase ca urmare a unui sindrom de hipertensiune 
intracraniană cu evoluţie mai îndelungată (dehiscenţa suturilor la 
copilul mic, impresiuni digitale realizate prin atrofia tăbliei interne, 
demineralizarea dorsumului selar etc.). 


Radiodiagnosticul coloanei vertebrale 


Acest examen presupune efectuarea de radiografii în două 
poziţii fundamentale (față și profil) a regiunii ce prezintă interes 
diagnostic. În funcţie de necesităţi, se pot executa radiografii în 
incidente speciale (spre exemplu pentru găurile de conjugare) sau 
examene tomografice în plan frontal ori sagital. 

Aspectele patologice ale coloanei vertebrale sînt următoarele : 

— anomalii şi malformații ale coloanei vertebrale, cu modi- 
ficări ce se evidenţiază la corpii vertebrali (fisura vertebrală, hemi- 

vertebra, absenţa corpului vertebral, blocul vertebral etc.), la arcurile 
vertebrale (fisuri pe teritoriul arcului vertebral, spina bifida) sau ta 
articulațiile vertebrale (atrofie, hipertrofie etc.) ; 

— fracturi, luxaţii, tasări etc. de cauză traumatică ; 
spondilite infecțioase sau specifice ; 

— spondiloza (scleroza platourilor vertebrale, osteofite etc.) ; 

— spondilartrita ankilozantă (osificarea articulaţiilor vertebrale, 
sindesmofite etc.) ; 

— tumori ale coloanei vertebrale primitive sau metastatice ; 

— tumori ale conţinutului canalului rahidian ce se obiectivează 
radiologic prin atrofia pediculilor, mărirea găurilor de conjugare etc.; 

— hernia discală, cu pătrundere a discului în spongioasa ver- 
tebrală (nodul Schmorl) sau în canalul rahidian cînd determină 
apariția triadei radiologice Barr (pensarea spaţiului intervertebral, 
rectitudinea coloanei şi scolioză) ; 

— deplasări intervertebrale (spondilolistezis, deplasări poste- 
rioare și laterale); 

— deformaţii vertebrale (scolioză, cifoză, lordoză) ce pot fi con- 
genitale, constituţionale sau secundare după un traumatism, proces 
infecțios, scurtarea unui membru inferior etc. ; 

— osteoporoza vertebrală. 


Radiodiagnosticul cu substanțe de contrast 


Pentru a obţine date suplimentare, de multe ori decisive, pri- 
vind starea conţinutului endocranian și endorahidian, se recurge 
la examene radiologice cu substanțe de contrast. Acestea, în funcţie 
de natura lor, pot absorbi razele Rântgen într-o mai mare sau mai 
mică măsură decit masa nervoasă encefalo-medulară. În cazul cînd 
substanța de contrast reţine mai puţin razele Röntgen, zona ei de 
localizare va apare mai transparentă decit a structurilor nervoase 
și substanţa va realiza un contrast negativ. Un astfel de mijloc de 
contrastare îl constituie aerul. În situaţia inversă, cînd substanța de 
contrast va absorbi energia radiantă într-o măsură mai mare decit 
formațiunile nervoase, ea va apare pe filmul radiologic ca o opa- 
citate și va avea deci un contrast pozitiv; dintre substanţele de 
contrast pozitiv, în practică se utilizează cele pe bază de iod. 


Pneumoencefalogratia 


Metoda foloseşte ca mijloc de contrast un gaz (de obicei, aerul) 
şi a fost preconizată de Dandy în 1918. Aerul este introdus pe cale 
lombară sau suboccipitală și ajunge în spaţiile pericerebrale și în 
cavitățile ventriculare. Tehnica obișnuită constă în efectuarea unei 

| purcții lombare, bolnavul fiind în poziție şezindă, cu extragerea a 
ate 5 ml. de l.c.r. urmată de introducerea a cite 5 ml. aer, pînă la 
cantitatea totală de 50—60 ml. aer. După aceasta se efectuează 
două radiografii craniene în poziție standard (față și profil). De 


Deoarece aceste metode determină cefalee foarte puternică, bolnavul 
trebuie pregătit înainte de efectuarea lor prin administrarea unor 
analgetice, care trebuie continuate timp de cîteva zile. 
Pneumoencefalografia poate evidenția modificări de poziție, 
mărime (fig. 166 a, b) și formă ale ventriculilor precum și aspecte |! 


Fig. 165 a — Pneumoencefalografie — aspect normal . 4 


(faţă). ; 
| Fig. 166 a — Pneumoencefalogratie — aspect de hi- 


drocefalie internă comunicantă (faţă). | 


Fig. 165 b — Pneumoencefalografie — aspect normal a ao 5 a lea pia i 
(profil). Fig. 166 b — Pneumoencefalografie — aspect de hi- 
drocefalie internă comunicantă (profil). 

dată relativ recentă, se foloseşte metoda introducerii unei cantități dei pailori -pâtibutebrată' t imalformati s pir ai 
| mai mici de aer, cu migrarea lui în diferite regiuni ale craniului, hu apa o ție Cui: all tu naa vi PAS e PEER ŞI 
i A irai : i : E ri rtico- - 
prin schimbarea poziţiei capului (pneumoencefalografie fracționată). Prasen CA „, atrofii cortico-subcorticale etc). Aceasta me 
todă nu se utilizează în cazurile grave (stări comatoase) sau în 

cazuri de stări febrile, meningite, hemoragii cerebrale recente ; de 
asemenea, în situaţii în care se presupune existența unui proces ex- 
pansiv, în special în fosa cerebrală posterioară, este indicat a se 
recurge la așa numita ventriculografie (în mediul neurochirurgical 
se introduce aer în ventriculi prin mijlocirea unor găuri de trepan 
efectuate în regiunea occipitală sau frontală). Pneumoencefalografia 
este utilizată atit în scop diagnostic cit și terapeutic, în cazul crize- 
lor comiţiale frecvente. 


Mielografia gazoasă 


Metoda a fost utilizată pentru prima dată în 1925 de către Dandy. 
Boinavul este așezat în decubitus lateral pe masa basculantă a 
aparatului Röntgen şi se practică o puncţie lombară prin care se 
extrag 10—15 ml. l.c.r. ; apoi boinavul este așezat în poziţie Trende- 
lenburg cu o înclinare deschisă caudal de 15—25* şi se continuă 
scoaterea l.c.r. pînă la golirea sacului dural. După aceasta, se in- 
troduc 20—40 ml. aer, sub controlul manometrului Claude, pînă la o 
presiune de 45—50 cm H2O și se execută radiografii în poziţii stan- 
dard. Metoda mielografiei gazoase poate furniza date preţioase în 

m hernia de disc, traumatisme vertebro- 
medulare, arahnoidite și tumori medu- 
lare ; are avantajul că realizează con- 
traste destul de bune, că elementul de 
contrast are o totală plasticitate con- 
turind complet structurile intrarahidiene 
şi că substanța se resoarbe complet. 


Mielografia cu lipiodol 


Pentru a obţine contraste mai bune 
ale spaţiului situat între măduvă și rahis, 
se folosesc o serie de preparate cu con- 
trast pozitiv, pe bază de săruri de iod. 
Una din aceste substanţe este lipiodo- 
lul (compus organic realizat prin fixa- 
rea iodului pe ulei de mac). Metoda 
mielografiei cu lipiodol a fost introdusă 
de Sicard și Forestier în 1921. Ea constă 
în introducerea pe cale suboccipitală a 
2-5 ml lipiodol 40%/, sau lipiodol fluid 
și se urmărește radioscopic migrarea 
substanţei spre fundul de sac dural; 


Fig. 167 — Imaginea de „glon- 
te“ a lipiodolului în fund de 3 
sac dural. această deplasare apare la ecran 

sub forma a două coloane de o parte și de alta a măduvei. 
În cele din urmă, substanța se depune în fundul de sac du- 
ral realizind imaginea unui glonte (fig. 167). În funcţie de loca- 
lizarea procesului patologic suspicionat, substanța iodată se poate 
introduce și pe cale lombară ; migrarea se poate face și în sens 
caudo-cranial prin basculare corespunzătoare. În toate cazurile 
trebuie avută în vedere migrarea substanței, pentru a nu fragmenta 
în picături coloana de lipiodol. Indicaţia principală a mielografiei 
lipiodolate este suspiciunea de compresiune medulară ; într-un astfel 
de caz, coloana de lipiodol este redusă sau oprită în progresiune, 
realizindu-se un „stop“ parţial sau total (fig. 168 a, b) cu forme 


Fig. 168 a — Stop total în compresiunea medulară; b — imaginea pe două 
coloane a substanţei de contrast în tumoarea intramedulară. 


în funcţie de procesul ce exercită compresiunea (aspect de con, 
dom, cioc de flaut etc.). Aceste imagini sint determinate de obicei 
de procese tumorale intra- sau extramedulare. Arahnoidita poate de 
asemenea realiza stopuri parţiale sau totale, dar și imagini carac- 

teristice sub formă de agăţări de substanță (fig. 169) opacă. 
Hernia de disc furnizează o imagine de ancoșă anterioară sau 
laterală (fig. 170). 

In general lipiodolul este bine tolerat, dar pentru că nu se 
resoarbe, indicaţia utilizării sale trebuie făcută cu mult discernă- 


Fig. 169 — Aspectul mielografic al 
arahnoiditei spinale. 


tig. 170 — Imagine în ancoșă la- 
terală în hernia de disc. 


mînt ; în cazul în care se ajunge la intervenţie neurochirurgicală se 
recomandă să fie evacuat și lipiodolul. În situaţiile în care lipiodolul 
rămine în fundul de sac dural poate determina uneori un proces lent 
de arahnoidită. 


Radiculografia lombară 


Această metodă se folosește pentru vizualizarea fundului de 
sac dural şi a rădăcinilor lombosacrate ; ca mijloc de contrast se 
utilizează substanțe mono- sau biiodate, hiperbare, hidrosolubile, 
cu bună difuzibilitate în l.c.r. și sînge. Bolnavul este așezat în decu- 
bitus lateral cu corpul ridicat cranian cu un unghi de aproximativ 

35° faţă de orizontală. Prin puncţie lombară se efectuează mai întîi 
o rahianestezie cu procaină după care se injectează 10 ml sub- 
stanţă iodată. Rahianestezia este necesară deoarece substanţa de 
contrast este hipertonică și determină iritaţie și durere. După injec- 
tarea substanţei de contrast se execută mai multe radiografii care 
permit aprecieri atit asupra canalului rahidian lombar cît și asupra 
rădăcinilor ce alcătuiesc coada de cal (canal lombar îngust, larg, 
lung, scurt, stop sau amputări ale imaginii furnizate de substanţa 
de contrast, ancoșe, modificări ale umbrelor radiculare etc.). 

Metoda radiculografică prezintă serioase dezavantaje din cauză 
că substanţa poate migra la niveluri superioare generind durere, an- 
xietate și mai ales șoc hipotensiv ce poate fi fatal. 


Angiografia 


Această metodă foloseşte substanțe de contrast iodate (cu trei 
atomi de iod în moleculă) care se injectează în arterele magistrale 
encefalice, fie direct prin puncție transcutanată, fie prin cateterism 
femural sau humeral. Metoda a fost propusă de Egas Moniz încă 
din 1927, dar a intrat în practica curentă abia după al doilea război 
mondial, odată cu apariția -unor substanțe radioopace cu bună to- 
leranță. Angiografia cerebrală poate fi efectuată pe artera carotidă 
(fig. 171 a, b) (cel mai frecvent) sau pe artera vertebrală (fig. 172 a, b). 
Bolnavul este pregătit în prealabil cu o premedicație şi i se 
face testul intravenos al sensibilităţii la iod, după care este așezat 
pe masa aparatului Röntgen avînd sub umeri o pernă sau un sac 
de nisip pentru a imprima capului o poziție în extensie. Cu un ac 
de aproximativ 10 cm lungime și 1 mm diametru interior, se punc- 
ționează artera carotidă și se dirijează acul spre lumenul arterei 
carotide interne. În această situație se injectează 5—8 ml. substanță 
de contrast (în mod obișnuit Odiston 750%) și aproape de termi- 
narea injectării se efectuează o radiografie de față ; în mod similar 
se efectuează o a doua radiografie de profil. Prin metoda angio- 
grafică se vizualizează arborele arterial, capilar și venos. În centrele 
bine utilate se foloseşte un seriograf care poate realiza printr-o 
singură injectare imagini multiple ale timpilor arterial, capilar și 
venos. Angiografia vertebrală nu diferă de precedenta decît prin 
tehnica de abordare a arterei. 

Indicarea angiografiei apare necesară în boli arteriovenoase 
(ocluzii arteriale, malformații arterio-venoase etc.), în procese expan- 
sive intracraniene, în cazul traumatismelor cranio-cerebrale și une- 
ori în scop de control după intervenţii neurochirurgicale. Contrain- 
dicaţiile acestei metode sînt destul de restrinse și se referă la 
persoanele în vîrstă de peste 70 de ani, la cei cu boli arteriale 

Fig. 171 a — 
Angiografie ca- 
rotidiană — as- 
pect normal 
(faţă) 


Fig. 171 b — 
Angiografie ca- 
rotidiană — as- 
pect normal 
(profil). 


Îi 


Fig. 172 a — An- 
giografie verte- 
brală — aspect 
normal (față). 


Fig. 172 b — 
Angiografie ver- 
tebrală — as- 
pect normal 
(profil). 

difuze sau cu importante disfuncţii viscerale, precum și la cei cu 
intoleranţă la iod. 


Imaginile patologice ce se pot întilni sînt următoarele: 

— inegalitatea de calibru vascular, stenoza și tromboza arte- 
rială (fig. 173), cu sedii diferite, dar mai ales în sectorul arterial 
exocranian sau în porţiunea arterială de diametru mai mare; 

— malformații arteriale (fig. 174 a, b) și venoase (anevrisme, 
angioame, malformații arterio-venoase) ; 


Fig. 173 — Angioegrafie caroti- 
diană — aspect de tromboză 
arterială. 


— deplasări ale arborelui arterial (fig. 175 a, b) care indică pre- 
zenţa unui proces expansiv și care poate fi întovărășit de goluri de 
vascularizaţie sau, dimpotrivă, de o vascularizaţie neobișnuită, de 
neoformaţie ; 

— arbore venos incomplet reprezentat, fie din cauza unui proces 
tromboflebitic, fie prin compresiune. 


Angiografia arterelor cerebrale prin cateterism reprezintă un 
procedeu mai dificil şi complex ce necesită înzestrare tehnică su- 

Figi 14-0: — 
Angiografie ca- 
rotidiană — as- 
pect de malfor- 
mație arterială 
(față). 


Fig. 174 b — 
Angiografie ca- 
rotidiană = 
aspect de mal- 
formație arteri- 

ală (profil). 


0 


perioară. Aplicarea acestei tehnici este justificată la cazurile mai 
complicate sau în situaţiile în care se presupune că procesul pato- 
logic este: în regiunea ostiumului marilor artere. 


Fig. 175 a — Angiografie carotidia- 
nă — aspect de neoformaţie intra- 
cerebrală (faţă). 


Fig. 175b — Angiografie carotidia- 
nă — aspect de neoformație intra- 
cerebrală (profil). 


Encefalografia radioizotopică 


, Metodele de  encefalografie radioizotopică evidențiază distri- 
buirea în. interiorul cutiei craniene a unui izotop radioactiv admi- 
nistrat pe cale venoasă sau arterială. Această distribuție este în 
relație cu factori anatomo-fiziologici (substanța radioactivă realizează 
concentraţii mai mari în zona poligonului arterial bazal și în muşchii 
din vecinătatea capului) și cu factori patologici care lezează ba- 
riera hematoencefalică și determină acumulări mai mari ale izo- 
topului în acea zonă. (tumori, hematoame, zone ischemice). Zonele 
cu radioactivitate crescută au fost denumite „zone calde“. Metoda 
a fost propusă de Moore în 1947. În practică se utilizează radio- 
izotopi care emit radiaţii gama, deoarece celelalte radiaţii alfa şi 
beta parcurg un drum prea scurt pentru a putea fi detectate; 


258 


F 


-— £ 


44000009 RR a i 


pentru “acest motiv, metodele de utilizare a izotopilor radioactivi: 
mai poartă și numele de gamaencefalografie. Dintre radionuclizii 
gama-emiţători, cel mai utilizat în prezent este techneţiul ? ”Tc, care 
se obține din molibden 99; alături de acesta se mai folosesc “II, 
Hg, 1% min etc. sau gaze inerte marcate "Xe, “kr. Aceste substanţe 
trebuie să aibă un timp de înjumătățire cît mai scurt, energie de ra- 
diaţie suficientă pentru detectare, afinitate ridicată pentru procesele 
patologice, în special tumorale, să nu se acumuleze prea mult în 
țesuturile pericraniene şi să fie rapid eliminate din organism. 

Aparatele de detectare a activităţii radiante a izotopilor radioac- 
tivi (scintigrafe) înscriu grafic, mecanic sau fotografic impulsurile de- 
terminate de concentraţia izotopului în diferite puncte ale craniului ; 
din această cauză metodele de encefalografie radioizotopică sint de- 
numite și scintigrafie cerebrală. Înscrierea craniană de ansamblu se 
realizează cu scintigrafe cu cap mobil care se deplasează în rinduri 
orizontale (baleiaj) pe suprafaţa de investigat sau cu scintigrafe cu 
fix care realizează o imagine integrală prin intermediul unui dis- 
pozitiv electronic. În ultima vreme s-au creat aparate care înscriu 
în nuanţe de diferite culori variațiile de intensitate ale energiei 
radiante. 

Bolnavul căruia i se va aplica această metodă de investigare 
trebuie să primească cu 1—2 zile înainte, cite 0,5 g/zi de perclorat 
de potasiu pentru a evita ca izotopul să se aglomereze în tiroidă, 
glande salivare sau viscere. Doza de substanţă radioactivă necesară 
pentru o scintigrafie cerebrală este de 5—10 milicuri ; după admi- 
nistrare se înregistrează radioactivitatea în cel puţin două poziții 
(antero-posterior și lateral), de partea presupusă bolnavă. 

Indicaţia principală a encefalografiei radioizotopice este con- 
stituită de procesele tumorale care realizează zone de radioacti- 
vitate crescută (în special meningioame, glioblastoame şi metastaze 
cerebrale) și depistează uneori procese neoformative care n-au 
putut fi evidenţiate prin angiografie și pneumoencefalografie. În le- 
ziunile netumorale, aportul metodei este destul de redus, dar poate 
furniza date despre existența unor procese patologice ca hematomul, 
contuzia cerebrală și infarctul cerebral. Metodele radioizotopice pot 
fi utilizate și pentru determinarea debitului sanguin cerebral (radio- 
circulografie) prin injectare intracarotidiană de izotopi sau inhalare 
de gaze inerte marcate ; de asemenea, se poate studia circulația 
și dispunerea lichidului cefalo-rahidian, prin injectare subarahnoi- 
diană de radioizotopi pe cale lombară sau suboccipitală, 

Ultrasonoencefalografia 


Ultrasonoencefalografia sau ecoencefalografia se bazează pe 
proprietatea ţesuturilor nervoase de a se lăsa străbătute și de a 
reflecta ultrasunetele la nivelul planului de separare a unor medii 
de densitate diferită. Metoda a fost propusă în 1955—1956 de Lek- 
sell care i-a dat numele de ecoencefalografie. Aparatul este al- 
cătuit în principiu dintr-un generator de ultrasunete și un receptor 
al undelor reflectate, compus dintr-un osciloscop și un aparat de în- 
registrare grafică a oscilaţiei spotului luminos. Aparatul are posi- 
bilitatea de a emite ultrasunete prin efect piezoelectric, între 1 și 
10 megacicli/secundă, dar pentru investigarea structurilor cere- 
brale nu este nevoie decit de ultrasunete între 1 şi 2 megacicli/ 
secundă. Emiterea ultrasunetelor se face intermitent, pentru a evita 
interferarea undelor emise cu a celor reflectate. Aparatele pentru 
encefalografie sînt de două feluri ; — tip A („A — scan“) care înre- 
gistrează pe o scară orizontală a distanțelor, deflexiunile verticale co- 
respunzătoare undelor reflectate de la structurile cerebrale și în 
special de la linia mediană (ecoul median este determinat de ven- 
triculul III, septum pelucidum, fisura longitudinală și coasa creie- 
rului); — tip B („B-scan”) care integrează mai multe ecouri 
într-o imagine tomografică sau tridimensională, putind reda o sec- 
țiune a craniului, cu situarea formațiunilor nervoase și a celor 
patologice. 

În practică sînt utilizate aparatele de tip A care pot indica de- 
plasări ale liniei mediane determinate de existența unor procese 
expansive intracraniene (tumori benigne și maligne, hematoame, 
colecţii septice sau parazitare). Metoda ecoencefalografică este de 
o perfectă inocuitate și poate fi utilizată în mod repetat pentru 
urmărirea în evoluţie a unor cazuri mai dificile. 


Reoencefalografia 


Reoencefalografia este o metodă de apreciere a circulaţiei en- 
cefalice bazată pe principiul că opunerea ţesuturilor (impedanţa) la 
scurgerea unui curent electric alternativ de înaltă frecvență este 
în raport cu irigarea lor. Impedanţa tisulară este rezultanta a trei 
mărimi fizice (rezistenţă, capacitate și inductanţă) ce depind de 
valoarea irigaţiei sanguine, întoarcerea venoasă, încărcarea elec- 
trică a globulelor roșii etc. Pentru măsurarea impedanţei și mai 
ales a variațiilor ei în raport cu sistola și diastola cardiacă, se 
folosește o punte Wheatstone, cu o mare amplificare, deoarece 
modificările acestei mărimi sînt foarte mici. În practică se recurge 

la plasarea a doi electrozi pe cap, între care se măsoară impe- 
danţa (electrozii pot fi plasați bifrontal, fronto-mastoidian sau 
fronto-temporal, în funcţie de teritoriul vascular de cercetat). Varia- 
tiile de impedanţă se înscriu grafic sub forma unui traseu reoence- 
falografic care grupează curbe monofazice, pozitive, asimetrice, cu 
o pantă ascendentă aproape verticală şi una descendentă, pre- 
lungită ce poartă pe ea unele neregularități. | 
Curba reoencefalografică dă detalii asupra vitezei de circulaţie, 
amploarea circulaţiei și asupra elasticităţii pereţilor arteriali, date 
ce se desprind din studierea pantei ascendente și a detaliilor pri- 
vind virful și aspectul pantei descendente. Metoda reoencefalo- 
grafică este utilizată în malformațiile arterio-venoase, unde crește 
debitul circulator, în obstrucţiile carotidiene și pentru aprecierea 
circulaţiei cerebrale la bolnavii cu ateroscleroză cerebrală. 


Termografia 


Metoda termografică se bazează pe înscrierea grafică a dife- 
rentelor de temperatură în diferite regiuni ale corpului omenesc. 
Aceste diferențe de temperatură se traduc la nivel cutanat prin va- 
riate grade de radiaţii infraroșii ce sînt sesizate de un ra e 
care transformă radiaţia calorică în semnal electric. Diferenţele e 
temperatură decelate sînt de ordinul 0,1—0,2%. La extremitatea ce- 
falică metoda termografică poate evidenția existenţa unor boli vas- 
culare sau a altor categorii de boli care se repercutează asupra 
circulaţiei unui teritoriu. Metoda nu are aplicare largă, deoarece 
nu poate depista decit afecţiuni de o anumită mărime și care 
sînt destul de superficiale pentru a modifica regimul caloric cutanat ; 
de asemenea, un mare inconvenient este legat de faptul că pentru 
a examina termografic extremitatea cefalică, bolnavul trebuie să 
fie bărbierit pe cap. 


Ţomodensitometria 


Tomodensitometria axială transversă reprezintă o „metodă mo- 
dernă de investigare care poate fi aplicată oricărei părți a corpu- 
lui, dar care este deosebit de eficace pentru extremitatea cefalică. 
Ideea de bază a acestei tehnici a fost- sugerată de Cormack în 
1963, ideea reluată și aplicată în practică de un medic radiolog 
şi un fizician (Ambrose și Hounsfield) între 1968 și 1972. Aparatul 
realizat, denumit Scanntr, a fost prezentat la Congresul anual al 
Societăţii britanice de radiologie în 1972. 

În esenţă, metoda constă în utilizarea unui fascicul foarte 
îngust de raze X care, străbătind o anumită parte a corpului este 
parțial absorbită, în funcţie de densitatea structurilor prin care 
trece ; intensitatea fasciculului după străbaterea corpului este de- 
terminată printr-o componentă a aparatului care este situată de 
partea opusă față de locul lui de emitere. Mărimea imaginii dată 
de fascicul este de aproximativ 1,5/1,5 mm. Prin deplasarea circu- 
lară a fasciculului în jurul corpului cu cite 1° (baleiaj) pe o în- 
tindere de 180° se realizează o veritabilă secţiune a părţii din 
corp examinate, cu grosime de aproximativ 7,5 mm. Sumarea ima- 
ginilor succesive date de deplasarea fasciculului se integrează, prin 
mijlocirea unui calculator electronic (ordinator) într-o imagine unică 
de 160/160 puncte pe ecranul unui televizor. În acest fel se obţine 
vizualizarea planului în care se deplasează fasciculul de raze X, 
cu suficiente detalii de structură care pot da indicaţii privind starea 
locală. 

În principiu, acest aparataj complicat și costisitor, se compune 
din următoarele părţi : 

1. o unitate mecanică formată din: 

— un pat pe care este așezat bolnavul ; 

— un tub de raze X răcit cu ulei, care emite un fascicul îngust 
de intensitate constantă (15 mA) sub o tensiune constantă (120 kV) ; 

— un sistem de detecție care, cu ajutorul unui cristal de iodură 
de sodiu dopat cu thaliu măsoară intensitatea fotonilor X, după ce 
fasciculul a traversat corpul de explorat. 

Tubul de raze X şi partea de detecție sînt atașate unui cadru 
ce îngăduie deplasarea lor simultană în planul părţii din corp 
ce urmează a fi investigată. 

2. ordinatorul care primește datele măsurate de sistemul de 
detecție și operează o serie de conversiuni ce permit fuzionarea 
imaginilor punctiforme într-o imagine de ansamblu, coerentă ; 

3. monitorul TV alb-negru sau/ și color, pe care apare ima- 
ginea secțiunii, imagine ce poate fi fotografiată ; 


4. memoria magnetică care stochează imaginile în vederea unor 
examene comparative : 


5. un sistem de comandă care determină desfăşurarea opera- 
țiilor întregului aparataj. 

Exploatarea propriu-zisă durează aproximativ 4'30” fiind mai 
redusă la aparatele de ultimă generaţie (la acestea, un baleiaj 
compiet durează aproximativ 20”, iar afișajul rezultatului apare 
după 1'30”). Pentru un examen complet se efectuează 4 niveluri 
de secţiune, timp în care bolnavul trebuie să rămină absolut imobil. 
Doza de iradiere este extrem de redusă, însumînd 0,5 R pentru un 

examen cefalic cu un singur baleiaj și nu comportă nici un risc 
al. . v FE 
aci ee SĂ tomodensitometrică reprezintă o grin prea) 
delor de cercetare paraclinică, de o RER Tamon PE T 
şi medic, atraumatică, și practic fără nici un risc; hr ni 
indicaţii specifice de utilizare, ea reușește să se substituie pa a 
altor metode. Pe statistici de mai mare cuprindere He ao 
această nouă metodă permite reducerea numărului de angiog 
cu 40"/, şi a encefalografiilor gazoase cu 80-9009. e ARE 
În patologia cranio-cerebrală, metoda oferă date utile b A 
matomul intra- şi extracerebral (atit spontan cit şi tai e 
patologia vasculară a creierului, în tumor, contuzii ȘI pri tur 
brale, în hidrocefalie, chisturi arahnoidiene, atrofie cerebrală etc. 

